
Părinților mei 


Prefata 


Aceasta carte se bazeaza in principal pe o serie de prelegeri 
sustinute la Universitatea Stanford in ultimii unsprezece ani. 
Astfel, cartea aceasta este o selectie de prelegeri, dar nu 
numai atât. Poartă asupra sa de asemenea influenţa exercitată 
de nenumărate comentarii, întrebări şi lucrări ale studenţilor 
de-a lungul timpului, împreună cu observaţii din partea 
colegilor şi prietenilor. 

Prezentul volum este scris în primul rând pentru stu- 
denti, dar este conceput astfel încât să fie accesibil unui public 
destul de larg. Plec de la ideea că cititorul nu are cunoştinţe 
în materie de filosofie. Scopul principal este acela de a intro- 
duce unele dintre principalele teme ale filosofiei ştiinţei şi 
totodată de a spune într-un mod accesibil şi interesant o 
poveste despre modul în care acest domeniu s-a dezvoltat în 
ultimii aproximativ o sută de ani. Spunând această poveste, 
am ajuns să descriu mult mai în detaliu decât alte cărţi intro- 
ductive legăturile care există între filosofie şi alte discipline 
şi climatul intelectual schimbător în care teoriile despre 
ştiinţă au fost formulate. În unele locuri am încercat de ase- 
menea să surprind o parte din atmosfera controverselor şi 
personalitatea protagonistilor. 

Un alt scop al cărţii îl reprezintă schitarea şi apărarea unui 
punct de vedere particular, dar a cărui discuţie am aşezat-o 
în mare parte în ultima treime a cărţii. Filosofia ştiinţei îmi 
pare că încă se află într-o stare de fermentare considerabilă. 
Astfel, autorul unei astfel de cărţi este pus în faţa unei ale- 
geri: se poate separa de confuzie şi de incertitudine, expri- 
mând o singură perspectivă sau poate folosi controversele 
pentru a spune o poveste despre acest domeniu — cum am 
ajuns în locul în care suntem acum? Am ales de cele mai multe 


ori cea de-a doua abordare. Acest aspect al cărţii se dato- 
rează în parte inspiraţiei exercitate de volumul clasic de 
istorie a gândirii economice, The Worldly Philosophers, scris 
de Heilbroner. 

Pentru comentariile la această lucrare le sunt foarte 
recunoscător următorilor: Fiona Cowie, Michael Devitt, 
Stephen Downes, Richard Francis, Michael Friedman, Lori 
Gruen, Tania Lombrozo, Denis Philips, J. D. Trout, Allen Wood 
şi Rega Wood. De asemenea, au fost de ajutor şi criticile celor 
doi referenti anonimi de la University of Chicago Press. 

Pentru comentariile detaliate şi extrem de folositoare 
asupra materialului aflat în ultimele faze, care au rezultat în 
numeroase îmbunătăţiri, sunt îndatorat lui Karen Bennett, 
Kim Sterelny şi Michael Weisberg. 

Alte îmbunătăţiri sunt, ca întotdeauna, rezultatul discer- 
nământului, bunului simţ, atingerii pricepute şi perspectivei 
unice de care dă dovadă David Hull, editorul colecţiei Science 
and Its Conceptual Foundations. La University of Chicago 
Press, Susan Abrams a manifestat un entuziasm constant faţă 
de acest proiect şi a făcut o treabă excelentă în tot acest timp. 
Este o rară plăcere să lucrezi cu un editor ca Susan. Sunt de 
asemenea recunoscător Universităţii Stanford pentru susti- 
nerea financiară şi intelectuală din ultimii unsprezece ani. 
Această susţinere include mai multe grant-uri, inclusiv recenta 
bursă Martha Sutton Weeks. 

În fine, având în vedere că aceasta este o carte scrisă în 
primul rând pentru studenţi, cred că aici este locul potrivit în 
care să îmi exprim recunoştinţa neîncetată față de cei mai 
importanţi patru mentori care m-au învățat, călăuzit şi încu- 
rajat în perioada studiilor: Kim Sterelny, Michael Devitt, 
Stephen Stich şi Philip Kitcher. 


Notă pentru cei care 
predau folosind aceasta carte 


Volumul este organizat cronologic în special până la capito- 
lul 10, iar abordarea cronologică este poate cel mai potrivit 
mod de a preda un curs folosind această carte. Totuşi, 
mai există posibilitatea de a folosi această carte într-un curs 
organizat tematic. Dacă este adoptată această abordare, ca- 
pitolele 1 şi 2 reprezintă fondul; capitolele 3, 4, 10 şi 14 
formează un întreg centrat asupra problemelor referitoare 
la dovezi, testare şi alegerea teoriei; capitolele 5-11 discută 
schimbarea ştiinţifică şi organizarea socială a ştiinţei, împre- 
ună cu interacţiunile dintre aceste subiecte şi problemele 
epistemologice; capitolele 12 şi 13 discută subiecte ce ţin 
mai mult de latura metafizică decât de cea epistemologică a 
filosofiei ştiinţei. Această carte mai poate fi folosită, desigur, 
şi ca supliment la prelegeri şi prezentări a căror organizare 
este foarte diferită. 

Secţiunile intitulate „Lecturi suplimentare” contin în ge- 
neral destul de multe texte fundamentale, inclusiv unele 
lucrări dificile şi lucrări în care să se regăsească parfumul 
discuţiilor recente (cum ar fi articolele din Proceedings of 
the Philosophy of Science Association). Acest lucru este în 
special valabil în cazul ultimelor capitole. Nivelul de dificul- 
tate din secţiunea „Lecturi suplimentare” escaladează mult 
mai rapid decât dificultatea textului însuşi (sau cel puţin 
sper acest lucru). Glosarul, în schimb, este foarte elementar, 
fiind conceput ca un instrument pentru cititorii fără cunoş- 
tinte în domeniu. 


INTRODUCERE 


1.1 Delimitare 


Această carte reprezintă o trecere în revistă ce cuprinde 
aproape o sută de ani de argumente despre natura ştiinţei. 
Vom arunca o privire peste o sută de ani de argumente 
despre ce este ştiinţa, cum funcţionează şi ce o dife- 
rentiaza de alte moduri de investigare a lumii. Cele mai 
multe dintre ideile pe care le vom examina fac parte din 
domeniul numit „filosofia ştiinţei”, dar vom dedica destul 
de mult spaţiu şi ideilor dezvoltate de istorici, sociologi, 
psihologi şi alţii. 

Volumul de fata are în mare parte forma unui „grand 
tour” de-a lungul deceniilor; ideile vor fi discutate aproa- 
pe în ordinea în care au apărut. A se observa cuvântul 
„aproape” din propoziţia anterioară; există excepţii de la 
structurarea istorică a cărţii, pe care le voi indica pe mă- 
sură ce apar. 

De ce este mai bine să începem cu idei mai vechi şi să 
înaintăm până în prezent? Un motiv este acela că dezvol- 
tarea istorică a ideilor generale despre ştiinţă este în sine 
un subiect interesant. Un alt motiv este acela că, în ultimii 
ani, filosofia ştiinţei s-a aflat într-o stare de fermentatie si 
incertitudine. O bună modalitate de a înțelege labirintul 
de opţiuni şi opinii din acest domeniu în momentul de fata 
este aceea de a urmări calea care ne-a adus în starea în care 
ne aflăm acum. Dar această carte nu caută doar să prezinte 
opţiunile. Pe măsură ce avansăm, voi adopta de multe ori 
unele puncte de vedere, în încercarea de a indica acele 
dezvoltări care au fost probabil cotituri greşite sau piste 
false. Voi indica de asemenea ideile care se află pe calea 

cea bună. Apoi, spre sfârşitul cărţii, voi încerca să constru- 
iesc o imagine despre modul în care funcţionează ştiinţa. 

Filosofia este o încercare de a pune şi de a răspunde 
unor întrebări fundamentale despre univers şi despre locul 
nostru în el. Aceste întrebări pot părea uneori foarte înde- 
părtate de preocupările de ordin practic. Dar controversele 
discutate în această carte nu sunt de acest gen. Deşi aceste 
controverse sunt legate de cele mai abstracte probleme 
ce ţin de gândire, cunoaştere, limbaj şi realitate, s-a dovedit 
totodată că importanţa lor depăşeşte cu mult graniţele 
filosofiei. Acestea au avut un impact asupra dezvoltării 
multor altor domenii academice, iar unele dintre contro- 
verse au avut reverberatii mult mai îndepărtate, influen- 
tand discuţii despre educaţie, medicină şi locul pe care 
trebuie să îl aibă ştiinţa în societate. 

De fapt, în ultima parte a secolului al douăzecilea, toate 
domeniile preocupate de natura ştiinţei au fost prinse 
într-un fel de cursă cu montagne russe-ul. Unii oameni 
au considerat că cercetările din domeniul istoriei, al filo- 
sofiei şi al sociologiei ştiinţei au demonstrat că ştiinţa nu 
merită rolul dominant pe care l-a căpătat în culturile oc- 
cidentale. Aceştia considerau că o serie de mituri despre 
veridicitatea şi superioritatea ştiinţei dominante fuseseră 
total subminate. Alţii, desigur, nu au fost de acord şi con- 
troversele rezultate au străbătut întreaga scenă intelectua- 
lă, intrând de multe ori şi în discursul politic. Din când în 
când, era afectată însăşi cercetarea ştiinţifică, mai ales în 
ştiinţele sociale. Aceste controverse au ajuns să fie cunos- 
cute sub denumirea de „Războaie ale ştiinţei“, o expresie 
care ne dă de înţeles cât de aprinse erau lucrurile. 

Războaiele ştiinţei s-au domolit până la urmă, dar acum, 
când scriu aceste rânduri, pot să afirm că încă mai există 
un dezacord destul de mare chiar şi în privinţa celor mai 
fundamentale probleme referitoare la natura şi statutul 
cunoaşterii ştiinţifice. Aceste dezacorduri nu exercită de 
obicei o influenţă foarte puternică asupra practicii stiinti- 
fice cotidiene, dar uneori se întâmplă să exercite. Ele au o 

importanţă uriaşă pentru discuţiile generale despre cu- 
noaşterea umană, schimbarea socială şi în general locul 
nostru in univers. Scopul acestei cărţi este de a vă intro- 
duce în lumea remarcabilă a acestor controverse şi de a 
vă oferi o înţelegere a situaţiei actuale. 


1.2 Sfera teoriei 


Dacă vrem să înţelegem cum funcţionează ştiinţa, se pare 
că primul lucru pe care trebuie să-l facem este să stabilim 
ceea ce încercăm să explicăm. Unde începe şi unde se sfâr- 
geste ştiinţa? Ce tip de activitate poate fi numită „ştiință”? 

Din nefericire, nu avem de-a face cu un lucru pe care 
îl putem stabili în avans. Există destul de multe dezacor- 
duri cu privire la ceea ce se poate considera ştiinţă, iar 
aceste dezacorduri sunt legate de toate celelalte proble- 
me discutate în cartea de faţă. 

Există un consens în privinţa anumitor cazuri centrale. 
Oamenii consideră de multe ori că fizica este exemplul 
cel mai pur de ştiinţă. Desigur, fizica a avut o istorie eroică 
şi un rol central în dezvoltarea ştiinţei moderne. Totuşi, 
biologia moleculară este probabil ştiinţa care s-a dezvoltat 
cel mai rapid şi mai impresionant în ultimii aproximativ 
cincizeci de ani. 

Acestea par să fie exemple centrale de ştiinţă, cu toate 
că şi în acest caz întâlnim semnele controversei. Sunt cati- 
va autori care au afirmat că fizica teoretică devine mai 
putin „ştiinţifică” decât obişnuia să fie, ţinând cont că se 
transformă într-un exerciţiu ezoteric şi creator de modele 
matematice care are un contact minim cu lumea reală 
(Horgan 1996); iar biologia moleculară a început în ulti- 
ma perioadă să aibă legături cu domeniul de afaceri şi cu 
industria, apărând astfel, în ochii unora, ca o ştiinţă mai pu- 
tin exemplară decât obişnuia să fie. Acest tip de exemple 
constituie totuşi un punct firesc de pornire. Activitatea 
fizicienilor şi experţilor în biologie moleculară întreprinsă 
atunci când testează ipoteze este ştiinţă. În schimb, faptul 

de a juca baschet, indiferent cât de bine se joacă, nu în- 
seamnă a face ştiinţă. Dar, în zona înscrisă între aceste 
două cazuri clare, domneşte dezacordul. 

A existat o perioadă în care clasificarea economiei şi 
psihologiei ca ştiinţe era controversată. Aceste domenii 
au dobândit acum un statut ştiinţific, cel puţin în Statele 
Unite şi în ţări similare. (Economia păstrează un calificativ 
amuzant; aceasta este numită de multe ori „ştiinţa depri- 
manta”, expresie datorată lui Thomas Carlyle.) Totuşi, mai 
există încă o zonă de graniţă destul de controversată şi, 
în momentul de faţă, aici sunt incluse domenii precum 
antropologia şi arheologia. La Universitatea Stanford, unde 
predau, acest tip de controversă a constituit unul din 
elementele unui proces în care Departamentul de Antropo- 
logie s-a rupt în două departamente separate. Este antro- 
pologia, studiul general al umanităţii, o disciplină ştiinţifică 
completă care ar trebui să fie asociată cu biologia sau 
este mai mult o disciplină „interpretativă” care ar trebui să 
fie asociată cu ştiinţele umane? 

Existenţa acestei zone gri nu ar trebui să fie surprin- 
zătoare, întrucât, în societatea contemporană, cuvântul 
„Ştiinţă” este un cuvânt încărcat şi plin de forţă retorică. 
Oamenii consideră de multe ori că o tactică folositoare 
este aceea de a descrie activitatea care se petrece în zo- 
nele de graniţă ca fiind „ştiinţifică sau „neştiinţifică”. Unii 
vor spune că un domeniu este ştiinţific pentru a da de 
înţeles că sunt folosite metode riguroase şi rezultatele 
produse sunt demne de încredere. În unele cazuri mai 
rare, o persoană ar putea spune despre o cercetare că este 
ştiinţifică în ideea de a spune ceva negativ despre ea — 
pentru a sugera că este dezumanizantă poate. (Atunci când 
se doreşte transmiterea unei impresii negative se foloseşte 
de cele mai multe ori termenul „scientist”.) Având in vedere 
că termenii „ştiinţă” şi „ştiinţific” au aceste întrebuinţări 
retorice, nu ar trebui să ne mire că oamenii se angajează 
în atât de multe controverse legate de acordarea statutului 
de ştiinţă unui tip sau altul de activitate intelectuală. 

Istoria termenului „ştiinţă“ este de asemenea relevantă 
aici. Intrebuintarea actuală a termenului ,stiinta” este destul 
de recentă. Termenul „ştiinţă” provine din cuvântul latin 
„scientia”. În lumea antică, cea medievală şi cea modernă 
timpurie, „scientia” se referea la rezultatele demonstrațiilor 
logice care scoteau la iveală adevăruri generale şi nece- 
sare. Scientia putea fi obţinută în diferite domenii, însă 
tipul de demonstraţie folosit constituia ceea ce acum 
asociem de cele mai multe ori cu matematica şi geome- 
tria. În preajma secolului al şaptesprezecelea, când a în- 
ceput să apară ştiinţa modernă, domeniile pe care le-am 
numi acum ştiinţă erau numite de obicei „filosofie naturală” 
(fizică, astronomie şi alte cercetări ale cauzelor lucrurilor) 
sau „istorie naturală” (botanică, zoologie şi alte descrieri ale 
conţinutului lumii). În decursul timpului, termenul „ştiinţă” 
a ajuns să fie folosit cu referire la acele activităţi care pre- 
supuneau observaţie şi experiment, iar asocierea dintre 
ştiinţă şi idealul unei demonstraţii definitive s-a diminuat. 
Sensurile actuale ale termenului „ştiinţă” şi ale expresiei 
asociate „om de ştiinţă” sunt produse ale secolului al 
nouăsprezecelea. 

Dată fiind încărcătura retorică avută de termenul „şti- 
inţă”, nu ar trebui să ne aşteptăm că vom putea elabora 
aici, în capitolul 1, o listă acceptată a domeniilor conside- 
rate ştiinţifice şi a celor considerate nestiintifice. Pentru 
moment, trebuie să lăsăm zona gri să rămână gri. 

O altă complicatie vine din faptul că teoriile filosofice 
(şi de altă factură) au o concepţie despre ştiinţă care diferă 
foarte mult. Unii autori folosesc termeni precum ,stiinta” 
sau „ştiinţific“ cu referire la orice activitate care evaluează 
idei şi rezolvă probleme în conformitate cu dovezile ob- 
servationale. Stiinta este considerată o activitate care se 
întâlneşte în toate culturile umane, deşi acest cuvânt este 
o invenţie occidentală. Dar există şi puncte de vedere 
care interpretează ,stiinta” mult mai restrâns, conside- 
rând-o un fenomen cultural localizat în spaţiu şi timp. 
Pentru perspectivele de acest gen, Revoluţia Ştiinţifică 

din secolele al şaisprezecelea şi al şaptesprezecelea din 
Europa a fost singura care ne-a oferit ştiinţa în sensul său 
complet. Înainte de această etapă, găsim „rădăcinile” sau 
precursorii iniţiali ai ştiinţei în Grecia antică, unele contri- 
butii din lumea arabă şi din tradiţia scolastică a Evului 
Mediu şi cam atât. Astfel, aceasta este o perspectivă în 
care ştiinţa este tratată ca o instituţie socială specială cu 
o istorie determinată. Ştiinţa este un lucru generat de 
anumiţi oameni şi în anumite zone şi mai ales de un grup 
cheie de europeni, inclusiv Copernic, Kepler, Galileo, 
Descartes, Boyle şi Newton, care au trăit în secolele al 
şaisprezecelea şi al şaptesprezecelea. 

A considera lucrurile în acest mod înseamnă a consi- 
dera că ştiinţa este neasemănătoare cu acele tipuri de 
cercetare şi de cunoaştere care sunt asociate de obicei cu 
agricultura, arhitectura şi alte tehnologii. Aşadar, nu 
este necesar ca o astfel de perspectivă să presupună că 
oamenii din culturile neştiinţifice trebuie să fie ignoranti 
sau proşti; ideea este aceea că, pentru a înţelege ştiinţa, 
trebuie să o diferentiem de alte tipuri de cercetare a 
lumii. Trebuie să aflăm modul în care această abordare 
a cunoaşterii dezvoltată de un grup restrâns de euro- 
peni a avut consecinţe atât de spectaculoase pentru 
umanitate. 

Pe măsură ce trecem de la o teorie la alta în această 
carte, vom întâlni unii oameni care interpretează ştiinţa în 
sens larg, alţii în sens restrâns şi alţii într-un sens aflat 
între cele două extreme. Dar lucrul acesta nu ne opreşte 
să schitam în avans ce fel de înţelegere ne-am dori până 
la urmă să avem. Oricum vom alege să folosim termenul 


x" 


„Ştiinţă“, ar trebui în definitiv să dezvoltăm atât 


1. o înţelegere generală a modului în care oamenii cunosc 
lumea înconjurătoare cât şi 

2. o înţelegere a particularitatilor activităţii rezultate din Revo- 
lutia Ştiinţifică care o diferenţiază de alte tipuri de cercetare 
a lumii. 

Pe parcursul acestei cărți, vom alterna între aceste două 
puncte de interes. 

Înainte de a părăsi acest subiect, trebuie să mentio- 
năm încă o posibilitate. Cât de încrezători ar trebui să fim 
că toate activităţile pe care le numim „ştiinţă”, chiar şi în 
sensul restrâns de mai sus, au atât de multe în comun? 
Unul dintre hazardurile filosofiei este tentatia de a produce 
teorii care sunt prea extinse şi cuprinzătoare. „Teoriile şti- 
inţei” trebuie să fie cercetate luând în considerare aceasta 
problemă. 


1.3 Ce fel de teorie? 


Această carte este o introducere în filosofia ştiinţei. Dar 
cea mai mare parte a cărţii este centrată asupra unui set 
de probleme din acest domeniu. În cadrul filosofiei ştiinţei, 
putem face distincţie între problemele de ordin epistemo- 
logic şi cele de ordin metafizic (precum şi acele probleme 
care nu ţin de aceste două categorii). Epistemologia este 
acea ramură a filosofiei care se ocupă cu problemele 
referitoare la cunoaştere, demonstraţie şi raționalitate. 
Metafizica, o ramură mult mai controversată a filosofiei, 
se ocupă cu problemele generale referitoare la natura re- 
alitatii. Filosofia ştiinţei se intersectează cu amândouă. 
Majoritatea problemelor discutate în această carte sunt, 
în general vorbind, probleme epistemologice. De exemplu, 
ne vom ocupa de modul în care dovezile observationale 
pot justifica o teorie ştiinţifică. Vom pune de asemenea 
întrebarea dacă avem motive să sperăm că ştiinţa poate 
avea succes în descrierea lumii „aşa cum este ea de fapt”. 
Dar vom întâlni ocazional probleme metafizice şi probleme 
ce tin de filosofia limbajului. Discutia noastră se va inter- 
secta cu cercetarea din istoria ştiinţei şi din alte domenii. 
Întreaga filosofie este presărată cu discuţii şi anxietati 
cu privire la modul în care cercetarea filosofică ar trebui 
să fie făcută şi ce rol ar trebui să aibă o teorie filosofică. 
Astfel, vom avea de-a face cu dezacorduri referitoare la 

forma corectă a unei teorii filosofice a ştiinţei şi cu deza- 
corduri în privinţa întrebărilor care ar trebui să fie puse de 
filosofi. O posibilitate evidentă este aceea de a încerca să 
ajungem la o înţelegere a gândirii ştiinţifice. În secolul al 
douăzecilea, această idee a fost respinsă de mai mulţi fi- 
losofi, insistându-se asupra faptului că ar trebui să căutăm 
o teorie logică a ştiinţei. Adică ar trebui să încercăm să 
înţelegem structura abstractă a teoriilor ştiinţifice şi rela- 
tia dintre teorii şi dovezi. O a treia opţiune este aceea de 
a încerca elaborarea unei metodologii, o serie de reguli 
sau proceduri pe care oamenii de ştiinţă le urmează sau 
ar trebui să le urmeze. În anii mai recenți, filosofii influenţaţi 
de cercetarea istorică au dorit să ofere o teorie generală 
a schimbării ştiinţifice. 

O distincţie foarte importantă aici este cea dintre 
teonile descriptive şi cele normative. O teorie descriptivă 
este o încercare de a descrie ce se petrece de fapt sau 
cum este un lucru fără a emite judecăţi de valoare. O teorie 
normativă emite judecăţi de valoare; vorbeşte despre ce 
ar trebui să se petreacă sau cum ar trebui să fie lucrurile. 
Unele teorii despre ştiinţă ar trebui să fie doar descriptive. 
Dar majoritatea perspectivelor pe care le vom discuta au 
un element normativ explicit sau implicit. Atunci când eva- 
luăm afirmaţii generale despre ştiinţă, este bine să ne în- 
trebăm mereu: „Este această afirmaţie una descriptivă sau 
una normativă sau ambele?” 

Pentru unii oameni, întrebarea crucială la care trebuie 
să răspundem este dacă ştiinţa poate fi considerată sau 
nu „obiectivă”. Acest termen a devenit însă extrem de 
alunecos, ajungând să însemne o serie de lucruri foarte 
diferite. Uneori obiectivitatea este înţeleasă ca fiind ab- 
senta subiectivitatii; obiectivitatea este impartialitate sau 
corectitudine. Însă, termenul „obiectiv” este de asemenea 
folosit de multe ori pentru a exprima afirmaţii care să arate 
dacă existenţa unui lucru este independentă de mintea 
noastră. O persoană ar putea să se întrebe dacă există 
într-adevăr o „realitate obiectivă”, adică o realitate care 

există indiferent de modul în care oamenii o conceptua- 
lizează sau o descriu. Ne-am putea întreba dacă teoriile 
ştiinţifice pot descrie vreodată o realitate care există în 
acest sens. Întrebările de acest tip se îndepărtează foarte 
mult de problemele referitoare la absenţa subiectivitatii 
şi ne poartă în mijlocul discuţiilor filosofice. 

Din cauza acestor ambiguitati, voi evita de cele mai 
multe ori termenii „obiectiv” şi „obiectivitate”. Întrebările 
care sunt puse de obicei folosind aceşti termeni le voi 
discuta aşadar folosind un limbaj diferit şi voi reveni la 

ivitatii ” în ultimul capitol. 

O altă expresie renumită este „metodă ştiinţifică”. 
Probabil la acest lucru se gândesc cei mai mulţi oameni 
atunci când îşi imaginează că oferă o teorie generală a 
ştiinţei. Ideea de a descrie o metodă specială pe care oa- 
menii de ştiinţă o folosesc sau ar trebui să o folosească 
este veche. În secolul al şaptesprezecelea, Francis Bacon 
şi Rene Descartes, printre alţii, au încercat să ofere o 
descriere detaliată a modului în care oamenii de ştiinţă ar 
trebui să procedeze. Cu toate că încercarea de a formula 
o metodă ştiinţifică specială pare a fi un lucru normal de 
făcut, in perioada secolului al douăzecilea, multi filosofi, 
şi nu numai, au devenit sceptici fata de ideea de a oferi 
ceva care să semene cu o reţetă pentru a face ştiinţă. 
Ştiinţa, au argumentat aceştia, este un proces prea creativ 
şi imprevizibil pentru a putea exista o reţetă care să îl 
descrie — acest lucru este mai ales valabil în cazul marilor 
oameni de ştiinţă precum Newton, Darwin şi Einstein. 
Timp de mai multă vreme, manualele de ştiinţă aveau de 
obicei la început un capitol care descria „metoda stiintifi- 
că”, dar, în ultima perioadă, manualele au început să fie 
mai precaute în această privinţă. 

Am spus că o mare parte din filosofia ştiinţei de secol 
douăzeci a căutat să descrie structura logică a ştiinţei. Ce 
înseamnă asta? Ideea este aceea că filosoful ar trebui să 
considere teoria ştiinţifică o structură abstractă, ceva ase- 
mănător unui set de propoziţii interconectate. Filosoful 

caută să ofere o descriere a relaţiilor logice dintre pro- 
poziţiile din teorie şi a relaţiilor dintre teorie şi dovezile 
observationale. Filosofia poate de asemenea încerca să 
descrie relaţiile logice dintre diferite teorii ştiinţifice din 
domenii înrudite. 

Filosofii care au adoptat această abordare tind să fie 
entuziaşti fata de instrumentele logicii matematice. Aces- 
tia preţuiesc rigoarea activităţii lor. Acest tip de filosofie a 
provocat de multe ori frustrare în oamenii care au cerce- 
tatistoria şi structura socială a ştiinţei. Bătrânii filosofi ursuzi 
păreau că îşi îndepărtează în mod intenţionat cercetarea 
de orice contact cu ştiinţa aşa cum este ea practicată de 
fapt, poate pentru a se agăța de o serie de mituri despre 
raționalitatea perfectă a întreprinderii ştiinţifice sau pen- 
tru ca nimic să nu perturbe jocurile interminabile care pot 
fi făcute cu teoriile imaginare exprimate în limbaje artifi- 
ciale. Acest tip de filosofie a ştiinţei bazată pe logică va fi 
discutată în primele capitole ale acestei cărţi. Voi argu- 
menta că investigaţiile logice sunt de multe ori extrem de 
interesante, dar, în cele din urmă, simpatizez cu aceia care 
susţin că filosofia ştiinţei ar trebui să aibă un contact mai 
mare cu cercetarea ştiinţifică efectivă. 

Dacă identificarea unei reţete este prea simplistă, iar 
căutarea unei teorii logice este prea abstractă, atunci ce 
ar trebui să căutăm? Iată un răspuns pe care îl voi dezvolta 
pe parcursul acestei cărţi: putem încerca să descriem 
strategia ştiinţifică de cercetare a lumii. Apoi, putem spe- 
ra că vom descrie ce tip de legătură cu lumea am putea 
realiza dacă vom urma strategia respectivă. Initial, lucru- 
rile pe care le-am afirmat ar putea să pară vagi sau impo- 
sibile sau amândouă. Dar, către sfârşitul cărţii, sper să 
demonstrez că această perspectivă are sens. 

Până acum am menţionat de mai multe ori unele 
domenii care se ,invecineaza” cu filosofia ştiinţei — istoria 
ştiinţei, sociologia ştiinţei şi unele ramuri ale psihologiei, 
de exemplu. Care este relaţia dintre teoriile filosofice ale 
ştiinţei şi ideile din aceste domenii învecinate? Această 

întrebare a făcut parte din cursa cu montagne russe-ul a 
secolului douăzeci pomenită mai sus. Unele persoane din 
aceste domenii învecinate erau de părere că au motive sa 
creadă că întreaga idee a unei teorii filosofice a ştiinţei 
este eronată. Aceştia se aşteptau că filosofia ştiinţei va fi 
înlocuită de domenii precum sociologia. Înlocuirea nu s-a 
petrecut. Ceea ce s-a petrecut a fost că oamenii din aces- 
te domenii învecinate descopereau în mod constant că ei 
înşişi fac filosofie în mod conştient sau nu. Se loveau ne- 
încetat de întrebări despre adevăr, despre justificare şi 
despre legătura dintre teorie şi realitate. Problemele filo- 
sofice refuzau să dispară. 

Filosofii înşişi au păreri foarte diferite despre ce fel de 
input din aceste domenii învecinate este relevant pentru 
filosofie. Această carte este scrisă dintr-o perspectivă 
care susţine că filosofia ştiinţei are de câştigat din multi- 
mea input-urilor venite din alte domenii. Dar argumentul 
conform căruia filosofia ştiinţei are nevoie de un astfel de 
input nu va fi formulat până în capitolul 10. 


1.4 Trei răspunsuri sau fragmente 
de răspuns 


În această secţiune voi introduce trei răspunsuri diferite la 
întrebările noastre generale referitoare la modul cum func- 
tioneaza ştiinţa. Într-un fel sau altul, aceste trei idei se vor 
constitui în teme recurente pe parcursul acestei cărţi. 

Aceste trei idei pot fi considerate perspective rivale; 
pot fi considerate puncte de plecare sau căi alternative 
de soluţionare a problemei. Dar le mai putem considera 
în schimb părţi ale unui singur răspuns mai complicat. În 
acest caz, trebuie să găsim o modalitate prin care să le 
aşezăm laolaltă. 

Prima dintre cele trei idei este empirismul. Empirismul 
cuprinde o familie diversă de perspective filosofice, iar 
controversele din tabăra empiristă pot fi destul de inten- 

se. Empirismul este de multe ori rezumat folosind ceva 
asemănător cu următorul slogan: 


Empirism: Experienţa este singura sursă de cunoaştere reală a lumii. 


Empirismul, în acest sens, este o concepţie referitoare 
la sursa întregii cunoaşteri, nu doar a cunoaşterii ştiinţifice. 
Astfel, cum ne poate fi de folos această perspectivă în fi- 
losofia ştiinţei? În general, tradiţia empiristă a obişnuit să 
considere că diferenţele dintre ştiinţă şi gândirea de fie- 
care zi sunt diferenţe de detaliu şi grad. Tradiţia empiristă 
a obişnuit în general, deşi nu întotdeauna, să interpreteze 
ştiinţa în sens larg şi a obişnuit să abordeze problemele 
filosofiei ştiinţei de pe poziţia unei teorii generale a gân- 
dirii şi a cunoaşterii. Tradiţia empiristă din filosofie a fost 
de asemenea în mare parte pro-stiinta; ştiinţa este consi- 
derată cea mai bună manifestare a capacităţii noastre de 
investigare şi de cunoaştere a lumii. 

lată aşadar un mod de a folosi principiul empirist de 
mai sus pentru a spune ceva despre ştiinţă: 


Empirism şi ştiinţă: Gândirea şi cercetarea ştiinţifice prezintă ace- 
laşi tipar fundamental ca şi gândirea şi cercetarea de zi cu zi. În 
ambele cazuri, experienţa este singura sursă de cunoaştere reală 
a lumii. Dar ştiinţa are o rată de succes mai mare fiindcă este 
organizată, sistematică şi mai receptivă la experienţă. 


Astfel, „metoda ştiinţifică”, în măsura în care un astfel 
de lucru există, se poate găsi şi în contextele ce ţin de viaţa 
cotidiană. Potrivit acestei perspective, Revoluţia Ştiinţifică 
de fapt nu a descoperit o abordare fundamental nouă a 
cercetării. Mai degrabă, Europa a fost scoasă din întune- 
ric şi dogmatism de câteva suflete curajoase şi strălucite 
care i-au permis culturii intelectuale să „îşi vină în simţiri”. 

Unii cititori se gândesc probabil că aceste principii 
empiriste sunt simple platitudini. Sigur că experienţa este 
sursa cunoaşterii lumii — ce altceva ar putea fi? 

Pentru aceia care cred că principiile empiriste funda- 
mentale sunt complet triviale, un loc interesat asupra căruia 

ar trebui să-şi arunce privirea este istoria medicinei. Istoria 
medicinei are multe exemple de episoade în care unele 
progrese uriaşe au fost realizate de oameni care doreau 
să întreprindă teste empirice de bază — în fata scepticis- 
mului, condescendentei şi opoziţiei oamenilor care „ştiau 
mai bine”. Filosofii empirişti folosesc de multă vreme aceste 
anecdote pentru a-şi stimula cititorii. Lui Carl Hempel, unul 
dintre cei mai importanţi filosofi empirişti ai secolului al 
douăzecilea, îi plăcea să folosească exemplul lui Ignaz 
Semmelweiss (vezi Hempel 1966). Semmelweiss lucra 
într-un spital din Viena la mijlocul secolului al nouăspre- 
zecelea. El a putut să demonstreze prin teste empirice 
simple că dacă doctorii se spală pe mâini înainte de a 
asista o naştere, riscul unei infecţii la mame este redus 
extrem de mult. În urma acestei afirmaţii radicale, Sem- 
melweiss s-a confruntat cu o serie de opoziții şi a fost în 
cele din urmă dat afară din spital. 

Un exemplu şi mai simplu, pe care îl voi descrie în 
detaliu pentru a furniza o alternativă la cazul lui Semmelwe- 
iss, se referă la descoperirea rolului avut de apa potabilă în 
transmiterea holerei. 

Holera reprezenta o mare problemă cu care se con- 
fruntau oraşele din secolele al optsprezecelea şi al no- 
uăsprezecelea, aceasta ducând la moarte în urma unei 
manifestări violente de diaree. Holera este încă o pro- 
blemă de fiecare dată când există aglomerări excesive 
de persoane sărace şi o lipsă acută a igienei, holera 
transmiţându-se din diaree prin apa potabilă. În secole- 
le al optsprezecelea şi al nouăsprezecelea, existau mai 
multe teorii despre cauzele holerei — asta înainte de 
descoperirea rolului avut de bacterii şi de alte microorga- 
nisme în bolile infecțioase. Unii credeau că această boală 
era provocată de gazele urât mirositoare, numite miasme, 
eliminate din pământ şi din mlaştini. La Londra, John Snow 
a lansat ipoteza că holera se raspandeste prin interme- 
diul apei potabile. Acesta a făcut o hartă a izbucnirii unei 
epidemii din Londra în 1854 şi a descoperit că respectiva 

epidemie părea să se centreze în jurul unei pompe publi- 
ce de apă din Broad Street. Până la urmă, Snow a reuşit cu 
mare dificultate să convingă autorităţile locale să scoată 
mânerul pompei. Epidemia a dispărut imediat. 

Acesta este un eveniment foarte important din istoria 
medicinei. Are un rol central în apariţia ideii moderne de apă 
potabilă curată şi de igienă, o mişcare al cărei efect asupra 
bunăstării şi sănătăţii umane a fost unul imens. Acesta este 
de asemenea un tip de exemplu care arată atractivitatea 
avută chiar şi de cele mai simple perspective empiriste. 

S-ar putea să vă gândiţi că putem să încheiem cartea 
aici. Empirismul câştigă; axarea asupra experienţei este 
garanţia sigură pentru reuşită. Cei care sunt tentaţi să 
creadă că nu mai rămâne nici o problemă ar putea să ia 
în considerare un caz instructiv care urmează episodului 
Snow. Este vorba despre povestea doctorului Pettenkofer. 

La câteva decenii după Snow, Robert Koch şi Louis 
Pasteur au dezvoltat în detaliu teoria potrivit căreia boli 
precum holera sunt cauzate de microorganisme — „teoria 
microbiană a bolilor”. Koch izolase bacteriile responsabile 
pentru holeră cu ceva vreme în urmă. Pettenkofer nu era 
totuşi convins. Pentru a dovedi că Koch se înşeală a băut un 
pahar de apă amestecată cu presupuşii germeni de holeră. 
Pettenkofer nu a avut nici un simptom negativ şi i-a scris 
lui Koch spunându-i că teoria sa a fost infirmată. 

Se consideră că Pettenkofer ar fi avut o aciditate sto- 
macală ridicată, care îi poate proteja pe oameni de infecția 
cu holeră. Sau poate că germenii de holeră din eşantionul 
respectiv muriseră. Este clar că Pettenkofer a fost norocos, 
iar Koch a avut dreptate despre cauzele holerei. Acest caz 
ne aminteşte însă că testele empirice directe nu reprezintă 
o garanţie a succesului. 

Unii cititori, am spus, ar putea să considere că empi- 
rismul este adevărat dar mult prea evident pentru a fi 
interesant. O altă linie critică afirmă că empirismul este fals, 
întrucât este adeptul unui cadru de gândire, credinţă şi 
justificare extrem de simplu. Sloganul empirist formulat 

mai sus lasă să se înţeleagă că experienţele se varsă în 
minte şi sunt transformate cumva în cunoaştere. S-ar pă- 
rea că este foarte greu să rafinăm ideile empiriste de bază 
în aşa fel încât acestea să devină mai realiste din punct de 
vedere psihologic. Empiriştii nu neagă că, pentru a intele- 
ge ceea ce observăm, este nevoie de judecată raţională, 
inclusiv de o judecată raţională foarte elaborată. Totuşi, 
aceştia susţin în continuare că rolul avut de experienţă 
este cumva fundamental pentru înțelegerea modului în 
care aflăm informaţii despre lume. Mulţi critici ai empiris- 
mului susţin că aceasta este o perspectivă greşită; ei o 
consideră un vestigiu al unei imagini simpliste şi depă- 
site despre modul în care funcţionează judecata rationa- 
lă. Această controversă va constitui o temă recurentă în 
această carte. 

Mă voi centra acum asupra celei de-a doua dintre 
cele trei familii de perspective referitoare la funcţionarea 
ştiinţei. Această perspectivă poate fi introdusă cu un citat 
din Galileo, unul dintre supereroii Revoluţiei Ştiinţifice: 


Filosofia este scrisă în această mare carte care stă dintotdeauna 
deschisă înaintea ochilor noştri, şi anume universul. Dar nu 
poate fi citită până când nu vom fi învăţat limba şi nu vom fi 
cunoscut literele cu care este scrisă. Este scrisă în limbaj mate- 
matic, iar literele sunt triunghiuri, cercuri şi alte figuri geometrice, 
mijloace fără de care este omeneşte imposibil să înțelegem vreun 
cuvânt; fără acestea, rătăcim într-un labirint întunecat. (Galileo 
[1623] 1990, 237-38, italicele îmi aparţin) 


Ca să ne exprimăm mai clar, iată a doua idee. 


Matematica şi ştiinţa: Ceea ce diferenţiază ştiinţa de alte tipuri 
de cercetare şi îi asigură o rată de succes apreciabilă este încer- 
carea acesteia de a înţelege lumea naturală folosind instrumente 
matematice. 


Este această idee o alternativă la abordarea empiristă 
sau ceva care poate fi combinat cu ea? Poate, în mod 

surprinzător, adoptarea metodelor matematice a fost de 
multe ori folosită pentru a argumenta împotriva empiris- 
mului. Uneori, acest lucru s-a întâmplat fiindcă oamenii 
au considerat că matematica ne dovedeşte că trebuie să 
existe o altă cale spre cunoaştere în afara experienţei; 
experienţa este o sursă de cunoaştere, dar nu singura sursă 
importantă. Am putea, în schimb, să afirmăm că empirismul 
este trivial: desigur, cunoaşterea este bazată pe experienţă, 
dar lucrul acesta nu ne spune nimic despre ce diferenţiază 
ştiinţa de alte activităţi ale gândirii umane. Ceea ce face 
ştiinţa specială este încercarea acesteia de a cuantifica 
fenomene şi de a detecta modele matematice în desfăşu- 
rarea evenimentelor. 

Cu toate acestea, este desigur o dovadă de bun simţ 
să vedem o abordare a matematicii în cadrul căreia aceasta 
să poată fi combinată cu ideile empiriste. Aparent Galileo 
s-ar opune acestui lucru; Galileo nu doar că a exaltat ma- 
tematica, dar l-a şi lăudat pe predecesorul său Copernic 
pentru că a făcut „raţiunea să cucerească simţurile [expe- 
rienţa]” prin credinţa sa că pământul se învârteşte în jurul 
soarelui. Dar aceasta este o opoziţie falsă. Prin exprima- 
rea ideii că pământul se roteşte în jurul soarelui, Copernic 
nu ignora experienţa, ci rezolva conflictele aparente dintre 
diferitele aspecte ale experienţei în lumina opiniilor sale 
anterioare. Totodată, nu există îndoială că Galileo era o 
persoană orientată empiric. De exemplu, utilizarea observa- 
iilor realizate cu telescopul este centrală în opera sa. Astfel, 
evitând opozitiile false, am putea argumenta că matema- 
tica folosită ca unealtă în cadrul unei perspective empiriste 
reprezintă exact acel lucru care face ştiinţa să fie specială. 

În această carte, rolul matematicii va fi o temă impor- 
tantă dar nu una centrală. Acest lucru se datorează în parte 
istoriei controverselor prezentate în această carte şi în 
parte faptului că instrumentele matematice nu sunt atât 
de esenţiale ştiinţei pe cât credea Galileo. Deşi matema- 
tica este extrem de importantă în dezvoltarea fizicii, una 
dintre cele mai mari realizări din întreaga ştiinţă - teoria 

lui Darwin din Originea speciilor — nu foloseşte matema- 
tica. Darwin nu a fost închis în „labirintul întunecat” în 
care Galileo prezicea că vor ajunge cercetătorii care nu 
fac uz de matematică. De fapt, majoritatea (deşi nu toate) 
progresele uriaşe din biologie care au avut loc în secolul 
al nouăsprezecelea s-au petrecut fără a acorda un rol im- 
portant matematicii. Biologia de acum conţine multe 
componente matematice, inclusiv formulări moderne ale 
teoriei darwiniene a evoluţiei, dar aceasta este o dezvoltare 
mai recentă. 

Astfel, nu întreaga ştiinţă — şi nu toată ştiinţa de cel 
mai înalt nivel — se foloseşte foarte mult de matematică 
pentru a înţelege lumea. 

A treia dintre cele trei familii de idei este mai nouă. 
Poate că trăsăturile unice ale ştiinţei sunt vizibile doar 
atunci când ne îndreptăm privirile către comunităţile şti- 
intifice. 


Structura socială şi stiinta: Ceea ce diferenţiază ştiinţa de alte 
tipuri de cercetare şi îi asigură o rată de succes apreciabilă este 
structura socială unică a acesteia. 


Unele dintre cele mai importante cercetări recente 
din filosofia ştiinţei au avut legătură cu explorarea acestei 
idei, dar, pentru ca atenţia filosofică să se ancoreze în 
această direcţie, a fost nevoie de contribuţia istoricilor şi 
sociologilor ştiinţei. 

În mâinile istoricilor şi sociologilor, cercetarea struc- 
turii sociale a fost de multe ori dezvoltată într-o direcţie 
care este extrem de critică fata de tradiţia empiristă. Steven 
Shapin susţine că empirismul predominant operează de 
multe ori sub imperiul fanteziei că fiecare individ poate 
testa de unul singur ipoteze in mod observational (Shapin 
1994). Se presupune că empirismul le sugerează oameni- 
lor să fie neîncrezători în autoritate şi să se apuce să cer- 
ceteze lumea în mod direct. Dar aceasta este desigur o 
fantezie. Este o fantezie în cazul cunoaşterii obişnuite şi 

este o fantezie şi mai mare în cazul ştiinţei. Aproape fie- 
care mişcare pe care un om de ştiinţă o face depinde de 
rețele elaborate de cooperare şi încredere. Dacă fiecare 
individ ar insista să testeze totul de unul singur, ştiinţa nu 
ar avansa dincolo de cele mai rudimentare idei. Coopera- 
rea şi descendența rezultatelor transmise sunt esenţiale 
pentru ştiinţă. Cazul lui John Snow şi al holerei, discutat 
mai devreme, este foarte neobişnuit. Snow arată ca un 
,calaret singuratic” care păşeşte către pompa de apa de 
pe Broad Street (cu mulţimea de empirişti aplaudând în 
fundal). Chiar şi Snow trebuie să fi depins de mărturia 
altora în evaluarea stării epidemiei de holeră înainte şi 
după intervenţia sa la pompă. 

Prin urmare, încrederea şi cooperarea sunt esenţiale 
ştiinţei. Dar în cine să se aibă încredere? Cine reprezintă o 
sursă sigură de informaţii? Shapin argumentează că, dacă 
privim îndeaproape, o mare parte din lucrurile petrecute 
în timpul Revoluţiei Ştiinţifice au avut de-a face cu elabo- 
rarea unor noi modalităţi de supraveghere, control şi 
coordonare a acţiunilor grupurilor de persoane în activi- 
tatea de cercetare. Experienţa este pretutindeni. Dificilă 
este stabilirea acelor tipuri de experienţă care sunt rele- 
vante pentru testarea ipotezelor şi stabilirea persoanelor 
care pot fi considerate o sursă de încredere în furnizarea 
unor informaţii sigure şi relevante. 

Astfel, Shapin afirmă că o teorie bună a organizării 
sociale a ştiinţei va fi o teorie a ştiinţei mai bună decât 
fanteziile empiriste. Dar filosofii au început să dezvolte 
teorii despre modul în care funcţionează ştiinţa care pun 
accentul pe organizarea socială dar care sunt construite 
astfel încât se potrivesc cu o anumită formă de empirism 
(Hull 1988; Kitcher 1993). Aceste interpretări ale ştiinţei 
pun accentul asupra echilibrului special al cooperării şi 
competiţiei care se găseşte în comunităţile ştiinţifice. 
Oamenii îşi imaginează uneori că urmărirea reputației 
personale şi competiţia pentru statut şi recunoaştere 
sunt dezvoltări recente în ştiinţă. Dar aceste chestiuni au 

avut un rol important încă din perioada Revoluţiei Stiinti- 
fice. Marile societăţi ştiinţifice, precum Societatea Regală 
din Londra, s-au format destul de timpuriu - 1660 în 
cazul Societăţii Regale. O parte importantă din rolul avut 
de acestea a fost aceea de a acorda recunoaştere într-un 
mod eficient — asigurându-se că erau răsplătiți oamenii 
potriviti, fără a împiedica răspândirea liberă a ideilor. 
Aceste societăţi funcționau de asemenea pentru a crea o 
comunitate de oameni care puteau să aibă încredere 
între ei în calitate de colaboratori onesti şi surse sigure de 
informaţii. Empiristul poate argumenta că această orga- 
nizare socială a făcut comunităţile ştiinţifice să fie extrem 
de receptive la experienţă. 

În această secţiune, am schiţat trei familii de idei despre 
modul în care funcţionează ştiinţa şi despre ce o face să 
fie distinctă. Fiecare idee a fost uneori considerată punc- 
tul de pornire pentru o înţelegere a ştiinţei, excluzându-le 
pe celelalte două. Dar probabil aceste idei ar trebui să fie 
considerate mai degrabă părţi componente ale unui răs- 
puns mai cuprinzător. Prima şi a treia idee — empirismul şi 
structura socială — sunt în special importante. Vom reveni 
constant asupra lor pe parcursul acestei cărţi. O parte din 
provocarea cu care se va confrunta filosofia ştiinţei în anii 
care vor urma ţine de adaptarea ideilor din tradiţia empirică 
la rolul avut de organizarea socială în înţelegerea ştiinţei. 
Lucrul acesta necesită într-adevăr operarea unor schim- 
bări importante ale ideilor empiriste tradiţionale. 


1.5 Interludiu istoric: 
o scurtă prezentare a Revoluției Ştiinţifice 


Înainte de a ne adânci în teoriile filosofice, vom lua o 
scurtă pauză. Am pomenit deja de mai multe ori Revoluţia 
Ştiinţifică. Oamenii, evenimentele şi teoriile din această 
perioadă au o greutate aparte în discuţiile despre natura 
ştiinţei. Prin urmare, în această secţiune voi oferi o scurtă 

prezentare istorică a principalelor puncte de cotitură, 
multe dintre care vor reapărea din când în când în capito- 
lele următoare. Înainte de a începe, trebuie să spun că 
există destul de multe controverse despre modul în care 
ar trebui să înţelegem această perioadă din istorie; de exem- 
plu, unii istorici consideră că botezarea acestei perioade 
„Revoluţia Ştiinţifică” este o eroare, ca şi cum această de- 
numire ar da de înţeles că există graniţe bine delimitate 
între o singură perioadă absolut unică şi restul istoriei 
(Shapin 1996). Eu voi folosi însă această denumire în sensul 
său tradiţional. 

Revoluţia Ştiinţifică s-a petrecut aproximativ între 1550 
şi 1700. Aceste evenimente sunt poziţionate la sfârşitul 
unei serii de schimbări dramatice în Europa, Revoluţia 
Ştiinţifică stimulând la rândul ei o serie de alte procese 
de schimbare. În cadrul religiei, Biserica Catolică fusese 
pusă sub semnul întrebării de Protestantism. Renaşterea 
secolelor al cincisprezecelea şi al şaisprezecelea generase 
o deschidere parţială a culturii intelectuale. Populatiile se 
aflau în creştere (revenindu-şi după Moartea Neagră), iar 
schimburile şi comerţul începuseră să se dezvolte. Ierar- 
hiile tradiţionale, inclusiv ierarhiile intelectuale, începuseră 
să fie cuprinse de frământare. După cum susţin autorii 
recenți, era o perioadă in care ideile noi şi neortodoxe 
pluteau în aer. 

Concepţia despre lume care fusese moştenită din Evul 
Mediu reprezenta o combinare a creştinismului cu ideile 
lui Aristotel. Această combinare este de multe ori numită 
concepţie scolastică, botezată după universităţile sau 
„şcolile“ care au dezvoltat-o şi au apărat-o. Pământul era 
văzut ca o sferă poziționată în centrul universului, luna, 
soarele, planetele şi stelele rotindu-se în jurul său. Un model 
detaliat al mişcărilor acestor corpuri cereşti fusese realizat 
de Ptolemeu în jurul anului 150 e.n. (soarele era aşezat 
între Venus şi Marte). 

Teoria fizică a lui Aristotel făcea deosebire între miş- 
carea „naturală” şi cea „violentă” sau nenaturală. Teoria 

mişcărilor naturale aparţinea unei teorii mai largi a schim- 
bării în care dezvoltarea biologică (de la ghindă la stejar, 
de pildă) reprezenta un exemplu călăuzitor important, iar 
multe evenimente erau explicate folosind ideea de scop. 

Se considera că tot ce se află pe pământ este alcătuit 
dintr-un amestec al celor patru elemente fundamentale 
(pământ, aer, foc şi apă), fiecare având propria tendinţă 
naturală. Obiectele care conţin, de exemplu, mai mult pă- 
mânt cad în mod natural către centrul universului, în timp 
ce focul face ca lucrurile să se ridice. Mişcările nenaturale, 
precum mişcările proiectilelor, au o explicaţie total diferită. 
Obiectele cereşti sunt alcătuite dintr-un al cincilea element, 
care este ,incoruptibil” sau neschimbător. Mişcarea naturală 
a obiectelor alcătuite din al cincilea element este circulară. 

Unele versiuni ale acestui tablou includeau un meca- 
nism (folosind acest termen în sens larg) care explica miş- 
cările soarelui, planetelor şi stelelor. De exemplu, fiecare 
corp care orbitează pământul era aşezat într-o sferă 
cristalină care se rotea în jurul pământului. Modelul lui 
Ptolemeu era mai greu de interpretat în aceşti termeni; se 
consideră uneori că Ptolemeu era interesat mai ales să 
ofere un instrument pentru predicțiile astronomice (desi 
interpreţii au păreri diferite în această privinţă). 

În 1543, astronomul polonez Nicolaus Copernic (1473- 
1543) a publicat un tratat care schiţa o imagine alternativă 
a universului. Au mai existat filosofi din antichitate care 
au speculat că pământul s-ar putea mişca în jurul soarelui 
şi nu viceversa, dar Copernic a fost primul care a oferit o 
teorie detaliată asupra acestui punct. În teoria sa, pămân- 
tul are două mişcări, învârtindu-se în jurul axei sale o dată 
pe zi şi orbitând în jurul soarelui o dată pe an. Teoria lui 
Copernic avea aceeaşi aşezare de bază a soarelui, lunii şi 
a planetelor cunoscute pe care o are astronomia moder- 
nă. Dar teoria sa se confrunta cu o serie de dificultăţi mai 
mari din cauza insistentei sale, în conformitate cu Aristo- 
tel şi Ptolemeu, că mişcările cereşti trebuie să fie circulare. 
Atât sistemul ptolemeic cât şi cel copernican considerau 

că majoritatea orbitelor sunt alcătuite din combinaţii 
complexe de cercuri şi nu dintr-un singur cerc. De fapt, 
cele două sisteme erau aproape la fel de complicate. 
Autorii par să nu aibă o opinie unanimă în privinţa faptului 
dacă teoria lui Copernic era mult mai exactă ca instrument 
de predictie. Existau însă unele fenomene renumite pe 
care teoria lui Copernic le explica mult mai bine decât cea 
ptolemeică. Unul dintre acestea era „mişcarea retrogra- 
da” a planetelor, o mişcare aparent dezordonată in care 
planetele păreau că se opresc şi se întorc în mişcările lor 
printre stele. 

Lucrarea lui Copernic a trezit interes, dar par să existe 
argumente convingătoare împotriva considerării acesteia 
drept o descriere literalmente adevărată a universului. 
Unele probleme erau astronomice, iar altele aveau de-a 
face cu fapte evidente ce ţineau de mişcare. De ce un obiect 
aruncat dintr-un turn cade la temelia turnului dacă, în timp 
ce obiectul se afla în aer, pământul s-a deplasat pe o dis- 
tanta considerabilă? Ediţia din 1453 a cărţii lui Copernic 
are o prefață suplimentară scrisă de un cleric, Andreas 
Osiander, căruia îi fusese încredinţată publicarea trata- 
tului, unde acesta spune că teoria trebuie să fie considerată 
doar un instrument de calcul. Aceasta a devenit o afirmare 
de importanţă istorică a unei perspective asupra rolului 
teoriilor ştiinţifice numită instrumentalism, care susţine 
că ar trebui să considerăm teoriile doar instrumente predic- 
tive şi nu încercări de a descrie structura ascunsă a naturii. 

Această situaţie a fost schimbată dramatic de Galileo 
Galilei (1564-1642), care şi-a desfăşurat activitatea în Italia 
în anii de început ai secolului al şaptesprezecelea. Galileo 
a apărat cu vigoare adevărul literal al sistemului coperni- 
can, în opoziţie cu ideea utilității stricte a acestuia. Galileo 
a folosit telescoape (pe care nu le-a inventat, dar le-a îm- 
bunătăţit) pentru a privi cerul şi a descoperit o mulţime 
de fenomene care contraziceau concepţia lui Aristotel şi 
perspectiva scolastică asupra lumii. El a folosit de asemenea 
o combinaţie între matematică şi experiment pentru a în- 

cepe formularea unei noi ştiinţe a mişcării care ar clarifica 
ideea de pământ aflat în mişcare şi ar explica fapte obiş- 
nuite care ţin de obiectele aflate în cădere şi cele aruncate. 
Lucrarea lui Galileo a trezit până la urmă mânia papei şi 
astfel a fost forţat de Inchizitie să renunţe la convingerile 
sale copernicane şi ultimii ani din viaţă i-a trăit în arest la 
domiciliu. (Galileo a avut parte de un tratament uşor în 
comparaţie cu Giordano Bruno, al cărui refuz de a se lepăda 
de speculaţiile sale neortodoxe despre locul pământului 
în univers a condus la arderea sa pe rug pentru erezie, la 
Roma, în 1600.) 

Galileo a rămas adeptul mişcării circulare ca fenomen 
astronomic fundamental. Îndepărtarea de mişcarea cir- 
culară a fost realizată de Johannes Kepler (1571-1630), un 
gânditor mistic care a combinat copernicanismul cu obse- 
sia de a descoperi armonie matematică (inclusiv acorduri 
muzicale) în structura cerurilor. Modelul keplerian al uni- 
versului, dezvoltat de asemenea pe la începutul secolului 
al şaptesprezecelea, reprezenta pământul şi celelalte 
planete într-o mişcare eliptică şi nu circulară în jurul soare- 
lui. Lucrul acesta a condus la o simplificare masivă şi la o 
exactitate predictivă mai bună. 

Până acum nu am vorbit decât despre schimbări din 
astronomie şi din domeniile înrudite ale fizicii şi am mers 
cu discuţia numai până la începutul secolului al şapte- 
sprezecelea. O parte din lucrurile care fac din aceasta o 
perioadă atât de dramatică este scoaterea Pământului 
din centrul universului, un eveniment încărcat de simbolism. 
Un alt domeniu care s-a schimbat în aceeaşi perioadă 
este anatomia. În Padova, Andreas Vesalius (publicând, ca 
şi Copernic, în 1543) a început să elibereze anatomia de 
sub dominaţia gândirii antice (în special concluziile lui 
Galen) şi a lansat-o pe o cale empirică. Influențat de şcoala 
lui Vesalius, William Harvey a realizat cel mai renumit 
progres din această perioadă, elaborând în 1628 teoria 
exactă a circulaţiei sanguine şi a rolului inimi în pompa- 
rea sângelui. 

Mijlocul secolului al şaptesprezecelea a fost martorul 
naşterii unei noi teorii generale şi ambitioase: mecanicismul. 
Perspectiva mecanicistă asupra lumii combină idei despre 
alcătuirea lucrurilor cu idei despre cauzalitate şi explicaţie. 
Potrivit mecanicismului, lumea este alcătuită din „corpus- 
culi” minusculi de materie care interacționează doar prin 
contact fizic local. În cele din urmă, explicaţiile corecte ale 
fenomenelor fizice nu aveau să fie făcute decât în ter- 
meni ce tin de interacțiuni mecanice. Funcționarea uni- 
versul avea să fie comparată cu funcţionarea unui ceas 
mecanic. 

Unii autori, precum René Descartes (1596-1650), con- 
siderau că, pe lângă corpusculii materiali, trebuie să se 
afirme şi existenţa sufletului şi a Dumnezeului tradiţional. 
Deşi multe figuri din timpul Revoluţiei Ştiinţifice aveau 
concepţii religioase destul de neortodoxe, cei mai mulţi 
nu căutau totuşi să intre într-o confruntare fatisa cu reli- 
gia instituită. Majoritatea „filosofilor mecanicişti” au păs- 
trat un rol pentru Dumnezeul creştin în concepţiile lor 
despre cosmos. (Dacă lumea este un ceas, cine a pus-o în 
mişcare, de pildă?) Totuşi, ideea de a scoate sufletele sau 
pe Dumnezeu din lume a fost luată uneori în considerare. 

În Anglia, Robert Boyle (1627-91) şi alţii au încorporat 
o versiune a mecanicismului într-un program de cercetare 
organizat şi cu o largă publicare care susţinea expenmentul 
sistematic şi evitarea speculatiei neempirice. Tot la mijlocul 
secolului al şaptesprezecelea sunt înfiinţate societăţile şti- 
intifice din Londra, Paris şi Florenţa. Aceste societăţi aveau 
rolul de a organiza noile cercetări şi de a rupe monopolul 
instituţional al universităţilor (deseori conservatoare). 

Această perioadă se încheie odată cu apariţia lui Isaac 
Newton (1642-1727). În 1687, Newton publică tratatul 
Principia, în care este oferită o abordare matematică uni- 
ficată a mişcării de pe pământ şi din cer. Newton demon- 
strează de ce orbitele eliptice ale lui Kepler constituie 
rezultatul inevitabil al forţei gravitaționale ce operează 
între corpurile cereşti şi îmbunătăţeşte foarte mult ideile 

despre mişcarea de pe pământ pe care Galileo (şi alţii) 
le-a pionierat. Atât de impresionantă a fost această lucrare 
încât, timp de mai multe veacuri, s-a considerat că Newton 
în esenţă a desăvârşit aceste aspecte ale fizicii. Newton a 
mai adus contribuţii extrem de influente în matematică şi 
în optică şi a sugerat o cale de a merge mai departe în 
domenii precum chimia. Dintr-un punct de vedere, fizica 
lui Newton reprezintă punctul culminant al concepţiei 
mecaniciste, dar, dintr-un alt punct de vedere, este o fizi- 
că „post-mecanicistă”, din moment ce a postulat unele 
forte (în special gravitația) care erau greu de interpretat 
în termeni mecanicişti. 

Astfel, pe la sfârşitul secolului al şaptesprezecelea, 
concepţia scolastică despre lume fusese înlocuită de o 
combinaţie între copernicanism şi o formă de mecanicism. 
Cât priveşte metoda, triumfătoare a fost o combinaţie între 
experiment şi analiza matematică (deşi erau dezacorduri 
în privinţa naturii acestei combinaţii). Acesta este sfârşitul 
perioadei numită de obicei Revoluţia Ştiinţifică. Însă, 
schimbările descrise mai sus au dus la alte schimbări, atât 
intelectuale cât şi politice. Chimia a început o perioadă 
de dezvoltare rapidă între mijlocul şi sfârşitul secolului al 
optsprezecelea, o perioadă numită uneori Revoluţia Chi- 
mică. Activitatea lui Lavoisier, în special descrierea oxige- 
nului şi a rolului acestuia în combustie, este considerată 
de obicei momentul de început al acestei „revoluţii“, desi 
abia în secolul al nouăsprezecelea, în urma cercetărilor lui 
Dalton, Mendeleev şi ale altora, au fost stabilite aspectele 
fundamentale ale chimiei moderne, precum tabelul peri- 
odic al elementelor. 

În secolul al optsprezecelea, Linnaeus sistematizase 
clasificarea biologică, dar perioada care a văzut cele mai im- 
portante dezvoltări din biologie a fost secolul al nouăspre- 
zecelea. Printre aceste dezvoltări se numără teoria potrivit 
căreia organismele sunt compuse din celule, teoria dar- 
winiană a evoluţiei, teoria microbiană a bolilor şi cercetarea 
lui Mendel despre ereditate care a pus bazele geneticii. 

Revoluţia Ştiinţifică a provocat şi schimbări politice şi 
culturale mai generale. În secolul al optsprezecelea, filo- 
sofii Iluminismului francez sperau că vor folosi ştiinţa şi 
raţiunea pentru a elimina ignoranta şi superstitia, împre- 
ună cu instituţiile religioase şi politice opresive. Mişcările 
intelectuale care au condus la Revoluţiile franceză şi 
americană de la finele secolului al optsprezecelea au fost 
influențate masiv de curente de gândire din ştiinţă şi filo- 
sofie. Printre acestea se numără empirismul, mecanicis- 
mul, inspiraţia dată de Newton şi o dorinţă generală de a 
înţelege omenirea şi societatea într-o manieră care să fie 
modelată după înţelegerea lumii fizice atinsă în timpul 
Revoluţiei Ştiinţifice. 


Lecturi suplimentare 


Subiectele din acest capitol vor fi discutate în detaliu mai jos, unde 
se vor face trimiterile corespunzătoare. Totuşi, merită să pomenim 
alte două cărţi introductive. Philosophy of Natural Science (1966) 
de Hempel a fost timp de mai mulţi ani manualul introductiv standard 
în acest domeniu. Începe cu povestea lui Semmelweiss şi constitu- 
ie o mărturie clară şi echilibrată a empirismului de secol douăzeci. 
What Is This Thing Called Science? (1999) de Alan Chalmers este de 
asemenea foarte clară. Prezintă o perspectivă diferită fata de cea a 
lui Hempel şi de cea apărată în acest volum. 

Pentru toate subiectele abordate în această carte, pot fi consulta- 
te Oxford Dictionary of Philosophy de Simon Blackburn, care este o 
carte extrem de folositoare şi este distractiv de răsfoit. De înaltă 
calitate este şi Routledge Encyclopedia of Philosophy. The Blackwell 
Companion to the Philosophy of Science are multe articole scurte 
pe subiecte cheie (deşi multe dintre aceste articole sunt destul de 
avansate). Stanford Online Encyclopedia of Philosophy este o resur- 
să foarte folositoare (şi gratuită). 

Există multe cărţi bune despre Revoluţia Ştiinţifică, fiecare ac- 
centuând un aspect sau altul. The Birth of a New Physics de Cohen 
(1985), este un volum clasic şi foarte bun în discuţia legată de fizi- 
că. The Scientific Revolution and the Origins of Modern Science de 
Henry (1997), este o carte concisă şi totodată amănunţită. Are un 
capitol excelent despre mecanicism şi conţine o bibliografie adno- 
tată destul de mare. Schuster 1990 este de asemenea un rezumat 
folositor, iar Revolutionizing the Sciences de Dear (2001), este o carte 
concisă şi actuală cu o bună reputaţie. Dar Fabric of the Heavens de 
Toulmin şi Goodfield (1962), o carte mai veche recent retipărită, este 
favorita mea. Autorii se centrează asupra fundamentelor conceptuale 
care se află la baza dezvoltării ideilor ştiinţifice. (Este prima din cele 
trei cărţi scrise de Toulmin şi Goodfield despre istoria ştiinţei; a doua, 
The Architecture of Matter, este de asemenea relevantă aici.) 

Un alt volum clasic este Copernican Revolution de Kuhn (1957), 
care, după cum ne sugerează titlul, se centrează asupra perioadei 
de început. Scientific Revolution de Shapin (1996) nu este o intro- 
ducere bună la Revoluţia Ştiinţifică, dar este oricum o carte foarte 
interesantă. Există mai multe cărţi bune care se centrează asupra 
unora dintre personalitati., The Sleepwalkers [tr. rom. Lunaticii, ed. 
Humanitas, 1995 — n.t] de Koestler (1968) este fascinantă în ceea 
ce îl priveşte pe Kepler, Galileo's Daughter de Sobel (1999) este bună 
referitor la Galileo (şi la fiica acestuia, o călugăriţă care trăieşte o viaţă 
dură). Biografia uimitor de neobişnuitului Isaac Newton, de Robert 
Westfall, are o versiune lungă (1980) şi una scurtă (1993). 

Pentru o istorie a medicinei, care acoperă întreaga lume, vezi 
Porter, The Greatest Benefit to Mankind (1998). 


7 
LOGICA PLUS EMPIRISM 


2.1 Traditia empirista 


Prima abordare a ştiinţei pe care o vom examina este o 
forma revolutionara de empirism care a aparut la inceputul 
secolului al douăzecilea, a înflorit o perioadă, a fost trans- 
formată şi domolită sub presiunea obiectiilor şi apoi a 
dispărut treptat. Versiunea iniţială a acestei concepţii se 
numeşte „pozitivism logic”, iar forma moderată de mai 
târziu este numită de obicei „empirism logic”. Există o va- 
riatie de terminologie aici; „empirismul logic” este folosit 
uneori cu referire la întreaga mişcare, de la începutul până 
la sfârşitul ei. Deşi, în acest capitol, vom discuta despre 
fosile, aceste vestigii ale trecutului sunt foarte importante 
pentru a înţelege unde ne aflăm acum. 

Înainte de a discuta pozitivismul logic, ar fi bine să 
mergem şi mai mult în trecut şi să spunem câte ceva des- 
pre tradiţia empirică în general. În primul capitol, am spus 
că empirismul este de multe ori rezumat prin afirmaţia că 
singura sursă a cunoaşterii este experienţa. Această idee 
are o istorie îndelungată, dar cea mai cunoscută etapă a 
gândirii empiriste s-a manifestat în secolele al şaptespre- 
zecelea şi al optsprezecelea în operele lui John Locke, 
George Berkeley şi David Hume. Aceste forme „clasice“ 
de empirism erau bazate pe teorii despre minte şi despre 
funcţionarea acesteia. Concepţia lor despre minte este 
deseori numită „senzualism”. Senzaţiile, asemenea unor 
petice de culoare şi sunete, apar în minte şi reprezintă tot 
materialul la care mintea are acces. Rolul gândirii este 
acela de a identifica şi de a reacţiona la tipare care apar 

în aceste senzaţii. Această perspectivă asupra minţii nu 
este presupusă de ideea empiristă fundamentală potrivit 
căreia experienţa este sursa cunoaşterii, însă, acest tip de 
perspectivă, a avut timp de mai mulţi ani succes în cadrul 
empirismului. 

Atât în perioada acestor discuţii clasice, cât şi în 
perioada mai recentă, o problemă cu care se confrunta 
empirismul era tendinţa de a cădea în scepticism, ideea 
potrivit căreia nu putem cunoaşte nimic despre lume. 
Această problemă are două aspecte. Un aspect îl putem 
numi scepticismul lumii exterioare: cum putem afla vreo- 
dată ceva despre lumea reală situată în spatele fluxului de 
senzaţii? Al doilea aspect, insufletit de David Hume, este 
scepticismul inductiv: ce motive avem sa credem ca exem- 
plele din experienţa trecută sunt valabile şi în viitor? 

De multe ori, empirismul a dat dovadă de o surprin- 
zătoare dorinţă de a se declara învins în faţa problemei 
scepticismului lumii exterioare. (Hume s-a declarat învins 
în cazul ambelor tipuri de scepticism, dar asta este o ex- 
ceptie.) Multi empirişti au fost dispuşi să afirme că lor nu 
le pasă de posibilitatea existenţei unor lucruri reale în 
spatele fluxului de senzaţii. Noi ne confruntăm doar cu 
senzațiile. Poate că nu are sens nici că ne gândim la obiec- 
tele care se află în spatele senzatiilor. Poate că ideea pe 
care o avem despre lume nu este decât un concept for- 
mat dintr-o acumulare organizată de senzaţii. Această 
perspectivă este numită uneori „fenomenalism”. În timpul 
secolului al nouăsprezecelea, concepţiile fenomenaliste 
erau destul de populare în interiorul empirismului, iar 
caracterul lor neobişnuit era tratat cu nonşalanţă. John 
Stuart Mill, filosof şi teoretician politic englez, a spus la 
un moment dat că materia poate fi definită drept „o po- 
sibilitate permanentă de producere a senzatiilor” (1865, 
183). Ernst Mach, fizician şi filosof austriac, şi-a ilustrat 
concepţia fenomenalistă desenând o imagine a lumii aşa 
cum apărea prin ochiul său stâng (vezi fig. 2.1; forma din 
partea dreaptă jos a imaginii este mustata sa elegantă). 

Tot ceea ce există este o colecţie de fenomene senzoriale 
relative la observator, aşa cum sunt acestea. 


Fig. 2.1 
„Aserţiunea conform căreia lumea este alcătuită numai 
din senzațiile noastre este aşadar corectă” (Mach 1897, 10) 


Sper că fenomenalismul vi se pare ciudat, în pofida 
susținătorilor săi eminenti. Chiar este o idee ciudată. Cu 
toate acestea, empiriştii s-au trezit de multe ori cantonati 
în astfel de concepţii. Acest lucru se datorează în parte 
faptului că aceştia obişnuiau de multe ori să considere că 
mintea este închisă în spatele „vălului de idei” sau al sen- 
zaţiilor. Mintea nu are ,acces” la lucrurile aflate dincolo 
de văl. Mulţi filosofi, printre care mă număr, sunt de acord 
că această reprezentare a minţii este eronată. Dar nu este 
uşor să construieşti o perspectivă empiristă care să evite 
în întregime influenţa negativă a acestei imagini. 

În discuţiile despre istoria filosofiei, se obişnuieşte să 
se vorbească despre o confruntare desfăşurată în secolele 
al şaptesprezecelea şi al optsprezecelea între ,rationalisti” 
şi „empirişti”. Rationalisti precum Descartes şi Leibniz erau 
de părere că raţiunea pură poate fi o cale către cunoaşte- 
re care nu depinde de experienţă. Matematica părea să 
reprezinte exemplul convingător al acestui tip de cunoas- 
tere. Empirişti precum Locke şi Hume susțineau că expe- 
rienta este singura cale de a cunoaşte lumea. La sfârşitul 
secolului al optsprezecelea, filosoful german Immanuel 
Kant a elaborat o poziţie intermediară sofisticată. Kant 
argumenta că întreaga noastră gândire implică o interac- 
tiune subtilă între experienţă şi structurile mentale pree- 
xistente pe care le folosim pentru a înțelege experienţa. 
Concepte cheie precum spaţiu, timp şi cauzalitate nu pot 
fi derivate din experienţă, întrucât o persoană trebuie 
deja să posede aceste concepte astfel încât să folosească 
experienţa pentru a cunoaşte lumea. Kant susţinea de ase- 
menea că matematica ne furnizează o cunoaştere reală a 
lumii, dar nu necesită experienţă pentru a fi justificată. 

Empiriştii trebuie într-adevăr să evite reprezentările 
excesiv de simple despre modul în care experienţa influ- 
enteaza opiniile. Mintea nu primeşte în mod pasiv am- 
prenta faptelor. Rolul activ şi creator al minţii trebuie să 
fie recunoscut. Provocarea este aceea de a evita această 
problemă şi în acelaşi timp de a rămâne fidel principiilor 
empiriste fundamentale. 

După cum am spus mai sus, în istoria filosofiei, ter- 
menul „raţionalism” este deseori folosit pentru a indica o 
perspectivă care se opune empirismului. Totuşi, în discu- 
tiile mai recente despre ştiinţă care ne interesează aici, 
acest termen nu este în general folosit în acest fel. (Acesta 
poate fi un motiv de confuzie; vezi glosarul.) Conceptiile 
din secolul al douăzecilea considerate „raţionaliste” erau 
de multe ori forme de empirism, acest termen fiind deseori 
folosit în sens larg, pentru a indica o încredere în puterea 
raţiunii umane. 

Atât despre istoria îndelungată a controverselor. În po- 
fida diferitelor probleme, empirismul a reprezentat un set 
de idei foarte atractiv pentru mulţi filosofi. Empirismul a 
avut de asemenea un anumit impact asupra discuțiilor 
din afara filosofiei. Ca să facem o generalizare rapidă, 
putem afirma fără dubiu că tradiția empiristă a avut ten- 
dinta de a fi (1) pro-ştiinţifică, (2) mai degrabă lumeasca 
decât religioasă şi (3) moderată sau liberală din punct de 
vedere politic (deşi aceste etichete politice sunt dificil de 
aplicat pe parcursul mai multor perioade). David Hume, 
John Stuart Mill şi Bertrand Russell sunt exemple ale aces- 
tei tendinţe. Dintre cele trei elemente ale generalizării 
mele, religia este cea care prezintă cele mai multe contra- 
exemple. Berkeley a fost episcop, de pildă, iar Bas van 
Fraassen, unul dintre cei mai influenţi filosofi empirişti în 
viaţă, este de asemenea o persoană religioasă. Dar, în 
general, putem spune că ideile empiriste au avut tendinţa 
de a fi aliate ale perspectivei practice, ştiinţifice şi realiste 
asupra vieţii. Pozitiviştii logici intră clar în această categorie. 


2.2 Cercul de la Viena 


Pozitivismul logic sau neopozitivismul reprezintă o formă 
de empirism dezvoltată în Europa după Primul Război 
Mondial. Această mişcare a fost creată de un grup de 
oameni care aveau o orientare ştiinţifică şi care nu erau 
mulţumiţi de ceea ce se petrecea în filosofie. Acest grup 
a ajuns să fie cunoscut drept Cercul de la Viena. 

Cercul de la Viena a fost instituit de Moritz Schlick şi 
Otto Neurath şi a avut ca punct de plecare, după cum v-aţi 
aştepta, oraşul Viena, din Austria. Figura intelectuală care 
a deţinut o poziţie centrală încă din primele zile până la 
sfârşit a fost cea a lui Rudolf Carnap. Carnap pare să fi fost 
acel gen de persoană a cărei prezenţă inspira venerație 
chiar şi în alţi filosofi de succes. 

Pozitivismul logic a fost o formă extremă şi aventuroasă 
a empirismului. Termenul „pozitivism” provine din filoso- 

fia ştiinţifică de secol nouăsprezece a lui Auguste Comte. 
În anii '30, Carnap a sugerat schimbarea denumirii mişcării 
din „pozitivism logic” în „empirism logic”. Această schim- 
bare nu ar trebui să lase de înţeles că etapele târzii ale 
mişcări sunt „mai empiriste” decât etapele timpurii. Dim- 
potrivă. În discuţia din acest volum, voi folosi formula 
„pozitivism logic” cu referire la versiunea timpurie şi mai 
intensă a ideilor acestor filosofi şi formula „empirism logic” 
cu referire la versiunea târzie şi mai moderată. Deşi Car- 
nap a sugerat schimbarea de nume la mijlocul anilor '30, 
perioada în care ideile pozitivismului logic s-au schimbat 
cel mai mult a fost după cel de-al Doilea Război Mondial. 
Voi descrie în această secţiune contextul intelectual şi is- 
toric neobişnuit în care pozitivismul logic s-a dezvoltat. 
Aşadar, vom înţelege mai uşor pozitivismul logic dacă 
acordăm atenţie lucrurilor fata de care pozitiviştii logici 
se împotriveau. 

Pozitiviştii logici erau inspirați de progresele ştiinţifice 
din primii ani ai secolului al douăzecilea, în special de 
contribuţiile lui Einstein. Aceştia considerau de asemenea 
că progresele din logică, matematică şi filosofia limbajului 
indicau o modalitate de alcătuire a unui nou tip de filoso- 
fie empiristă care avea să rezolve definitiv problemele de 
care se preocupase filosofia. Unele probleme aveau să fie 
rezolvate şi alte probleme aveau să fie respinse în ideea 
că sunt lipsite de sens. Perspectiva pozitivistă logică asupra 
limbajului a fost influenţată de ideile de început ale lui 
Ludwig Wittgenstein ([1922] 1988). Wittgenstein a fost 
un filosof enigmatic, carismatic şi excentric al logicii şi al 
limbajului care nu era deloc empirist. Unii ar spune că po- 
zitiviştii logici au adaptat, iar alţii că au răstălmăcit ideile 
lui Wittgenstein. 

Deşi au admirat cu adevărat unii filosofi, pozitiviştii lo- 
gici erau deranjati de majoritatea lucrurilor care se petre- 
cuseră în filosofie. În anii care au urmat morţii lui Kant din 
1805, filosofia a fost martora apariţiei unui număr de sis- 
teme de gândire pe care pozitiviştii logici le considerau 

pretentioase, obscure, dogmatice şi dăunătoare politic. Un 
personaj negativ central era G.W.F. Hegel, care a scris la 
începutul secolului al nouăsprezecelea şi a exercitat o 
influenţă uriaşă asupra gândirii de secol nouăsprezece. 
Hegel era renumit pentru concepţiile sale despre relaţia 
dintre filosofie şi istorie. El considera că istoria umană în 
ansamblu este un proces în care „spiritul lumii” a ajuns 
treptat la conştiinţa de sine. Pentru Hegel, indivizii sunt 
mai puţini importanţi decât statul în întregul său, în spe- 
cial rolul statului în marele marş al progresului istoric. S-a 
considerat că aceste idei susţin forme extreme de natio- 
nalism. Filosofia lui Hegel a fost una „idealistă“, din mo- 
ment ce susţinea că realitatea este într-un anumit sens 
spirituală sau mentală. Dar aceasta nu este o perspectivă 
în care realitatea fiecărei persoane este inventată cumva 
de ideile acelei persoane. Mai degrabă, doar o singură re- 
alitate în întregul ei are un caracter spiritual sau raţional. 
Această concepţie este numită uneori „idealism absolut”. 

Influenţa lui Hegel a crescut şi apoi a scăzut în Europa 
continentală. Pe măsură ce scădea în Europa continentală, 
la finele secolului al nouăsprezecelea, creştea în Anglia şi 
America. Idealismul absolut este un bun exemplu al tipului 
de gândire fata de care se impotrivea pozitivismul logic. 
Uneori, pozitiviştii logici disecau cu dispreţ mai ales pasa- 
jele obscure din această literatură. Hans Reichenbach 
(care nu făcea parte din Cercul de la Viena dar care era 
un aliat apropiat) îşi începe cartea The Rise of Scientific 
Philosophy (1951) cu un citat din cea mai cunoscută carte 
despre filosofie şi istorie a lui Hegel: „Rațiunea este sub- 
stanta, precum şi putere infinită, propria sa materie infinită 
stând la baza întregii vieţi naturale şi spirituale; la fel cum 
este şi forma infinită, care pune materia în mişcare”. Rei- 
chenbach deplânge faptul că un student la filosofie care 
întâlneşte pentru prima dată acest pasaj ar crede de obi- 
cei că este vina sa — vina studentului — că nu l-a înţeles. În 
consecinţă, studentul respectiv va cugeta asupra acestui 
fapt până când i se va părea evident că Rațiunea este 

substanţă, precum şi putere infinită. ... Pentru Reichenbach, 
este în întregime vina lui Hegel că pasajul nu pare să aibă 
sens. Pare să nu aibă nici un sens fiindcă, indiferent ce 
semnificaţie factuală ar fi trebuit să comunice, aceasta a fost 
înăbuşită în urma unei utilizări inadecvate a limbajului. 

Oamenii descriu uneori istoria acestei perioade ca şi 
cum ar fi fost o bătălie aprinsă între pozitivismul logic şi 
idealismul absolut. Nu aşa s-au petrecut lucrurile. La în- 
ceputul secolului al douăzecilea existau mai mule tipuri de 
filosofii care se înghionteau şi se certau în Europa. Exista 
o mişcare de „întoarcere la Kant” (aşa cum pare să existe 
şi acum; poate că acest lucru se va întâmpla la fiecare o 
sută de ani). Un alt filosof care a ajuns să pară un rival 
important al pozitivismului logic este Martin Heidegger. 

Mai devreme, am oferit un scurt rezumat al ideilor lui 
Hegel. Acest lucru este mult mai greu de făcut în cazul lui 
Heidegger. Heidegger este uneori considerat un existen- 
tialist. Poate că este cel mai cunoscut filosof dificil şi ob- 
scur care a trăit vreodată. Voi împrumuta rezumatul oferit 
cu ezitări de Thomas Sheehan în articolul despre Heide- 
gger din Routledge Encyclopedia of Philosophy (1998): „El 
argumenteaza ca mortalitatea este momentul nostru de- 
finitoriu, că suntem aruncaţi in lumi limitate ale simţurilor 
formate de propria noastră fiinta-intru-moarte şi că sem- 
nificatia finită reprezintă întreaga realitate pe care o obti- 
nem”. Simplificând şi mai mult, Heidegger susţinea că 
trebuie să ne înţelegem viaţa ca fiind bazată în primul 
rând pe adaptarea practică la lume şi nu atât de mult pe 
cunoaşterea acesteia. Întreaga noastră experienţă este 
influenţată de conştiinţa faptului că ne îndreptăm că- 
tre moarte. Cel mai bun lucru pe care îl putem face în 
această situaţie este să o privim în faţă şi să trăim o 
viaţă „autentică”. 

Această perspectivă asupra vieţii pare să aibă sens 
(mai ales dacă avem o zi proastă). Dar Heidegger a com- 
binat descrierile sale despre felul în care ne simţim când 
trăim în lume cu speculaţii metafizice abstracte; de noto- 

rietate sunt discuţiile sale despre natura „Nimicului”. 
Heidegger a avut de asemenea un punct comun cu unii 
filosofi adepţi ai idealismului absolut: opoziţia sa fata de 
ideile politice democratice liberale. 

Pozitiviştii logici îl considerau pe Heidegger un rival 
important. În prelegerile sale, Camap oferă analize logice 
amuzante ale discuţiilor lui Heidegger despre Nimic. 
Interesant este că cercetările recente au arătat că Hei- 
degger şi Carnap se înțelegeau între ei mai bine decât 
se credea (Friedman 2000). 

Pozitivismul logic a fost o pledoarie pentru valorile 
Iluminismului, în opoziţie cu misticismul, romantismul şi 
naționalismul. Pozitivistii logici apărau raţiunea împotriva 
obscurului, logica împotriva intuitiei. Pozitiviştii logici erau 
de asemenea internationalisti şi erau atasati de ideea unei 
limbi universale şi precise pe care oricine o putea folosi 
pentru a comunica fără impedimente. Otto Neurath a fost 
membrul grupului cu cele mai puternice interese politice 
şi sociale. El şi diferite alte persoane din grup pot fi con- 
siderati social democrați. Ei manifestau un interes ac- 
centuat pentru unele mişcări din artă şi arhitectură din 
perioada respectivă, precum mişcarea „Bauhaus. Ei con- 
siderau că această activitate sprijină dezvoltarea perspecti- 
vei ştiinţifice, internationaliste şi practice asupra societăţii 
(Galison 1990). 

Cercul de la Viena a înflorit începând cu mijlocul anilor 
'20 până la mijlocul anilor '30. Ideile pozitivismului logic 
au fost importate în Anglia de către AJ. Ayer în Language, 
Truth and Logic (1936), o carte plină de viaţă şi accesibilă 
care transmite emoţiile perioadei. Sub influenţa pozitivis- 
mului logic şi a filosofiei lui G.E. Moore şi Bertrand Russell, 
filosofia anglo-saxonă părăseşte idealismul absolut şi se 
întoarce la perspectiva sa empiristă tradiţională, per- 
spectivă pe care a păstrat-o (mai mult sau mai puţin) 
pana astăzi. 

În Europa continentală, lucrurile au luat o turnură di- 
ferită. După cum vă amintiţi, am ajuns acum în anii '30. 


46 FILOSOFIA ŞTIINŢEI 


Dezvoltarea pozitivismului logic s-a ciocnit direct cu as- 
censiunea lui Adolf Hitler. 

Multi dintre membrii Cercului de la Viena aveau incli- 
natii socialiste, unii erau evrei şi cu siguranţă nu exista 
nici un nazist. Astfel, pozitiviştii logici au fost persecutați 
de nazişti în diferite grade. Naziştii au încurajat şi s-au 
folosit de filosofi filogermani şi antiliberali, care obişnu- 
iau de asemenea să fie obscuri şi mistici. Spre deosebire de 
pozitiviştii logici, Martin Heidegger a intrat în partidul 
nazist în 1933 şi a rămas membru al acestuia pe parcursul 
războiului. 

Mulţi pozitivişti logici au fugit din Europa, în special în 
Statele Unite. Schilick, din nefericire, nu a plecat. Acesta a 
fost ucis în 1936 de un fost student bolnav mental. Pozi- 
tiviştii logici care au ajuns în Statele Unite au fost respon- 
sabili pentru o uriaşă înflorire a filosofiei americane în anii 
care au urmat celui de-al Doilea Război Mondial. Printre 
aceştia se numără Rudolf Carnap, Hans Reichenbach, Carl 
Hempel şi Herbert Feigl. În Statele Unite, vocea stridentă 
a pozitiviştilor logici a fost una moderată. Acest lucru s-a 
datorat în parte criticii îndreptate împotriva ideilor lor — 
critici venite din partea celor care le împărtăşeau per- 
spectiva. Dar această moderație s-a datorat fără îndoială 
în parte climatului intelectual şi politic diferit din Statele 
Unite. Austria şi Germania anilor '30 favorizaseră o atmosfe- 
ră extrem de intensă pentu exprimarea ideilor filosofice. 


2.3 Ideile centrale ale pozitivismului logic 


Perspectiva logico-pozitivistă asupra ştiinţei şi cunoaşte- 
rii este bazată pe o teorie generală a limbajului; trebuie să 
pornim de aici, înainte de a trece la concepţiile despre 
ştiinţă. Această teorie a limbajului presupunea două idei 
principale: distincția analitic-sintetic şi teoria verificabili- 
tății semnificației. 

Vi se va părea probabil că distincţia analitic-sintetic 
este ceva inofensiv şi evident, cel puţin la început. Unele 

propoziţii sunt adevărate sau false doar în virtutea sem- 
nificatiei proprii, indiferent de starea de fapt în care se 
întâmplă să se afle lumea; acestea sunt analitice. O pro- 
poziţie sintetică este adevărată sau falsă atât în virtutea 
semnificației propoziției cât şi în funcţie starea de fapt în 
care se află lumea. „Toţi burlacii sunt necăsătoriți” repre- 
zintă un exemplu standard de propoziţie analitic adevărată. 
„Toţi burlacii au chelie” este un exemplu de propoziţie 
sintetică, în acest caz una falsă. Adevărurile analitice sunt, 
într-un anumit sens, adevăruri goale, fără conţinut factual. 
Adevărul lor are un fel de necesitate, dar doar pentru că 
sunt goale. 

Această distincţie a circulat, în diferite forme, cel pu- 
tin începând cu secolul al optsprezecelea. Terminologia 
„analitic-sintetic” a fost introdusă de Kant. Deşi distincţia 
în sine nu pare să genereze controverse, aceasta poate fi 
însă folosită în demersuri filosofice reale. lată o utilizare 
crucială pe care pozitiviştii logici au considerat că o poate 
avea: aceştia au afirmat că întreaga matematică şi întreaga 
logică sunt analitice. Acest lucru le-a permis să abordeze 
cunoaşterea matematică într-un cadru empirist. Pentru 
pozitivismul logic, propoziţiile matematice nu descriu lu- 
mea; acestea nu fac decât să înregistreze decizia noastră 
convenţională de a folosi simboluri într-un mod particular. 
Enunturile sintetice referitoare la lume pot fi exprimate 
folosind un limbaj matematic, aşa cum se întâmplă când 
se afirmă că în sistemul solar sunt nouă planete. Dar de- 
monstratiile şi investigaţiile din cadrul matematicii înseşi 
sunt analitice. Ar putea să pară ceva ciudat, întrucât unele 
demonstraţii din matematică sunt foarte surprinzătoare. 
Pozitiviştii logici susţin că, dacă vom demonta o astfel de 
demonstraţie în etape mai mici, fiecare etapă va fi trivială 
şi nesurprinzătoare. 

Unii filosofi mai vechi care aparţin tradiţiei rationa- 
liste au afirmat că unele lucruri pot fi cunoscute a priori; 
adică pot fi cunoscute independent de experienţă. Pozi- 
tivismul logic susţinea că singurele lucruri care par a fi 

cognoscibile a priori sunt analitice şi astfel lipsite de con- 
ţinut factual. 

Este important aici un episod remarcabil din istoria 
ştiinţei. Vreme de mai multe secole, geometria matema- 
ticianului grec Euclid a fost considerată un exemplu stră- 
lucit de cunoaştere reală şi certă. Immanuel Kant, inspirat 
de aplicarea extrem de reuşită a geometriei euclidiene în 
studiul naturii din fizica newtoniană, a ajuns să afirme că 
geometria lui Euclid (împreună cu restul matematicii) este 
deopotrivă sintetică şi cognoscibilă a priori. În secolul al 
nouăsprezecelea, matematicienii au căutat să ofere siste- 
me geometrice alternative la cel clasic, dar au făcut acest 
lucru sub forma unui exerciţiu matematic, iar nu ca o în- 
cercare de a descrie modul în care liniile, unghiurile şi 
formele funcţionează în lumea reală. Totuşi, la începutul 
secolului al douăzecilea, contribuţiile revoluţionare ale lui 
Einstein din fizică au demonstrat că lumea noastră se 
bazează pe o geometrie non-euclidiană. Pozitiviştii logici 
au fost extrem de impresionați de aceste progrese, pro- 
grese care le-au călăuzit analiza cunoaşterii matematice. 
Pozitiviştii logici au susţinut că matematica pură este 
analitică şi au separat geometria în două părţi. O parte 
este pur matematică, analitică şi nu spune nimic despre 
lume. Nu face decât să descrie sisteme geometrice po- 
sibile. Cealaltă parte a geometriei este un set de enunturi 
sintetice care spun ce sistem geometric se aplică la lumea 
noastră. 

Îmi voi îndrepta atenţia acum către cealaltă idee prin- 
cipală din teoria logico-pozitivistă a limbajului, teoria 
verificabilitatit semnificației. Această teorie se aplică doar 
în cazul propoziţiilor care nu sunt analitice şi presupune 
un anumit tip de „semnificaţie“, adică acea semnificaţie 
presupusă atunci când cineva încearcă să spună ceva 
despre lume. lată modul în care această teorie a fost 
formulată de multe ori: semnificaţia unei propoziţii este 
metoda ei de verificare. Această formulare ar putea să 
sune ciudat (mie mi-a sunat mereu ciudat). lată o formu- 

lare care sună mai firesc: a cunoaşte semnificaţia unei 
propoziţii înseamnă a şti cum să o verifici. Şi iată o aplica- 
re crucială al acestui principiu: dacă o propoziţie nu are 
nici o metodă posibilă de verificare, atunci nu are nici o 
semnificaţie. 

Prin „verificare” în acest caz, pozitiviştii logici se refe- 
reau la verificare prin observaţie. În toate aceste discuţii, 
observaţia este înţeleasă în sens larg, pentru a include tot 
felul e experienţe senzoriale. Însă, „verificabilitatea” nu 
este cuvântul care să exprime cel mai bine concepţia 
acestora. Un cuvânt mai bun ar fi „testabilitate”. Acest 
cuvânt este mai bun fiindcă testarea reprezintă o încercare 
de a afla dacă ceva este adevărat sau fals, acesta fiind 
lucrul la care se refereau pozitiviştii logici. În general, ter- 
menul „verificabil” se aplică numai atunci când poţi să 
demonstrezi că un lucru este adevărat. Ar fi fost mai bine 
dacă această teorie s-ar fi numit „teoria testabilitatii 
semnificației”. Uneori, pozitiviştii logici au folosit aceasta 
sintagmă, însă denumirea standard este „teoria verifica- 
bilităţii” sau doar „verificaţionism”. 

Verificationismul este un principiu empirist tare; 
experienţa este singura sursă a semnificației şi totodată 
singura sursă a cunoaşterii. De observat că verificabilita- 
tea aici se referă la verificabilitatea în principiu, nu în 
practică. Au existat unele controverse unde se discuta 
care afirmaţii greu-verificabile sunt de fapt verificabile în 
principiu. Este important de observat că testarea sau 
verificarea conclusivă nu era cerută. Nu trebuia decât să 
existe posibilitatea de a descoperi dovezi observationale 
care să confirme sau să infirme propoziţia în discuţie. 

În perioada de început a pozitivismului logic, se vehi- 
cula ideea că, în principiu, toate propoziţiile cu semnificaţie 
factuală ar putea fi traduse în propoziţii care se referă 
doar la senzaţii şi la tiparele care le conectează. Acest 
program de traducere a fost abandonat destul de repede 
fiind prea extrem, dar, în schimb, a fost păstrată teoria 
verificabilitatii. 

Principiul verificabilitatii a fost folosit de pozitiviştii 
logici pe post de armă filosofică. Discuţiile ştiinţifice şi 
majoritatea discuţiilor zilnice sunt alcătuite din enunturi 
verificabile şi astfel semnificative. Alte părţi ale limbajului 
nu sunt construite astfel încât să aibă o semnificaţie fac- 
tuală, motiv pentru care nu trec testul verificabilităţii, ele 
însele fiind inofensive. Printre acestea se numără limbajul 
poetic, exprimarea emoţiilor ş.a.m.d. Dar există de ase- 
menea părţi ale limbajului care ar trebui să aibă semnifi- 
catie factuală — ar trebui să spună ceva despre lume — dar 
care nu reuşesc acest lucru. Pentru pozitiviştii logici, în 
această categorie intră o mare parte a filosofiei traditio- 
nale, a eticii şi de asemenea teologia! 

Această analiză a limbajului a furnizat cadrul formării 
filosofiei logico-pozitiviste a ştiinţei. Ştiinţa în sine era 
considerată doar o versiune mai complexă şi sofisticată a 
tipului de gândire, de judecată şi de rezolvare a proble- 
melor pe care îl întâlnim în viaţa obişnuită — şi complet 
neasemănătoare cu pălăvrăgeala lipsită de sens a filosofiei 
tradiţionale. 

Să aruncăm o privire acum asupra concepţiei poziti- 
viştilor logici despre ştiinţă şi despre rolul avut de filosofie 
în interpretarea ştiinţifică a lumii. Trebuie să ne referim la 
o altă distincţie făcută de aceştia între limbajul „observa- 
tional” şi limbajul „teoretic”. Au existat incertitudini refe- 
ritoare la modul în care ar trebui să fie stabilită această 
distincţie. De obicei, a fost văzută ca o distincţie care se 
aplică în cazul termenilor individuali. „Roşu” este partea 
observationala a limbajului, iar „electron” este partea te- 
oretică. Exista de asemenea o distincţie înrudită la nivelul 
propozitiilor. „Bara de fier are o strălucire roşie” este ob- 
servaţională, în timp ce „atomii de heliu contin fiecare 
câte doi electroni” este teoretică. Problema şi mai impor- 
tantă era aceea de a stabili până unde se putea merge. 
Schlick considera că numai termenii care se referă la sen- 
Zatii sunt observationali; restul fiind teoretic. Aici, Schlick 
nu s-a separat de empirismul tradiţional. Neurath a con- 

siderat că acest demers este greşit şi a argumentat că 
termenii care se referă la multe obiecte fizice se găsesc în 
partea observationala a limbajului. După Neurath, testa- 
rea ştiinţifică nu trebuie să fie înţeleasă într-un mod care 
să facă din ea un lucru individual privat. Numai afirmaţiile 
observationale despre obiecte fizice pot constitui baza 
testării publice sau „inter-subiective”. 

Această problemă a devenit astfel un subiect constant 
de discuţie. În timp, Carnap a ajuns să considere că există 
mai multe căi acceptabile de a trasa o distincţie între par- 
tea observationala şi cea teoretică a limbajului; am putea 
folosi orice metodă care se potriveşte scopului urmărit. 
Acesta a fost începutul unei mişcări mult mai generale pe 
care Carnap a făcut-o în direcţia unei concepţii bazată pe 
,toleranta” cadrelor lingvistice alternative. 

Trebuie acum să aruncăm o privire asupra concepţiilor 
logico-pozitiviste despre logică. Pentru acest tip de pozi- 
tivism, logica este principalul instrument pentru filosofie, 
incluzând discuţia filosofică a ştiinţei. De fapt, aproape 
singurul lucru folositor pe care filosofii îl pot face este ace- 
la de a oferi analize logice ale modului în care limbajul, 
matematica şi ştiinţa funcţionează. 

Aici, trebuie să facem deosebire între două tipuri de 
logică (această discuţie va continua în capitolul 3). Logica 
în general este încercarea de a oferi o teorie abstractă a 
elementelor care fac unele argumente să fie convingătoare 
şi solide. Logica deductivă este cel mai cunoscut tip de 
logică, aceasta descriind modele de argument care trans- 
mit adevărul cu certitudine. Acestea sunt argumente 
construite astfel încât dacă premisele argumentului sunt 
adevărate, atunci şi concluzia trebuie să fie adevărată. 
Logica deductivă începuse să cunoască dezvoltări impre- 
sionante încă de la sfârşitul secolului al nouăsprezecelea 
şi încă se mai dezvolta în perioada Cercului de la Viena. 

Pozitiviştii logici credeau de asemenea într-un al doilea 
tip de logică, un tip care a fost (şi este) mult mai contro- 
versat. Este vorba despre logica inductivă. Logica inductivă 

trebuia să fie o teorie a argumentelor care îşi susţin con- 
cluziile dar care nu oferă tipul de garanţie pe care o găsim 
în logica deductivă. 

Din punctul de vedere al logico-pozitivistului, dezvol- 
tarea unei logici inductive avea o mare importanţă. Sunt 
rare cazurile în care vreunul din argumentele şi dovezile 
pe care le întâlnim în viaţa de zi cu zi şi în ştiinţă are acel 
tip de garanţie pe care îl găsim în logica deductivă. Chiar 
şi cele mai bune tipuri de dovezi pe care le putem găsi în 
favoarea unei teorii ştiinţifice nu sunt complet decisive. 
Există întotdeauna posibilitatea erorii, dar lucrul acesta 
nu stă în calea susţinerii prin dovezi a unor afirmaţii din 
ştiinţă. Pozitiviştii logici au acceptat şi au îmbrăţişat fap- 
tul că eroarea este întotdeauna posibilă. Cu toate că unii 
critici i-au interpretat greşit în acest punct, pozitiviştii logici 
nu au crezut că ştiinţa ajunge vreodată la certitudinea 
absolută. 

Pozitiviştii logici considerau că sarcina de a analiza 
logic ştiinţa este complet distinctă de orice încercare 
de a înţelege ştiinţa din punct de vedere istoric sau 
psihologic. 

O terminologie de obicei folosită pentru a exprima 
separarea diferitelor abordări din acest caz a fost intro- 
dusă de Hans Reichenbach. Reichenbach a făcut deose- 
bire între „contextul descoperirii” şi „contextul justificării”. 
Această terminologie nu este folositoare, întrucât ne 
sugerează că distincţia are de-a face cu un „înainte şi după”. 
E ca şi cum s-ar spune că prima este descoperirea, după 
care urmează justificarea. Nu este ceea ce au vrut să 
spună (deşi pozitiviştii logici nu a fost foarte clari în acest 
punct). De fapt, este vorba despre o distincţie între stu- 
diul structurii logice a ştiinţei şi studiul aspectelor istorice 
şi psihologice ale ştiinţei. 

Aşadar, pozitivismul logic era înclinat către respinge- 
rea relevantei în filosofia ştiinţei a unor domenii precum 
istoria şi psihologia. Cu timpul, această atitudine a ajuns 
să fie considerată o mare greşeală. 


LOGICĂ PLUS EMPIRISM 53 


Să punem toate aceste idei laolaltă şi să privim tabloul 
ştiinţei care rezultă. Pozitivismul a fost o versiune revolu- 
tionara şi fermă a empirismului, bazat în principal pe o 
teorie a limbajului. Scopul ştiinţei — şi totodată scopul 
gândirii şi rezolvării problemelor de fiecare zi — este acela 
de a urmări şi anticipa pattern-urile din experienţă. După 
cum spunea Schlick la un moment dat: „Singurele lu- 
cruri pe care un om de ştiinţă le caută sunt . . . regulile 
care guvernează conexiunea de experienţe şi care repre- 
zintă singura cale prin care acestea pot fi predictibile” 
(1932-33, 44). Putem face predicții rationale cu privire 
la experienţele viitore ţinând cont de pattern-uri din ex- 
perienta trecută, dar nu avem niciodată o garantie. Am 
putea să ne înşelăm întotdeauna. Nu există nici o cale 
alternativă către cunoaştere în afara experienţei. Atunci 
când filosofia tradiţională a încercat să găsească o astfel 
de cale, a căzut în absurd. 

Interpretarea pozitivismului logic pe care tocmai am 
oferit-o este una standard. Există totuşi controverse în 
privinţa modului în care ar trebui interpretate scopurile şi 
doctrinele acestei mişcări. Unii autori recenți au argumentat 
că legătura dintre pozitivismul logic şi empirismul tra- 
ditional este mai slabă decât se presupune în interpretarea 
standard a doctrinelor acestora (Friedman 1999). Dar, dacă 
ţinem cont de sensul avut de empirism in această carte, 
există cu certitudine o legătură puternică. Vedem acest 
lucru în citatul din Schlick oferit în paragraful anterior. 

La începutul secolului al douăzecilea, au mai fost dez- 
voltate diferite alte versiuni tari ale empirismului. Una 
dintre ele a fost operationalismul, care a fost dezvoltat de 
un fizician, Percy Bridgman (1927). Operationalismul sus- 
tinea că omenii de ştiinţă ar trebui să folosească limbajul 
în aşa fel încât toţi termenii teoretici să fie strâns legaţi 
de testele observationale directe. Această concepţie este 
apropiată de doctrina logico pozitivistă, dar a fost expri- 
mată mai mult ca o restrângere a limbajului ştiinţific 
(motivată în special de lecţiile teoriei relativităţii lui 

Einstein) decât ca o analiză a modului în care ştiinţa deja 
funcţionează. 

În ultima parte a secolului al douăzecilea, s-a dezvoltat 
o imagine a pozitiviştilor logici în care aceştia erau văzuţi 
ca nişte adoratori ai ştiinţei plicticoşi, conservatori şi 
lipsiţi de imaginaţie. Atitudinea lor pro-stiintifica accen- 
tuată a fost chiar considerată antidemocratică sau părti- 
nitoare a ideilor politice represive. Aceasta este o mare 
nedreptate, date fiind interesele şi activităţile lor politice. 
Mai jos, vom vedea cum ideile despre relaţia dintre şti- 
inta şi politică s-a schimbat pe parcursul secolului al 
douăzecilea astfel încât să facă posibilă o astfel de inter- 
pretare. Acuzatia că sunt plicticoşi este o altă chestiune. 
Scrierile pozitiviştilor logici erau de multe ori extrem de 
aride şi tehnice. Cu toate acestea, chiar şi cea mai aridă 
dintre ideile lor făcea parte dintr-un program remarcabil 
care tintea către o curăţare trans-disciplinară şi intelectu- 
ală masivă. Versiunea lor de empirism era organizată în 
jurul unui ideal de flexibilitate intelectuală ca o marcă a 
ştiinţei şi rationalitatii. Vedem acest lucru într-o renumită 
metaforă folosită de Neurath (care exemplifică aceste 
teme destul de bine). Neurath spune că, în încercările 
noastre de a cunoaşte lumea şi de a ne îmbunătăţi ideile, 
suntem „asemenea marinarilor care sunt nevoiţi să-şi re- 
construiască corabia în largul mării”. Marinarii înlocuiesc 
părţile din corabia lor scândură cu scândură într-un mod 
care produce în cele din urmă schimbări majore, dar care 
este limitat de nevoia de a ţine corabia pe linia de plutire 
în timpul procesului. 


2.4 Probleme şi schimbări 


Ideile pozitivismului logic se aflau într-o permanentă 
schimbare şi se confruntau cu o mulţime de provocări. O 
serie de probleme existau în interiorul programului. De 
exemplu, erau întâlnite dificultăţi considerabile în calea unei 
bune formulări a principiului verificabilitatii. S-a dovedit 

până la urmă că principiul este greu de formulat astfel 
încât să se excludă întreaga filosofie tradiţională obscură, 
dar să se includă întreaga ştiinţă. Unele dintre aceste pro- 
bleme erau aproape comic de simple. De exemplu, dacă 
propoziţia „Metalele se dilată atunci când sunt încălzite” 
este testabilă, atunci „Metalele se dilată atunci când sunt 
încălzite şi Spiritul Absolut este perfect” este de asemenea 
testabilă. Dacă am putea demonstra empiric că prima 
parte a afirmației este falsă, atunci vom fi demonstrat că 
întreaga afirmaţie este falsă, datorită logicii enunturilor 
care contin [conjunctia] „şi“. (Dacă A este fals atunci A&B 
trebuie să fie de asemenea fals.) Peticirea acestei rupturi 
a condus la noi probleme în altă parte; întregul proiect 
era destul de frustrant (Hempel 1965, cap. 4). Încerca- 
rea de a dezvolta o logică inductivă a întâmpinat la rândul 
ei probleme serioase. Acest subiect va fi discutat în capi- 
tolul următor. 

Alte critici la adresa pozitivismului logic nu vizau de- 
taliile ci ideile fundamentale ale mişcării. Critica asupra 
căreia mă voi centra aici este una dintre acestea, iar cea 
mai cunoscută prezentare a ei se găseşte într-un articol 
uneori considerat cel mai important din întreaga filosofie 
a secolului al douăzecilea: „Two Dogmas of Empiricism” 
de W.V. Quine (1953). 

Quine argumentează pentru o teorie holistică a testă- 
rii, pe care o foloseşte şi pentru a motiva o teorie holistică 
a semnificației. În descrierea acestei perspective, ar trebui 
să spun mai întâi câte ceva despre holism în general. Mul- 
te zone din filosofie conţin perspective care sunt descrise 
folosind termenul „holism”. Un holist argumentează că nu 
poţi înţelege un lucru particular fără a privi locul pe care 
îl ocupă într-un întreg mai mare. În cazul care ne intere- 
sează aici, holismul testării spune că nu putem testa o 
singură ipoteză sau propoziţie în izolare. Nu putem testa 


"Tr. rom. „Două dogme ale empirismului”, în Ilie Pârvu (ed.), 
Epistemologie: Orientări contemporane, Bucureşti, Editura Politică, 
1974, pp. 33-60 - n.t. 

decât reţele complexe formate din enunturi şi asumptii, 
întrucât numai o reţea complexă formată din enunturi şi 
asumptii poate face predicții exacte despre ce ar trebui să 
observăm. 

Să privim mai îndeaproape ideea potrivit căreia enun- 
turile individuale despre lume nu pot fi testate în izolare. 
Ideea este aceea că, pentru a testa un enunţ, trebuie să faci 
asumptii despre multe alte lucruri. De multe ori, acestea 
vor fi asumptii despre instrumentele de măsurare, despre 
circumstanţele observaţiei, despre fidelitatea înregistră- 
rilor şi a celorlalţi observatori ş.a.m.d. Astfel, de fiecare dată 
când consideri că testezi o singură idee, de fapt testezi o 
conjunctie lungă şi complicată de afirmaţii; această con- 
juncţie în ansamblu este cea care îţi oferă o predictie exactă. 
Dacă un test are un rezultat neaşteptat, atunci un element 
din acea conjunctie este fals, însă nereuşita testului ca 
atare nu iti spune unde se află eroarea. 

De exemplu, să presupunem că vrei să testezi ipoteza 
potrivit căreia presiunea atmosferică crescută este aso- 
ciată cu vremea bună şi stabilă. Întreprinzi o serie de ob- 
servatii şi ceea ce pari să descoperi este că presiunea 
crescută este de fapt asociată cu vremea instabilă. Este 
firesc să suspectezi că ipoteza iniţială este greşită, dar 
există şi alte posibilităţi. Este posibil ca barometrul pe care 
îl foloseşti să nu genereze măsurători exacte ale presiunii 
atmosferice. Ar putea de asemenea să existe erori în ob- 
servatiile (făcute de tine sau de alţii) referitoare la condi- 
tiile meteorologice. Observațiile neaşteptate iti spun că 
ceva este greşit, însă problema ar putea să se găsească în 
una dintre asumptiile tale de fond, iar nu în ipoteza pe care 
încerci să o testezi. 

Unele părţi ale acestui argument sunt convingătoare. 
Este adevărat că numai o reţea alcătuită din enunturi şi 
asumpţii, iar nu doar o singură ipoteză, ne spune ce ar 
trebui să ne aşteptăm să observăm. Nereuşita unei pre- 
dictii va avea întotdeauna o serie de explicaţii posibile. În 
acest sens, testarea este într-adevăr holistică. Dar faptul 

acesta lasă deschisă posibilitatea ca noi să putem avea 
de multe ori motive întemeiate să identificăm sursa unei 
predicții nereuşite într-un loc şi nu în altul. În practică, 
Ştiinţa pare să aibă unele modalităţi eficiente de identifi- 
care a erorii. Faptul de a formula o teorie filosofică a aces- 
tor decizii este o întreprindere dificilă, însă simplul fapt că 
predicțiile nereuşite au întotdeauna o serie de explicaţii 
posibile nu pune capăt problemelor cu care se confruntă 
holismul. 

Argumentele holistice au exercitat o influenţă uriaşă 
asupra filosofiei ştiinţei de la mijlocul secolului al două- 
zecilea. Quine, care şi-a presărat scrierile cu analogii abile 
şi umor sec, argumenta că empirismul dominant a adoptat 
o perspectivă simplistă şi defectuoasă a testării. Trebuie 
să acceptăm, după cum a spus Quine într-o renumită me- 
taforă, că teoriile noastre „înfruntă tribunalul experienţei 
senzoriale... ca unitate corporativă” (1953, 41). Pozitivis- 
mul logic trebuie să fie înlocuit cu o versiune holistică a 
empirismului. 

Dar ne lovim de un puzzle aici. Pozitiviştii logici deja 
acceptaseră faptul că testarea este holistică în sensul 
descris mai sus. lată-l pe Herbert Feigl, scriind în 1943: 
„Nici o asumptie ştiinţifică nu este testabilă în izolare 
completă. Nu pot fi supuse testării decât complexe întregi 
alcătuite din ipoteze interconectate” (1943, 16). Carnap 
spusese acelaşi lucru (1937, 318). Putem găsi afirmaţii de 
acest fel chiar şi în lucrarea lui Ayer, Language, Truth, and 
Logic (1936). 

Quine l-a recunoscut pe Pierre Duhem, un fizician si 
filosof mult mai vechi, ca fiind autorul care argumentase in 
favoarea holismului testării. (Holismul testării este de mul- 
te ori numit „teza Duhem-Quine“.) Dar cum s-ar putea 
argumenta că pozitiviştii logici au sărit în mod dogmatic 
peste acest fapt important, deşi aceştia îl exprimă în repe- 
tate rânduri în scris? În pofida acestui lucru, multi filosofi 
au fost de acord împreună cu Quine că pozitivismul logic 
comisese o gravă greşeală în cazul testării ştiinţifice. 

Cu toate că istoria acestui episod este ciudată, nu cred 
că ar fi o greşeală dacă vom spune: cu toate că, oficial, 
pozitiviştii logici au acceptat o perspectivă holistică a tes- 
tării, ei nu au apreciat însemnătatea acestui punct. Prin- 
cipiul verificabilitatii pare să sugereze faptul că poţi testa 
propoziţiile una câte una, pe rând; şi pare să ataşeze 
fiecărei propoziţii luată izolat un anumit set de rezultate 
observabile obţinute în urma testelor. Strict vorbind, po- 
zitiviştii logici susțineau în general că aceste observaţii nu 
sunt asociate decât cu o ipoteză particulară pe fondul altor 
asumptii. Însă, asocierea rezultatelor testului doar cu ipo- 
teza însăşi, pare a fi un fapt discutabil. Quine, în schimb, 
a exprimat foarte clar consecinţele holismului privitor la 
testare. 

El a formulat de asemenea concluzii cu privire la lim- 
baj şi la semnificaţie; dată fiind legătura dintre testare şi 
semnificaţie afirmată de pozitivismul logic, holismul 
privitor la testare duce la holismul privitor la semnificaţie. 
Astfel, holismul privitor la semnificaţie creează probleme 
multora dintre ideile pozitiviştilor logici. 

Versiunea holismului apărat de Quine în „Two Dog- 
mas” este una extremă. Aici, este atacată exact acea idee 
din secţiunea anterioară care probabil aţi crezut că este 
complet sigură: distincţia analitic-sintetic. Quine argu- 
mentează că această distincţie nu există; aceasta este o 
altă „dogmă” nejustificată a empirismului. 

Din nou, unele argumente ale lui Quine sunt îndrep- 
tate împotriva unei versiuni a distinctiei analitic-sintetic 
pe care pozitiviştii logici nu o mai susțineau. Quine spune 
că ideea de analiticitate a fost concepută astfel încât să 
trateze unele enuntuni ca fiind imune faţă de revizuire şi el 
argumentează că, de fapt, nici o afirmaţie nu este imună 
fata de revizuire. 

Însă, Carnap hotărâse deja că afirmaţiile analitice pot 
fi revizuite, deşi sunt revizuite într-un mod special. O per- 
soană sau o comunitate poate decide să renunţe la un 
întreg cadru lingvistic sau logic şi să adopte un altul. Pe 

fondul oferit de un cadru lingvistic şi logic dat, unele 
afirmaţii vor fi analitice şi astfel nu vor fi susceptibile la 
testele empirice. Dar cadrele le putem schimba întot- 
deauna. În perioada în care scria Quine, filosofia lui Carnap 
era bazată pe o distincţie între schimbările făcute în in- 
teriorul unui cadru lingvistic şi logic şi schimbările dintre 
aceste cadre. 

Într-o altă parte (mai convingătoare) a lucrării sale, 
Quine argumentează că nu există nici o modalitate de a 
găsi un sens ştiinţific pentru o distincţie clară analitic- 
sintetic. Pentru Quine, toate ideile şi ipotezele noastre 
formează o „țesătură a opiniilor” singulară, care intră în 
contact cu experienţa numai ca întreg. O observaţie ne- 
aşteptată ne poate determina să efectuăm asupra acestei 
ţesături o mare varietate de schimbări posibile. Chiar şi 
propoziţiile care ar putea să pară analitice pot fi revizuite 
ca răspuns la experienţă în anumite circumstanţe. Quine 
observă că rezultatele neobişnuite din fizica cuantică 
le-au sugerat unora ar putea fi nevoie de unele revizuiri 
în logică. 

În această prezentare a problemelor pozitivismului 
logic, am inclus unele discuţii situate la începutul mişcării 
şi altele care au avut loc după al Doilea Război Mondial, 
când această mişcare îşi începuse transformarea de pe 
teritoriul american. Să aruncăm acum o privire asupra 
unora dintre ideile centrale ale empirismului logic, etapa 
mai târzie şi mai puţin agresivă a acestei mişcări. 


2.5 Empirismul logic 


Să vedem cum se prezentau lucrurile în anii care au urmat 
celui de-al Doilea Război Mondial. Schlick a murit, iar cei 
care au mai rămas din Cercul de la Viena sunt adapostiti 
în siguranţă în universităţile americane — Carnap la Chi- 
cago, Hempel la Pittsburgh şi apoi Princeton, Reichenbach 
la UCLA (via Turcia), Feigl la Minnesota. Sunt implicaţi cam 
aceiaşi oameni, dar activitatea este diferită. Încercarea 

revoluţionară de a distruge filosofia tradiţională a fost 
înlocuită de un program de analiză logică atentă a limba- 
jului şi ştiinţei. Discuţiile despre contribuţia pe care per- 
spectiva ştiinţifică ar putea să o aducă în construirea unui 
viitor social democrat au fost abandonate sau extrem de 
diminuate. (În pofida acestui lucru, FBI a strâns un dosar 
despre Carnap, pe care îl suspecta că ar fi un simpatizant 
comunist.) 

Ca şi înainte, ideile empiriste despre ştiinţă erau călă- 
uzite de concepţiile despre limbaj. Distincția dintre analiza 
şi sinteză nu fusese respinsă, dar era pusă sub semnul 
întrebării. Empiriştii logici simțeau presiunea argumen- 
telor lui Quine. 

Teoria verificabilitatii, care fusese atât de secerătoare 
în formele sale iniţiale, a fost înlocuită de o teorie empi- 
ristă holistică a semnificației. Teoriile erau considerate 
structuri abstracte care leagă între ele mai multe ipoteze. 
Aceste structuri sunt conectate, ca întreguri, cu domeniul 
observabil, dar fiecare parte a unei teorii — fiecare enunţ 
sau ipoteză sau concept — nu este asociată cu vreun set 
particular de observaţii. Un termen teoretic (precum „elec- 
tron” sau „genă”) îşi derivă semnificaţia din locul pe care 
îl ocupă în întreaga structură şi din legătura structurii cu 
domeniul observaţiei. 

În perioada târzie a erei logico-empiriste, adică în 1970, 
Herbert Feigl a oferit o reprezentare picturală a ceea ce el 
numea „perspectiva ortodoxă” a teoriilor (vezi fig. 2.2). 
O reţea alcătuită din ipoteze teoretice („postulate”) este 
legată prin diferite etape de ceea ce Feigl numeşte „sol“ 
al experienţei. Această ancorare reprezintă sursa sem- 
nificatiei reţelei. Feigl a folosit această imagine pentru a 
descrie o singură teorie ştiinţifică. Pentru holismul mai 
extrem al lui Quine, seria totală de opinii ale unei persoane 
formează o rețea singulară. 

Distincția logico-pozitivista între părţile observați- 
onale şi cele teoretice ale limbajului a rămas în mare par- 
te intactă. 

Fig. 2.2 
Reprezentarea concepției logico-empiriste despre teorii de Feigl 
(Din Feigl 1970; reproducere cu permisiunea 
University of Minnesota Press) 


Însă ideea potrivit căreia limbajul observational descrie 
senzații private a fost abandonată. Se considera că funda- 
mentul observational al ştiinţei este alcătuit din descrieri 
ale obiectelor fizice observabile (deşi Carnap considera că 
uneori ar fi folositor să se lucreze cu un limbaj care face 
referire la senzaţii). 

Perspectiva logico-pozitivistă asupra rolului logicii în 
filosofie şi asupra separării clare dintre logica ştiinţei şi 
latura istorico-psihologică a ştiinţei a rămas fundamental 
neschimbată. Un bun exemplu al tipului de activitate 
întreprinsă de empiriştii logici este furnizat de discuţiile 
lor despre rolul explicaţiei în ştiinţă (vezi în special Hem- 
pel si Oppenheim 1948; Hempel 1965). Pentru Hempel, 
a explica un lucru înseamnă a arăta cum să il inferam 
folosind un argument logic, unde premisele argumentului 
includ cel puţin o afirmaţie a unei legi naturale (vezi capi- 

tolul 13). Aceasta este o ilustrare a ideii, comune pozitivis- 
mului logic şi empirismului logic, potrivit căreia logica 
reprezintă principalul instrument al filosofiei ştiinţei. 

Am văzut că pozitivismul logic susţinea că singurul scop 
al ştiinţei este de a urmări pattern-uri din experienţă. Pen- 
tru pozitivismul logic, atunci când un om de ştiinţă pare 
să încerce să descrie structuri inobservabile din lume care 
generează ceea ce vedem, trebuie să se considere că omul 
de ştiinţă respectiv descrie lumea observabilă într-un mod 
special şi abstract. Limbajul ştiinţific nu este semnificativ 
decât în măsura în care culege pattern-uri din fluxul ex- 
perientei. Putem spune aşadar că empirismul logic afirmă 
acelaşi lucru — că limbajul ştiinţific descrie până la urmă 
doar pattern-uri din ceea ce este observabil? 

Răspunsul este acela că empiriştii logici au suferit 
cumplit din pricina acestei idei. În inimile lor răspunsul a 
fost da, dar acest răspuns părea să devină din ce în ce mai 
greu de apărat. În 1958, Carl Hempel a scris un articol numit 
„The Theoretician's Dilemma”, care a reprezentat culmea 
agoniei logico-empiriştilor în privinţa acestei probleme. 
Fiind un empirist cât se poate de tradiţional, Hempel a 
fost atras de ideea conform căreia singurul rol posibil al 
acelor părţi din limbaj care par să facă referire la entităţi 
inobservabile este acela de a ne ajuta să identificăm 
pattern-uri în zona observabilă. Iar dacă acele parti ale 
teoriilor care par să afirme lucruri inobservabile sunt 
bune, această „bunătate” trebuie să se manifeste în avan- 
tajele pe care teoria le posedă în abordarea lucrurilor 
observabile. Aşadar, nu există nici o justificare pentru a 
considera că aceste părţi ale limbajului ştiinţific descriu 
obiecte reale aflate dincolo de experienţă. Însă, Hempel 
şi empiriştii logici s-au văzut nevoiţi să admită că această 
perspectivă nu prea explică activitatea ştiinţifică con- 
cretă. Atunci când oamenii de ştiinţă folosesc termeni 


xn 


precum „electron“ sau „genă“, aceştia acționează ca şi 


* „Dilema teoreticianului” — n.t. 

cum fac mai mult decât să identifice pattern-uri complexe 
în zona observabilă. Dar ideea spre care erau împinşi 
empiriştii logici — ideea potrivit căreia teoriile ştiinţifice 
caută să descrie structuri inobservabile reale — era 
greu de adus în discuţie şi de apărat. Filosofia empi- 
ristă a limbajului părea să fie opusă în mod implacabil 
acestei idei. 

Empiriştii ştiau de unele versiuni nereuşite ale ideii po- 
trivit căreia în spatele lumii obişnuite a lucrurilor observa- 
bile se află un tărâm special şi superior, pur şi perfect. 
Această viziune „stratificată” a realităţii era considerată 
de empirişti o sursă nesfârşită de probleme, încă din 
perioada lui Platon, care făcea deosebire între lumea in- 
stabilă şi iluzorie a ,aparentelor” şi lumea perfectă şi reală 
a „formelor”. 

Empiriştii erau pe bună dreptate hotărâți să evite 
un astfel de tablou. Însă, o mare parte din ştiinţă pare 
într-adevăr să fie un proces în care oamenii emit ipoteze 
despre structuri ascunse care produc fenomene observa- 
bile. Aceste structuri ascunse nu sunt „pure şi perfecte” 
sau „mai reale” decât părţile observabile ale lumii, dar 
se găsesc totuşi în spatele sau dedesubtul fenomenelor 
observabile. 

Desigur, structuri inobservabile postulate de o teorie 
la un moment dat ar putea ulterior să devină observabile. 
În ştiinţă, nu avem cum să ştim care ar putea să fie noile 
căi de acces la părţile ascunse ale lumii pe care le vom 
atinge până la urmă. Totuşi, o mare parte din ştiinţă pare 
să avanseze postulând entităţi care sunt, în momentul 
cercetării în discuţie, ascunse cu adevărat. Pentru filosoful 
empirist tradiţional, înţelegerea teoretizării ştiinţifice într-un 
mod care postulează un strat de fenomene observabile şi 
un strat al structurii ascunse responsabile pentru feno- 
mene ne apropie prea mult de perspectivele filosofice 
falimentare, cum este cea platonică. Suntem periculos de 
aproape şi astfel trebuie să oferim o descriere diferită a 
modului în care funcţionează ştiinţa. 

Rezultatul este insistența empiristă tradiţională asupra 
ideii că, în definitiv, singurul lucru pe care limbajul ştiinţific 
îl poate face este acela de a descrie pattern-uri din zona 
observabilă. În primul articol publicat care a introdus 
pozitivismul logic, Carnap, Hahn şi Neurath spuneau: 
„În ştiinţă nu există «adâncimi»; pretutindeni există su- 
prafata” ([1929] 1973, 306). Aceasta este o expresie vie 
a aversiunii empiriste faţă de o perspectivă în care ţinta 
teoretizării este aceea de a descrie niveluri ascunse de 
structură. Stiinta foloseşte concepte teoretice neobisnui- 
te (care arată iniţial asemenea unor încercări de raportare 
la lucruri ascunse) ca modalitate de a descoperi şi descrie 
pattern-uri subtile din zona observabilă. Astfel pozitiviştii 
logici sau neopozitivistii şi empiriştii logici vorbeau nein- 
cetat despre predictie ca scop al ştiinţei. Predictia repre- 
zenta un substitut pentru demersul mai evident — dar pana 
la urmă interzis — de a descrie structura reală ascunsă a 
lumii. 

Empirismul de secol douăzeci a comis o greşeală gra- 
vă aici. Putem ajunge la o înţelegere a ştiinţei numai dacă 
vedem o mare parte din ea ca pe o încercare de a descrie 
structuri ascunse care produc fenomene observabile. 
Aceasta este o versiune a realismului ştiinţific, o idee pe 
care o vom discuta mai târziu în această carte. În ştiinţă, 
există adâncimi. În natură, nu există o distincţie simplă şi 
fixă între două „straturi” — empiriştii aveau dreptate când 
nu s-au încrezut în această idee. De fapt, există o mulţime 
de straturi sau, mai bine zis, un continuum care merge de 
la structuri care ne sunt în mai mare măsură accesibile 
până la structuri care ne sunt în mai mică măsură accesi- 
bile. Genele sunt ascunse de noi în anumite feluri, dar nu 
la fel de ascunse precum electronii, care la rândul lor nu 
sunt la fel de ascunşi precum cuarcii. Deşi există „adân- 
cimi” în ştiinţă, ceea ce este adânc la un moment dat 
poate ajunge după aceea la suprafaţă şi pot exista o mul- 
time de căi de a interactiona cu ceea ce, în momentul de 
faţă, este adânc. 

La mijlocul secolului al douăzecilea, ideile logico-empiriste 
dominau o mare parte din filosofia americană şi au influ- 
entat de asemenea alte parti anglofone ale lumii şi unele 
părţi ale Europei. Dar, pe la mijlocul anilor '60, această 
perspectivă era în mod categoric ameninţată, iar, pe la 
mijlocul sau sfârşitul anilor ‘70, empirismul logic era pe 
cale de dispariţie. Căderea empirismului logic s-a datorat 
mai multor factori pe care i-am introdus deja în acest ca- 
pitol sau pe care îi vom discuta în capitolele care vor urma. 
Unul este destrămarea concepţiei despre limbaj care a 
constituit temelia multora dintre ideile logico-pozitiviste 
şi logico-empiriste. Un altul este presiunea exercitată de 
argumentele holiste. Un al treilea este istoria încercărilor 
zadamice de a dezvolta o logică inductivă (capitolul 3). 
Un al patrulea este dezvoltarea unui nou rol în filosofia 
ştiinţei pentru domenii precum istoria şi psihologia (capi- 
tolele 5-7). Şi, în cele din urmă, presiunea exercitată de 
realismul ştiinţific. Dar lucrul acesta a fost posibil doar 
după ce empirismul logic începuse să intre în declin. 


Lecturi suplimentare 


Pentru mult mai multe informaţii despre tradiţia empiristă în ge- 
neral, vezi Garrett and Barbanell, Encyclopedia of Empiricism (1997). 

„Positivism and Realism” de Schlick (1932-33) şi „Logical 
Empiricism” de Feigl (1943) reprezintă formulări bune ale pozitivis- 
mului logic scrise de doi membri iniţiali ai Cercului de la Viena. 
(Feigl foloseşte formula „empirism logic”, dar articolul său descrie 
o versiune destul de nealterată şi nediluată a acestei perspective.) 
Language, Truth, and Logic de Ayer (1936) este accesibilă, plină de 
viata şi captivantă. Unii o consideră o denaturare a ideilor logico- 
pozitiviste. 

Routledge Encyclopedia of Philosophy (1998) are o colecţie in- 
teresantă de articole, mai ales în lumina noilor controverse legate 
de istoria pozitivismului logic. Articolul despre pozitivismul logic îi 
aparţine lui Friedman şi reflectă interpretarea sa întrucâtva neorto- 
doxă (nemaipunând accentul asupra tradiţiei empiriste). Articolul 
lui Stadler despre Cercul de la Viena oferă o perspectivă mai tradi- 
tionala. Vezi de asemenea articolul lui Creath despre Carnap. 
Despre toate aceste chestiuni, vezi de asemenea eseurile din Giere 
and Richardson 1997. 

„Aufbau/Bauhaus” de Peter Galison (1990) este o prezentare 
minunată a intereselor de ordin artistic, social şi politic ale poziti- 
viştilor logici şi a legăturii dintre aceste interese şi ideile lor filoso- 
fice. Passmore 1966 este o bună şi accesibilă trecere în revistă a 
mişcărilor şi curentelor filosofice de la sfârşitul secolului al nouă- 
sprezecelea şi începutul celui de-al douăzecilea, inclusiv idealismul 
absolut. 

Hempel, Aspects of Scientific Explanation (1965), reprezintă o 
afirmare definitivă a empirismului logic. Cartea sa, Philosophy of Na- 
tural Science (1966), reprezintă versiunea uşoară. Prelegerile târzii 
ale lui Carnap au fost publicate sub titlul Introduction to the Philo- 
sophy of Science (1995). 

De curând, au început să apară tentative de reanimare a ideilor 
pozitiviste; vezi, de exemplu, cartea în curs de apariţie a lui Elliot 
Sober, Learning from Logical Positivism. 


3. 
INDUCŢIE ŞI CONFIRMARE 


3.1 Mama tuturor problemelor 


În acest capitol, începem să aruncăm o privire asupra unei 
probleme foarte importante şi dificile, problema intele- 
gerii modului în care observaţiile pot confirma o teorie 
ştiinţifică. Ce fel de legătură între o observaţie şi o teorie 
face din observaţia respectivă o dovadă pentru teorie? Din 
anumite puncte de vedere, aceasta a fost problema fun- 
damentală din ultima sută de ani de filosofie a ştiinţei. 
Această problemă a fost centrală pentru proiectele pozi- 
tivismului logic şi empirismului logic şi a fost un motiv de 
neîncetată frustrare pentru adepţii acestor curente. Deşi 
unii ar fi înclinați să gândească astfel, problema nu dispare 
de îndată ce renuntam la empirismul logic. Această pro- 
blemă este întâlnită, într-o formă sau alta, de aproape 
toată lumea. 

Empiriştii logici căutau să dezvolte o teorie logică a 
dovezilor şi confirmării, o teorie care să trateze confirma- 
rea ca pe o relaţie abstractă între propoziţii. A devenit 
destul de clar că modul lor de abordare a problemei este 
sortit dispariţiei. Pentru a analiza testarea şi dovezile din 
ştiinţă, trebuie să se dezvolte un tip diferit de teorie. Dar, 
pentru a putea face deosebire între abordările care vor 
funcţiona şi cele care nu vor funcţiona este nevoie de o 
întreagă serie de discuţii, pe care le voi introduce în acest 
capitol şi în cele care urmează. Capitolul de fata se va axa 
în principal pe modul în care a fost abordată problema 
confirmării la mijlocul secolului al douăzecilea. Iar aceasta 
este o poveste tristă. 

Înainte de a arunca o privire asupra încercărilor de 
soluţionare a acestor probleme din secolul al douăzecilea, 
trebuie să privim din nou în trecutul mai îndepărtat. 
Confirmarea teoriilor este strâns legată de o altă problemă 
clasică în filosofie: problema inducției. Ce motive avem să 
ne aşteptăm ca pattern-urile pe care le-am observat în 
experienţa noastră trecută să fie valabile şi în viitor? Ce 
justificare avem pentru a folosi observaţiile din trecut ca 
fundament al generalizărilor referitoare la lucruri pe care 
nu le-am observat încă? 

Cele mai cunoscute discuţii despre inducţie au fost 
expuse de empiristul scoţian de secol optsprezece, David 
Hume ([1739) 1978). Hume întreabă: Ce raţiuni avem pen- 
tru a gândi că viitorul va semăna cu trecutul? Nu există nici 
o contradicţie în faptul de a presupune că viitorul ar pu- 
tea fi total diferit faţă de trecut. Este posibil ca lumea să 
se schimbe în mod radical în orice moment, făcând ca 
experienţele anterioare să devină inutile. De unde ştim că 
acest lucru nu se va petrece? Am putea să-i răspundem 
lui Hume că, până acum, în momentele când ne-am sprijinit 
pe experienţa trecută, am avut rezultate bune. Dar Hume 
răspunde că aceasta este o eroare de tip petitio principii 
— presupunând ceea ce trebuie demonstrat. Desigur, in- 
ductia a funcţionat în trecut, dar acesta este trecutul! Am 
folosit cu succes „trecuturi trecute” pentru a ne spune 
despre „viitoruri trecute”. Dar problema noastră este daca 
orice lucru despre trecut ne oferă informaţii bune despre 
ce se va întâmpla mâine. 

Hume a ajuns la concluzia că nu avem nici un motiv 
să ne aşteptăm ca trecutul să semene cu viitorul. Hume a 
fost un „sceptic inductiv”. El a acceptat că toţi oamenii 
folosesc inducția pentru a se descurca în lume şi nu a 
sugerat să ne oprim din această practică (chiar dacă 
am putea). Inducţia ne este naturală din punct de vedere 
psihologic. În pofida acestui lucru, Hume considera că nu 
are nici un fundament raţional. De atunci, scepticismul 
inductiv al lui Hume a bântuit neîncetat empirismul. 

Problema confirmării nu este asemănătoare cu problema 
clasică a inducției, dar este strâns legată de aceasta. 


3.2 Inductie, deducție, confirmare 
şi inferenta explicativă 


Empiriştii logici au încercat să demonstreze modul în care 
dovezile observationale ar putea susţine teoria ştiinţifică. 
Ideea de ,sustinere” este importantă aici; nu este vorba 
despre o încercare de a demonstra că teoriile ştiinţifice ar 
putea fi dovedite. Eroarea este întotdeauna posibilă, însă 
dovezile pot susţine o teorie în detrimentul alteia. 

Cazurile care aveau să fie acoperite de această analiză 
cuprindeau cele mai simple şi mai tradiţionale exemple 
de inducţie: dacă vedem o mulţime de lebede albe şi nici 
una care să aibă o altă culoare, de ce lucrul acesta ne dă 
motive pentru a crede că toate lebedele sunt albe? În 
mod evident, nu toate exemplele de dovezi din ştiinţă 
sunt de acest fel. Susținerea sau baza observationala a 
teoriei copernicane, potrivit căreia pământul se învâr- 
teşte în jurul soarelui, sau a teoriei darwiniene a evoluţiei 
pare să funcţioneze foarte diferit. Darwin nu a observat 
o serie de exemple individuale de evoluţie de la care 
apoi a generalizat. 

Empiriştii logici doreau să ajungă la o teorie a dovezilor 
sau o „teorie a confirmării” care ar acoperi toate aceste 
cazuri. Ei nu încercau să dezvolte o reţetă pentru confir- 
marea teoriilor. Scopul lor era mai degrabă acela de a 
explica relaţia dintre afirmaţiile care alcătuiesc o teorie 
ştiinţifică şi afirmaţiile care descriu observaţii, care fac în 
aşa fel încât observaţiile să susţină teoria. S-ar putea să 
vă întrebaţi în acest punct la ce ar putea să folosească o 
teorie a cărei relație cu comportamentul ştiinţific real 
este atât de îndepărtată. Cui îi pasă de existenţa unei 
astfel de analiză logică? În apărarea empirismului logic, 
putem spune următoarele: deşi comportamentul ştiinţific 

nu este descris în mod direct de teoria confirmării, cu 
toate acestea, procedurile ştiinţifice ar putea fi bazate pe 
asumptii descrise în teoria confirmării. Poate că oamenii 
de ştiinţă fac multe lucruri care nu pot fi justificate dacă 
nu există confirmare. 

Să privim mai îndeaproape ce au încercat să facă 
empiriştii logici. Mai întâi, ar trebui să spun mai multe 
despre distincţia dintre logica deductivă şi cea inductivă 
(distincţie introdusă în capitolul 2). Logica deductivă este 
o logică mai bine înţeleasă şi mai puţin controversată. 
Este o teorie alcătuită din pattern-uri de argumente care 
transmit adevărul cu certitudine. Conform acestui model, 
dacă premisele argumentului sunt adevărate, atunci con- 
cluzia este în mod sigur adevărată. Un argument de acest 
tip este deductiv valid. Cel mai cunoscut exemplu de argu- 
ment logic este un argument deductiv valid: 


PREMISE Toţi oamenii sunt muritori. 
Socrate este om. 


CONCLUZIE Socrate este muritor. 


Un argument deductiv valid ar putea să aibă premise 
false. În acest caz, concluzia ar putea fi de asemenea falsă 
(deşi ar putea tot atât de bine să nu fie). Lucrurile pe care 
le scoţi dintr-un argument deductiv depind de lucrurile 
pe care le introduci. 

Empiriştii logici erau îndrăgostiţi de logica deductivă, 
dar şi-au dat seama că nu ar putea servi ca analiză comple- 
tă a dovezilor şi argumentelor ştiinţifice. Teoriile ştiinţifice 
trebuie într-adevăr să fie logic consistente, dar lucrurile 
nu se opresc aici. Multe inferente din ştiinţă nu sunt de- 
ductiv valide şi nu oferă nici o garanţie. Dar acestea pot fi 
în continuare inferente bune; pot furniza în continuare 
susținere pentru concluziile lor. 

Empiristii logici erau de părere că există un motiv pentru 
care atât de multe inferente din ştiinţă nu sunt deductive. 

Ca empirişti, aceştia considerau că toate dovezile noastre 
provin din experienţă. Observațiile sunt raportate intot- 
deauna la obiecte şi ocurente particulare. Dar empiristii 
logici considerau că marele scop al ştiinţei este acela de 
a descoperii şi stabili generalizări. Uneori, se considera că 
scopul este acela de a descrie „legi ale naturii”, dar acest 
concept a fost de asemenea privit cu unele suspiciuni. 
Ideea fundamentală era aceea că ştiinţa caută să formu- 
leze şi să testeze generalizări, iar aceste generalizări erau 
considerate ca având o serie infinită de aplicaţii. Nici 
un număr finit de observaţii nu poate demonstra în mod 
definitiv o generalizare de acest tip, astfel aceste inferente 
pornite de la observaţii care susţin generalizări sunt în- 
totdeauna nondeductive. (Nu este nevoie decât de un 
singur exemplu potrivit pentru a dovedi că o generalizare 
este falsă; acest fapt se va ivi amenintator în capitolul 
următor.) 

În mai multe discuţii despre aceste subiecte, empiriştii 
logici (şi unii autori de mai târziu) foloseau o terminologie 
simplă în care toate argumentele sunt fie deductive, fie 
inductive. Logica inductivă era considerată o teorie a tu- 
turor argumentelor bune care nu sunt deductive. Carnap, 
în special, folosea „inducţia” într-un sens foarte larg. Dar 
această terminologie poate fi înşelătoare, motiv pentru care 
voi organiza lucrurile în mod diferit. 

Voi folosi termenul „inducţie” doar cu referire la in- 
ferente pornite de la observaţii particulare în sprijinul 
generalizărilor. Ca să apelăm la cel mai tradiţional exem- 
plu, observarea unui număr mare de lebede albe (si a nici 
unei lebede de altă culoare) ar putea fi folosită pentru a 
susţine ipoteza că toate lebedele sunt albe. Am putea 
exprima premisele printr-o listă de cazuri particulare — 
„Lebăda 1 observată la timpul t, era albă; lebăda 2 obser- 
vata la timpul t, era albă .. . Sau am putea spune pur şi 
simplu: „Toată multitudinea de lebede observate până 
acum au fost albe”. Concluzia va fi afirmaţia că toate le- 
bedele sunt albe — o concluzie care ar putea foarte bine 

să fie falsă, dar care este susținută, într-o anumită măsură, 
de dovezi. Uneori „inducția enumerativă” sau „inducția 
simplă” este folosită pentru argumente inductive de acest 
tip traditional şi familiar. Totuşi, nu toate inferentele care 
merg de la observaţii la generalizări au această formă 
simplă. (Şi o observaţie pentru matematicieni: inducția 
matematică este de fapt un fel de deducție, chiar dacă are 
forma superficială a unei inductii.) 

O formă a inferentei strâns înrudită cu inducția este 
proiecția. Într-o proiecţie, inferăm pornind de la un număr 
de cazuri observate pentru a ajunge la o predictie despre 
cazul următor, iar nu la o generalizare cu privire la toate 
cazurile. Astfel, vedem un număr de lebede albe şi infe- 
răm că următoarea lebădă va fi albă. Există, în mod clar, 
o relaţie strânsă între inducţie şi proiecţie, dar (poate în 
mod surprinzător) există moduri diferite de a înţelege 
această relaţie. 

În ştiinţă si in viata cotidiană există în mod clar şi alte 
tipuri de inferenta nondeductiva. De exemplu, în timpul 
anilor ‘80, Luis şi Walter Alvarez au început să susţină că, 
în urmă cu 65 milioane de ani, un meteorit uriaş a lovit 
pământul, cauzând o explozie masivă şi schimbări clima- 
tice dramatice care au coincis cu dispariţia dinozaurilor 
(Alvarez et al. 1980). 

Echipa lui Alvarez susţinea că meteoritul a fost cauza 
dispariţiei, dar să lăsăm această afirmaţie pentru moment. 
Să luăm în considerare doar ipoteza că un meteorit uriaş 
a lovit pământul acum 65 milioane de ani. O dovadă cheie 
în favoarea acestei ipoteze este prezenţa unor elemente 
chimice rare în concentraţii neobişnuit de ridicate, precum 
iridiul, în straturi ale scoarţei terestre vechi de 65 milioane 
de ani. Aceste elemente chimice se găsesc de obicei în 
meteoriți în concentraţii mult mai ridicate decât cele din 
apropierea suprafeţei pământului. Această observaţie este 
înţeleasă ca fiind o dovadă puternică în sprijinul teoriei 
lui Alvarez potrivit căreia un meteorit a lovit pământul în 
acea perioadă. 


INDUCŢIE ŞI CONFIRMARE 73 


Dacă formulăm acest exemplu ca un argument, cu 
premise şi concluzie, este clar că nu avem de-a face cu o 
inducţie sau o proiecţie. În acest caz, nu inferăm către 
generalizare, ci către o ipoteză despre o structură sau un 
proces care ar explica datele. În filosofie, pentru a indica 
inferente de acest tip, sunt folosiţi diferiţi termeni. C.S. 
Peirce le-a numit inferente „abductive” în opoziţie cu cele 
deductive. Alţii le-au numit „inducţii explicative”, ,inductii 
teoretice” sau ,inferente teoretice”. În ultima vreme, multi 
filosofi au folosit formula „inferenţă către cea mai bună 
explicaţie” (Harman 1965; Lipton 1991). Eu voi folosi un 
termen uşor diferit — ,inferenta explicativă”. 

Astfel, voi recunoaşte două tipuri de inferenta non- 
deductivă, inducția şi inferenta explicativă (plus proiecția, 
care este strâns înrudită cu inducția). Problema analizei 
confirmării sau problema analizei dovezilor le include 
pe toate. 

În ce fel sunt legate între ele aceste tipuri de inferenta? 
Pentru pozitivismul logic şi pentru empirismul logic, in- 
ductia reprezintă cel mai important tip de inferenta 
nondeductivă. Reichenbach susţinea că toate inferentele 
nondeductive din ştiinţă pot fi reconstruite într-un mod 
care depinde doar de o formă de inferenta care este 
apropiată de inducția tradiţională. Ceea ce arată ca o 
inferenta explicativă poate fi cumva dezmembrat şi re- 
construit sub forma unei reţele complexe de inductii şi 
deductii. Carnap nu a făcut o afirmaţie atât de putemica, 
dar părea totuşi să considere că inducția este un model 
pentru toate celelalte tipuri de inferenta nondeductivă. 
Intelegerea inducției era într-un anumit sens cheia în- 
tregii probleme. Astfel, cea mai mare parte a literaturii 
logico-empiriste referitoare la aceste subiecte era cen- 
trata mai mult asupra inducției decât asupra inferentei 
explicative. 

Aşadar, un mod de a privi situaţia este acela de a con- 
sidera că inducția este fundamentală. Dar putem face de 
asemenea şi opusul, adică putem afirma că inferenta ex- 

plicativă este fundamentală. Gilbert Harman a argumentat 
în 1965 că inductiile sunt justificate numai atunci când 
acestea sunt inferente explicative deghizate, această idee 
fiind adoptată de alţi autori sub diferite forme. 

În cadrul ştiinţei efective, inferenta explicativă pare să 
fie mult mai obişnuită decât inducția. De fapt, v-aţi putea 
întreba dacă ştiinţa conţine vreo inducţie simplă de tip 
tradiţional. Această suspiciune este justificată, dar ar putea 
să meargă prea departe. 

Stiinta conţine într-adevăr inferente care seamănă cu 
inductiile tradiţionale, cel putin la suprafaţă. Iată un exem- 
plu. În timpul cercetărilor care au condus la descoperi- 
rea structurii ADN-ului de către James Watson şi Francis 
Crick, o dovadă importantă a fost oferită de „regulile lui 
Chargaff”. Aceste „reguli“, descrise de Erwin Chargaff în 
1947, se referă la relaţia dintre cantităţile celor patru „baze”, 
C, A, T şi G care contribuie la formarea ADN-ului. Chargaff 
a descoperit că în mostrele de ADN pe care le-a analizat, 
cantităţile de C şi G erau întotdeauna cam aceleaşi, iar 
cantităţile de T şi A erau întotdeauna cam aceleaşi. Acest 
fapt despre ADN a devenit important în discuţiile despre 
modul în care moleculele de ADN sunt asamblate laolaltă. 
Mai sus, l-am numit „fapt“, dar desigur Chargaff în 1947 
nu observase toate moleculele de ADN care există şi nici 
noi nu am reuşit până acum. În 1947, afirmaţia lui Char- 
gaff se baza pe o inducţie pornită de la un număr redus 
de cazuri (din numai opt tipuri diferite de organisme). 
Astăzi, putem oferi un argument în favoarea validității 
regulilor lui Chargaff care nu este doar o simplă inducţie; 
structura ADN-ului explică de ce regulile lui Chargaff 
trebuie să fie valide. Dar, atunci când regulile au fost des- 
coperite iniţial, s-ar părea că singurul argument prin care 
se putea înţelege că aceste reguli descriu întregul ADN a 
fost unul inductiv. 

Astfel, o idee bună ar fi aceea de a nu trata una dintre 
aceste inferente ca fiind „mai fundamentală” decât cealaltă. 
Poate că există mai mult decât un singur tip de inferenta 

nondeductivă bună (şi poate că există altele decât cele pe 
care le-am pomenit). Filosofii sunt uneori atraşi de ideea 
că nu există până la urmă decât un singur tip de inferenta 
nondeductivă, întrucât aceasta pare să fie o situaţie mai 
simplă. Dar argumentul simplităţii este neconvingător. 

Să revenim la discuţia noastră despre modul în care 
această problemă a fost abordată de empiriştii logici. 
Aceştia au folosit două abordări principale. Una a fost ace- 
ea de a formula o logică inductivă care să semene cât mai 
mult posibil cu logica deductivă, împrumutând idei din 
logica deductiva ori de câte ori era posibil. Aceasta a fost 
abordarea lui Carl Hempel. Cealaltă abordare, folosită de 
Rudolf Carnap, a fost aceea de a aplica teoria matematică 
a probabilității. În următoarele două secţiuni ale acestui 
capitol, voi discuta unele probleme renumite avute de 
teoriile logico-empiriste ale confirmării. Aceste probleme 
sunt mai uşor de discutat mai ales în contextul abordării 
lui Hempel, care este mai simplă decât a lui Carnap. Exa- 
minarea detaliată a teoriei lui Carnap depăşeşte orizontul 
acestei cărţi. 

Pe parcursul carierei sale, Carnap a dezvoltat modele 
de confirmare foarte sofisticate folosind teoria probabili- 
tatii aplicată la limbajele artificiale. Problemele continuau 
însă să apară. Pentru a obţine rezultate corecte, erau ne- 
cesare din ce în ce mai multe asumptii speciale. Nu a fost 
îndreptat împotriva sa nici un argument demolator, însă 
proiectul a început să pară din ce în ce mai puţin relevant 
pentru ştiinţa reală şi, până la urmă, a rămas fără vigoare 
(Howson and Urbach 1993). 

Cu toate că abordarea analizei confirmării din proiectul 
lui Carnap nu a funcţionat, ideea folosirii teoriei probabi- 
lităţii pentru înţelegerea confirmării a rămas populară şi a 
fost dezvoltată în noi moduri. Desigur, aceasta pare să fie 
o abordare bună; pare, într-adevăr, că observarea con- 
centratiei ridicate de iridiu din scoarţa pământului a 
făcut ca ipoteza alvareziană a meteoritului să fie mai 
probabilă decât era înainte. În capitolul 14, voi descrie 


76 FILOSOFIA ŞTIINŢEI 


noi modalităţi de folosire a teoriei probabilității pentru 
înţelegerea confirmării teoriilor. 

Înainte de a trece la câteva probleme renumite, voi 
discuta o propunere simplă la care probabil v-aţi gândit. 

Sintagma model ipotetico-deductiv este folosită în di- 
ferite moduri de oameni care scriu despre ştiinţă. Uneori 
este folosit pentru a descrie o perspectivă simplă asupra 
testării şi confirmării. Potrivit acestei perspective, ipotezele 
din ştiinţă sunt confirmate atunci când consecinţele lor 
logice se dovedesc adevărate. Această idee acoperă o 
varietate de cazuri; confirmarea generalizării lebedelor albe 
prin observarea lebedelor albe este un exemplu, iar un 
altul este confirmarea unei ipoteze despre impactul unui 
asteroid prin observaţii ale consecinţelor adevărate ale 
acestei ipoteze. 

După cum a afirmat Clark Glymour (1980), un lucru 
interesant la această idee este acela că, atunci când este 
exprimată într-un mod simplu, este de fapt insolubilă, dar 
ceva asemănător cu ea pare să se potrivească foarte bine 
cu multe episoade din istoria ştiinţei. După cum am vă- 
zut, o problemă este aceea că o ipoteză ştiinţifică va avea 
consecinţe testabile doar atunci când este combinată cu 
alte asumptii. Dar să lăsăm această problemă de-o parte 
pentru moment. Sugestia de mai sus este aceea că o 
teorie este confirmată atunci când se poate deriva din ea 
o propoziţie adevărată despre fenomenele observabile. 
Această afirmaţie este vulnerabilă faţă de mai multe 
obiecţii. De exemplu, orice teorie T implică deductiv 
T-sau-S, unde S este orice propoziţie. Dar T-sau-S poate 
fi stabilit in mod conclusiv observand adevarul lui S. Sa 
presupunem că S este observational. În acest caz, putem 
stabili adevărul lui T-sau-S prin observaţie, iar aceasta 
confirmă T. 

Acest lucru este desigur absurd. În acelaşi fel, dacă 
teoria 7 implică observaţia E, atunci teoria T&S implică de 
asemenea E£. Astfel, T&S este confirmată de £, iar S de aici 
ar putea fi orice. (A se observa asemănarea cu o problemă 

discutată la începutul secţiunii 2.4.) Există multe alte ca- 
zuri asemănătoare cu acesta. 

Această situaţie este ciudată, iar unii cititori ar putea 
simţi exasperare aici. Oamenii consideră de multe ori că o 
ipoteză ştiinţifică este întemeiată atunci când consecinţele 
acesteia se dovedesc adevărate; se consideră că aceasta 
este o parte statornicită şi normală a ştiinţei. Dar această 
idee pare să se destrame atunci când încercăm să o rezu- 
măm folosind o logică simplă. Unde se găseşte eroarea: 
în ideea iniţială, în rezumarea ideii prin folosirea unei 
logici simple sau în însăşi logica respectivă? Răspunsul 
empiristului logic a fost acela de a se agăța puternic de 
logică şi deseori acela de a se agăța de interpretarea 
ideilor referitoare la ştiinţă într-un cadru logic. Lucrul 
acesta i-a făcut să pună sub semnul întrebării şi să modi- 
fice unele idei despre demonstraţie şi testare care aveau 
un aspect destul de raţional. Dar este greu de stabilit 
unde se găseşte eroarea. 

Un aspect care are legătură cu empirismul logic este 
folosirea cu precădere a exemplelor simplificate şi artifi- 
ciale în locul exemplelor din ştiinţa reală. Empiriştii logici 
au căutat să reducă problema confirmării până la esenţa 
acesteia, esenţă pe care au văzut-o în logica formală. 
Dar, pentru multi, filosofia ştiinţei părea că se transforma 
într-un exerciţiu de „ciopârţire logică” de dragul exerci- 
tiului. Însă, după cum vom vedea în următoarele secţiuni, 
nici ciopartirea logică nu a funcţionat. 

In pofida acestor lucruri, avem multe de învăţat din 
problemele cu care s-a confruntat empirismul logic. 
Confirmarea este într-adevăr un lucru problematic. Să arun- 
căm o privire asupra unor probleme renumite. 


3.3 Problema corbilor 


Empiristii logici au depus un efort considerabil în analiza 
confirmării generalizărilor prin observaţii ale exemplelor 
acestora. În acest punct, vom schimba păsările, în confor- 

mitate cu tradiţia. În ce fel observarea repetată a corbi- 
lor negri poate confirma generalizarea că toţi corbii sunt 
negri? 

Mai întâi, mă voi ocupa de teza simplă potrivit căreia 
acest demers nu va funcţiona. Unii cititori ar putea să 
considere că, dacă observăm un număr mare de corbi negri 
şi nici un corb de altă culoare, atunci, cel puţin, reducem 
numărul modurilor în care ipoteza potrivit căreia toţi cor- 
bii sunt negri ar putea fi greşită. Fiecare corb pe care îl 
vedem înseamnă un corb mai puţin care ar putea să nu se 
potrivească cu această teorie. Astfel, într-un anumit sens, 
şansa ca ipoteza să fie adevărată ar trebui să crească 
treptat. Dar lucrul acesta nu este de mare ajutor. În primul 
rând, empiriştii logici erau interesaţi de acel caz în care 
generalizările acoperă un număr infinit de exemple. 

Într-un astfel de caz, fiecare corb pe care îl vedem nu 
reduce numărul modurilor în care ipoteza ar putea fi gre- 
şită. De asemenea, chiar dacă uităm această problemă şi 
luăm în considerare o generalizare care acoperă doar un 
număr finit de cazuri, tipul de susţinere analizat aici este 
unul foarte slab. Lucrul acesta este clar pentru faptul că 
nu obţinem nici un ajutor cu problema proiecției. O dată 
cu fiecare corb pe care îl vedem ştim că scad şansele ca 
generalizarea să fie greşită, dar lucrul acesta nu ne spune 
nimic despre ce ar trebui să ne aşteptăm de la următorul 
corb pe care îl vom vedea. 

Să privim aşadar această problemă într-un mod diferit. 
Hempel a sugerat că, din punct de vedere logic, toate 
observaţiile corbilor negri confirmă generalizarea potrivit 
căreia toţi corbii sunt negri. La un nivel mai general, orice 
observare a unui F care este de asemenea G susţine gene- 
ralizarea „Toţi F sunt G”. El a considerat că acesta este un 
fapt de bază al logicii de susţinere [„logic of support’). 

Acesta pare a fi un loc potrivit pentru a începe. lată 
încă un punct care pare a fi evident: orice probă care 
confirmă ipoteza H confirmă de asemenea orice ipoteză 
echivalentă logic cu H. 

Ce este echivalenta logică? Gândiţi-vă că este ca în 
situaţia în care două propoziţii spun acelaşi lucru în termeni 
diferiţi. Mai exact, dacă H este echivalent cu H*, atunci 
este imposibil ca H să fie adevărat şi H* fals sau invers. 

Dar aceste două afirmaţii aparent inofensive gene- 
rează o problemă. În logica de bază, ipoteza „Toţi corbii 
sunt negri“este logic echivalentă cu „Toate lucrurile non- 
negre nu sunt corbi”. Să aruncăm o privire asupra acestei 
noi generalizări. „Toate lucrurile non-negre nu sunt corbi” 
pare să fie confirmată de observarea unui pantof alb. 
Pantoful nu este negru şi nu este un corb şi astfel se 
potriveşte ipotezei. Dar, dată fiind echivalenta logică a 
celor două ipoteze, tot ceea ce o confirmă pe una o con- 
firmă şi pe cealaltă. Astfel, observarea unui pantof alb 
confirmă ipoteza că toţi corbii sunt negri! Sună de-a 
dreptul ridicol. După cum spune Nelson Goodman (1955), 
se pare că avem şansa să practicăm suficient de multă 
,ornitologie stând acasă”; putem investiga culoarea corbilor 
fără să ieşim afară pentru a ne uita la vreunul. 

Această problemă aparent simplă este greu de rezolvat. 
Discuţiile pe marginea ei nu s-au încheiat nici acum. 
Hempel însuşi era foarte conştient de această problemă 
— el este cel care a conceput-o initial. Până acum, nu s-a 
propus nici o soluţie cu care toată lumea (sau măcar ma- 
joritatea) să fie de acord. 

O posibilă reacţie este aceea de a accepta concluzia. 
Acesta a fost răspunsul lui Hempel. Observarea unui pantof 
alb confirmă într-adevăr ipoteza că toţi corbii sunt negri, 
deşi probabil într-o măsură extrem de mică. Prin urmare, 
putem păstra regula simplă potrivit căreia de fiecare dată 
când avem o ipoteză „Toţi F sunt G", orice observare a 
unui F care este G o confirmă şi confirmă de asemenea 
tot ceea ce este echivalent logic cu „Toţi F sunt G". Hempel 
a susţinut că, logic vorbind, o afirmaţie de tipul „Toţi F 
sunt G” nu este o afirmaţie despre F ci o afirmaţie despre 
toate lucrurile din univers — afirmaţia potrivit căreia dacă 
ceva este F atunci este G. Ar trebui să observăm că, în 

conformitate cu acest răspuns, observarea pantofului alb 
confirmă de asemenea ipoteza că toţi corbii sunt verzi, că 
toţi porcii termitelor sunt albaştri ş.a.m.d. Hempel se simţea 
confortabil cu această situaţie, dar majoritatea celorlalți 
nu s-au simţit astfel. 

Au fost propuse o mulţime de alte soluţii. Voi discuta 
doar două idei care consider că se află pe drumul cel bun. 

lată prima idee. Poate că observarea unui pantof alb 
sau a unui corb negru ar putea sau ar putea să nu confirme 
ipoteza „Toţi corbii sunt negri”. Faptul acesta depinde de 
alţi factori. Să presupunem că, dintr-un motiv anume, ştim 
fie că (1) toţi corbii sunt negri şi corbii sunt extrem de rari, 
fie că (2) majoritatea corbilor sunt negri, câţiva sunt albi 
şi corbii sunt des întâlniți. Astfel, observarea ocazională a 
unui corb negru va sprijini (2), o ipoteză care spune că nu 
toţi corbii sunt negri. 

Dacă toţi corbii ar fi negri, nu ar fi trebuit să-i vedem 
deloc. În mod similar, observarea unui pantof alb ar putea 
sau ar putea să nu confirme o ipoteză dată, în funcţie de 
ce altceva mai cunoaştem. Acest răspuns a fost sugerat pri- 
ma dată de I.J. Good (1967). 

Formularea lui Good este destul de corectă. Vedem 
aici o legătură cu problema holismului discutată în capi- 
tolul 2. Relevanta unei observaţii pentru o ipoteză nu este 
o problemă ce ţine doar de conţinutul celor două afirmaţii, 
ci depinde şi de alte asumptii. Acest lucru este valabil 
chiar şi în cazul simplu al unei ipoteze precum „Toţi F sunt 
G” şi al unei observaţii precum „Obiectul A este atât F 
cât şi G”. Ideea lui Good ne arată de asemenea cât de 
artificiale sunt simplificările exemplelor standard ale em- 
piriştilor logici. Nici un biolog, văzând mii de corbi negri, 
nu se va întreba în mod serios dacă nu cumva toţi corbii 
sunt negri. Cunoaşterea pe care o avem despre genetică 
şi despre coloritul păsărilor ne face să ne aşteptăm la 
anumite variaţii, cum sunt cazurile de albinism, chiar şi 
atunci când am văzut mii de corbi negri şi nici un corb de 
altă culoare. 

lată o a doua teză cu privire la corbi, care este con- 
cordantă cu ideea lui Good dar care merge mai departe. 
Răspunsul la întrebarea dacă un corb negru sau un pantof 
alb confirmă sau nu ipoteza „Toţi corbii sunt negri” ar pu- 
tea să depindă de ordinea în care aţi aflat despre cele 
două proprietăţi ale obiectului. 

Să presupunem că emiţi ipoteza potrivit căreia toţi 
corbii sunt negri şi vine cineva la tine şi iti spune: „Am un 
corb la spate; vrei să vezi ce culoare are?” Ar trebui sa 
spui da, întrucât, dacă persoana respectivă scoate un corb 
alb, teoria ta este infirmată. Trebuie să afli ce are ascuns 
la spate. Dar să presupunem că persoana respectivă vine 
şi spune: „Am un obiect negru la spate; vrei să vezi dacă 
este un corb?” Atunci, pentru tine nu contează ce ascun- 
de la spate. Părerea ta este că toţi corbii sunt negri şi nu 
trebuie să consideri că toate lucrurile negre sunt corbi. Să 
presupunem că, în ambele cazuri, obiectele ascunse la 
spate sunt un corb negru pe care ţi-l arată. În prima situaţie, 
observarea corbului pare relevantă pentru investigația 
culorii corbilor pe care o întreprinzi, dar în celălalt caz este 
irelevantă. 

Prin urmare, ipoteza „Toţi corbii sunt negri” este 
probabil confirmată de un corb negru numai atunci când 
observarea respectivă are potenţialul de a infirma ipote- 
za, numai atunci când observarea ar face parte dintr-un 
test autentic. 

Acum, ne dăm seama ce să facem cu pantoful alb. Tu 
crezi că toţi corbii sunt negri şi vine cineva care spune: 
„Am un obiect alb la spate; vrei să vezi ce e?” Ar trebui 
să spui da, întrucât, dacă are un corb ascuns la spate, 
ipoteza ta este infirmată. 

Totuşi, el scoate un pantof alb şi astfel ipoteza ta 
este OK. Apoi, vine cineva şi spune: „Am un pantof la 
spate; vrei să vezi ce culoare are?” În acest caz nu trebuie 
să iti pese. Se pare că în primul caz ai obţinut o susţinere 
pentru ipoteza că toţi corbii sunt negri. În cel de-al doi- 
lea caz nu ai obţinut. 

Aşadar, unele observări ale pantofului alb confirmă 
„Toţi corbii sunt negrii”, iar unele observări ale corbului 
negru nu confirmă această ipoteză. Probabil nu există 
decât confirmare atunci când observaţiile sunt făcute în 
timpul unui test autentic, un test care are potenţialul să 
infirme şi totodată să confirme. 

Hempel a văzut posibilitatea unei astfel de perspecti- 
ve. De fapt, răspunsurile sale la argumentul lui Good şi 
la ideea „ordinii-de-observare” au fost asemănătoare. 
Hempel a spus că dorea să analizeze o relaţie de confir- 
mare care există doar între o ipoteză şi o observaţie în sine, 
netinand cont de informaţii suplimentare pe care le-am 
putea avea şi indiferent de ordinea în care observaţiile au 
fost făcute. Dar poate că Hempel a greşit aici; nu există nici 
o astfel de relaţie. Nu putem răspunde la întrebarea dacă 
observarea unui corb negru confirmă generalizarea dacă nu 
ştim de asemenea ceva despre modul în care observarea a 
fost efectuată şi nu facem presupuneri despre alte chestiuni. 

Hempel considera că unele observaţii sunt „în mod 
automat” relevante pentru ipoteze, indiferent de ce altceva 
se mai întâmplă. Acest lucru este valabil în cazul refutării 
deductive a generalizărilor; indiferent cum ajungem să 
vedem un corb care nu este negru, faptul acesta este o 
veste proastă pentru ipoteza „Toţi corbii sunt negri”. Dar 
ceea ce este valabil în cazul disconfirmarii deductive nu 
este valabil în cazul confirmării. 

Este clar că discuţia ordinii-de-observare nu rezolvă în 
totalitate problema corbilor. De exemplu, de ce contează 
ordinea? Ce se întâmplă dacă ambele proprietăţi sunt 
văzute simultan? Voi reveni asupra acestei probleme în 
capitolul 14, unde voi folosi un cadru mai complex. Ca 
să ne exprimăm pe scurt, vom putea înțelege confirmarea 
şi dovezile doar dacă luăm în calcul procedurile presupuse 
de strângerea datelor. Sau, cel puţin, acesta este argu- 
mentul meu. 

Voi mai face doar un comentariu referitor la problema 
corbilor. Aceasta este o digresiune, dar ne va ajuta să ilus- 

trăm ce se petrece. În psihologie, există un experiment 
renumit ce poartă numele de „sarcină de selecţie” (Wason 
and Johnson-Laird 1972). Acest experiment a fost folosit 
pentru a demonstra că mulţi oameni (inclusiv oameni cu 
studii superioare) comit erori logice grave în anumite 
circumstanţe. În fata subiectului experimentului sunt 
aşezate patru cartonaşe care au mascată jumătate din 
suprafaţă. Subiectului i se cere să răspundă la următoarea 
întrebare: „Ce măşti trebuie să îndepărtați pentru a verifica 
ideea potrivit căreia dacă în partea stângă a unui carto- 
naş se află un cerc, atunci şi în partea dreaptă se află un 
cerc?” Vezi fig. 3.1 şi încearcă să răspunzi la întrebare singur 
înainte de a citi următorul paragraf. 


as 


O 


Fig. 3.1 
Sarcina de selecţie Wason 


D 


O mare parte din oamenii care au participat la multe 
Versiuni (deşi nu toate) ale acestui experiment au dat răs- 
punsul greşit. Mulţi oameni au tendinţa să răspundă „numai 
cartonasul A” sau „cartonaşul A şi cartonaşul C”. Răspun- 
sul corect este A şi D. Comparati acest experiment cu 

problema corbilor; cele două probleme au aceeaşi struc- 
tură. Sunt sigur că Hempel ar fi dat răspunsul corect daca 
ar fi fost supus experimentului cu patru cartonaşe, dar 
sarcina de selecţie ar putea să ne arate ceva interesant 
despre motivul pentru care confirmarea a fost greu de 
analizat. Dintr-un anumit motiv, oamenilor le este greu să 
vadă importanţa testării „cartonaşului D” în astfel de ca- 
zuri şi le este uşor să considere în mod eronat că testarea 
„cartonaşului C” este importantă. Dacă investighezi ipo- 
teza că toţi corbii sunt negri, cartonaşul D este analog 
situaţiei în care cineva spune că are ascuns la spate un 
obiect alb. Cartonaşul C este analog situaţiei în care 
spune că are ascuns la spate un obiect negru. Carto- 
naşul D este o testare reală a ipotezei, iar cartonaşul C nu 
este. Demascarea cartonaşului C este în final inutilă, chiar 
dacă s-ar potrivi cu ceea ce spune ipoteza. Nu toate 
observaţiile cazurilor care se potrivesc unei ipoteze sunt 
folositoare ca teste. 


3.4 „Noua enigmă a inducției” 
lui Goodman 


În această secţiune voi descrie o problemă şi mai cunoscută 
dezvăluită de Nelson Goodman (1955). Acest argument 
arată ciudat şi poate fi cu uşurinţă interpretat greşit. Însă 
problemele pe care le ridică sunt foarte adânci. 

Mai întâi, trebuie să înţelegem ce încerca să facă Go- 
odman cu argumentul său. Scopul său principal era acela 
de a demonstra că nu poate exista o teorie pur „formală“ 
a confirmării. El nu crede că confirmarea este imposibilă 
sau că inducția este un mit. El doar consideră că acestea 
funcţionează într-un mod care diferă de ceea ce multi 
filosofi — în special empiriştii logici — credeau. 

Ce este o teorie „formală” a confirmării? Cel mai uşor 
mod prin care să explicăm acest lucru este să ne uităm la 
argumente deductive. Vă amintiţi de renumitul argument 
deductiv valid: 

Argumentul 1 

PREMISE Toţi oamenii sunt muritori 
Socrate este om. 

CONCLUZIE Socrate este muritor. 


Premisele, dacă sunt adevărate, garantează adevărul 
concluziei. Dar faptul că acest argument este unul corect 
nu are nimic în particular de-a face cu Socrate sau faptul 
de a fi om. Orice argument care are aceeaşi formă este la 
fel de corect. Forma este următoarea: 


Toţi F sunt G. 
a este un F. 


a este G. 


Orice argument care are aceasta forma este deductiv 
valid, indiferent ce punem în locul lui „F”, „G” şi „a”. Atât timp 
cât termenii pe care îi înlocuim reprezintă proprietăţi sau 
clase de obiecte determinate şi atât timp cât termenii 
păstrează acelaşi sens pe toată desfăşurarea argumen- 
tului, argumentul va fi unul valid. 

Aşadar, validitatea deductiva a argumentelor depinde 
numai de forma sau pattern-ul argumentului şi nu de 
conţinut. 

Aceasta este una dintre trăsăturile logicii deductive 
pe care empiriştii logici au vrut să o integreze în teoria 
inducției şi confirmării formulată de ei. Goodman a 
căutat să demonstreze că acest lucru este imposibil. Nu 
ar putea exista niciodată o teorie formală a inducției şi 
confirmării. 

Cum a făcut Goodman acest lucru? Să luăm în consi- 
derare argumentul 2. 

Argumentul 2 


Toate smaraldele observate, în diferite circumstanţe, 
înainte de 2010 e.n. au fost verzi. 


Toate smaraldele sunt verzi. 


Acesta pare a fi un argument inductiv bun. (Asemenea 
unora dintre empiriştii logici, folosesc o linie dublă între 
premise şi concluzie pentru a indica faptul că argumentul 
nu este conceput pentru a fi deductiv valid.) Acest argu- 
ment nu ne oferă o garantie; inductiile nu oferă niciodată. 
lar dacă preferaţi să exprimati concluzia prin formula 
„probabil, toate smaraldele sunt verzi”, lucrul acesta nu va 
avea nici un impact asupra restului discuţiei. 

(Dacă ştiţi câte ceva despre smaralde, aţi putea obiecta 
la faptul că smaraldele sunt considerate verzi prin definiţie: 
smaraldele sunt cristale de beriliu a căror culoare verde este 
dată de cantităţi infime de crom. Vă rog să o consideraţi 
pur şi simplu o altă alegere nefericită de exemplu din 
acest domeniu.) 

Să luăm în considerare acum argumentul 3: 


Argumentul 3 


Toate smaraldele observate, în diferite circumstanţe, 
înainte de 2010 e.n. au fost verastre. 


Toate smaraldele sunt verastre. 


Argumentul 3 foloseşte un nou cuvânt, „verastru”. 
Definim ,verastru” astfel: 


VERASTRU: Un obiect este verastru dacă şi numai dacă 
a fost prima dată observat înainte de 2010 e.n. şi este 


” Termen care combină verdele cu albastrul; cuvântul englezesc 
este „grue“ — n.t. 

verde sau dacă nu a fost prima dată observat înainte de 
2010 e.n. şi este albastru. 


Lumea conţine multe lucruri verastre; nu este nimic 
ciudat în legătură cu obiectele verastre, chiar dacă este 
ceva ciudat în legătură cu termenul folosit. În timp ce scriu 
acum, iarba din faţa casei mele este verastră. Cerul de 
afară din 1 iulie 2020 va fi verastru, dacă va fi senin. Un 
obiect individual nu trebuie să-şi schimbe culoarea pentru 
a fi verastru — aceasta este o interpretare greşită destul 
de comună. Tot ceea ce este verde şi a fost observat 
înainte de 2010 trece testul pentru a fi verastru. Astfel, 
toate smaraldele pe care le-am văzut până acum au fost 
verastre. 

Argumentul 3 nu arată ca un argument inductiv bun. 
Argumentul 3 ne face să credem că smaraldele observate 
în viitor vor fi albastre, pe baza faptului că smaraldele 
observate anterior sunt verzi. Acest argument intră în 
conflict totodată cu argumentul 2, care pare să fie un 
argument bun. Dar argumentele 2 şi 3 au exact aceeaşi 
formă. Forma este următoarea: 


Toate E-urile observate, în diferite circumstanţe, 
înainte de 2010 e.n., au fost G 


Toate E-urile sunt G. 


Am putea reprezenta aceasta forma si mai schematic 
de atat, dar lucrul acesta nu are relevanta aici. Goodman 
vrea să spună că două argumente inductive pot avea 
exact aceeaşi formă, dar un argument poate fi bun şi ce- 
lălalt rău. Astfel, lucrul care face ca un argument inductiv 
să fie bun sau rău nu poate fi numai propria sa formă. În 
consecinţă, nu poate exista nici o teorie pur formală a 
inducției şi confirmării. Observati că termenul „verastru” 
funcţionează foarte bine în argumentele deductive. ÎI pu- 
teti folosi sub forma argumentului 1 şi nu va cauza nici o 
problemă. Cu inducția lucrurile stau însă diferit. 

Sa presupunem că Goodman are dreptate şi renuntam 
la ideea unei teorii formale a inducției. Nu vom rezolva 
problema astfel. Tot trebuie să aflăm ce nu este în regulă 
cu argumentul 3. Aceasta este noua enigmă a inducției. 

Lucrul evident de spus este că eroarea ţine de cuvântul 
„verastru”, făcându-l astfel nepotrivit pentru a fi folosit în 
inductii. Astfel, o teorie bună a inducției ar trebui să includă 
o restricţie referitoare la termenii care apar în argumentele 
inductive. „Verde” este bun şi ,verastru” nu este. 

Acesta a fost răspunsul comun la problemă. Dar, după 
cum spune Goodman, detaliile unei astfel de restricţii sunt 
foarte greu de formulat. Să presupunem că vom afirma 
că problema termenului „verastru” stă în faptul că defini- 
tia sa include o trimitere la o anumită perioadă de timp. 
Răspunsul lui Goodman este acela că definirea sau non- 
definirea unui termen în acest fel depinde de limba pe 
care o adoptăm ca punct de plecare. Ca să vedem acest 
lucru, să definim un nou termen, „alberde”. 


ALBERDE: Un obiect este alberde dacă şi numai dacă 
a fost prima dată observat înainte de 2010 e.n. şi este 
albastru sau dacă nu a fost prima dată observat înainte 
de 2010 e.n. şi este verde. 


Putem folosi cuvintele „verde” şi „albastru” pentru a 
defini ,verastru” şi „alberde”, iar dacă facem astfel trebuie 
să construim în definiţie o raportare la timp. Dar să presu- 
punem că vorbim o limbă cum este [româna] cu excepţia 
faptului că „verastru” şi „alberde” ar fi termeni fundamentali 
şi familiari, iar ,verde” şi „albastru“ nu ar avea acest statut. 
Dacă am dori să definim ,verde” şi „albastru“, am avea 
nevoie de o raportare la timp. 


VERDE: Un obiect este verde dacă şi numai dacă a fost 
prima dată observat înainte de 2010 e.n. şi este verastru 
sau dacă nu a fost prima dată observat înainte de 2010 e.n. 
şi este alberde. 

(Vă daţi deja seama cum ar suna în cazul termenului 
,albastru”.) Astfel, după Goodman, problema dacă un 
termen „conţine o raportare la timp” sau „este definit în 
termeni ce tin de timp” este relativă la limbă. Termeni care 
arată OK din punctul de vedere al unei limbi vor arăta 
ciudat din punctul de vedere al alteia. Astfel, dacă vrem 
să îl excludem pe „verastru” din inductii fiindcă are o 
trimitere la timp, atunci caracterul bun sau rău al unei 
inductii va depinde de limba pe care o vom trata ca punct 
de plecare. Goodman considera că această concluzie este 
bună. Pentru Goodman, o inducţie bună trebuie să folo- 
sească termeni care au o istorie a unei utilizări normale în 
propria noastră comunitate. Aceasta a fost soluţia sa la 
propria sa problemă. Majoritatea celorlalţi filosofi nu au 
fost deloc încântați de această soluţie. Părea să spună că 
valoarea argumentelor inductive depinde de fapte irele- 
vante referitoare la limba pe care o folosim. 

În consecinţă, multi filosofi au încercat să nu se centreze 
asupra cuvintelor ,verde” şi „verastru”, ci asupra pro- 
prietăţilor pe care aceste cuvinte le reprezintă sau asupra 
claselor sau genurilor de obiecte care sunt grupate de 
aceste cuvinte. Am putea argumenta că verzitatea este 
o trăsătură naturală şi obiectivă a lumii, pe când verastri- 
tatea nu este. Cu alte cuvinte, obiectele verzi alcătuiesc 
un „gen natural”, un gen unificat printr-o similaritate reală, 
în timp ce obiectele verastre reprezintă o colecţie artificială 
sau arbitrară. Apoi am putea spune: o inducţie bună tre- 
buie să folosească termeni despre care avem motive să 
credem că reprezintă genuri naturale. Adoptarea acestei 
abordări ne cufundă în probleme dificile care se regăsesc 
în alte părţi ale filosofiei. Ce este o proprietate? Ce este un 
„gen natural”? Acestea sunt probleme controversate încă 
din perioada lui Platon. 

Deşi problema lui Goodman este abstractă, prezintă 
unele legături interesante cu problemele reale din ştiinţă. 
De fapt, problema lui Goodman încapsulează mai multe 
probleme metodologice dificile din ştiinţă, acesta fiind 

unul din motivele pentru care problema lui Goodman este 
atât de interesantă. În primul rând, există o legătură cu 
„problema potrivirii curbei” din analiza datelor. Să pre- 
supunem că aveţi un set de puncte de date sub forma 
unor valori exprimate prin x şi y, şi vreţi să distingeti o 
relaţie generală exprimată de punctele respective prin 
adaptarea la ele a unei funcţii. Punctele din figura 3.2 
sunt distribuite aproape în linie dreaptă, ceea ce pare să 
ne ofere o predictie normală pentru valoarea y pe care o 
aşteptăm pentru x = 4. Totuşi, există un număr infinit de 
funcţii matematice diferite care se potrivesc celor trei 
puncte de date (la fel de bine sau chiar mai bine), dar care 
fac predicții diferite pentru x = 4. Cum vom şti ce funcţie 
să folosim? 

Potrivirea unei funcţii străine la cele trei puncte seamă- 
na cu preferința pentru o inducţie verastru în detrimentul 
unei inductii verde atunci cand inferăm pornind de la 
smaraldele menţionate mai sus. 


Fig. 3.2 
Problema potrivirii curbei 


Oamenii de ştiinţă care se confruntă cu o astfel de pro- 
blemă a potrivirii curbei ar putea să posede informaţii 
suplimentare care să le spună ce tip de funcţie s-ar potrivi 
aici sau ar putea să prefere o linie dreaptă pe principiul 

simplităţii. Avem astfel un mod în care am putea aborda 
problema iniţială a lui Goodman. Este poate de preferat 
inducția verde în baza simplităţii ei? 

Ar putea să funcţioneze, dar există unele probleme. În 
primul rând, este oare atât de clar că inducția verde este 
mai simplă? Goodman va argumenta că, din motivele 
descrise la începutul acestei secţiuni, simplitatea unui 
argument inductiv depinde de limba pe care o vom pre- 
supune ca punct de plecare. Pentru Goodman, un pattern 
simplu depinde de limba folosită sau de categorizarea 
presupusă. Totodată, deşi preferința pentru simplitate este 
foarte comună în ştiinţă, o astfel de preferinţă este dese- 
ori greu de justificat. Ne este mai uşor să lucrăm cu teorii 
mai simple, dar lucrul acesta nu pare să ne dea motive 
pentru a le prefera dacă vrem să descoperim lumea aşa 
cum este în realitate. De ce am considera că lumea este 
simplă şi nu complexă? 

Mai devreme am pomenit unele încercări de rezolvare 
a problemei lui Goodman folosind ideea de „gen natural”, 
o clasă unificată prin similaritate reală şi nu prin stipulare 
sau convenţie. Deşi această sintagmă este filosofică, multe 
dispute din cadrul ştiinţei au în centru exact acest tip de 
problemă, fiind căutate categoriile potrivite pentru pre- 
dictie şi extrapolare. 

Această problemă este simtita mai ales în ştiinţe pre- 
cum economia şi psihologia care se confruntă cu reţele 
complexe de similarități şi diferente care traversează cazu- 
rile pe care acestea încearcă să le generalizeze. Putem 
spune oare că toate economiile care au o inflaţie foarte 
ridicată ţin de un gen natural ce poate fi folosit pentru a 
face predicții generale? Sunt oare tulburările mentale 
categorizate în manualele psihiatrice, precum DSM IV, 
genuri naturale reale sau am aplicat de fapt etichete stan- 
dard, precum „schizofrenie“, unor grupuri de cazuri care nu 
prezintă nici o similaritate subiacentă? Tabelul periodic al 
elementelor din chimie pare să reprezinte o grupare de 
genuri naturale reale, dar este acesta un lucru la care 

putem spera în toate ştiinţele? Dacă aşa este, atunci ce 
ne spune faptul acesta despre argumentele inductive din 
diferite domenii? 

Aici se încheie prima noastră incursiune în probleme- 
le ce ţin de inducţie şi confirmare. Aceste probleme sunt 
simple, dar sunt foarte rezistente la încercările de solutio- 
nare. O bună parte din secolul al douăzecilea, chiar şi cele 
aparent mai inocente principii ale inducției şi confirmării 
păreau că duc direct în încurcătură. 

Mai jos (în special în capitolul 14), voi reveni la aceste 
probleme. În capitolul care urmează vom arunca privirea 
asupra unei filosofii care este în mare parte motivată de 
frustrările discutate în acest capitol 


Lecturi suplimentare 


Încă o dată, Aspects of Scientific Explanation de Hempel (1965) con- 
stituie o sursă importantă, conţinând un capitol lung (şi exhaustiv) 
despre confirmare. Skyrms, Choice and Chance (2000), este o intro- 
ducere clasică la aceste probleme şi introduce de asemenea teoria 
probabilității. Deşi argumentează pentru o perspectivă care nu va 
fi discutată până la capitolul 14, Scientific Reasoning de Howson şi 
Urbach (1993) este o introducere folositoare în privinţa diferitelor 
abordări ale confirmării. 

Această carte cuprinde cel mai util rezumat al ideilor lui Camap 
pe care l-am citit. Principala operă a lui Carnap despre aceste 
probleme este Logical Foundations of Probability (1950). Pentru o 
discuţie despre inferenta explicativă, vezi Lipton, Inference to the 
Best Explanation (1991). 

Pentru folosirea ordinii-de-observare în privinţa problemei 
corbilor, vezi Horwich, Probability and Evidence (1982), dar poate 
că ar trebui mai întâi să citiţi capitolul 14 din această carte. 

Cea mai cunoscută prezentare a „noii enigme a inducției” fă- 
cută de Goodman se găseşte în Fact, Fiction & Forecast (1955). 
Această problemă se găseşte în capitolul 3 (împreună cu alte 
idei interesante), iar soluţia sa se află în capitolul 4. Articolele sale 
ulterioare sunt adunate în Problems and Projects (1972). Douglas 
Stalker a editat o colecţie de studii despre enigma lui Goodman, 
numită Grue! (1994), care include o bibliografie foarte detaliată. 
Două articolele forte bune din această carte aparţin lui Quine şi 
Jackson. 

Pentru discuţii despre proprietăţi şi genuri şi despre relevanta 
acestora pentru inducţie, vezi Armstrong 1989, Lewis 1983, Dupre 
1993 şi Kornblith 1993. (Acestea sunt discuţii destul de avansate, 
cu excepţia discuţiei lui Armstrong, care este introductivă.) O bună 
discuţie despre simplitate o puteţi găsi în Sober 1988. 


4. 
POPPER: CONJECTURĂ 
ŞI INFIRMARE 


4.1 Locul unic ocupat de Popper 
în filosofia ştiinţei 


Karl Popper este singurul filosof discutat în această carte 
pe care mulţi oameni de ştiinţă îl consideră un erou. 
Atitudinea oamenilor de ştiinţă fata de filosofie este una 
variată şi sunt rare momentele în care un filosof reuşeşte 
să inspire oamenii de ştiinţă aşa cum a făcut-o Popper. 
La fel de rare sunt şi cazurile în care perspectiva asupra 
ştiinţei care aparţine unui filosof este folosită în cadrul unei 
dezbateri ştiinţifice pentru a justifica o poziţie în detri- 
mentul alteia. Popper este de asemenea un astfel de caz. 
În biologie, ideile lui Popper au fost folosite în acest fel în 
dezbaterile recente asupra clasificării organismelor şi 
asupra ecologiei (Hull 1999). Am participat o dată la o 
prelegere ţinută de un renumit virusolog care câştigase 
Premiul Nobel în medicină pentru a asculta un raport 
despre activitatea sa ştiinţifică. Cea mai mare parte a pre- 
legerii pe care am ascultat-o a fost despre Popper. În 1965, 
Karl Popper devenea chiar Sir Karl Popper, fiind înnobilat 
de regina Angliei. 

Atracția exercitată de Popper nu este surprinzătoare. 
Concepţia sa despre ştiinţă este centrată în jurul câtorva 
idei simple, clare şi izbitoare. Viziunea pe care o are asupra 
activităţii ştiinţifice este una nobilă şi eroică. În decursul 
anilor, teoria popperiană a ştiinţei a fost foarte mult criti- 
cată de filosofi. Sunt de acord cu multe dintre critici şi nu 

văd cum ar putea Popper să le depăşească. În pofida criti- 
cilor, concepţiile lui Popper continuă să ocupe un loc 
important în filosofie şi continuă să atragă mulţi oa- 
meni de ştiinţă şi cercetători. 


4.2 Teoria popperiană a ştiinţei 


Popper şi-a început cariera intelectuală la Viena între cele 
două războaie mondiale. Nu a făcut parte din Cercul de la 
Viena, dar a avut contacte cu pozitiviştii logici. Aceste 
contacte au dus la multe dezacorduri, în măsura în care 
Popper îşi dezvolta propria sa poziţie filosofică. Popper 
poate fi într-adevăr considerat „empirist” în sensul larg pe 
care l-am folosit în această carte, însă el a căutat să îşi 
diferentieze ideile de versiunile mai familiare ale empiris- 
mului. Asemenea pozitiviştilor logici, Popper părăseşte 
Europa după accederea nazismului la putere şi, după ce 
îşi petrece anii de război în Noua Zeelandă, se mută la 
Şcoala de Ştiinţe Economice din Londra, unde îşi va petrece 
restul carierei. Acolo, îşi construieşte un grup loial de aliaţi, 
pe care i-a acuzat de multe ori de lipsă de loialitate. Semi- 
nariile sale de la Şcoala de Ştiinţe Economice din Londra 
au devenit faimoase din cauza întrebărilor epuizante şi 
pentru faptul că vorbitorilor le era greu să-şi prezinte 
în întregime rationamentele din cauza intreruperilor lui 
Popper. 

Popper a avut la un moment dat o renumită confrunta- 
re cu Wittgenstein pe teritoriul ultimului, la Universitatea 
Cambridge. O versiune a povestii, relatată de Popper 
însuşi, îl descrie pe Wittgenstein fluturând un vătrai în 
timpul unei discuţii despre regulile etice, ceea ce l-ar fi 
făcut pe Popper să dea ca exemplu de regulă etică: „să nu 
ameninti lectorii invitaţi cu vatraiul”. La care Wittgenstein 
a ieşit val-vârtej. Alte versiuni ale povestii, inclusiv cele 
relatate de apropiații lui Wittgenstein, neagă versiunea 
lui Popper (vezi Edmonds and Eidinow 2001 pentru 
această controversă), 

Pozitiviştii logici şi-au elaborat propria teorie a ştiinţei 
ca parte a unei teorii generale a limbajului, semnificației 
şi cunoaşterii. Popper nu era foarte interesat de aceste teme 
generale, cel puţin iniţial; scopul său principal era acela 
de a înţelege ştiinţa. În primul rând, el a vrut să înţeleagă 
diferenţa dintre teoriile ştiinţifice şi teoriile nestiintifice. 
În particular, Popper dorea să diferentieze ştiinţa de „pse- 
udostiinta”. Spre deosebire de pozitiviştii logici, el nu 
considera că ideile pseudostiintifice sunt lipsite de semnifi- 
catie, ci doar că nu sunt ştiinţă. Pentru Popper, un exemplu 
inspirator de ştiinţă autentică era activitatea lui Einstein. 
Exemple de pseudostiinta erau psihologia freudiană şi 
concepţiile marxiste despre societate şi istorie. 

Popper a numit problema diferentierii ştiinţei de ne- 
ştiinţă „problema demarcaţiei”. Întreaga filosofie poppe- 
riană porneşte de la soluţia propusă de el la această 
problemă. „Falsificaţionism” este numele dat de Popper 
soluţiei sale. Falsificationismul susţine că o ipoteză este 
ştiinţifică dacă şi numai dacă are potenţialul de a fi in- 
firmată de o observaţie posibilă. Pentru a fi ştiinţifică, o 
ipoteză trebuie să-şi asume un risc, trebuie să-şi „pună 
pielea la bătaie”. Dacă o teorie nu îşi asumă nici un risc, 
fiindcă este incompatibilă cu orice observaţie posibilă, 
atunci nu este ştiinţifică. După cum am afirmat mai sus, 
Popper susţinea că teoriile lui Marx şi Freud nu erau şti- 
intifice în acest sens. Indiferent ce se petrece, considera 
Popper, un marxist sau un freudian poate potrivi acel eve- 
niment în teoria sa. Prin urmare, aceste teorii nu sunt 
niciodată expuse vreunui risc. 

Până acum, am descris modul în care Popper a folosit 
falsificabilitatea pentru a deosebi teoriile ştiinţifice de cele 
nestiintifice. Popper a mai folosit ideea de falsificare într-un 
mod mult mai cuprinzător. El a afirmat că toate testările 
din ştiinţă au forma încercării de a infirma teorii prin in- 
termediul observaţiei. Astfel, din punctul de vedere al lui 
Popper, o teorie nu poate fi niciodată confirmată sau 
validată prin demonstrarea concordantei acesteia cu 

observaţiile. Confirmarea este un mit. Un test obser- 
vational nu poate decât să demonstreze că o teorie este 
falsă. Aşadar, adevărul unei teorii ştiinţifice nu poate fi 
niciodată sprijinit prin dovezi observationale, nici câtuşi 
de puţin şi nici măcar dacă teoria face un număr uriaş de 
predicții care se dovedesc conform aşteptărilor. 

După cum cred că vă aşteptaţi, Popper a fost un critic 
sever al încercărilor empiriştilor logici de a dezvolta o 
teorie a confirmării sau a „logicii inductive”. Problemele 
cu care se confruntau aceştia, dintre care am discutat 
în capitolul 3, erau muzică pentru urechile lui. Popper, 
asemenea lui Hume, era un sceptic inductiv, iar Popper 
era sceptic cu privire la toate tipurile de confirmare şi sus- 
tinere altele decât logica deductiva însăşi. 

Scepticismul cu privire la inducţie şi confirmare este o 
poziţie mult mai controversată decât apelul popperian la 
falsificare pentru rezolvarea problemei demarcatiei. 
Majoritatea filosofilor ştiinţei au considerat că, în cazul în 
care inducția şi confirmarea sunt doar nişte mituri, aceasta 
ar fi o veste foarte proastă pentru ştiinţă. Popper a în- 
cercat să argumenteze că nu sunt motive de îngrijorare; 
inducția este un mit, dar ştiinţa nu are nevoie oricum de 
ea. Astfel, pentru Popper, scepticismul inductiv nu repre- 
zinta o ameninţare pentru raționalitatea ştiinţei. În opinia 
celor mai mulţi filosofi, încercarea lui Popper de a apăra 
această idee radicală nu a fost încununată cu succes, iar 
unele dintre discuţiile sale despre acest subiect induc 
cititorii în eroare. În consecinţă, unii dintre oamenii de 
ştiinţă care îl consideră pe Popper un erou nu realizează 
că Popper a crezut că o teorie nu poate fi niciodată 
confirmată, nici în cel mai mic grad şi nu contează cât 
de multe observaţii sunt anticipate cu succes de teoria 
respectivă. 

Popper a accentuat cu putere ideea că nu putem fi 
niciodată complet siguri că o teorie este adevărată. Până 
la urmă, fizica lui Newton a fost considerată teoria cea 
mai bine susţinută, dar la începutul secolului al douăzeci- 

lea s-a demonstrat că este falsă în anumite privinţe. Totuşi, 
aproape toţi filosofii ştiinţei acceptă faptul că nu putem fi 
niciodată absolut siguri în privinţa lucrurilor factuale, în 
special a celor discutate în ştiinţă. Această poziţie, potri- 
vit căreia nu putem fi niciodată complet siguri în privinţa 
lucrurilor factuale, este numită de multe ori failibilism 
(termen ce provine de le C.S. Peirce). Majoritatea filosofi- 
lor ştiinţei acceptă failibilismul. Întrebarea mai dificilă 
este dacă procedăm corect în cazul în care ne sporim 
încrederea pe care o avem în adevărul unei teorii atunci 
când aceasta trece testele observationale. Popper spune 
că nu. Empiriştii logici şi majoritatea filosofilor ştiinţei 
spun da. 

Astfel, Popper avea o concepţie destul de simplă des- 
pre modul în care funcţionează testarea în ştiinţă. Luăm o 
teorie propusă de cineva şi deducem din ea o predictie 
observationala. Apoi, verificăm pentru a vedea dacă pre- 
dictia se dovedeşte aşa cum spune teoria. Dacă predicția 
nu se dovedeşte, atunci am infirmat sau falsificat teoria. 
Dacă predicția se petrece aşa cum spune teoria, atunci tot 
ce ar trebui să spunem este că nu am falsificat încă teoria. 
Din punctul de vedere al lui Popper, nu putem conchide 
că o teorie este adevărată sau că este probabil adevărată 
sau că este mai probabil să fie adevărată acum decât 
înaintea testării. Teoria ar putea să fie adevărată, dar nu 
putem spune mai mult de atât. 

Încercăm apoi să falsificăm teoria într-un alt fel, cu o 
nouă predictie. Continuăm să facem acest lucru până cand 
am reuşit să o falsificăm. Ce se întâmplă dacă se scurg 
mai mulţi ani şi se pare că, în pofida testelor repetate, nu 
vom putea să falsificăm teoria vreodată? Putem spune 
acum că teoria a supravieţuit unor încercări repetate de 
falsificare şi atât. Nu ne sporim niciodată încrederea în 
adevărul teoriei şi ideal ar fi să nu încetăm niciodată să o 
falsificăm. Asta nu înseamnă că ar trebui să ne petrecem 
tot timpul testând mereu teorii care au trecut testele. Nu 
avem timpul şi resursele să testăm tot ce ar putea fi tes- 

tat. Dar aceasta nu este decât o constrângere de ordin 
practic. După Popper, ar trebui să păstrăm întotdeauna o 
atitudine provizorie fata de teoriile noastre, oricât de în- 
cununate de succes au fost în trecut. 

În apărarea acestei perspective, Popper a pus accentul 
asupra diferenţei dintre afirmaţiile confirmative şi infir- 
mative ale legii ştiinţifice. Dacă cineva propune o lege care 
are forma „Toţi F sunt G”, nu este nevoie decât de ob- 
servarea unui singur F care nu este G pentru a falsifica 
ipoteza. Aceasta este o chestiune ce ţine de logica de- 
ductivă. Dar nu este niciodată posibil să strângem sufici- 
ente observaţii pentru a demonstra definitiv adevărul 
unei astfel de ipoteze. Aţi putea să întrebaţi de acele situ- 
atii în care nu există decât un număr mic de F-uri şi unde 
am putea spera că le vom verifica pe toate. Popper şi 
empiriştii logici considerau că acestea sunt situaţii neim- 
portante care nu sunt întâlnite foarte des în ştiinţă. Sco- 
pul lor era acela de a descrie testarea în situaţii în care 
există un număr uriaş sau infinit de cazuri acoperite de o 
lege sau o generalizare presupusă. Astfel, Popper susţine 
că afirmaţiile universale sunt greu sau imposibil de verifi- 
cat dar uşor, în principiu, de falsificat. Empiristul logic ar 
putea răspunde că afirmaţii de forma „Unii F sunt G” au o 
particularitate opusă; ele sunt uşor de verificat dar greu 
sau imposibil de falsificat. Dar Popper a susţinut (lucru cu 
care empiriştii logici tindeau să fie de acord) că teoriile 
ştiinţifice reale iau rareori această formă, chiar dacă unele 
enunturi din ştiinţă sunt astfel formulate. 

În pofida insistentei sale asupra ideii că nu putem 
susține sau confirma niciodată teoriile ştiinţifice, Popper 
credea că ştiinţa este o căutare a descrierilor adevărate ale 
lumii. Cum am putea să căutăm adevărul dacă confirmarea 
este imposibilă? 

Aceasta este o căutare neobişnuită. Am putea să o 
comparăm cu o căutare a Sfântului Graal, întreprinsă de 
un cavaler medieval imaginar. Să presupunem că în lume 
există o mulţime de graaluri, dar numai unul dintre ele este 

sfânt. De fapt, numărul graalurilor non-sfinte este infinit 
sau enorm şi nu le vei putea întâlni pe toate în decursul 
unei singure vieţi. Toate graalurile strălucesc, dar numai 
Sfântul Graal străluceşte veşnic. Celelalte vor înceta până 
la urmă să strălucească, dar nu ai cum să îţi dai seama de 
momentul când un graal non-sfânt va înceta să strălu- 
cească. Tot ce poţi să faci este să ridici un graal, să îl ţii 
după tine şi să vezi dacă continuă să strălucească. Nu poţi 
să cari decât unul pe rând. Dacă cel pe care îl cari este 
Sfântul Graal nu va înceta să strălucească. Dar nu vei şti 
niciodată dacă acum ai Sfântul Graal, fiindcă graalul pe 
care îl porţi ar putea înceta să strălucească în orice moment. 
Tot ce poţi să faci este să respingi graaluri care nu sunt în 
mod clar sfinte (din moment ce încetează la un moment 
dat să strălucească) şi să continui să ridici un altul nou. 
Până la urmă vei muri (fără nici o viata de apoi, in acest 
scenariu) neştiind dacă ai reuşit. 

Seamănă cu modul în care Popper a descris căutarea 
ştiinţifică a adevărului. Tot ce putem face este să încer- 
căm o teorie după cealaltă. De fapt, teoria pe care nu am 
reuşit să o falsificăm până acum ar putea să fie adevărată. 
Dar dacă este aşa, nu vom afla niciodată lucrul acesta sau 
nu vom avea nici un motiv să ne sporim încrederea. 


4.3. Popper despre schimbarea ştiinţifică 


Până acum, am descris concepţiile lui Popper despre de- 
marcatia dintre ştiinţă şi nestiinta şi despre natura testării 
ştiinţifice. Popper a folosit ideea de falsificare pentru a 
propune o teorie a schimbării ştiinţifice. 

Teoria lui Popper este caracterizată de o simplitate 
atractivă. Ştiinţa se schimbă prin intermediul unui ciclu în 
două etape care se repetă la nesfârşit. Etapa 1 a ciclului 
este conjectura — un om de ştiinţă furnizează o ipoteză 
care ar putea descrie sau explica o anumită parte a lumii. 
O conjectură bună este una îndrăzneață, una care îşi asumă 
multe riscuri prin emiterea unor predicții noi. Etapa 2 a 

ciclului este încercarea de infirmare — ipoteza este supusă 
testării critice în încercarea de a demonstra că este falsă. 
Dacă ipoteza este infirmată, ne întoarcem la etapa 1, unde 
oferim o nouă conjectură, care este la rândul ei urmată 
de etapa 2 ş.a.m.d. 

Pe măsură ce procesul înaintează, este normal ca un 
om de ştiinţă să propună conjecturi care au o anumită 
legătură cu ipotezele anterioare. O idee teoretică poate fi 
perfecționată şi modificată pe parcursul mai multor runde 
de trecere de la conjectură la infirmare. Popper nu are nici 
o problemă cu acest lucru, nefiind o chestiune esenţială. 
Totuşi, ceea ce un om de ştiinţă nu ar trebui să facă este 
să reacționeze fata de falsificarea unei conjecturi prin 
născocirea unei noi conjecturi care este concepută doar 
pentru a evita problemele semnalate de testarea anteri- 
oară şi care nu merge mai departe. Nu ar trebui să facem 
manevre ad hoc care doar peticesc problemele din con- 
jecturile anterioare. De fapt, omul de ştiinţă ar trebui să 
se străduiască în mod constant să crească aria de aplicare 
a unei teorii şi să crească precizia predictiilor acesteia. 
Ceea ce echivalează cu încercarea de creştere a „îndrăz- 
nelii” conjecturilor. 

Ce fel de teorie este aceasta? Popper a considerat că 
este o descriere a pattern-ului general pe care îl vedem în 
ştiinţă în realitate şi totodată o descriere a comportamen- 
tului ştiinţific bun. El a acceptat că nu toţi oamenii de 
ştiinţă au reuşit să respecte acest model de comporta- 
ment de fiecare dată. Uneori, oamenii devin prea atasati 
de ipotezele lor şi refuză să renunţe la ele atunci când 
testarea le spune să facă acest lucru. Dar Popper considera 
că o mare parte din comportamentul ştiinţific real urmează 
acest model şi că îl observăm mai ales la marii oameni de 
ştiinţă precum Einstein. În opinia lui Popper, un om de 
ştiinţă bun sau mare este acela care îmbină două tră- 
sături, care corespund câte unei etape a ciclului. Prima 
trăsătură este capacitatea de a produce idei imaginative, 
creative şi riscante. A doua este dorinţa inflexibilă de a 

supune aceste idei imaginative unor testări critice rigu- 
roase. Un om de ştiinţă bun are o latură creativă, aproape 
artistică şi o latură realistă şi non-absurdă. Imaginati-va 
un cowboy care nu se dă înapoi de la nimic, în a cărui 
desagă se găseşte o vioară Stradivarius. (Poate că în 
acest punct puteţi vedea unele dintre motivele pentru 
care Popper este atât de popular în rândul oamenilor 
de ştiinţă.) 

Din câte se pare, perspectiva exprimată de Popper aici 
poate fi aplicată în acelaşi mod atât la nivelul individului 
cât şi la cel al grupurilor alcătuite din oameni de ştiinţă. Un 
individ izolat se poate comporta ştiinţific prin angajarea 
în procesul de conjectură şi infirmare. De asemenea, un 
grup de oameni de ştiinţă poate urma procedeul poppe- 
rian în doi paşi la nivel individual. Dar o altă posibilitate 
este diviziunea muncii: un individ (sau o echipă) formu- 
lează o conjectură şi un altul încearcă să o infirme. Descri- 
erea popperiană de bază a modelului ştiinţei bi-etapizate 
în conjectură-şi-infirmare pare să fie compatibil cu toate 
aceste posibilităţi. Dar situaţia în care individul A face 
conjectura şi individul B face infirmarea va fi suspicioasă 
pentru Popper. Dacă individul A este un om de ştiinţă ade- 
vărat, ar trebui să aibă atunci o atitudine critică fata de 
propriile sale idei. După Popper, situaţia în care individul 
A este complet fixat asupra propriei sale conjecturi şi in- 
dividul B este fixat asupra tentativei de a demonstra că A 
greşeşte pentru a-şi avansa propria conjectură, nu ar fi o 
dovadă de comportament ştiinţific bun. 

Lucrul acesta ridică o problemă interesantă. Filosofiile 
empiriste pun accentul asupra virtuţilor atitudinii deschise, 
de la care perspectiva lui Popper nu face excepţie. Dar 
poate că o comunitate cu orizonturi largi poate să fie 
construită din indivizi cu orizonturi limitate. Dacă oame- 
nii de ştiinţă ar fi ataşaţi de propriile lor conjecturi, însă 
fiecare ar fi ataşat de o conjectură diferită şi ar vrea să 
dovedească falsitatea celorlalte, nu ar trebui ca procesul 
general de conjectură şi infirmare să funcţioneze? Ce nu 

este în regulă cu situaţia în care rolul lui B este acela de a 
testa critic ideile lui A? Atât timp cât testarea se are loc, 
mai contează dacă este făcută de A sau de B? O problemă 
este aceea că dacă toată lumea are un orizont atât de limi- 
tat, rezultatele testului ar putea să nu aibă nici un impact 
asupra convingerilor oamenilor. Poate că minţile tinere şi 
fragede ale noilor absolvenţi de facultate ar putea constitui 
sursa de flexibilitate a comunităţii; teoriile nereuşite nu 
vor atrage noi adepţi şi vor muri odată cu cei care le-au 
produs. Aceasta ar fi o modalitate lentă de schimbare a 
ştiinţei (însă mulţi vor susţine că se pot observa astfel 
de cazuri). 

În unele capitole care vor urma, vom arunca o privire 
asupra unor teorii centrate pe structura socială în ştiinţă 
şi asupra diferitelor tipuri de diviziune a muncii între 
oamenii de ştiinţă individuali. Cu toate că Popper a pus 
accentul asupra standardelor comunităţii în ştiinţă, el 
pare într-adevăr să fi considerat că un om de ştiinţă bun 
ar trebui, ca individ, să aibă disponibilitatea să îndepli- 
nească atât un rol imaginativ cât şi unul critic. Omul de 
ştiinţă bun păstrează o atitudine ezitantă faţă de toate 
teoriile, inclusiv fata de propriile sale teorii. 

Înainte de atrece la criticile filosofiei lui Popper, am să 
mai atrag atenţia asupra unui punct. Procesul bi-etapizat 
al conjecturii şi infirmării descris de Popper prezintă o 
asemănare izbitoare cu un alt proces bi-etapizat: explica- 
tia darwiniană a evoluţiei biologice în termeni de variaţie 
şi selecţie naturală. 

În ştiinţă, conform lui Popper, cercetătorii renunţă la 
conjecturi care sunt supuse testării critice. În evoluţie, 
conform lui Darwin însuşi şi conform unor versiuni mai 
recente ale teoriei evoluționiste, populaţiile evoluează 
prin intermediul unui proces în care variațiile apar în or- 
ganisme într-un mod aleatoriu sau „nedirijat”, iar aceste 
noi caracteristici sunt ,testate” prin efectele pe care le 
au asupra organismului în interacţiunile acestuia cu me- 
diul înconjurător. Variaţiile care ajută la supraviețuirea şi 

reproducerea organismului şi care pot fi transmise prin re- 
producere tind să fie păstrate şi devin mult mai comune 
în cadrul populaţiei odată cu trecerea timpului. 

Ca o ironie, într-o anumită perioadă, Popper considera 
că darwinismul nu este o teorie ştiinţifică, dar mai târziu 
a retras această afirmaţie. În orice caz, atât Popper cât şi 
alţii au explorat în detaliu analogia dintre ştiinţa popperiană 
şi evoluţia darwinistă. Această analogie nu ar trebui să fie 
luată prea în serios; evoluţia nu este un proces în care 
populaţiile chiar „caută” ceva în felul în care oamenii de 
ştiinţă caută teorii bune şi nu aceasta este singura dife- 
renta crucială. Asemănarea este însă cu certitudine inte- 
resantă. Alte analogii între ştiinţă şi evoluţie vor mai fi 
pomenite în unele capitole de mai jos (6 şi 11). 


4.4 Obiectii la teoria popperiană 
despre falsificare 


Să trecem acum la evaluarea critică a ideilor lui Popper. Ar 
trebui să începem cu soluţia propusă de el la problema 
demarcatiei. Este falsificabilitatea o metodă bună pentru 
deosebirea ideilor ştiinţifice de cele nestiintifice? 

Daţi-mi voie să afirm mai întâi că nu sunt de părere 
că această întrebare are probabil vreun răspuns în forma 
exprimată de Popper. Nu ar trebui să ne aşteptăm că vom 
putea parcurge vreo listă de enunturi sau teorii pe care 
apoi să le etichetăm ca fiind „ştiinţifice“ sau „neştiinţifice”. 
Totuşi, vreau să spun că există o formulare destul de 
apropiată de concepţia popperiană despre demarcaţie 
şi care are sens: putem descrie o strategie ştiinţifică spe- 
cifică de investigare a lumii, o cale ştiinţifică de gestionare 
a ideilor? 

Unele dintre ideile lui Popper sunt folositoare în în- 
cercarea de a răspunde la această întrebare. În special, o 
idee bună este cea potrivit căreia teoriile ştiinţifice ar tre- 
bui să-şi asume riscuri, pe care o vom discuta în ultima 

secţiune a acestui capitol. Popper a avut însă o imagine 
extrem de simplă despre cum funcţionează această asu- 
mare a riscului. 

Pentru Popper, teoriile au forma unor generalizări şi îşi 
asumă riscuri prin interzicerea observării anumitor tipuri 
de evenimente particulare. Dacă credem că toate obiec- 
tele de fier, de orice mărime şi formă, se dilată la încălzire, 
atunci teoria noastră interzice observarea unui lucru care 
ştim că este un obiect de fier care se contractă la încălzire. 
Se poate să apară o problemă: cât de siguri putem fi că 
dacă vedem un obiect de „fier” care se contractă la în- 
călzire acela este într-adevăr fier? Am putea avea de ase- 
menea îndoieli cu privire la măsurarea contractiei şi a 
schimbării de temperatură. Poate că generalizarea cu pri- 
vire la faptul că fierul, atunci când este încălzit, se dilată 
este adevărată, însă presupunerile noastre cu privire la 
situaţia testării şi la capacitatea noastră de a ne da seama 
că o mostră este alcătuită din fier sunt false. 

Această problemă este o reiterare a unei alte probleme 
discutate în capitolul 2: holismul testării. De fiecare dată 
când încercăm să testăm o teorie comparând-o cu obser- 
vatiile, trebuie să facem un număr mare de asumptii 
pentru a pune teoria şi observaţiile în „contact“ reciproc. 
Când vrem să testăm dacă fierul se dilată întotdeauna la 
încălzire, trebuie să facem asumptii referitoare la abilitatea 
noastră de a găsi sau de a obţine mostre de fier suficient 
de pur. Când vrem să testăm dacă bazele C şi G sunt pre- 
zente în cantităţi egale şi A şi T sunt prezente în cantităţi 
egale în toate mostrele de ADN (regulile lui Chargaff), 
trebuie să facem o sumedenie de asumptii referitoare la 
tehnicile noastre chimice. Dacă observăm un rezultat 
neaşteptat (fier care se contractează la încălzire, cantităţi 
de C şi G de două ori mai mari într-o mostră de ADN), 
este întotdeauna posibil să dăm mai curând vina pe una 
dintre aceste asumptii suplimentare decât pe teoria pe 
care încercăm să o testăm. În cazuri extreme, am putea 
susţine chiar şi faptul că observaţia aparentă a fost total 

neinteleasa sau a fost descrisă greşit de către observatori. 
Într-adevăr, lucrul acesta este destul de întâlnit în încercă- 
rile noastre de a ne face o idee despre ce să înțelegem 
din descrierile unor miracole sau ale unor răpiri extrate- 
restre. Aşadar, cum putem folosi în mod real observaţii 
pentru a falsifica teorii conform strategiei lui Popper? 

Aceasta constituie o problemă nu doar pentru soluţia 
oferită la problema demarcatiei, dar şi pentru întreaga 
teorie popperiană a ştiinţei. 

Popper era foarte conştient de această problemă şi a 
încercat să o rezolve. El considera că asumptiile suplimen- 
tare necesare pentru conectarea teoriilor cu situaţiile de 
testare sunt enunturi ştiinţifice care ar putea fi la fel de 
bine false — acestea sunt la rândul lor conjecturi. Putem 
încerca să testăm aceste conjecturi în mod separat. Dar 
Popper a recunoscut că logica însăşi nu poate forţa un 
om de ştiinţă să renunţe la o teorie particulară, în fata 
observaţiilor surprinzătoare. Logic vorbind, este întot- 
deauna posibil să dăm vina pe alte asumptii implicate 
în test. Popper considera că un om de ştiinţă bun nu ar 
încerca să facă acest lucru; un om de ştiinţă bun este acela 
care vrea să expună teoria însăşi la teste şi nu va încerca 
să devieze vina. 

Este acesta un răspuns la obiectia holistă? De fapt, 
Popper a trecut de la descrierea unei caracteristici a teo- 
riilor ştiinţifice la descrierea unei caracteristici a compor- 
tamentului ştiinţific. Într-un anumit fel, aceasta constituie 
o retractare a telului său initial, care era acela de a descrie 
ceva în legătură cu teoriile ştiinţifice care să le reprezinte 
în mod special. Aceasta este într-adevăr o problemă. Pe 
de altă parte, această trecere de la descrierea teoriilor la 
descrierea modurilor de gândire şi de comportament 
ştiinţific ar putea fi la fel de bine un pas înainte. Lucrul 
acesta va fi discutat în detaliu în secţiunea 4.6. 

Popper a acceptat de asemenea ideea că nu putem fi 
complet siguri cu privire la rapoartele de observaţie pe 
care le folosim pentru a falsifica teorii. Trebuie să consi- 

derăm că acceptarea unui raport de observaţie este o 
„decizie“, una luată liber. Odată ce am luat decizia, putem 
folosi raportul de observaţie pentru a falsifica orice teorie 
care se află în contradicţie cu acesta. Dar pentru Popper, 
orice proces de falsificare este bazat, în definitiv, pe o 
decizie care ar putea fi pusă sub semnul întrebării. Ar putea 
veni mai târziu cineva care va încerca să demonstreze, prin 
testări suplimentare, că raportul de observaţie nu a fost 
unul bun — acea persoană ar putea să cerceteze daca con- 
ditiile de observaţie au fost înşelătoare. Testarea respectivă 
are aceeaşi formă de conjectură-şi-infirmare descrisă mai 
sus. Aşadar, această cercetare a observaţiilor controver- 
sate depinde până la urmă tot de „decizii“. 

Este aceasta o veste proastă pentru Popper? Popper a 
insistat că luarea acestor decizii în raport cu observaţiile 
particulare este foarte diferită de luarea unor decizii libere 
în raport cu teoriile. Dar ce fel de diferenţă este aceasta? 
Dacă rapoartele de observaţie nu se bazează decât pe 
„decizii”, iar acestea determină teoriile pe care le alegem, 
cum putem spune că este mai bine decât în cazul în care 
am alege teoriile în mod direct, fără să ne mai interesăm 
de observaţie? Sau de ce nu am putea doar lua „hotărârea” 
să ţinem cu dinţii de o teorie şi să respingem rapoartele 
de observaţie care o contrazic? Nu spun că ar trebui să 
facem aceste lucruri, ci doar că Popper nu ne-a oferit motive 
suficiente pentru a nu face aşa ceva. Cred că nu a trebui 
să facem aceste lucruri fiindcă avem motive suficiente 
pentru a crede că observaţia reprezintă o cale în general 
sigură de formare a opiniilor. Aşa cum voi argumenta 
în capitolul 10, acesta este momentul în care trebuie să 
folosim o teorie ştiinţifică a percepţiei. Dar acest argu- 
ment va fi adus mai târziu. Popper însuşi nu încearcă să 
răspundă la aceste întrebări prin furnizarea unui argu- 
ment despre fidelitatea percepţiei. 

Acest punct referitor la rolul deciziilor afectează ideile lui 
Popper despre demarcaţie cât şi ideile sale despre testare. 
Dacă oamenii sunt dispuşi să ia anumite decizii, orice sis- 

tem de ipoteze poate fi păstrat în pofida falsificării apa- 
rente. Să însemne oare că teoria lui Popper nu reuşeşte 
până la urmă să facă diferenţa între ştiinţă şi pseudoștiință? 
Răspunsul este „da şi nu”. „Da” vine din faptul că teoriile 
ştiinţifice pot fi gestionate într-un mod care să le facă 
imune in fata falsificării, iar teoriile nestiintifice pot fi res- 
pinse dacă oamenii decid să accepte afirmaţii despre 
lucruri particulare care sunt incompatibile cu teoria. Dar 
răspunsul are şi o parte de „nu“. O teorie ştiinţifică este 
falsificabilă prin intermediul unui anumit tip de decizie — 
o decizie referitoare la un raport de observaţie. O teorie 
pseudoştiinţifică, spune Popper, nu se ciocneste cu nici o 
observaţie posibilă. Astfel, pentru a respinge o teorie pse- 
udostiintifica, trebuie să se ia un alt tip de decizie. Putem 
accepta, împreună cu Popper, că aceasta este o diferenţă 
semnificativă. Dar Popper nu ne-a spus de ce acest mod 
de a face lucrurile, modul ştiinţific, este mai raţional decât 
vreun alt mod. 

În această secţiune, am fost destul de dur cu ideile lui 
Popper despre falsificare, dar mai există o problemă de 
discutat. Această problemă este foarte neplăcută pentru 
Popper, dar ar trebui să spun că este neplăcută şi pentru 
mulţi alţii. 

Ce poate afirma Popper despre acele teorii care nu 
spun că o anumită observaţie O este interzisă, ci doar că 
este foarte improbabilă? Dacă sunt de părere că o anumită 
monedă este „echilibrată”, din această ipoteză pot dedu- 
ce diferite enunturi despre probabilitățile unor succesiuni 
lungi de aruncări care sunt „toate cap” sau „toate pajură”. 
Să presupunem că observ 100 de aruncări care ies cap de 
100 de ori. 

Potrivit ipotezei mele despre monedă, lucrul acesta 
este foarte improbabil, dar nu şi imposibil. Cu o monedă 
echilibrată, sunt posibile oricât de multe aruncări finite 
care ies cap, deşi, cu cât aruncările care ies cap sunt mai 
multe, cu atât mai improbabile sunt considerate de către 
teorie. Dar dacă o ipoteză nu interzice nici o observaţie 

particulară, atunci, după Popper, acea ipoteză nu îşi asumă 
nici un risc. Lucrul acesta pare să presupună că teoriile 
care atribuie probabilitati scăzute unor observaţii specifi- 
ce, dar care nu le exclud în întregime, sunt nefalsificabile 
şi astfel nestiintifice pentru Popper. 

Răspunsul lui Popper a fost acela de a accepta că, logic 
vorbind, toate ipotezele de acest tip sunt nestiintifice. Dar 
faptul acesta pare să ia în derâdere rolul important avut 
de probabilitate în ştiinţă. Astfel, Popper spune că un om 
de ştiinţă poate decide că dacă o teorie afirmă că o ob- 
servatie particulară este extrem de improbabilă, teoria, în 
practică, exclude acea observaţie. Prin urmare, dacă se 
efectuează observaţia, teoria este, în practică, falsificată. 
După Popper, este rolul oamenilor de ştiinţă să deter- 
mine, în propriul lor domeniu, ce fel de probabilitate 
este atât de scăzută încât evenimentele de acel tip sunt 
tratate ca fiind interzise. Astfel, teoriile probabilistice 
nu pot fi considerate falsificabile decât într-un sens special, 
adică „în practică”. Aici avem alt rol alocat „deciziilor” în 
filosofia popperiană a ştiinţei, în opoziţie cu constrân- 
gerile logicii. 

Popper are dreptate că oamenii de ştiinţă resping 
teorii atunci când au loc observaţii despre care teoria 
spune că sunt extrem de improbabile (deşi este compli- 
cat de spus care tipuri de probabilitate au această impor- 
tanta). Şi Popper are de asemenea dreptate că oamenii 
de ştiinţă consumă foarte mult timp pentru a determina 
„cât de improbabil este prea improbabil”. Pentru a ajuta 
oamenii de ştiinţă în aceste decizii sunt folosite metode 
statistice complexe. Prin această mişcare, Popper a dete- 
riorat foarte grav teoria sa iniţială despre ştiinţă. Aceasta 
era o teorie în care observaţiile, odată acceptate, au 
Puterea să infirme în mod decisiv ipoteze teoretice. După 
cum susţinea neîncetat Popper, aceasta este o chestiune 
ce ţine de logica deductivă. Acum, Popper spune că falsi- 
ficarea poate avea loc fără a mai fi susţinută de o relaţie 
logico-deductivă între observaţie şi teorie. 

4.5 Obiectii la teoria popperiană 
despre confirmare 


După cum am afirmat mai sus, Popper credea că teoriile 
nu sunt niciodată confirmate prin observaţii şi considera 
că argumentele inductive nu sunt niciodată justificate. 
Popper era de părere că teoria alegerii raţionale a teoriilor 
ar putea fi formulată numai în termeni ce ţin de falsificare 
şi astfel considera că respingerea inducției şi confirmării 
nu prezintă nici o problemă. 

În secţiunea anterioară am discutat problemele avute 
de teoria popperiană despre falsificare. Dar să lăsăm pentru 
moment aceste probleme şi să presupunem în această 
secţiune că putem folosi falsificarea popperiană ca 
metodă de respingere decisivă a teoriilor. Dacă facem 
această presupunere, putem considera că încercarea lui 
Popper de a descrie alegerea raţională a unei teorii este 
una reuşită? Nu, nu putem. 

lată o problemă simplă care îi dă mari bătăi de cap lui 
Popper. Să presupunem că încercăm să construim un pod 
şi avem nevoie de teorii fizice care să ne spună ce proiect 
este stabil şi va suporta greutatea gândită pentru podul 
respectiv. Aceasta este o situaţie în care trebuie să ne 
aplicăm teoriile ştiinţifice la o sarcină practică. De fapt, în 
astfel de situaţii, inginerii şi oamenii de ştiinţă au tendinţa 
să folosească teorii fizice care au supravieţuit testelor 
empirice; ei vor folosi cât mai mult posibil metode „încer- 
cate şi dovedite”. 

Abordarea empiristă a filosofiei ştiinţei susţine că o 
astfel de politică este raţională. Problema cu care se 
confruntă filosofia empiristă este aceea de a explica 
mai în detaliu de ce este aceasta politica corectă. Această 
sarcină este dificilă, după cum sper că s-a putut obser- 
va clar în capitolul 3. Dar să rămânem la Popper care 
vrea să evite necesitatea unei teorii a confirmării. Cum 
abordează filosofia lui Popper situaţia construirii unui 
pod? 


POPPER: CONJECTURĂ ŞI INFIRMARE 111 


Popper poate să ne spună de ce ar trebui să folosim 
o teorie nefalsificată în locul unei teorii falsificate. Teoriile 
falsificate au fost dovedite ca fiind false (aici iarăşi ignor 
problemele discutate în secţiunea anterioară). Dar să pre- 
supunem că trebuie să alegem între (1) o teorie care a 
fost testată de multe ori şi a trecut fiecare test şi (2) o 
teorie nou-nouţă care abia a fost conjecturată şi nu a fost 
testată deloc. Nici una dintre aceste teorii nu a fost falsi- 
ficată. În mod normal, am considera că este raţional să 
alegem teoria care a supravieţuit testării. Dar ce poate 
spune Popper despre această alegere? Mai exact, de ce 
ar fi irațional pentru Popper să construim podul folosind 
o teorie nouă care nu a fost testată niciodată? 

Popper a recunoscut şi a încercat să rezolve şi această 
problemă. Aceasta a fost poate cea mai întâlnită obiectie 
adresată lui Popper din partea altor filosofi empirişti (de ex, 
Salmon 1981). Popper nu reuşeşte să ofere un răspuns 
foarte bun. 

Popper refuză să spună că atunci când o teorie trece 
testele avem mai multe motive să credem că teoria este 
adevărată. Atât teoria netestată cât şi teoria testată în 
nenumărate rânduri sunt doar conjecturi. Popper însă a 
inventat un concept special pentru a fi folosit în această 
situaţie. Popper a spus că teoria care a supravieţuit mai 
multor încercări de falsificare este ,coroborata”, iar atunci 
când ne confruntăm cu alegeri asemănătoare celei din 
cazul ridicării unui pod, este raţional să alegem teoriile 
coroborate în detrimentul celor necoroborate. 

Ce este „coroborarea”? Popper a oferit o definiţie teh- 
nică şi a susţinut că putem măsura gradul de coroborare 
pe care o teorie o are la un moment dat. Totuşi, latura 
tehnică nu ne interesează. Trebuie să întrebăm: Ce fel de 
Proprietate este coroborarea? Să fi dat Popper un nou 
nume confirmării? Dacă este aşa, el poate să răspundă în- 
trebării referitoare al construirea podului, însă a renunţat 
la unul din principalele elemente care îl diferentiau de em- 
Pirişti şi de toţi ceilalţi. Dacă coroborarea este total diferită 

de confirmare — atât de diferită încât nu putem considera 
coroborarea o călăuză către adevăr —, atunci de ce ar trebui 
să alegem o teorie coroborată atunci când construim un 
pod? Această problemă a fost discutată destul de mult 
(vezi Newton-Smith 1981). Conceptul popperian de 
coroborare poate fi interpretat într-un mod care îl dife- 
rentiaza de confirmare, dar Popper nu poate oferi un motiv 
suficient de bun pentru alegerea teoriilor coroborate în 
locul celor noi atunci când construim poduri. 

Pentru a înţelege coroborarea, ganditi-va la diferenţa 
dintre o foaie matricolă şi o scrisoare de recomandare. 
Această distincţie ar trebui să fie evidentă pentru studenţi! 
O foaie matricolă spune ce ai făcut. Îţi măsoară perfor- 
manta din trecut, dar nu conţine predicții explicite despre 
ce vei face în viitor. 

O scrisoare de recomandare de obicei spune ceva 
despre ce ai făcut în trecut, dar şi despre cum te vei descur- 
ca probabil în viitor. Confirmarea, aşa cum este înţeleasă 
de empiriştii logici, este asemănătoare unei scrisori de 
recomandare pentru o teorie ştiinţifică. Coroborarea, din 
punctul de vedere al lui Popper, nu seamănă decât cu o 
foaie matricolă. Iar Popper considera că nu se pot aduce 
argumente suficiente pentru a crede că performanţa din 
trecut este un ghid sigur pentru viitor. Astfel, coroborarea 
este în întregime „orientată spre înapoi”. În consecinţă, 
nu se poate oferi nici un argument pentru alegerea unei 
teorii coroborate în locul uneia necoroborată şi nefalsifi- 
cată pentru construirea unui pod. 

Cred că, în cazul construirii unui pod, cel mai bine ar fi 
ca Popper să îşi păstreze scepticismul inductiv. El ar trebui 
să argumenteze că, de fapt, nu ştim ce se va întâmpla 
dacă ridicăm un alt pod cu un proiect care a funcţionat în 
trecut. 

Poate va rămâne în picioare şi poate că nu. Ar pu- 
tea exista de asemenea motive de ordin practic pentru 
alegerea acelui proiect dacă suntem familiarizați cu el. 
Dar dacă vine cineva cu un nou proiect netestat, nu 

vom şti dacă este un proiect ineficient până nu-l vom 
fi testat. 

Lui Popper îi plăcea să spună în acest caz că nu există 
o politică alternativă mai raţională decât folosirea pro- 
iectului cunoscut şi testat şi că trebuie de fapt să luăm o 
decizie. Aşadar, putem merge mai departe folosind proiec- 
tul demonstrat. Dar, după cum a răspuns Wesley Salmon 
(1981), lucrul acesta nu ajută cu nimic. Dacă confirmarea 
nu există, atunci se pare că nu există nici o politică mai 
raţională decât aceea de a alege proiectul netestat. Tot ce 
avem aici nu este altceva decât un „meci nul” între cele 
două opţiuni. 

Pentru cei mai mulţi oameni, nu aici ar trebui să ajungă 
filosofia ştiinţei. Scepticismul inductiv de acest tip este greu 
de luat în serios în afara discuţiilor academice abstracte. 
Totuşi, eforturile ultimelor două veacuri au demonstrat cât 
de greu este să produci o teorie bună a inducției şi con- 
firmării. Unul din rolurile importante ale filosofiei lui Popper 
este acela de a arăta ce tip de teorie a ştiinţei ar fi posibilă 
dacă renuntam la inducţie şi confirmare. 

În primul capitol al acestei cărţi, am spus că sunt pu- 
tini acei filosofi care mai încearcă să ofere descrieri ale unei 
„metode ştiinţifice” precise care să fie concepută aseme- 
nea unei reţete pentru activitatea ştiinţifică. Popper este 
aproape o excepţie aici, întrucât el oferă un fel de reţetă 
(deşi Popper susţine că nu există o reţetă pentru formularea 
unor conjecturi interesante). Concepţia sa are o relaţie 
interesantă cu descrierile metodei ştiinţifice din manualele 
de ştiinţă. 

În multe manuale, găsim o formulă de genul „metodă 
ipotetico-deductivă”. În capitolul 3, am discutat o concepţie 
despre confirmare care este numită de multe ori „ipotetico- 
deductivism”. Acum avem de-a face mai degrabă cu o 
metodă decât cu o teorie a confirmării. Manualele de ştiinţă 
Sunt mult mai precaute acum decât înainte în privinţa 
formulării unor reţete pentru ştiinţă, dar descrieri ale me- 
todei ipotetico-deductive sunt încă destul de întâlnite. 

Formulările acestei metode sunt variate, însă unele sunt 
în esenţă o combinare a concepţiei popperiene despre 
testare cu o concepţie mai puţin sceptică despre confir- 
mare. În aceste versiuni, metoda ipotetico-deductivă este 
un proces în cadrul căruia oamenii de ştiinţă formulează 
conjecturi din care apoi deduc predicții observationale. 
Dacă predicțiile se dovedesc aşa cum spune teoria, atunci 
teoria este susţinută. Dacă predicțiile nu se dovedesc aşa 
cum spune teoria, atunci teoria nu este susţinută şi ar 
trebui să fie respinsă. 

Acest proces are acelaşi model fundamental descris 
de Popper, dar ideea potrivit căreia teoriile pot fi „susţi- 
nute” prin observaţii nu este o idee popperiană. Termenul 
,sustinere” este vag, dar cred că discuţiile despre metoda 
ipotetico-deductivă presupun în general ideea potrivit 
căreia dacă o teorie face o mulţime de predicții reuşite, 
avem mai multe motive să credem că teoria este adevărată 
decât am avut înainte de confirmarea predictiilor. Desi- 
gur, nu vom fi niciodată în totalitate siguri. Dar cu cât o 
teorie trece mai multe teste, cu atât mai multă încredere 
putem avea în adevărul ei. Ideea că putem avea o încre- 
dere tot mai mare în adevărul unei teorii este o idee pe 
care Popper a respins-o. Aşa cum am spus la începutul 
acestui capitol, unii dintre admiratorii lui Popper din lumea 
ştiinţei nu îşi dau seama că perspectiva lui Popper are 
acest aspect, deoarece unele dintre discuţiile lui Popper 
sunt derutante. 

Alte formulări ale metodei ipotetico-deductive includ 
o primă etapă în care sunt adunate observaţiile şi din 
aceste observaţii este generată o conjectură. Popper nu a 
fost de acord cu această metodă, fiind de părere că strân- 
gerea datelor nu poate avea loc decât prin raportare la o 
conjectură. Dar acesta este un punct minor. 

O altă formulă folosită de manuale în discuţia despre 
metoda ştiinţifică (deşi astăzi nu prea se mai întâmplă) 
este „inferenţa tare”. Această formulă a fost introdusă de 
un chimist pe nume John Platt (1964). Inferenta tare este 

în general o testare de tip popperian plus încă o altă 
asumptie, pe care Popper a respins-o. Asumptia este cea 
potrivit căreia putem lua in calcul toate teoriile posibile 
care ar putea fi adevărate într-un anumit domeniu, pe 
care apoi să le testăm una câte una. Teoria adevărată o 
găsim eliminând alternativele — este un fel de metodă 
„Sherlock Holmes”. 

Din punctul de vedere al lui Popper, acest lucru este 
imposibil. În orice situaţie reală, va exista un număr infinit 
de teorii concurente. Astfel, chiar dacă eliminăm zece sau 
o sută de posibilităţi, rămânem cu acelaşi număr infinit 
de posibilităţi. După Popper, tot ce putem face este să 
alegem o teorie, să o testăm, apoi să alegem o alta 
ş.a.m.d. Nu putem avea niciodată certitudinea că am elimi- 
nat toate sau majoritatea alternativelor. (În capitolul 14, 
vom discuta încercări mai recente de folosire a metodei 
„Sherlock Holmes”.) 

Nu am discutat încă obiecțiile aduse la teoria poppe- 
riană a schimbării ştiinţifice (secţiunea 4.3). dar voi face 
acest lucru în următoarele câteva capitole. 

Care este cea mai importantă şi durabilă contribuţie 
adusă de Popper în filosofia ştiinţei? Eu aş spune că este 
modul în care acesta foloseşte ideea de „risc“ pentru a 
descrie tipul de contact pe care teoriile ştiinţifice îl au cu 
observaţia. Popper avea dreptate să se concentreze asu- 
pra ideilor de expunere şi de risc în descrierea ştiinţei. 
Ştiinţa încearcă să formuleze şi să gestioneze idei în aşa 
fel încât acestea sunt expuse falsificării şi modificării prin 
observaţie. 

Formularea lui Popper este valoroasă fiindcă surprinde 
ideea potrivit căreia teoriile pot să pară că au un contact 
deplin cu observaţia când, de fapt, nu au decât un „pseudo- 
contact” cu observaţia fiindcă nu sunt expuse nici unui 
risc. Acesta este un progres în dezvoltarea concepţiilor 
empiriste despre ştiinţă. Analiza popperiană a modului în 
care această expunere funcţionează prezintă unele pro- 
bleme, dar ideea de bază este bună. 

4.6 Comentarii adiționale la problema 
demarcatiei 


Popper isi da seama ca este vorba de ceva important atunci 
cand spune ca teoriile stiintifice ar trebui sa isi asume 
riscuri. În această secţiune, voi încerca să dezvolt aceasta 
idee într-un mod puţin diferit. 

Popper era interesat să facă distincţie între teoriile 
ştiinţifice şi cele nestiintifice şi voia să folosească ideea 
asumării riscului pentru a opera această distincţie. Dar 
această idee de asumare a riscului este mai bine folosită 
ca modalitate de diferenţiere între modul ştiinţific şi cel 
nestiintific de gestionare a ideilor. Şi nu ar trebui să ne 
aşteptăm la o distincţie clară între cele două. 

Modul ştiinţific de gestionare a unei idei înseamnă 
a încerca să o pui în legătură cu alte idei, să o integrezi 
într-o structură conceptuală mai largă într-un mod care 
o expune la observaţie. Această „expunere” nu este doar 
o simplă falsificare; există o mulţime de moduri în care 
expunerea la observaţie poate fi folosită pentru a modifica 
şi evalua o idee. Dar dacă o ipoteză este gestionată 
într-un mod care o ţine separată de toate riscurile asociate 
cu observaţia, aceasta constituie o gestionare neştiin- 
ţifică a ideii. 

Astfel, este greşit să încerci să determini, aşa cum a 
făcut Popper, dacă teorii precum marxismul sau freudis- 
mul sunt în sine ,stiintifice” sau nu. O idee mare precum 
marxismul sau freudismul va avea versiuni ştiinţifice şi 
nestiintifice, fiindcă principiile de bază ale teoriei pot fi 
gestionate în mod ştiinţific sau în mod nestiintific. Ver- 
siunile ştiinţifice ale marxismului şi freudismului sunt ge- 
nerate atunci când principiile de bază sunt asociate cu 
alte idei într-un mod care expune aceste principii testării. 
A gestiona în mod ştiinţific principiile de bază ale marxis- 
mului înseamnă a determina impactul pe care acesta l-ar 
avea asupra lucrurilor pe care le putem observa dacă 
principiile marxiste ar fi adevărate. Pentru a face acest lucru 

nu este necesar să consemnăm o singură observaţie care, 
dacă o observăm, ne va conduce la respingerea totală a 
principiilor de bază ale teoriei. Este posibil în continuare 
ca vreuna dintre asumptiile auxiliare să fie eronată şi nu 
există o reţetă simplă pentru adjudecarea unor astfel de 
decizii. 

Ca să continuăm cu exemplele date de Popper, 
marxismul susţine că forţa conducătoare a istoriei uma- 
ne este lupta de clasă dirijată de schimbările neîntrerupte 
ale organizării economice. Această luptă rezultă într-o 
succesiune predictibilă de schimbări politice, care conduce 
în cele din urmă la socialism. Freudismul susţine că dezvol- 
tarea normală a unui copil include o serie de interacțiuni 
şi conflicte între aspectele inconstiente ale minţii copilului, 
interacțiuni care au foarte mult de-a face cu rezolvarea 
sentimentelor sexuale fata de părinţii săi. Astfel de idei 
aventuroase pot fi gestionate în mod ştiinţific sau nesti- 
intific. Pe parcursul secolului al douăzecilea, perspectiva 
marxistă asupra istoriei a fost gestionată suficient de ştiin- 
tific pentru a fi infirmată. S-au petrecut prea multe lucruri 
care par să aibă foarte puţin de-a face cu lupta de clasă; 
rolul politic tot mai crescut al solidarităţii religioase şi 
culturale este un exemplu (Huntington 1996). Societăţile 
capitaliste s-au adaptat la probleme - în special la ten- 
siunile economice — într-un mod pe care concepţia 
marxistă despre politică şi despre economie nu îl preco- 
nizează. Desigur, este în continuare posibil să ne agatam 
de principiile de bază ale marxismului în pofida acestui 
fapt, dar sunt din ce în ce mai puţini oameni care să ges- 
tioneze teoria în acest fel. Mulţi încă mai consideră că mar- 
xismul conţine idei folositoare în domeniul economiei, 
însă concepţiile fundamentale ale teoriei nu au rezistat 
prea bine încercărilor. 

Freudismul este o altă chestiune; ideile acestuia sunt 
încă populare în unele cercuri, dar nu datorită succesului 
în faţa testării empirice. Această teorie pare să reziste din 
cauza caracterului său atractiv şi şocant şi din cauza unei 

subculturi din domenii precum psihoterapia şi teoria li- 
terară care protejează ideile principale şi le păstrează în 
pofida problemelor de ordin empiric pe care le întâmpină. 
Această teorie este gestionată extrem de nestiintific de 
către grupurile respective. Teoria lui Freud nu este luată 
în serios de majoritatea departamentelor de psihologie 
orientate ştiinţific, dar va mai dura ceva timp până când 
acest fapt să fie asimilat şi de alte discipline. 

Evoluţia este o altă idee mare care poate fi gestionată 
în mod ştiinţific sau nestiintific. Unii autori (inclusiv Popper) 
s-au întrebat din când în când dacă teoria evoluționistă 
sau o anumită versiune a acesteia, cum ar fi darwinismul, 
este testabilă. Astfel, aceştia au pus întrebarea: Ce obser- 
vaţii i-ar face pe oamenii de ştiinţă să renunţe la versiunile 
actuale ale teoriei evoluționiste? Un răspuns scurt pe care 
biologii îl dau uneori la această întrebare este „un iepure 
precambrian”. Un manual de biologie evoluționistă scris 
de Douglas Futuyma exprimă aceeaşi idee într-o notă 
mai sobră: descoperirea unor „fosile mamiferice incon- 
testabile în roci precambriene incontestabile” ar „infirma 
sau ar arunca o puternică umbră de îndoială asupra evo- 
lutiei” (1998, 760). Aceste răspunsuri sunt un început, dar 
situaţia reală este mai complicată. Aşadar, să vedem cum 
stau lucrurile. 

Era precambriană s-a încheiat acum aproape 540 mili- 
oane de ani. Să presupunem că am descoperit o fosilă de 
iepure bine conservată în roci vechi de 600 milioane de 
ani. Toate dovezile de care dispunem ne spun că singurele 
animale care trăiau în acea perioadă erau bureti şi alte 
câteva nevertebrate şi că mamiferele au apărut abia după 
300 milioane de ani. Desigur, descoperirea însăşi va fi în- 
conjurată de multe suspiciuni. Cât de siguri suntem că 
rocile sunt atât de vechi? Nu cumva fosila de iepure este 
o farsă? Să ne amintim de aparenta verigă de legătură 
dintre oameni şi maimuțe care s-a dovedit o farsă, Omul 
de Piltdown din 1908 (vezi Feder 1996). Aici întâlnim un 

alt aspect al problemei holismului testării — punerea in 
discuţie a rapoartelor de observaţie, în special a ra- 
poartelor de observaţie care sunt exprimate într-un mod 
care presupune alte sectoare ale cunoaşterii teoretice. 
Acest lucru va fi discutat în capitolul 10. Dar să presupunem 
că toată lumea este de acord că acea fosilă este într-adevăr 
un iepure precambrian. 

Această descoperire nu ar fi o falsificare instantanee a 
întregii teorii evoluționiste, deoarece teoria evoluționistă 
este acum un ansamblu divers de idei, ce include modele 
teoretice abstracte şi totodată teorii despre istoria vieţii 
pe pământ. Modelele teoretice au rolul de a descrie ce 
pot face înprincipiu diferitele mecanisme evolutive. Acest 
tip de ipoteze sunt testate prin intermediul analizei ma- 
tematice şi a simulărilor computerizate. Evoluţia la scară 
mică poate fi de asemenea observată direct în laborator, 
în special la bacterii şi la drosofile, iar iepurele precambrian 
nu ar afecta aceste rezultate. 

Însă, o fosilă de iepure precambrian ar demonstra că 
undeva în ansamblul de idei centrale care se găsesc în 
manualele de biologie evoluționistă există unele erori 
foarte grave. Printre acestea s-ar afla erori cu privire la 
întreaga istorie a vieţii, cu privire la tipurile de procese 
prin care un organism asemănător iepurelui evoluează şi 
cu privire la „arborele genealogic” al speciilor de pe pă- 
mânt. Provocarea ar consta în identificarea erorilor, lucru 
care ar necesita separarea şi reevaluarea independentă a 
fiecărei idei care alcătuieşte ansamblul. În principiu, 
această reevaluare ar putea rezulta în excluderea unor 
concepţii evoluționiste fundamentale - precum ideea 
potrivit căreia oamenii au evoluat din nonoameni. 

În ultimii aproape douăzeci de ani, teoria evoluționistă 
a fost de fapt expusă unei testări empirice uriaşe şi susti- 
nute datorită progreselor din biologia moleculară. Încă 
din perioada lui Darwin, biologii au încercat să identifice 
întregul arbore genealogic care leagă toate speciile de pe 

pământ prin compararea asemănărilor şi diferenţelor 
dintre ele şi prin luarea în calcul a unor factori precum 
distribuţia geografică. Arborele genealogic la care se 
ajunsese înaintea apariţiei biologiei moleculare poate fi 
văzut sub formă schematizată în diferite planşe vechi şi 
pitoreşti. 

Apoi, nu cu foarte mult timp în urmă, biologia mole- 
culară a făcut posibilă compararea secventelor ADN care 
aparţin mai multor specii. ADN-ul este de asemenea un 
bun indicator al gradului de rudenie din punct de vedere 
evolutiv. Ipotezele referitoare la legăturile evolutive 
dintre specii diferite pot fi testate destul de direct prin 
descoperirea gradului de asemănare dintre ADN-urile 
acestora şi prin calcularea numărului de ani de evoluţie 
independentă pe care speciile respective i-au parcurs din 
perioada în care împărtăşeau un „strămoş comun”. Odată 
cu demararea acestor investigaţii, era de aşteptat să 
se pună întrebarea dacă bogăţia de noi informaţii despre 
ADN este compatibilă sau incompatibilă cu arborele 
genealogic stabilit anterior. Să presupunem că diferenţa 
de ADN dintre oameni şi cimpanzei ar fi sugerat că 
descendența umană s-a separat de descendența care a 
dus la cimpanzei cu mai multe sute de milioane de ani 
înainte şi că oamenii sunt foarte strâns înrudiţi genetic 
cu calmarul. Acesta ar fi fost un dezastru pentru teoria 
evoluționistă, cam de aceeaşi magnitudine ca şi iepurele 
precambrian. 

După cum s-a dovedit, datele ADN spun că oamenii 
şi cimpanzeii s-au separat acum aproape 4,6-5 milioane 
de ani şi că cimpanzeii sau cimpanzeii pigmei (bonobo) 
sunt cei mai înrudiţi cu noi. Înaintea datelor obţinute prin 
cercetarea ADN-ului, nu era clar dacă oamenii sunt mai 
înrudiţi cu cimpanzeii sau cu gorilele, iar data divergentei 
cimpanzeu-om era mult mai puţin clară. Aşa a decurs 
marele test al vechiului nostru arbore genealogic pre- 
molecular. Nu au existat surprize uriaşe, ci o mulțime de 
fapte noi şi multe ajustări ale imaginii anterioare. 


POPPER: CONJECTURĂ ŞI INFIRMARE 12] 
Lecturi suplimentare 


Cea mai cunoscută carte a lui Popper este The Logic of Scientific 
Discovery, publicată în germană în 1935 şi în engleză în 1959. 
Această carte este în mare parte foarte accesibilă. Capitolele 1-5 şi 
10 sunt cele mai importante. Pentru problemele discutate în secţiunea 
4.4 de mai sus, vezi capitolul 5 din Popper; pentru secțiunea 4.5, 
vezi capitolul 10. O introducere mai rapidă şi mai folositoare la ideile 
lui Popper este articolul „Science: Conjectures and Refutations” din 
volumul Conjectures and Refutations (1963). 

Newton-Smith, The Rationality of Science (1981), conţine o 
evaluare clară şi detaliată a ideilor lui Popper. Include o prezentare 
simplificată a unora dintre problemele tehnice privitoare la coro- 
borare pe care le-am omis aici. Salmon 1981 este o discuţie critică 
excepţional de bună a concepţiilor popperiene despre inducţie şi 
predictie. Vezi de asemenea Putnam 1974. Schilpp (1974) conţine 
mai multe eseuri critice ale filosofiei lui Popper, cu răspunsurile lui 
Sir Karl. 

Influenţa lui Popper asupra biologilor şi ideile sale (de multe 
ori neobişnuite) despre teoria evoluționistă sunt discutate în Hull 
1999. Cartea lui Horgan, The End of Science (1996) conţine un in- 
terviu foarte interesant cu Popper. 


5. 
KUHN ŞI ŞTIINŢA NORMALĂ 


5.1 „S-a schimbat paradigma” 


În acest capitol întâlnim cea mai renumită carte despre 
ştiinţă scrisă în secolul al douăzecilea — The Structure of 
Scientific Revolutions * de Thomas Kuhn. Cartea lui Kuhn 
a fost publicată prima dată în 1962 şi a avut un impact 
uriaş. Aproape toate lucrările despre ştiinţă scrise de către 
filosofi, istorici şi sociologi au fost din acel moment in- 
fluentate de această carte. Lucrarea lui Kuhn a fost de 
asemenea aprins dezbătută chiar de oamenii de ştiinţă. 
Dar Structura (aşa cum este cunoscută cartea) nu a influen- 
tat doar aceste discipline academice; multe dintre ideile şi 
conceptele lui Kuhn au pătruns în domenii precum cel al 
politicii şi cel al afacerilor. 

Un mod obişnuit de a descrie importanţa cărţii lui Kuhn 
este de a spune că el a spulberat miturile tradiţionale des- 
pre ştiinţă, în special miturile empiriste. Conform acestei 
perspective, Kuhn a demonstrat că comportamentul şti- 
intific real are putin de-a face cu teoriile filosofice tradi- 
tionale ale rationalitatii şi cunoaşterii. 

Această interpretare are un sâmbure de adevăr, dar se 
face de prea multe ori abuz de ea. După publicarea Struc- 
turii, Kuhn a petrecut mult timp încercând să se distanteze 
de unele perspective radicale despre ştiinţă care au apărut 
după el, deşi era adorat de către radicali. În plus, legătura 
dintre concepţiile lui Kuhn şi empirismul logic este de fapt 


” Structura revoluțiilor ştiinţifice, tr. Radu J. Bogdan, Ed. Hu- 
manitas, Bucuresti, 2008 — n.t. 

destul de complicată. De exemplu, mulţi află cu surprindere 
că lucrarea lui Kuhn a fost publicată într-o colecţie orga- 
nizată şi editată de empiriştii logici; Structura a fost 

ublicată în colecţia numită Enciclopedia internaţională 
a ştiinţei unificate. Ca fapt istoric, nu încape îndoială 
că este vorba de un episod de tip „cal troian”. Se consi- 
deră în general că empirismul logic a fost afectat serios 
de Kuhn. 

Mai sus am spus că ideile şi conceptele lui Kuhn au 
pătruns în domenii foarte îndepărtate de filosofia ştiinţei. 
Cel mai bun exemplu este modul în care Kuhn a folosit 
termenul „paradigmă”. lată un pasaj din romanul lui Tom 
Wolfe scris în 1998, A Man in Full. Charlie Croker, un dezvol- 
tator imobiliar care are probleme cu datoriile, vorbeşte cu 
consultantul său financiar, Wismer ("Wiz") Stroock. 


„Mă tem că sunt costuri irecuperabile, Charlie”, zise Wismer 
Stroock. „În acest punct, întreaga paradigmă s-a schimbat”. 

Charlie începu să protesteze. Putea suporta o mare parte 
din păsăreasca lui Wiz, chiar şi „costurile irecuperabile”. Dar cu- 
vântul „paradigmă” l-a făcut să se urce pe pereţi, până când a 
ajuns să i se plângă lui Wiz. Afurisitul de cuvânt nu însemna 
absolut nimic, din câte îşi putea da seama, şi totuşi, orice ar fi 
fost, se „schimba” întotdeauna. De fapt, acesta era singurul lucru 
pe care ,paradigma” părea să-l facă. Se schimba şi atât. Dar nu 
avea suficientă energie pentru o altă discuţie cu Wismer Stroock 
despre termeni pretenţioşi. Aşa că nu a spus decât: 

„Bine, s-a schimbat paradigma. Şi ce înseamnă asta?” (71). 


Acest tip de discuţie provine direct de la Kuhn. Dar ce 
este o paradigmă? Răspunsul scurt este că o paradigmă, 
conform teoriei lui Kuhn, reprezintă o modalitate completă 
de a face ştiinţă într-un domeniu particular. Este un an- 
samblu de afirmaţii despre lume, metode de culegere şi 
de analiză a datelor şi deprinderi de gândire şi de acţiune 
de tip ştiinţific. În cadrul teoriei kuhniene a ştiinţei, marile 
schimbări ale modului în care oamenii de ştiinţă vad 
lumea — „revoluţiile” de care ştiinţa are din când in cand 

parte — se petrec atunci când o paradigmă înlocuieşte 
o alta. Kuhn a argumentat că datele observationale si 
logica nu sunt suficiente pentru a obliga oamenii de 
ştiinţă să treacă de la o paradigmă la alta, întrucât para- 
digme diferite includ deseori reguli diferite de abordare 
a datelor şi de evaluare a teoriilor. Unii au considerat că, 
în opinia lui Kuhn, tranziţia de la o paradigmă la alta este 
complet iraţională, dar este clar că autorul Structurii nu 
era de această părere. De fapt, Kuhn avea o concepţie 
complicată şi subtilă despre rolul observaţiei şi al logicii în 
schimbarea ştiinţifică. 

În pasaje cum este cel al lui Tom Wolfe de mai sus, 
termenul „paradigmă“ este folosit într-un sens mai larg 
derivat din rolul pe care îl are în teoria kuhniană a ştiinţei. 
În acest sens, o paradigmă reprezintă ceva apropiat unui 
mod de a vedea şi de a interactiona cu lumea. 

Kuhn nu a inventat cuvântul „paradigmă”. Acesta era un 
termen statornicit, care însemna (în general) un exemplu 
ilustrativ al unui lucru în conformitate cu care pot fi mode- 
late alte cazuri. Kuhn discută acest sens iniţial în Structura 
(1996, 23). Deşi teoria lui Kuhn constituie inspiraţia tutu- 
ror discuţiilor despre schimbările de paradigmă pe care le 
întâlnim, Kuhn nu a folosit formula „schimbare de para- 
digmă” decât ocazional. El a vorbit de cele mai multe ori 
despre paradigme care se modifică sau sunt înlocuite. 
Totuşi, indiferent de termenul pe care îl folosim, însăşi teo- 
ria lui Kuhn a fost ca o schimbare de paradigmă în istoria 
şi filosofia ştiinţei. Nimic nu a mai fost la fel după aceea. 


5.2 Paradigmele privite de aproape 


Mai sus, am spus că o paradigmă în teoria lui Kuhn este un 
ansamblu de afirmaţii despre lume, metode de culegere 
şi de analiză a datelor şi deprinderi de gândire şi de acţiune 
de tip ştiinţific. Totuşi, mult mai exact este să spunem că 
acesta este un sens în care Kuhn a folosit termenul „para- 


xn 


digmă”. În Structura, acest termen este folosit în mai multe 

feluri diferite; un critic a identificat până la douăzeci şi unu 
de sensuri diferite (Masterman 1970). Kuhn a recunoscut 
mai târziu că a folosit acest cuvânt într-un mod ambiguu 
şi, pe tot parcursul carierei sale, a continuat să ajusteze 
acest termen şi alte concepte cheie. Totuşi, pentru a nu 
complica lucrurile, în această carte voi recunoaşte două 
sensuri ale termenului „paradigmă”. 

Primul sens, pe care îl voi numi sensul larg, este cel pe 
care l-am descris mai sus. În acest caz, o paradigmă este 
un ansamblu de idei şi de metode care, atunci când sunt 
combinate, formează atât o perspectivă asupra lumii, cât 
şi un mod de a face ştiinţă. Atunci când spun „paradigmă” 
in această carte fără a adăuga cuvântul „larg” sau „restrâns”, 
mă refer la acest sens larg. Dar există şi un sens restrâns. 
După Kuhn, o parte cheie a unei paradigme în sens larg este 
o realizare concretă sau o exemplaritate. Această realizare 
ar putea fi un experiment surprinzător de reuşit, aşa cum 
au fost experimentele lui Mendel cu plantele de mazăre, 
care au devenit apoi baza geneticii moderne. Ar putea fi 
formularea unui set de ecuaţii sau legi, aşa cum au fost 
legile newtoniene ale mişcării sau ecuaţiile maxwelliene 
care descriu electromagnetismul. Indiferent ce este, acest 
tip de realizare constituie o sursă de inspiraţie pentru alţii 
şi sugerează un mod de investigare a lumii. Kuhn a folosit 
de multe ori termenul ,paradigma” exact cu referire la 
realizări de acest gen. Voi numi aceste realizări paradigme 
în sens restrâns. Astfel, paradigmele în sens larg (modalităţi 
complete de a face ştiinţă) cuprind în ele însele paradigme 
în sens restrâns (exemple care au rol de modele ce inspi- 
ră şi dirijează cercetarea ulterioară). Kuhn nu a folosit el 
însuşi această diferenţiere între o paradigmă în sens „re- 
strâns” şi una în sens „larg“, dar ne va fi de folos. Atunci 
când Kuhn a introdus prima dată termenul „paradigmă” 
în Structura, l-a definit în sens mai restrâns. Dar în majo- 
ritatea scrierilor sale şi în cele mai multe dintre lucrările 
care folosesc acest termen, publicate după apariţia Struc- 
turii, este avut în vedere sensul larg. 

Kuhn a folosit expresia „ştiinţă normală” cu referire la 
activitatea ştiinţifică care se petrece în cadrul furnizat de o 
paradigmă. O particularitate importantă a ştiinţei norma- 
le este buna organizare. Oamenii de ştiinţă care activează 
în cadrul ştiinţei normale sunt de obicei de acord asupra 
căror probleme sunt importante, asupra modului de abor- 
dare a acestor probleme şi asupra modului de evaluare a 
soluţiilor posibile. Ei sunt de acord şi asupra alcătuirii lumii, 
cel puţin în linii generale. O revoluţie ştiinţifică se petrece 
atunci când o paradigmă se prăbuşeşte şi este înlocuită 
de o alta. 

Această schiţă iniţială este suficientă pentru a ne per- 
mite să abordăm direct unele puncte centrale referitoare 
la mesajului cărţii lui Kuhn. 

Primul punct poate fi abordat printr-o comparaţie cu 
Popper. Pentru Popper, ştiinţa este caracterizată de o 
deschidere permanentă, o poziţie critică permanentă şi 
atotcuprinzătoare, chiar şi cu referire la ideile fundamentale 
din domeniu. Alte perspective empiriste nu prezintă decât 
unele diferențe de detaliu faţă de această poziţie, ideea 
de ştiinţă deschisă permanent criticii şi testării fiind co- 
mună multor variante de empirism. Kuhn nu a fost de 
acord cu această perspectivă. El a argumentat că este un 
lucru fals să se spună că ştiinţa manifestă o deschidere 
permanentă faţă de testarea ideilor fundamentale. Şi nu 
doar atât: ştiinţei i-ar fi fost mai rău dacă ar fi avut tipul 
de deschidere valorizată de filosofi. 

Al doilea punct se referă la schimbarea ştiinţifică. Şi în 
acest caz este convenabilă o comparaţie cu Popper. Pen- 
tru Popper, ştiinţa avansează prin intermediul unui singur 
proces, procesul conjecturii şi infirmării. În cadrul acestei 
perspective pot exista în continuare episoade numite „re- 
voluţii”, dar revoluțiile diferă doar prin grad de ceea ce se 
petrece în restul timpului; acestea presupun conjecturi 
mai mari şi infirmări mai dramatice. Pentru Kuhn, există 
două tipuri diferite de schimbare ştiinţifică: schimbarea 
din interiorul ştiinţei normale şi ştiinţa revoluţionară. 


KUHN ŞI ŞTIINŢA NORMALĂ 127 


(Acestea sunt legate de o „ştiinţă de criză”, o perioadă de 
inerție instabilă.) Aceste două tipuri de schimbare prezintă 
trăsături epistemologice foarte diferite. După Kuhn, atunci 
când încercăm să aplicăm concepte precum justificare, 
raționalitate şi progres la ştiinţă, descoperim că ştiinţa 
normală şi cea revoluţionară trebuie să fie descrise foarte 
diferit. În cadrul ştiinţei normale, există standarde clare şi 
acceptate de justificare a argumentelor; în cadrul ştiinţei 
revoluţionare, aşa ceva nu există. În cadrul ştiinţei normale 
are loc un progres clar; în cadrul ştiinţei revoluţionare este 
foarte greu de spus (iar această problemă este greu chiar 
şi de interpretat). Deoarece revoluțiile sunt esenţiale pentru 
ştiinţă, sarcina de a descrie raționalitatea şi progresul în 
ştiinţă ca întreg devine foarte complicată. 

Astfel, Kuhn face mai întâi unele afirmaţii despre 
modul în care ştiinţa operează de fapt şi apoi trage con- 
cluzii filosofice pornind de la aceste afirmaţii. Chiar dacă 
ignorăm detaliile afirmațiilor lui Kuhn, aceasta strategie 
de argumentare a fost cât se poate de controversată şi 
influentă. Kuhn a abordat problemele filosofice refe- 
ritoare la argumentatie şi dovezi prin intermediul unei 
examinări a istoriei. După cum am văzut în capitolul 2, 
empiriştii logici au făcut o distincţie clară între probleme- 
le ce ţin de istoria şi psihologia ştiinţei, pe de o parte, şi 
problemele ce ţin de dovezi şi justificare, pe de alta. Kuhn 
amesteca în mod intenţionat laolaltă lucruri despre care 
empiriştii logici susțineau că trebuie să fie ţinute separat. 
Unul din motivele pentru care Kuhn a fost considerat un 
„distrugător” al empirismului logic a fost acela că opera 
lui Kuhn părea să arate cât de interesant este să se facă 
o asociere între probleme ce tin de filosofia ştiinţei cu 
probleme ce ţin de istoria ştiinţei. Kuhn părea că deschide 
o nouă cale interesantă de abordare a unui set de proble- 
me pe care empiriştii logici le abordau într-un mod foarte 
abstract. Cu toate că în capitolele anterioare am subliniat 
unele părţi atractive ale abordării empirismului logic, 
sunt de acord cu autorul Structurii în privinţa rolului folo- 

sitor al istoriei în abordarea problemelor filosofice din do- 
meniul ştiinţei. 

Înainte de a pătrunde şi mai adânc în detaliile teoriei 
lui Kuhn, trebuie să mai subliniem un lucru preliminar. Este 
vorba despre o întrebare pe care trebuie să ne-o punem 
atunci când ne gândim la teoria lui Kuhn şi la alte teorii 
asemănătoare. Întrebarea este: Care părţi ale teoriei sunt 
doar descriptive şi care sunt normative? Adică în ce mo- 
mente face Kuhn afirmaţii despre cum sunt lucrurile şi în 
ce momente face judecăţi de valoare, spunând cum ar 
trebui să fie lucrurile? Kuhn a admis că unele afirmaţii ale 
sale sunt normative (1996, 8). Totuşi, unii comentatori l-au 
criticat pe Kuhn fiindcă este de multe ori greu de spus 
când acesta se limitează la a „spune cum sunt lucrurile” şi 
cand face afirmaţii despre ştiinţa bună şi ştiinţa rea. Pro- 
pria mea interpretare a lui Kuhn pune accentul asupra 
elementului normativ din opera sa. Sunt de părere că 
autorul Structurii avea o imagine despre modul în care 
ştiinţa ar trebui să funcţioneze şi despre ceea ce dăunează 
ştiinţei. De fapt, acesta este locul în care găsim ceea ce 
consider a fi cel mai fascinant aspect al Structurii revolu- 
țiilor ştiinţifice. Este vorba de relaţia dintre: 


1. Sublinierea permanentă din lucrarea lui Kuhn a caracterului 
arbitrar şi personal al factorilor care influenţează de multe 
ori deciziile ştiinţifice, a rigiditatii indoctrinarii ştiinţifice a 
studenţilor, a „tiparelor conceptuale” în care natura este in- 
trodusă cu forţa de către oamenii de ştiinţă . . . şi 

2. Ideea lui Kuhn potrivit căreia aceste caracteristici reprezintă 
de fapt cheia succesului ştiinţei — fără ele, cercetarea stiinti- 
fică nu ar avea cum să avanseze atât de eficient cum o face 
acum. 


Kuhn spune că fără factorii pomeniti în (1) nu am 
avea cele mai valoroase şi impresionante caracteristici ale 
ştiinţei. Dar cum este posibil acest lucru? Cum ar putea o 
serie de caracteristici care par a fi nişte neajunsuri şi defecte 
să ajute de fapt ştiinţa? În ce fel este ajutată ştiinţa dacă 

deciziile sunt luate pe alte baze decât cele oferite de date? 
Pentru a răspunde la aceste întrebări, trebuie să privim mai 
îndeaproape detaliile naraţiunii lui Kuhn despre schim- 
barea ştiinţifică. 


5.3 Ştiinţa normală 


Ştiinţa normală este o activitate inspirată de o realizare 
remarcabilă care furnizează un fundament pentru cercetare 
ulterioară (o paradigmă în sens restrâns). Kuhn nu este de 
părere că întreaga ştiinţă are nevoie de o paradigmă. Fie- 
care domeniu ştiinţific debutează într-o stare de „ştiinţă 
preparadigmatică”. În timpul acestei stări preparadigma- 
tice, activitatea ştiinţifică poate continua, dar nu este bine 
organizată şi de obicei nu este foarte eficientă. Totuşi, la 
un moment dat, apare o operă remarcabilă. Această rea- 
lizare este înţeleasă în sensul că furnizează o înţelegere a 
funcţionării unei părţi a lumii, punând la dispoziţie un 
model pentru investigaţii ulterioare. Această realizare este 
atât de impresionantă încât, în jurul ei, începe să se 
formeze o tradiţie alcătuită din cercetări suplimentare. 
Domeniul îşi are prima sa paradigmă. 

Ce exemple de paradigme există? Kuhn dă exemple 
din fizică şi chimie, cum ar fi paradigma lui Newton şi a lui 
Einstein. Eu voi menţiona aici două cazuri din alte do- 
menii. În cadrul psihologiei de la mijlocul secoluiui al 
douăzecilea, o mare parte din cercetare era bazată pe 
abordarea behavioristă a lui B. F. Skinner. Două principii 
de bază ale behaviorismului skinnerian sunt cel potrivit 
căruia (1) învăţarea este fundamental aceeaşi la oameni, 
şobolani, porumbei şi alte animale şi cel potrivit căruia (2) 
învăţarea se produce prin întărire — comportamente ur- 
mate de consecinţe bune tind să fie repetate, în timp ce 
comportamente urmate de consecinţe rele tind să nu fie 
repetate. Pe lângă aceste principii, paradigma skinneriană 
cuprindea un set de instrumente experimentale, cum ar fi 
cutii standardizate în care porumbeii fac alegeri ca răs- 

puns la stimuli prin ciugulirea unor declanşatoare luminoa- 
se. Includea de asemenea tehnici statistice folosite pentru 
a analiza datele şi diferite deprinderi şi abilităţi în vederea 
stabilirii unor experimente relevante şi interesante. 

lată şi un exemplu din biologie. Genetica moleculară 
este bazată pe un set de principii precum următoarele: 
(1) genele sunt alcătuite din ADN (în toate organismele 
cu excepţia unor virusuri, care au gene ARN), (2) genele 
îşi exercită efectele prin producerea de molecule proteice 
şi prin reglarea altor gene şi (3) acizii nucleici (ADN şi 
ARN) dictează structura proteinelor şi nu viceversa. Acest 
ultim principiu este numit de multe ori „dogma centrală”. 
Pe lângă aceste enunturi teoretice, genetica moleculară 
cuprinde o serie de tehnici pentru secventierea genelor, 
pentru producerea şi studierea mutatiilor, pentru analiza 
similaritatii dintre diferite gene ş.a.m.d. 

Pentru Kuhn, un domeniu ştiinţific are de obicei doar 
o singură paradigmă care il conduce în orice moment dat. 
Uneori Kuhn scrie ca şi cum acest lucru ar fi adevărat prin 
definiţie — un domeniu fiind definit ca o zonă de investi- 
gatie ştiinţifică unificată de o singură paradigmă. Lucrul 
acesta l-a făcut să separe unele domenii ştiinţifice mai 
mult decât în mod obişnuit. 

Kuhn admite într-adevăr că un domeniu poate fi une- 
ori condus de mai multe paradigme înrudite, dar lucrul 
acesta este rar. În general, o parte importantă a teoriei lui 
Kuhn este principiul o singură paradigmă pe domeniu şi 
pe interval de timp. 

Rolul unei paradigme este acela de a organiza activi- 
tatea ştiinţifică; paradigma coordonează munca indivizilor 
într-o întreprindere colectivă eficientă. Pentru Kuhn, o 
particularitate importantă care diferenţiază ştiinţa nor- 
mală de alte tipuri de ştiinţă este absenţa controverselor 
asupra problemelor fundamentale. Întrucât oamenii de 
ştiinţă care practică ştiinţa normală sunt de acord asupra 
acestor chestiuni fundamentale, ei nu îşi irosesc timpul 
discutând despre problemele fundamentale care apar în 

domeniul lor. De îndată ce biologii sunt de acord că ge- 
nele sunt alcătuite din ADN, ei îşi pot centra şi coordona 
activitatea asupra modului în care anumite gene influ- 
ențează caracteristicile plantelor şi animalelor. De îndată 
ce chimiştii sunt de acord că înţelegerea legăturii chimice 
înseamnă înţelegerea interacțiunilor dintre straturile 
exterioare ale electronilor din interiorul unor atomi dife- 
riti, aceştia pot lucra împreună pentru a investiga când şi 
cum se vor produce anumite reacţii. Kuhn pune un mare 
accent asupra rolului „generator de consens” al paradigme- 
lor. El argumentează că fără acest rol, oamenii de ştiinţă 
nu ar avea nici o şansă să ajungă la o înţelegere detaliată 
şi adâncă a fenomenelor. Investigația detaliată şi realizarea 
descoperirilor necesită cooperare şi consens. Cooperarea 
şi consensul necesită încheierea controverselor asupra pro- 
blemelor fundamentale. 

Ca de obicei, ar trebui să fim atenţi să facem deosebire 
între normativ şi descriptiv. Kuhn afirmă fără îndoială că 
ştiinţa normală încheie controversa asupra problemelor 
fundamentale. Dar avem vreun motiv să credem că el 
merge mai departe de atât şi afirmă că acesta este un 
lucru pe care ştiinţa normală ar trebui să-l facă? Consider 
că da (vezi Kuhn 1996, 24-25, 65), însă aceste chestiuni 
sunt controversate. 

Dacă Kuhn face într-adevăr o afirmaţie normativă în 
acest caz, atunci putem observa o deosebire importantă 
faţă de teoria lui Popper. Deşi Popper poate admite că, în 
cadrul ştiinţei, nu pot fi criticate toate lucrurile în acelaşi 
timp, concepţia lui Popper susţine totuşi că un om de 
ştiinţă bun este permanent deschis faţă de toate pro- 
blemele din domeniul în care lucrează, chiar şi faţă de 
problemele fundamentale. Din punctul de vedere al lui 
Popper, orice „închidere” a dezbaterilor este un lucru 
îngrijorător. Popper l-a criticat pe Kuhn exact în acest 
punct; Popper a spus că deşi „ştiinţa normală” de genul 
descris de Kuhn chiar există, este totuşi un lucru rău că 
există (1970). 

Cum arată activitatea unui om de ştiinţă normal? 
Kuhn descrie cea mai mare parte a activităţii întreprinse 
în cadrul ştiinţei normale ca „rezolvare de puzzle”. Omul 
de ştiinţă normal încearcă să folosească instrumentele şi 
conceptele furnizate de paradigmă pentru a descrie, 
modela sau crea noi fenomene. „Puzzle"-ul este încer- 
carea de potrivire a unui nou caz în cadrul furnizat de 
paradigmă. 

Kuhn a folosit termenul „puzzle” şi nu cel de „proble- 
mă” dintr-un anumit motiv. Un puzzle este ceva ce nu 
am rezolvat încă dar care credem că are o rezolvare. O 
problemă ar putea, din câte ştim, să nu aibă nici o soluţie. 
Ştiinţa normală încearcă să aplice conceptele furnizate 
de o paradigmă la acele probleme despre care paradigma 
consideră că ar trebui să fie rezolvabile. O parte din în- 
drumarea furnizată de o paradigmă ţine de alegerea 
puzzle-urilor bune. 

Termenul ,puzzle” pare de asemenea să sugereze că 
munca de cercetare este într-un anumit fel neimportantă 
sau trivială. Din nou, Kuhn intenţionează să transmită un 
mesaj precis printr-un termen. 

După părerea lui Kuhn, un om de ştiinţă normal 
într-adevăr petrece mult timp studiind subiecte care din 
afară par neimportante. (El foloseşte chiar şi termenul 
„minuscul” (1996, 24].) Dar exact această atenţie sporită 
fata de detaliu — pe care numai mecanismul bine orga- 
nizat al ştiinţei normale o face posibilă — poate dezvălui 
fapte noi şi adânci despre lume. Kuhn a simţit probabil 
un fel de uimire faţă de abilitatea ştiinţei normale de a 
se centra asupra unor subiecte şi fenomene care par in- 
signifiante din afară, dar care se dovedeşte până la urmă 
că au o importanţă uriaşă. Şi cu toate că omul de ştiinţă 
normal nu încearcă să găsească fenomene care conduc 
la o schimbare de paradigmă — nici pomeneală de aşa 
ceva! — aceste descoperiri detaliate conţin de multe ori 
germenii schimbării majore şi ai distrugerii paradigmei 
care le-a produs. 

Am spus că, după Kuhn, particularitatea centrală a ştiinţei 
normale este aceea că ideile fundamentale asociate cu o 
paradigmă nu sunt subiect de controversă. Principiile 
fundamentale sunt izolate faţă de infirmare. Oamenii de 
ştiinţă normali îşi petrec timpul încercând să extindă para- 
digma, în mod teoretic şi experimental, pentru a aborda 
noi cazuri. Atunci când nu se reuşeşte obţinerea rezultatelor 
aşteptate, un bun om de ştiinţă normal reacţionează prin 
încercarea de a identifica locul în care a greşit. Aici, se 
aplică proverbul „Un muncitor prost dă întotdeauna vina 
pe unelte”. Omul de ştiinţă normal ar trebui să vadă eşecul 
ca pe o provocare. 

Kuhn acceptă că teoriile sunt uneori infirmate de 
observaţie; în interiorul ştiinţei normale, ipotezele sunt 
infirmate (şi confirmate) tot timpul. Paradigma este cea 
care furnizează principii pentru luarea acestor decizii. Dar 
renunţarea la o paradigmă întreagă este mult mai dificilă. 
După Kuhn, respingerea unei paradigme se întâmplă numai 
atunci când (1) s-a ajuns la o masă critică de anomalii şi 
(2) a apărut o paradigmă rivală. Pentru moment ne vom 
ocupa doar de primul caz — acumularea unei mase critice 
de anomalii. 

Pentru Kuhn, o „anomalie” este un puzzle care a rezistat 
tentativelor de rezolvare. Kuhn susţine că toate paradig- 
mele se confruntă la un moment dat cu unele anomalii. 
Atât timp cât nu sunt foarte multe astfel de anomalii, 
ştiinţa normală îşi continuă cursul normal şi oamenii de 
ştiinţă le consideră ca pe nişte provocări. Dar anomaliile 
tind să se acumuleze. Uneori, doar una singură capătă 
proporţii remarcabile opunând rezistenţă eforturilor celor 
mai mari experţi din domeniu. Rezultatul este o criză. 

Pentru Kuhn, ştiinţa de criză este o perioadă specială 
în care o paradigmă existentă şi-a pierdut capacitatea de 
a inspira şi călăuzi oamenii de ştiinţă, dar în care nu a 
apărut încă o nouă paradigmă pentru a pune domeniul 

din nou pe picioare. Tranziţia la o criză este aproape 
asemănătoare cu o tranziţie de fază, cu trecerea unei sub- 
stante din stare solidă în stare lichidă în timpul topirii. 
Dintr-un anumit motiv, oamenii de ştiinţă dintr-un dome- 
niu îşi pierd încrederea în paradigmă. În consecinţă, cele 
mai fundamentale probleme revin în zona controverselor. 
Nostim este faptul că autorul sugerează însuşi faptul că 
în perioadele de criză oamenii de ştiinţă tind să devină 
brusc interesaţi de filosofie, un domeniu pe care Kuhn îl 
consideră destul de inutil pentru ştiinţa normală. 

Am folosit expresia „masă critică” a anomaliilor pen- 
tru a descrie elementul declanşator al unei crize. Această 
metaforă a epocii atomice este potrivită din mai multe 
motive. Aici, o folosesc în special pentru a sugera faptul 
că, din punctul de vedere al lui Kuhn, declinul unei para- 
digme face parte din „funcţionarea adecvată” a ştiinţei, 
deşi oamenii de ştiinţă implicaţi nu simt la fel lucrurile. 
Ştiinţa normală este structurată în aşa fel încât propria sa 
distrugere este inevitabilă, dar numai ca răspuns la un sti- 
mul potrivit. „Stimulul potrivit” este apariţia problemelor 
care sunt adânci şi nu superficiale, probleme care dezvă- 
luie o nepotrivire în interiorul paradigmei. Întrucât oamenii 
de ştiinţă normali vor tolera o mulţime de neplăceri tem- 
porare fără să abandoneze ştiinţa normală — aceştia vor 
pune nereusita pe seama lor înşişi, cel putin pentru o 
vreme —, o paradigmă nu se prăbuşeşte cu uşurinţă. Dar 
atunci când apare stimulul potrivit, paradigma se va 
prabusi. Astfel, o paradigmă este asemenea unei bombe 
bine protejate şi bine proiectate. O bombă ar trebui să 
explodeze; aceasta este funcţia ei. Dar o bombă nu ar 
trebui să explodeze în orice moment anterior, ci trebuie 
să explodeze în anumite circumstanţe. O bombă bine pro- 
iectată va fi protejată de loviturile minore. Doar un anumit 
stimul va declanşa explozia. 

Unii ar putea să fie deranjati de această analogie mi- 
litarista, dar cred că surprinde o mare parte din ideea lui 
Kuhn. Narațiunea lui Kuhn este călăuzită de ideea potrivit 

căreia toate paradigmele se confruntă în mod constant 
cu anomalii. Din perspectivă popperiană sau din perspec- 
tiva altor forme mai simple de empirism, aceste anomalii 
ar trebui să fie considerate „infirmări“ ale teoriei. Dar Kuhn 
consideră că, de fapt, ştiinţa nu tratează aceste anomalii 
care se ivesc constant ca pe nişte infirmări şi că nici nu ar 
trebui să o facă. Dacă oamenii de ştiinţă ar renunţa la 
paradigmele lor de fiecare dată când s-ar confrunta cu o 
problemă, nu ar mai duce nimic până la capăt. 

Pentru Kuhn, o mare parte din secretul ştiinţei ţine de 
echilibrul remarcabil pe care aceasta reuşeşte să-l păstreze 
între faptul de a fi prea rezistentă la schimbare în privinţa 
ideilor fundamentale şi cel de a nu fi suficient de rezis- 
tentă. Dacă gândirea ar fi dominată chiar şi de cele mai 
simple principii empiriste, oamenii ar renunţa la idei mult 
prea repede atunci când ar apărea observaţii neaşteptate 
şi astfel s-ar ajunge la haos. Ideile au nevoie de protecţie, 
altfel nu ar putea să fie dezvoltate în mod corespunzător. 
Dar dacă ştiinţa ar fi fost complet nereceptivă la eşecu- 
rile de tip empiric, progresul conceptual s-ar fi blocat. 
Pentru Kuhn, ştiinţa pare să găsească un echilibru corect. 
Însă, acest echilibru delicat nu este ceva ce putem de- 
scrie în termenii unui set de reguli explicite. Acesta exis- 
tă implicit în structurile sociale şi tradiţiile transmise ale 
comportamentului ştiinţific şi în particularitatea gândirii 
ştiinţifice. 

Aceste idei despre echilibrul care ajută ştiinţa să func- 
tioneze reprezintă o provocare importantă la adresa 
empirismului, cel putin în formele sale mai simple. Ideea 
că dorinţa de a revizui idei ca răspuns la observaţie poate 
merge prea departe este neaşteptată din punctul de ve- 
dere al filosofiei empiriste. lar Kuhn a susţinut această 
perspectivă cu o sumedenie de dovezi extrase din istoria 
ştiinţei. 

Până acum am mers de la ştiinţa preparadigmatică, 
prin ştiinţa normală, la criză. Următoarea etapă din nara- 
tiunea lui Kuhn este revoluţia. Dar, înainte de a ajunge 

acolo, voi face câteva scurte observaţii despre teoria kuh- 
niană a ştiinţei normale. 


5.5 Recapitularea ştiinţei normale 


Să rezumăm ce avem până acum. Paradigmele au funcţia 
de a organiza activitatea ştiinţifică. Ştiinţa normală este o 
activitate care tinteste către extinderea şi perfecționarea 
paradigmei. Un om de ştiinţă normal este angajat fata de 
o paradigmă şi nu o pune sub semnul întrebării. Oamenii 
de ştiinţă normali îşi extind paradigma din punct de 
vedere teoretic şi experimental. Totuşi, în mod inevitabil, 
anomaliile apar şi, până la urmă, ating un fel de masă cri- 
tică, punct în care oamenii de ştiinţă îşi pierd credinţa în 
paradigmă şi domeniul respectiv se cufundă într-o stare 
de criză. 

Încă nu am atins cea mai controversată parte a teoriei 
lui Kuhn, dar am putea identifica vreo problemă în ideile 
prezentate până acum? O problemă o constituie insistența 
lui Kuhn că, exceptând cazurile neobişnuite, un domeniu 
ştiinţific nu are decât o singură paradigmă în orice mo- 
ment dat. Kuhn susţine că, în general, nu există decât o 
singură paradigmă care îşi domină propriul domeniu. El 
nu considera că în mod normal ar putea coexista două 
sau trei paradigme separate şi concurente. Mulţi critici au 
considerat că aici Kuhn a comis o eroare, atât în cazurile 
fizicii şi chimiei, pe care le-a discutat în detaliu, cât şi, cu 
atât mai mult, în cazul unor domenii precum biologia şi 
psihologia, pe care nu le-a dezbătut foarte des. Vom 
reveni asupra acestei chestiuni în capitolul 7. 

În al doilea rând, Kuhn exagerează angajamentul pe 
care un om de ştiinţă normal îl are şi pe care ar trebui să 
îl aibă fata de o paradigmă. Kuhn descrie atitudinea unui 
om de ştiinţă normal în cuvinte foarte tari. Educaţia stiin- 
tifica este un fel de „îndoctrinare”, care are ca rezultat 
faptul că oamenii de ştiinţă dovedesc o „credinţă” adâncă 
în paradigma lor. Această descriere a modului în care 

ştiinţa funcţionează în realitate pare a fi exagerată. Uneori 
există un angajament sub formă de credinţă, dar uneori 
nu există. Multi oameni de ştiinţă pot să spună, din rati- 
uni practice, că ei întotdeauna lucrează în cadrul unei 
paradigme, fiind totodată foarte conştienţi de posibili- 
tatea greşelii şi de eventuala înlocuire a contextului în 
care lucrează. Una dintre ironiile influenţei lui Kuhn este 
aceea că lucrarea probabil a slăbit credinţa unor oameni 
de ştiinţă normali, deşi Kuhn considera că oamenii de 
ştiinţă normali ar trebui să aibă o credinţă adâncă în pa- 
radigmele lor! 

Lăsând deoparte problema factuală a existenţei gene- 
rale a unui angajament stăruitor fata de o paradigmă, ar 
trebui să ne întrebăm şi despre credinţa lui Kuhn conform 
căreia acest angajament puternic este un lucru bun. Pen- 
tru Kuhn, marea virtute a ştiinţei normale este structura 
organizată şi coordonată a acesteia, o structură care rezultă 
în precizie şi eficienţă. Dacă discuţiile asupra principiilor 
fundamentale nu sunt încheiate, precizia şi eficienţa se 
vor diminua. Putem face o comparaţie importantă aici cu 
Popper, care insistă asupra unei deschideri permanente. 
Pentru Kuhn, discutarea şi critica permanentă a convin- 
genilor fundamentale poate duce la haos -— la strângerea 
partial aleatorie” a datelor şi la speculație, tipice ştiinţei 
preparadigmatice. Dar şi aici Kuhn probabil merge prea 
departe. El nu ia în serios posibilitatea ca oamenii de 
ştiinţă să fie de acord să lucreze împreună într-un mod 
coordonat, fără să piardă timpul cu discutarea constantă 
a problemelor fundamentale, păstrând totodată o atitu- 
dine precaută fata de paradigma adoptată. Acest lucru 
este desigur posibil. 

În încheierea acestui capitol, voi descrie un exemplu 
care este foarte îndepărtat de cazurile în general discutate 
de Kuhn — un exemplu aflat la periferia ştiinţei, dar care 
cred că ilustrează foarte bine ideile lui Kuhn. În perioada 
anilor ‘80 şi '90, a existat un puternic entuziasm fata de 
un nou domeniu numit „viaţă artificială”. Scopul urmărit 

era acela de a folosi computerele pentru a modela carac- 
teristicile de bază ale sistemelor vii, astfel încât să se poată 
spune că sistemele artificiale sunt vii. Am fost la mai multe 
conferinţe „Alife” în această perioadă şi am urmărit 
dezvoltarea acestui domeniu. În momentul în care scriu 
aceste rânduri, domeniul respectiv pare să stagneze. Poate 
se va revitaliza. Dar stagnarea acestui domeniu din ultimii 
ani pare să aibă la bază unele motive ,kuhniene”. 

În perioada de vârf a mişcării, au apărut două sau trei 
proiecte care au avut un succes izbitor. Poate cel mai im- 
presionant dintre toate a fost proiectul Tierra al lui Tom Ray, 
în care Ray a putut să creeze o evoluţie cu final deschis în 
cadrul unor programe de computer autoreplicative (Ray 
1992). Un alt exemplu ar putea fi cercetarea întreprinsă 
de Chris Langton şi Steven Wolfram asupra analizei 
matematice a „automatelor celulare”, sisteme simple în 
cadrul cărora interacţiunile locale dintre elemente dau 
naştere unor pattern-uri globale şi autonome. Şi, mai 
aproape de graniţa cu biologia, se găsea cercetarea 
„originilor ordinii” în sistemele complexe întreprinsă de 
Stuart Kauffman (Kauffman 1993). 

Toate acestea erau proiecte impresionante şi indicau 
drumul către consolidarea activităţii acestor oameni plini 
de imaginaţie. Dar consolidarea nu s-a petrecut. La fiecare 
conferinţă la care am mers, cei mai mulţi dintre oamenii 
implicaţi păreau să îşi dorească să facă lucrurile de la 
zero, în manieră proprie. Fiecare avea propriul mod de 
stabilire a problemelor. Nu a existat suficientă activitate 
care să se bazeze pe începuturile promițătoare ale lui Ray 
şi ale altora. Acest domeniu nu a trecut stadiul de ştiinţă 
normală, iar acum stagnează. 

Mai există un motiv al declinului care are legătură cu 
ideile lui Kuhn. Domeniul vieţii artificiale a suferit de un 
fel de „comercializare prematură”. S-a observat încă de la 
început că aceste proiecte au un potenţial uriaş în anima- 
tie şi alte tipuri de artă comercială. La unele evenimente 
pe această temă, punctul culminant al fiecărei prelegeri 

nu părea să fie vreo nouă idee teoretică, ci o înregistrare 
video de efect. (l-am auzit pe unii vorbitori chiar cerându-şi 
pe jumătate scuze înaintea difuzării înregistrării video, ca 
şi cum ar fi ştiut că nu era un lucru potrivit pentru a fi 
adus în prim-planul activităţii lor.) Pentru Kuhn, ştiinţa 
depinde de interesul special al omului de ştiinţă normal 
pentru rezolvarea de puzzle-uri de dragul rezolvării. 
Faptul de a căuta prea des în afara paradigmei aplicaţii şi 
recompense exterioare nu face bine ştiinţei normale. 


Lecturi suplimentare 


Colecţia lui Lakatos şi Musgrave, Criticism and the Growth of 
Knowledge (1970), conţine o serie excelentă de eseuri despre Kuhn. 
O colecţie mai recentă este cea editată de Horwich, World Changes 
(1993). 

Colecţia de eseuri scrise de Kuhn, The Essential Tension (1977b), 
constituie o excelentă sursă suplimentară. Kuhn a scris de asemenea 
două cărţi istorice (1957, 1978). Eseurile sale târzii au fost adunate 
sub titlul The Road since Structure (2000). 

Levy 1992 oferă o trecere în revistă accesibilă a proiectelor Alife. 
Multe dintre cele mai bune lucrări Alife se găsesc în volumul 
Artificial Life II (Langton et al. 1992). 


6. 
KUHN ŞI REVOLUTIILE 


Am argumentat până acum doar ca paradigmele sunt con- 
stitutive ştiinţei. Aş vrea acum să dezvălui un sens în care 
ele sunt constitutive chiar şi naturii. 


Thomas Khun, Structura 


„Jite”, spuse Thomas Kuhn. Cuvântul a fost cântărit cu os- 
teneală, ca şi cum Kuhn era resemnat fata de faptul că îl voi 
răstălmăci, dar tot va încerca — fără îndoială în zadar — să- 
şi spună punctul de vedere. .Uite”, spuse el din nou. Îşi 
aplecă înainte corpul deşirat şi fata alungită, in timp ce buza 
sa inferioară mare, care de obicei era incetita pneteneste la 
colţuri, îi atăma „Pentru Dumnezeu, dacă aş fi avut de ales să 
scriu cartea sau să nu o scriu, aş fi ales să o scriu. Dar au 
existat în mod cert unele aspecte ale reacţiilor provocate de 
ea care implică o mare supărare”. 

John Horgan, The End of Science 


6.1 O mare supărare 


Cele mai cunoscute, mai izbitoare şi mai controversate 
parti ale cărţii lui Kuhn sunt discuţiile despre revoluțiile 
ştiinţifice. Ele reprezintă subiectul acestui capitol. De ce 
două capitole despre Kuhn? Un motiv îl constituie impor- 
tanta mereu actuală şi înalta subtilitate a cărţii sale. Un 
altul este dat de faptul că, în timp ce discuţiile despre 
revoluţie reprezintă cele mai renumite părţi ale cărţii, 
analiza kuhniană a ştiinţei normale este tot atât de im- 
portantă — având poate o însemnătate mult mai durabilă. 
Uneori, se pierde în discuţiile aprinse despre revoluţii: de 
unde capitolul 5. 

Kuhn argumentează că unele perioade de schimbare 
ştiinţifică presupun un tip de proces fundamental diferit 
faţă de ceea ce găsim în ştiinţa normală. Perioadele revo- 
lutionare sunt martorele unei dezintegrări a ordinii şi a unei 
puneri sub semnul întrebării a regulilor jocului, perioade 
care sunt urmate de un proces de reconstrucţie care poate 
crea tipuri de structuri conceptuale fundamental noi. 
Revoluţiile presupun o dezintegrare, dar ele sunt esenţiale 
ştiinţei aşa cum o cunoaştem. Ele au o „funcție“, după cum 
obişnuia să spună Kuhn, în interiorul ştiinţei totale. Ca- 
racteristicile speciale pe care le asociem cu ştiinţa apar în 
urma unei combinări şi interacțiuni dintre două tipuri de 
activitate — procesul ordonat, organizat şi disciplinat al 
ştiinţei normale şi dezintegrările periodice ale ordinii din 
momentele de revoluţie. Aceste două procese se petrec 
succesiv în cadrul fiecărui domeniu ştiinţific. Ştiinţa în an- 
samblu nu este decât rezultatul interacțiunii dintre aceste 
două procese. 

Kuhn părea că împarte ştiinţa în unităţi separate de o 
serie de graniţe neobişnuite. Privind în interiorul unei 
perioade de ştiinţă normală, poţi deosebi cu uşurinţă ac- 
tivitatile bune de cele rele, demersurile rationale de cele 
irationale, problemele mari de cele mici $.a.m.d. Progresul 
este evident odata cu trecerea timpului. Dar toate acestea 
sfârşesc într-o revoluţie. Într-o revoluţie ştiinţifică, ca şi 
într-una politică, regulile se prăbuşesc şi trebuie să fie 
reconstruite din nou. Dacă te uiţi peste două opere ştiin- 
tifice situate de-o parte şi de alta a unei perioade revo- 
lutionare nu va fi clar dacă a existat vreun progres de la 
un moment din timp la următorul. S-ar putea să nu ne fie 
clară nici măcar modalitatea în care să comparăm teoriile 
sau operele respective — ele ar putea să arate asemenea 
unor activităţi intelectuale fundamental diferite. Oamenii 
aflaţi în părţi diferite ale acestei perioade vor „vorbi limbi 
diferite”. În punctul culminant al cărţii sale, Kuhn spune 
că aceia care activează în paradigme diferite trăiesc în 
lumi diferite. 

6.2 Revolutiile şi urmările lor 


O revoluţie este un fel de discontinuitate din istoria unui 
domeniu ştiinţific. Ideea potrivit căreia ştiinţa are două 
moduri de schimbare, unul dintre ele fiind dramatic şi 
abrupt, nu are în sine consecinţe foarte mari pentru filo- 
sofie, deşi este interesantă. Marile probleme tin de parti- 
cularitatea celor două moduri de schimbare. În acest caz, 
există două serii de probleme care au provocat discuţii 
intense. Prima este legată de modul cum se petrec revo- 
lutiile — ce se întâmplă în interiorul lor. A doua tine de 
relaţiile dintre ceea ce avem înainte şi ceea ce avem după 
o revoluţie. 

Cum se petrec revoluțiile? Am încheiat capitolul anterior 
cu descrierea tranziţiei de la ştiinţa normală la criză. În 
naraţiunea lui Kuhn, schimbarea ştiinţifică majoră necesi- 
tă de obicei atât o criză, cât şi apariţia unei noi paradigme 
candidate. Criza, de una singură, nu îi va face pe oamenii 
de ştiinţă să considere că o teorie majoră sau o paradigmă 
este „falsificată”. Nu putem găsi falsificări sau infirmari 
pure ale unei paradigme fără acceptarea simultană a unei 
alte paradigme noi. Mai curând, respingerea unei paradig- 
me însoţeşte acceptarea unei alte paradigme. Dar, de ase- 
menea, trecerea la o nouă paradigmă nu se petrece doar 
pentru că apare o nouă idee care arată mai bine decât cea 
anterioară. Fără o criză, oamenii de ştiinţă nu ar avea nici o 
motivaţie să ia în considerare schimbarea radicală. 

Toate afirmaţiile lui Kuhn despre succesiunea episoa- 
delor schimbării ştiinţifice tind să aibă anumite restricţii; 
el descrie modelele centrale şi caracteristice ale schimbării 
şi nu fiecare caz fără excepţie. Dar ideea potrivit căreia 
revoluțiile au nevoie în general de crize a ridicat unele 
probleme istorice importante. A existat oare o criză în 
astronomie înainte de Copernic sau în biologie înainte de 
Darwin? A existat o stare de dezordine care să urmeze 
unei perioade anterioare de activitate stabilă? Poate că 
da. Dar, ca să dăm un alt exemplu din biologie, dacă 

apariţia geneticii ca ştiinţă în jurul anului 1900 a fost o 
revoluţie, este foarte greu de găsit o criză în cercetarea 
eredității care a precedat-o. (Poate Kuhn ar considera că 
este o tranziţie de la ştiinţa preparadigmatică la ştiinţa 
normală, deşi nu am putea afirma acest lucru despre cea 
mai mare parte a biologiei din acea vreme.) Alte revoluţii 
de secol douăzeci, cum ar fi revoluţia moleculară din 
biologie, par să fie şi mai puţin induse de criză. 

În ,Post-scriptum”-ul său din 1970 la Structura, Kuhn 
îşi restrictioneaza afirmaţiile referitoare la rolul crizelor 
(181). Pentru el, crizele reprezintă în continuare „preludiul 
obişnuit” al revoluțiilor. Dar chiar şi această afirmaţie este 
controversată. Accentul pus de Kuhn asupra crizelor uneori 
pare să fie motivat mai mult de cerinţele mecanismului 
teoretic al schimbării ştiinţifice decât de datele istorice; 
naraţiunea lui Kuhn cere crize fiindcă numai o criză poate 
slăbi influenţa unei paradigme şi îi poate face pe oameni 
receptivi la alternative. 

Să presupunem că avem într-adevăr o criză, o perioadă 
plină de confuzie şi de musafiri străini în departamentul de 
filosofie. Apoi, îşi face apariţia o nouă paradigmă candidat, 
precipitând o revoluţie. Folosind distincţia din capitolul 
anterior, iniţial îşi face apariţia o nouă paradigmă în sens 
restrâns, o realizare ce pare să inspire oameni şi pare să 
indice o cale de ieşire. Mai exact, efectul întâlnit de obicei 
este acela că noua realizare pare să rezolve una sau mai 
multe probleme care au provocat criza în vechea para- 
digmă. Apariţia bruscă a capacităţii de rezolvare a pro- 
blemei constituie scânteia revoluţiei. Kuhn nu considera 
că aceste procese ar putea fi descrise prin intermediul 
unei teorii filosofice explicite a dovezilor şi testării. 
Dimpotrivă, ar trebui să considerăm că trecerea la o nouă 
paradigmă este asemănătoare unui fenomen de „conver- 
tire” sau de schimbare de gestalt. Kuhn a argumentat de 
asemenea că revoluțiile sunt evenimente capricioase şi 
turbulente. Ele sunt afectate de factori idiosincratici per- 
sonali şi de accidente ale istoriei. 

Un motiv care stă la baza caracterului dezordonat al 
revoluțiilor este acela că unele dintre principiile prin care 
sunt evaluate dovezile ştiinţifice sunt ele însele expuse 
destabilizării unei crize şi se pot schimba în urma unei 
revoluţii. Kuhn nu a argumentat că ideile filosofice tradi- 
tionale despre modul in care teoriile ar trebui să fie 
raportate la dovezi sunt complet eronate. El spune clar 
într-o carte apărută ulterior că există unele metode nucleu 
de evaluare a teoriilor comune tuturor paradigmelor (1977c, 
321-22). Teoriile ar trebui să fie exacte din punct de vedere 
predictiv, concordante cu teorii bine stabilite din domenii 
învecinate, capabile să unifice fenomene disparate şi 
generatoare de noi idei şi descoperiri. Aceste principii, 
împreună cu altele asemănătoare, „furnizează fundamentul 
comun pentru alegerea teoriei” (322). (Unii comentatori 
consideră că aceste eseuri mai degrabă schimbă decât 
clarifică concepţiile prezentate în Structura.) 

Kuhn considera însă că dacă aceste principii ar fi expri- 
mate într-un mod destul de general pentru a fi comune 
întregii ştiinţe, ele ar deveni atât de vagi încât nu vor pu- 
tea să stabilească cazurile mai complicate. De asemenea, 
aceste scopuri trebuie de multe ori să fie schimbate între 
ele; accentuarea unuia va necesita minimalizarea celuilalt. 
În interiorul unei singure paradigme vor opera metode 
mult mai precise de evaluare a ipotezelor. Acestea vor 
include versiuni mai exacte ale principiilor comune enu- 
merate mai sus, dar aceste versiuni mai exacte nu vor mai 
fi „principii” explicite. Ele vor semăna mai mult cu nişte 
deprinderi şi valori, aspecte ale mentalitatii împărtăşite 
de oamenii de ştiinţă normali obţinută în virtutea unei 
pregătiri şi unor activităţi comune. O anumită variaţie a 
modului de înţelegere şi de adoptare a acestor principii 
va exista şi în interiorul ştiinţei normale — Kuhn a ajuns de 
asemenea să considere că această diversitate reprezintă 
un punct forte al comunităţilor ştiinţifice. Dar elementul 
cel mai important aici este acela că aceste metode mai 
exacte şi mai detaliate de evaluare a ideilor sunt suscep- 

tibile schimbării pe parcursul unei revoluţii. În secţiunea 
următoare voi da un exemplu al acestui fenomen. 

Aşadar, teoria kuhniană cuprinde două tipuri de 
schimbare ştiinţifică care nu seamănă cu ceea ce ne-ar fi 
făcut să ne aşteptăm filosofii empirişti ai ştiinţei. Schim- 
barea din interiorul ştiinţei normale este ordonată şi 
receptivă la dovezi — însă ştiinţa normală funcţionează în 
urma încheierii controverselor asupra ideilor fundamen- 
tale. Celălalt tip de schimbare — schimbarea revoluţionară 
— presupune o punere la îndoială a ideilor fundamentale, 
dar acestea sunt episoade în care evaluarea ordonată a 
ideilor se prăbuşeşte. Manifestările capacităţii de rezolvare 
a problemelor au un rol important în aceste tranzitii fun- 
damentale de la o paradigmă la alta, dar aceste deplasări 
presupun totodată schimbări bruşte de gestalt şi decizii 
bazate pe credinţă oarbă. 

Distincția dintre aspectele descriptive şi cele normative 
este foarte importantă în evaluarea abordării kuhniene a 
schimbării revoluţionare. Kuhn foloseşte un limbaj care 
sugerează nu numai că revoluțiile sunt inevitabile, dar şi 
că ele au un rol pozitiv în ştiinţă. Ele sunt o parte din ceea 
ce dă o putere atât de mare ştiinţei ca mijloc de explorare 
a lumii (un „instrument extrem de eficient” [1996, 169]). 
Diferiţi comentatori au diferite reacţii la acest tip de aborda- 
re. Unii o consideră plină de culoare şi neesentiala mesa- 
jului general al lui Kuhn. Eu am o părere opusă; consider 
că este esenţială concepţiei generale a lui Kuhn. Pentru 
Kuhn, ştiinţa este un mecanism social care combină două 
capacităţi. Una este capacitatea de a genera o activitate 
susţinută şi caracterizată prin cooperare. Cealaltă este 
capacitatea ştiinţei de a se destrăma parţial şi de a se 
reconstitui în anumite intervale. Când o paradigmă îşi 
pierde vigoarea nu există nimic în comunitate care ar putea 
să tina ştiinţa într-o mişcare ordonată către o nouă para- 
digmă. Dimpotrivă, în aceste momente speciale, telurile 
ştiinţei sunt cel mai bine slujite de un proces dezordonat, 
în care ideile fundamentale sunt repuse sub semnul în- 

trebării, din acest haos apărând până la urmă o nouă 
direcţie. Această descriere sună ciudat, dar consider că 
reprezintă concepţia formulată de Kuhn. 


6.3 Incomensurabilitate, relativism şi progres 


Kuhn a spus că revoluțiile au o natură ,noncumulativa’; 
acest lucru este esenţial afirmațiilor sale referitoare le 
modelele istorice majore din ştiinţă. Pe măsură ce ştiinţa 
avansează, nu se petrece o acumulare constantă a vreunui 
produs folositor, cum ar fi adevărul. Dimpotrivă, după Kuhn, 
într-o revoluţie întotdeauna câştigi unele lucruri şi pierzi 
unele lucruri. Întrebări la care vechea paradigmă răspun- 
dea acum devin din nou problematice sau încetează să 
mai fie întrebări. Prin urmare, ne putem întreba: Câştigăm 
de obicei mai mult decât pierdem? Cel puţin în capitolele 
de la mijlocul cărţii sale, Kuhn pare să considere că nu 
avem cum să răspundem în mod obiectiv la această în- 
trebare (1996, 109, 110). Desigur, vom avea sentimentul 
că am câştigat mai mult decât am pierdut, altfel nu am fi 
avut nici o revoluţie. Ceea ce nu înseamnă că există vreo 
modalitate obiectivă prin care să comparăm ceea ce am 
avut înainte cu ceea ce avem după. 

Această problemă ne trimite la unul dintre cele mai 
cunoscute subiecte din opera lui Kuhn, ideea potrivit căreia 
paradigme diferite dintr-un domeniu sunt incomensura- 
bile între ele. 

Ce înseamnă „incomensurabil” aici? La nivelul cel mai 
literal, înseamnă necomparabil prin folosirea unui standard 
şi a unei măsuri comune. Această idee trebuie să fie ex- 
primată totuşi cu atenţie. Două paradigme rivale pot fi 
comparate îndeajuns pentru a fi clar că sunt incompatibile, 
că sunt rivale. Oamenii care îşi desfăşoară activitatea în 
oricare dintre paradigme nu vor avea nici o problemă să 
spună de ce paradigma lor este superioară celeilalte prin 
menţionarea diferenţelor cheie dintre ceea ce poate şi 
ceea ce nu poate fi explicat. Dar aceste comparații vor fi 

convingătoare numai pentru cei aflaţi în interiorul para- 
digmei a cărei superioritate este afirmată. Dacă privim în 
jos „de deasupra” la doi oameni care lucrează în cadrul 
unor paradigme diferite şi care îşi afirmă superioritatea 
propriei paradigme, va părea de multe ori că cei doi 
poartă un dialog al surzilor. 

Acest lucru se întâmplă din două motive — există (în 
general vorbind) două aspecte ale problemei incomensu- 
rabilitatii. În primul rând, oamenii aflaţi în paradigme 
diferite nu vor putea să comunice foarte bine unul cu celă- 
lalt; ei vor folosi termeni cheie în moduri diferite şi într-un 
anumit sens vor folosi limbaje uşor diferite. În al doilea 
rând, chiar şi atunci când comunicarea este posibilă, 
oamenii aflaţi în paradigme diferite vor folosi standarde 
diferite de demonstrare şi argumentare. Aceştia nu vor 
fi de acord asupra rolului pe care ar trebui să îl aibă o 
teorie bună. 

Mai întâi, să discutăm problemele de limbaj. Aici, 
afirmaţiile lui Kuhn depind de o perspectivă holistă a 
semnificației limbajului ştiinţific. Fiecare termen dintr-o 
teorie dobândeşte un anumit sens în virtutea locului ocu- 
pat în întreaga structură teoretică. Ar putea să pară că doi 
oameni din paradigme diferite folosesc acelaşi cuvânt — 
„masă” sau „specie” — dar sensurile acestor termeni vor fi 
uşor diferite datorită rolurilor diferite pe care le au în cele 
două teorii rivale. 

Am spus aici „uşor diferite”. Kuhn susţinea că perspecti- 
va sa este una moderată. Unii critici au argumentat că 
perspectiva holistă a semnificației nu are în realitate cum 
să determine aceste diferenţe de grad, fiindcă nu se poate 
spune dacă doi termeni au un rol „similar“ în două reţele 
teoretice foarte diferite (Fodor and LePore 1992). Astfel, 
criticii argumentează că atunci când adepţii abordării 
holiste a limbajului ştiinţific vorbesc despre comunicare 
„parţială” şi diferente „uşoare” între semnificaţiile cuvin- 
telor, ei de fapt blufează pentru a ascunde natura impo- 
sibil de radicală a concepţiei lor. 

Nici holiştii şi nici altcineva nu a reuşit să dezvolte o 
teorie bună a semnificației referitoare la limbajul ştiinţific. 
Aceasta este o zonă neclară şi nesolutionata. Totuşi, aici este 
posibilă folosirea unui tip diferit de critică a concepţiei lui 
Kuhn. Dacă, aşa cum spune Kuhn, incomensurabilitatea 
semnificatiilor este reală, atunci ar trebui să fie vizibilă în 
istoria ştiinţei. Astfel, cei care studiază istoria ştiinţei ar 
trebui să poată găsi o sumedenie de exemple ale semnelor 
unei comunicări nereuşite — confuzie, corectare, sentimen- 
tul nereusitei stabilirii unui contact. Deşi nu sunt un istoric 
al ştiinţei, impresia pe care o am este aceea că istoricii nu 
au găsit multe exemple de comunicare nereuşită în carul 
controverselor cruciale dintre paradigme rivale. Oamenii 
de ştiinţă sunt deseori adepţii „bilingvismului ştiinţific”, 
trecând de la un cadru la altul. Aceştia pot de multe ori să 
improvizeze căi de depăşire a unor prăpăstii lingvistice, 
cam tot aşa cum pot şi comercianții din culturi diferite, prin 
improvizarea unor limbaje „pidgin” (Galison 1997). De 
multe ori oamenii de ştiinţă îşi răstălmăcesc afirmaţiile unul 
celuilalt în scopuri retorice, dar acesta nu este un exem- 
plu de neînțelegere sau comunicare nereușită. 

Cealaltă formă de incomensurabilitate este mult mai 
importantă. Este vorba despre incomensurabilitatea de 
standarde. Aici, Kuhn argumentează că paradigmele tind 
să aducă cu ele propriile standarde pentru stabilirea tipu- 
rilor de argumente şi de dovezi considerate bune. 

Acest subiect a fost introdus în secţiunea anterioară. 
Acolo am spus că, în opinia lui Kuhn, deşi întreaga activi- 
tate ştiinţifică ţine cont de unele principii generale de 
alegere a teoriei, standardele detaliate de evaluare a ide- 
ilor vor fi de multe ori intrinseci paradigmelor şi suscepti- 
bile la schimbare. Pentru Kuhn, „paradigmele îi înzestrează 
pe oamenii de ştiinţă nu numai cu o hartă, dar şi cu unele 
din direcţiile esenţiale de alcătuire a acesteia“ (1996, 109). 

Unul dintre cele mai interesante exemple ale acestui 
fenomen din cartea lui Kuhn implică rolul explicatiei cauzale. 
Ar trebui ca o teorie ştiinţifică să explice în mod cauzal 

lucrurile? Ar trebui să ne dorim întotdeauna să înţelegem 
mecanismele aflate la baza evenimentelor? Sau am putea 
accepta în totalitate o teorie dacă aceasta face apel la un 
formalism matematic care descrie fenomenele fără a le 
explica în mod cauzal? Un exemplu renumit al acestei 
probleme este teoria newtoniană a gravitaţiei. Newton a 
oferit o descriere matematică a gravitaţiei — renumita sa 
lege a inversului pătratului — dar nu a furnizat un meca- 
nism care să descrie modul în care funcţionează atracţia 
gravitaţională. Într-adevăr, concepţia lui Newton potrivit 
căreia gravitația acţionează instantaneu şi la distanţă părea 
să fie extrem de greu de completat cu o explicaţie meca- 
nicistă. Să fi avut teoria lui Newton o problemă sau ar 
trebui să renuntam la necesitatea unui mecanism cauzal, 
multumindu-ne cu formalismul matematic? Ar fi accep- 
tabil din punct de vedere ştiinţific să considerăm gravita- 
tia doar o putere „înnăscută” a materiei care se supune 
unei legi matematice? Acest subiect a fost îndelung discutat 
la începutul secolului al optsprezecelea. Perspectiva lui 
Kuhn este aceea că nu există un răspuns general la între- 
barea dacă teoriile ştiinţifice ar trebui să identifice me- 
canismele cauzale ale fenomenelor; acesta este un tip de 
principiu care se găseşte într-o paradigmă şi care lipseşte 
într-o altă paradigmă. 

La începutul secolului al douăzecilea, a existat o con- 
troversă asemănătoare dar la scară mai mică în cadrul 
biologiei anglo-saxone. În ultima parte a secolului al 
nouăsprezecelea, un grup de biologi numiţi ,biometnicieni” 
au formulat o lege matematică care considerau că descrie 
ereditatea. Aceştia nu identificaseră nici un mecanism care 
să explice cum funcţionează ereditatea, iar legea lor nu 
permitea suplimentarea cu un astfel de mecanism. În 1900, 
munca de pionierat realizată de Mendel la mijlocul seco- 
lului al nouăsprezecelea a fost redescoperită şi astfel s-a 
născut ştiinţa geneticii. Totuşi, timp de şase ani, biometri- 
cienii şi mendelienii au intrat într-o controversă aprinsă 
în care căutau să arate superioritatea propriei abordări a 

înţelegerii eredității. Una dintre mizele principale era 
acceptarea unui anumit tip de ereditate. Biometricienii 
considerau că ar trebui acceptată o lege formulată mate- 
matic, în timp ce William Bateson, din tabăra mendeliană, 
argumenta că ar trebui acceptată înţelegerea mecanis- 
mului eredității. Nu peste mult timp, mendelienii au câş- 
tigat bătălia. Între timp, cele două abordări au fost unite, 
iar biologia modernă are acum matematica şi mecanis- 
mul. Interesant este că în timpul controversei s-au purtat 
multe discuţii despre ce presupune o teorie ştiinţifică 
bună (Provine 1971; MacKenzie 1981). 

Astfel, deşi afirmaţiile lui Kuhn despre incomensura- 
bilitatea lingvistică sunt exagerate, sunt de acord cu el că 
incomensurabilitatea de standarde este o problemă reală 
şi interesantă. 

Discuţiile lui Kuhn despre incomensurabilitate repre- 
zintă motivul principal pentru care concepţia sa despre 
ştiinţă este de multe ori asociată cu „relativismul”. Cartea 
lui Kuhn este de multe ori considerată unul din primii 
paşi importanţi ai unei tradiţii intelectuale din a doua 
jumătate a secolului al douăzecilea care imbratisa relati- 
vismul ştiinţei şi cunoaşterii. Kuhn însuşi a fost şocat de 
această interpretare. 

Dar ce este relativismul? Aceasta este o zonă haotică 
de discuţie. În termeni generali, concepţiile relativiste 
tind să susţină că adevărul sau justificarea unei afirmaţii 
sau că aplicabilitatea unei reguli sau a unui standard de- 
pinde de propria situaţie sau propriul punct de vedere. O 
astfel de concepţie ar putea fi formulată la nivel general 
(„tot adevărul este relativ”) sau la un nivel mai restrâns, cu 
referire la artă, moralitate, regulile de politeţe sau la un alt 
domeniu particular. „Punctul de vedere” ar putea aparţine 
unui individ, unei societăţi sau vreunui alt grup. 

Dacă oamenii au convingeri diferite cu referire la faptele 
sau la standardele specifice unui domeniu nu înseamnă 
neapărat că relativismul este o caracteristică a domeniului 
respectiv; unii dintre acei oameni ar putea pur şi simplu 

sa se înşele. Important este de asemenea faptul că, în cazul 
în care cineva susţine că dreptatea morală sau rationa- 
mentul corect „depinde de context”, aici nu este vorba 
neapărat de o formă de relativism, deşi ar putea să fie. 
Acest lucru se întâmplă deoarece un anumit set de reguli 
morale (sau reguli de raţionament) ar putea avea ca parte 
integrantă o anumită sensibilitate la circumstanţe. Un set 
de reguli morale ar putea spune: „Dacă te afli în circum- 
stantele X, ar trebui să faci Y”. Acesta nu este relativism, 
chiar dacă nu toată lumea s-ar afla în circumstanţele X. 

În discuţia noastră ne preocupă în principal relativismul 
aplicat la standarde. Mai exact, ne preocupă standardele 
care guvernează raționalitatea, dovedirea şi justificarea 
credințelor. lar „punctul de vedere” de aici aparţine celor 
care folosesc o anumită paradigmă. 

Este Kuhn un relativist în privinţa acestor chestiuni? 
Răspunsul nu este uşor de dat. Kuhn a avut o concepţie 
subtilă care este greu de categorisit. Nu există un răspuns 
simplu şi mă îndoiesc că întreaga discuţie a lui Kuhn despre 
acest subiect poate fi armonizată. Problema relativis- 
mului la Kuhn este legată şi de problema înţelegerii 
progresului ştiinţific, fapt abordat de Kuhn în paginile de 
final ale cărţii sale. 

Aşa cum am văzut, Kuhn a argumentat că diferite 
paradigme au de multe ori reguli diferite de evaluare a 
teoriilor şi standarde diferite de separare a ştiinţei de 
pseudoștiință. Până acum, nu avem indicii care să ne spu- 
nă dacă Kuhn are o atitudine relativistă faţă de aceste 
standarde. Dar Kuhn a argumentat de asemenea că para- 
digmele pe care le avem acum în ştiinţă nu sunt mai 
apropiate decât paradigmele anterioare de o paradigmă 
„ideală” sau „perfectă”. Stiinta nu se îndreaptă către o 
paradigmă finală superioară faţă de toate celelalte. Nu pu- 
tem spune că, în principiu, există o paradigmă ideală care 
conţine principii metodologice care sunt indreptatite sa 
guverneze intreaga stiinta, chiar daca inca nu am ajuns la 
aceasta paradigma. 

Lucrul acesta pare să ne apropie de o perspectivă 
relativistă asupra standardelor care nu sunt împărtăşite 
de toate paradigmele. Dar, în paginile întrucâtva complicate 
de la finalul Structurii, Kuhn spune unele lucruri oarecum 
diferite. El spune că paradigmele noastre actuale au o 
capacitate de rezolvare mai mare decât au avut paradigme- 
le anterioare. Această afirmaţie a fost făcută atunci când 
Kuhn aborda problema înţelegerii progresului în ştiinţă. 

Kuhn a oferit două tipuri foarte diferite de explicaţie a 
aparentului progres major pe care îl vedem în ştiinţă, iar 
aceste două explicaţii se combină una cu cealaltă într-un 
mod complex. Prima formă de explicaţie a lui Kuhn este 
un fel de explicaţie a „ochiului privitorului”. Ştiinţa va părea 
în mod inevitabil că manifestă progres deoarece fiecare 
domeniu are câte o paradigmă pe rând. După fiecare re- 
volutie, învingătorii vor considera că victoria lor este un 
progres, iar ştiinţa este izolată de critica din afară. Cele- 
brările fericite ale progresului din partea învingătorilor nu 
vor întâmpina nici o obiectie serioasă. Această explicaţie 
deflationista a aparentei de progres este concordantă cu 
perspectiva relativista asupra schimbarii unei paradigme 
cu o alta. 

Kuhn a dezvoltat de asemenea o a doua explicaţie 
foarte diferită a aparentei de progres din ştiinţă. Această 
interpretare pare să se contrazică cu perspectiva relativis- 
tă. Aici, Kuhn argumentează că ştiinţa are un tip special 
de eficiență, iar această eficienţă rezultă într-o formă reală 
de progres ce traversează revoluțiile. Progresul este 
măsurat prin capacitatea de rezolvare a problemelor; 
numărul şi precizia soluţiilor diferitelor probleme dintr-un 
domeniu ştiinţific tind să crească odată cu trecerea timpului 
(1996, 170). Această perspectivă este dificil de conciliat 
cu unele dintre discuţiile sale despre incomensurabilitate 
din capitolele anterioare. În acele capitole, Kuhn spune că 
revoluțiile implică întotdeauna atât câştiguri, cât şi pier- 
deri şi mai spune că standardele care ar putea fi folosite 
pentru a clasifica unele probleme ca fiind importante şi 

altele ca fiind neimportante tind să se schimbe în cadrul 
revoluțiilor. Aşadar, ar trebui să privim cu scepticism ideea 
unei compatibilitati între tipul de măsurare raportat la 
capacitatea de rezolvare a problemelor subliniat de Kuhn 
în ultimele pagini ale Structurii şi restul cărţii. 

Dacă paradigmele noastre ulterioare au o capacitate 
generală de rezolvare a problemelor mai mare decât 
cele anterioare, atunci se pare că suntem indreptatiti 
să le considerăm pe ultimele superioare. Faptul acesta 
ne îndepărtează de relativism. Kuhn a căutat în mod 
clar să elaboreze o poziţie intermediară sau moderată 
(1996, 205-6). Acest subiect va continua să fie discutat 
multă vreme. 

Până acum, am discutat în principal comparatia dife- 
ritelor paradigme din interiorul ştiinţei. Ce putem spune 
despre comparatia dintre ştiinţă şi alte abordări total 
diferite ale cunoaşterii? Aici, Kuhn este uneori considerat 
un relativist, dar aceasta este o greşeală flagrantă. Kuhn 
considera că structura generală a investigaţiei ştiinţifice 
moderne ne oferă o modalitate eficientă unică de studi- 
ere a lumii. Astfel, dacă dorim să comparăm procedeele 
ştiinţifice de cercetare cu cele nestiintifice, este clar că Kuhn 
considera ştiinţa superioară. In această privinţă, el nu a 
fost un relativist şi poate că acesta este aspectul cel mai 
important. 

Aici se încheie discuţia problemei incomensurabi- 
litatii şi relativismului. Mai există o altă problemă asociată 
de obicei cu incomensurabilitatea; este vorba despre 
„încărcarea teoretică a observaţiei”. Kuhn a argumentat 
că nu putem considera observaţia o sursă neutră de 
informaţie în vederea alegerii teoriilor, întrucât ceea ce 
observă oamenii se află sub influenţa paradigmei lor. 
Kuhn şi alţi autori au dezvoltat o concepţie radicală des- 
pre observaţie cam în aceeaşi perioadă. Acesta este un 
subiect important, având în vedere că reprezintă o pro- 
vocare fundamentală la adresa empirismului. ÎI voi discuta 
în capitolul 10. 

6.4 „Capitolul X” clasificat X° 


Cartea lui Kuhn începe cu o analiză răbdătoare a ştiinţei 
normale. Capitolele de la mijloc devin mai aventuroase şi 
apoi cartea atinge apogeul cu Capitolul X. Aici, Kuhn 
lansează cele mai radicale afirmaţii ale sale. Nu numai 
ideile, standardele şi perspectivele se schimbă odată cu 
schimbarea paradigmelor, dar, într-un anumit sens, se 
schimbă şi lumea. Realitatea însăşi este dependentă de 
paradigmă. După o revoluţie, „oamenii de ştiinţă lucrează 
într-o lume diferită” (1996, 135). 

Filosofii şi alti comentatori tind să se împartă în două 
tabere diferite în raport cu această parte a lucrării lui Kuhn. 
O tabără crede că aici Kuhn scoate la lumină faptul că orice 
idee a unei lumi unice şi stabile care rămâne neschimbată 
pe parcursul diferitelor noastre încercări de a o concep- 
tualiza este o idee care depinde de o concepţie eronată 
despre ştiinţă şi de o serie de teorii psihologice depăşite. 
Conform acestei interpretări, Kuhn demonstrează că 
schimbarea concepţiei despre ştiinţă ne obligă să ne 
schimbăm şi metafizica — concepţiile noastre fundamen- 
tale despre realitate şi modul în care ne raportăm la 
aceasta. A rămâne fixat asupra ideii unei lumi unice şi 
neschimbate pe care ştiinţa încearcă să o descrie înseamnă 
a rămâne fixat asupra ultimului şi celui mai fundamental 
element al unei concepţii conservatoare despre schimba- 
rea conceptuală. 

Aceasta este o poziţie. Alţii sunt de părere că toată 
această latură a operei lui Kuhn este un dezastru. Atunci 
când se schimbă paradigmele se schimbă şi ideile. Standar- 
dele se schimbă şi ele şi poate se schimbă şi modul în care 
experimentăm lumea. Dar nu este deloc acelaşi lucru cu a 
spune că lumea însăşi depinde de paradigme. Modul nostru 
de a vedea se schimbă, dar lumea însăşi nu se schimbă. 


i Eng. „X-rated"; o formulă de clasificare din industria cinema- 
tografică a filmelor cu conţinut explicit — n.t. 

Eu fac parte din cea de-a doua tabără; Capitolul X 
clasificat X reprezintă cel mai prost material din cartea 
magistrală a lui Kuhn. Ar fi fost mai bine dacă ar fi uitat acest 
capitol pe bancheta din spate a unui taxi, într-una dintre 
acele renumite greşeli la care sunt predispusi autorii. 

Trebuie să mentionez de îndată că nu este întotdeauna 
clar cât de radical vrea să fie Kuhn în acest capitol. Uneori, 
se pare că nu vrea să spună decât că ideile şi experienţa 
noastră se schimbă. De asemenea, există unele afirmaţii 
complet raţionale pe care le putem face cu referire la 
schimbările suferite de lume rezultate în urma schimbă- 
rilor de paradigmă. 

Odată cu schimbarea paradigmelor, oamenii de ştiinţă 
îşi schimbă atât comportamentul şi practicile experimen- 
tale, cât şi propriile idei. Astfel, unele părţi ale lumii se 
schimbă într-un mod obişnuit, iar revoluțiile ştiinţifice re- 
zultă în noi tehnologii care au efecte cuprinzătoare asupra 
lumii în care trăim. 

Aceste schimbări pot fi cuprinzătoare, dar sunt în con- 
tinuare limitate de puterea cauzală a acţiunii umane. Putem 
modifica plante şi animale prin reproducere controlată şi 
inginerie genetică. Putem ridica baraje în calea râurilor şi 
le putem de asemenea polua. Dar cuprinderea noastră 
nu este nelimitată. În Capitolul X, Kuhn discută câteva 
cazuri care ne dau de înţeles că el nu are în vedere acest 
tip de influenţe cauzale. El discută, de exemplu, acele 
cazuri în care schimbările ideilor despre stele, planete şi 
comete au condus la astronomi care „trăiesc într-o lume 
diferită” (1996, 117). 

Totuşi, la nivelul cel mai general, problema acestor 
discuţii dramatice este aceea că autorul Structurii pare să 
considere că opinia potrivit căreia noi toţi locuim într-o 
lume unică, care există independent de paradigme, co- 
respunde cu un set de idei naive despre percepţie şi 
opinie. Dar acest lucru nu este adevărat. Am putea să 
admitem că percepţia este radical afectată de credinţe şi 
de aşteptări şi, în acelaşi timp, să considerăm că percep- 

tia este un lucru care ne pune în legătură cu o lume reală 
şi unică în care locuim cu toţii. 

Să fi făcut Kuhn o astfel de greşeală? Având în vedere 
că am fost atât de dur cu el în această secţiune, va trebui să 
prezint citatul „incriminator” referitor la această proble- 
mă. Kuhn spune: 


În ultimă instanţă, ca urmare a descoperirii oxigenului, Lavoisier 
a văzut natura în mod diferit. Iar în lipsa vreunui acces direct la 
acea natură ipotetic imuabilă pe care o „vedea diferit”, principiul 
economiei ne îndeamnă să spunem că, după descoperirea oxi- 
genului, Lavoisier a lucrat într-o lume diferită. (1996, 118°) 


Acest pasaj este foarte ciudat. „Principiul economiei”? 
Ar fi economic pentru noi să renuntam la ideea că Lavoisier 
trăia în aceeaşi lume cu noi şi că ajungea la noi idei despre 
aceasta? Ar fi economic să considerăm că, la fiecare schim- 
bare conceptuală de acest fel, omul de ştiinţă ajunge să 
trăiască într-o lume nouă şi diferită? În filosofia ştiinţei, 
apelurile la „economie” sunt de multe ori suspecte. Aces- 
tea sunt de obicei argumente slabe. Iar acest argument 
pare totodată să fi greşit contabilitatea. 

Din punctul de vedere al unui tip special de discuţie 
filosofică sceptică, putem considera in mod „ipotetic” ca 
există o lume dincolo de experienţele şi ideile noastre 
efemere. Dar acest „ipotetic” are un sens foarte special! 
Dacă încercăm să înţelegem ştiinţa ca activitate socială, 
aşa cum face Kuhn, ideea că ştiinţa se petrece într-o lume 
unică şi structurată care interacționează cu comunitatea 
oamenilor de ştiinţă prin intermediul canalelor cauzale 
ale percepţiei şi acţiunii nu are nimic ipotetic în ea. 

Problemele tocmai discutate au legătură cu o altă 
trăsătură importantă a concepţiei kuhniene despre şti- 
inta. Kuhn s-a opus ideii că istoria la scală mare a ştiinţei 
presupune o acumulare a cunoaşterii despre funcţionarea 
reală a lumii. Uneori, el era dispus să recunoască anumite 


* Tr. rom. Radu J. Bogdan, Ed. Humanitas, 2008, p. 184 - n.t. 

tipuri de acumulare de rezultate folositoare pe măsură ce 
ştiinţa avansează. Există (poate) o acumulare a unui fel de 
capacitate de rezolvare a problemelor. Dar, în ştiinţă, nu 
putem vedea o dezvoltare continuă a cunoaşterii despre 
structura lumii. 

Atunci când discuta această problemă, Kuhn revenea 
deseori la exemple din istoria fizicii. Asemenea lui Popper 
şi a altora, Kuhn pare să fi fost extrem de influenţat de 
căderea concepţiei newtoniene despre lume de la înce- 
putul secolului al douăzecilea. 

Acest episod pare să-i fi făcut pe mulţi filosofi ai ştiinţei 
să devină complet pesimişti în privinţa confirmării şi acu- 
mulării cunoaşterii factuale. Dar Kuhn (şi poate alţii) a fost 
în mod cert prea centrat asupra fizicii teoretice. El pare să 
fi considerat că putem vedea ştiinţa realizând o dezvoltare 
a cunoaşterii referitoare la structura lumii doar dacă vom 
vedea acest tip de progres în acele părţi ale ştiinţei care 
studiază entităţile şi procesele fundamentale aflate la 
nivelul cel mai de jos. Dar dacă ne uităm la alte părţi ale 
ştiinţei — la chimie şi la biologia moleculară, de exemplu 
— este mult mai rezonabil dacă vom constata o dezvolta- 
re continuă (cu unele blocaje) a cunoaşterii referitoare 
la funcţionarea reală a lumii. Putem observa, de exemplu, 
o dezvoltare constantă a cunoaşterii referitoare la struc- 
tura glucidelor, lipidelor, proteinelor şi a altor molecule 
importante. 

Nu există nici o dovadă că aceste tipuri de rezultate 
vor ajunge să fie înlocuite şi nu dezvoltate pe măsură ce 
ştiinţa avansează. Acest tip de activitate nu se ocupă de 
elementele fundamentale ale universului, dar este fără 
îndoială ştiinţă. Poate că, atunci când vom încerca să de- 
scriem dezvoltarea cunoaşterii ştiinţifice de-a lungul 
timpului, va trebui să tratăm fizica teoretică ca fiind un 
caz special şi nu un model al întregii ştiinţe (McMullin 
1984). Astfel, pesimismul lui Kuhn în privinţa acumulării 
cunoaşterii ştiinţifice despre structura lumii pare extrem 
de exagerat. 

Kuhn a schimbat filosofia ştiinţei prin descrierea unui 
tablou extraordinar de viu al schimbării ştiinţifice. Acest 
tablou era plin de trăsături neaşteptate şi Kuhn a încercat 
să arunce lumină asupra problemelor epistemologice 
tradiţionale privindu-le dintr-un unghi neobişnuit. Dar şi 
mai important este că autorul Structurii a atribuit succe- 
sul şi puterea ştiinţei unui echilibru delicat între mai mulţi 
factori dintr-un mecanism complex şi fragil. Ştiinţa îşi da- 
torează forţa unei interacțiuni între cooperarea ordonată 
şi fermitatea ştiinţei normale, împreună cu abilitatea acestor 
modele ordonate de comportament de a se destrăma şi 
reconstitui în revoluţii. Cufundările periodice în dezordine 
sunt la fel de esenţiale procesului ca şi comportamentele 
ordonate din ştiinţa normală. 

Acesta este mecanismul lui Kuhn. Nu a durat mult 
până când criticii au început să găsească probleme cu 
acest mecanism atunci când l-au interpretat ca o descriere 
a funcţionării reale a ştiinţei. 

Am pomenit deja două obiecţii importante: para- 
digmele individuale manifestă rareori tipul de influenţă 
pe care Kuhn îl descrie, iar schimbările majore se pot 
petrece fără crize. Multe părţi ale mecanismului kuhnian 
sunt greu de aplicat mai ales la istoria biologiei, pe care 
Kuhn nu a discutat-o foarte mult. Descrierea kuhniană a 
mecanismelor aflate în spatele schimbării ştiinţifice este, 
din mai multe puncte de vedere, prea compact structurată 
şi prea specifică. Adevărata poveste este mai ameste- 
cată. Dar Kuhn este cel care a făcut prima încercare 
remarcabilă de a adopta un nou tip de abordare a filo- 
sofiei ştiinţei, un nou tip de teorie. Acestea sunt teorii 
care abordează problemele din filosofia ştiinţei prin dis- 
cutarea structurii sociale a ştiinţei şi a mecanismelor care 
se află la baza schimbării ştiinţifice. Această abordare a 
înflorit. 

În primul capitol al acestei cărţi, am facut deosebire 
între concepţii care interpretează ştiinţa în sens larg şi cele 
care o interpretează în sens restrâns. Unele filosofii ale 
ştiinţei sunt de fapt extensii ale unor teorii mai generale 
din epistemologie, psihologie sau filosofia limbajului. 
Aceste concepţii consideră că diferenţa dintre ştiinţă şi 
investigaţiile cotidiene este o chestiune de detaliu şi 
de grad. Teoria lui Kuhn nu este de o asemenea factură. 
Teoria ştiinţei formulată de Kuhn subliniază diferenţele 
dintre ştiinţă, înţeleasă în sens restrâns, şi diferite alte 
tipuri de cercetare şi cunoaştere empirică. Ştiinţa este o 
formă de comportament organizat cu o structură socială 
specifică, iar ştiinţa nu pare să înflorească decât în anumi- 
te tipuri de societate. Ca o consecinţă, ştiinţa apare in 
această naraţiune ca o realizare culturală destul de fragilă; 
schimbările cele mai subtile din educaţie, din structura de 
stimulente, din situaţia politică a oamenilor de ştiinţă ar 
putea duce la pierderea mecanismelor speciale de schim- 
bare descrise de Kuhn. 

Înainte de a trece mai departe, ca un fel de scurt apen- 
dice, voi aduce în discuţie unele legături interesante între 
teoria kuhniană a ştiinţei şi alte câteva mecanisme cunos- 
cute ale schimbării. În primul rând, concepţia kuhniană 
despre ştiinţă are, din anumite puncte de vedere, o struc- 
tură de tip „mâna invizibilă”. Teoreticianul scoţian din 
domeniul politicii şi al economiei Adam Smith a argumentat 
in Avutia naţiunilor ([1776] 1976) că interesul individual 
duce la rezultate bune pentru societate ca întreg. Piaţa 
este un distribuitor eficient al bunurilor către toţi, chiar 
dacă fiecare dintre cei implicaţi lucrează pentru propriul 
interes. Aici avem o neconcordanta între caracteristicile 
de la nivelul individual şi caracteristicile întregului; intere- 
sul personal de la un nivel duce la beneficiul general. Dar 
neconcordanta este numai aparentă; aceasta dispare 
atunci când observăm consecinţele faptului de a avea un 
număr mare de indivizi care interacționează între ei. Putem 

observa un lucru asemănător în teoria kuhniană a ştiinţei: 
orizontul limitat şi dogmatismul de la nivelul individual 
duc la deschidere intelectuală la nivelul ştiinţei în ansam- 
blu. Anomalia şi criza produc tensiuni în omul de ştiinţă 
normal de aşa natură încât deschiderea aproape totală 
față de noutate este găsită în revoluţii. În capitolul următor 
vom aduce în discuţie un critic care îl privea cu suspiciune 
pe Kuhn exact în acest punct; el credea că Kuhn încearcă 
să scuze şi să încurajeze cele mai limitate şi mai lipsite de 
imaginaţie tendinţe din ştiinţa modernă. 

lată încă o comparaţie care este mai complicată şi care 
necesită mai multă cunoaştere în domeniu. În capitolul 
despre Popper, am comparat pe scurt mecanismul pop- 
perian al conjecturii şi infirmării cu mecanismul darwinian 
al mutatiei şi selecţiei din biologie. Putem găsi o analogie 
biologică şi în cazul lui Kuhn. În perioada ailor '70, biologii 
Stephen Jay Gould, Niles Eldredge şi alţii au argumentat 
că pattern-ul considerat la scară mare al unei mari părţi a 
evoluţiei biologice este „echilibru punctat” (Eldredge and 
Gould 1972). Descendenta comună a unor organisme într-o 
perioadă evoluționistă de timp va manifesta de obicei 
perioade de stază relativă, în care se observă modificări 
de nivel inferior şi puţine schimbări fundamentale de 
structură. Aceste perioade de stază sau echilibru sunt 
punctate de perioade ocazionale de schimbare mult mai 
rapidă în care apar structuri fundamentale noi. (De ob- 
servat că, aici, „rapid” înseamnă schimbări petrecute în 
mii şi nu în milioane de ani.) Perioadele rapide de schim- 
bare sunt dezordonate şi impredictibile atunci când sunt 
comparate cel mai simplu tip de selecţie naturală de la 
nivelul populațiilor mari. Perioadele de stază sunt de 
asemenea caracterizate printr-un fel de „homeostază” în 
care sistemul genetic al populaţiei tinde să reziste la 
schimbarea substanţială. 

Analogia cu teoria kuhniană a ştiinţei este izbitoare. 
Avem aceleaşi perioade lungi de stabilitate şi de rezistență 

la schimbare, punctate de schimbări neprevăzute şi rapide 
la nivel fundamental. 

Teoria echilibrului punctat din biologie a fost pentru 
o vreme controversată, în special din cauza faptului că a 
fost prezentată de Gould în forme destul de radicale 
(Gould 1980). De exemplu, ideea unui fel de rezistență 
„homeostatică” la schimbare determinată de sistemul 
genetic este o idee tendentioasa. Iar ideea că procesele 
obişnuite ale selecţiei naturale nu operează normal în 
perioadele de schimbare rapidă, ci sunt înlocuite de alte 
tipuri de procese, este de asemenea foarte neortodoxă. 
Dar, odată cu trecerea anilor, ideea de echilibru punctat 
a devenit mai moderată şi a fost acceptată, sub această 
formă mai moderată, de biologia academică pentru a 
descrie cel puţin unele pattern-uri din evoluţie (Futuy- 
ma 1998). 

Gould a scris de asemenea un articol numit „Eternal 
Metaphors in Paleontology” (1977), în care argumentează 
că istoria teoretizării despre istoria vieţii este martora 
aceloraşi tipuri fundamentale de idei despre schimbare 
care ies la suprafaţă în repetate rânduri şi care de multe 
ori sunt amestecate şi unite în noi combinaţii. Analogia 
dintre teoria lui Kuhn şi teoria biologică a echilibrului 
punctat manifestă acelaşi tip de convergenţă asupra unei 
naratiuni a proceselor de schimbare. Vedem de asemenea 
tipuri asemănătoare de opoziţie între naraţiunea „echili- 
brului punctat” găsită la Kuhn şi Gould, pe de o parte, şi 
perspectiva mai uniformă şi uni-procesuală găsită la 
Popper şi la unele concepţii rivale despre evoluţia biolo- 
gică, pe de altă parte. Spun ,convergenta” aici, dar Gould 
a recunoscut influenţa exercitată de teoria kuhniană 
despre ştiinţă asupra sa atunci cand îşi elabora ideile 
biologice în anii '60 şi '70 (Gould 2002, 967). De asemenea, 
Kuhn însuşi era interesat de (diferite) analogii posibile între 
teoria sa despre ştiinţă şi schimbarea evoluționistă (1996, 
171-72). 


162 FILOSOFIA ŞTIINŢEI 
Lecturi suplimentare 


Lecturile recomandate pentru capitolul 5 sunt relevante şi pentru 
acest capitol. Pentru o discuţie foarte detaliată a filosofiei lui Kuhn, 
vezi Hoyningen-Huene 1993. Kitcher, The Advancement of Science 
(1993), conţine o serie de discuţii amănunțite (şi uneori dificile) ale 
unora dintre cele mai influente argumente ale lui Kuhn despre 
revoluţii şi progres, inclusiv câteva aspecte ale problemei incomen- 
surabilităţii. Kitcher reanalizează de asemenea unele dintre marile 
exemple istorice aduse de Kuhn. Doppelt 1978 este o discuţie clară 
a incomensurabilitatii standardelor. 


7. 
LAKATOS, LAUDAN, 

FEYERABEND ŞI CADRELE 
CONCEPTUALE 


7.1 După Structura 


Perioada care a urmat publicării cărţii lui Kuhn a fost una 
plină de discuţii intense şi uneori aprinse în toate domeniile 
care încearcă să înţeleagă ştiinţa. În acest capitol, vom 
discuta alte expuneri filosofice ale ştiinţei dezvoltate în 
această perioadă în interacţiune cu teoria lui Kuhn sau ca 
răspuns la aceasta. 

Apoi, ne vom opri să ne tragem răsuflarea şi vom lua 
în considerare unele pattern-uri generale din ideile descrise 
în capitolele anterioare. 

În primul rând, vom discuta concepţiile lui Imre Lakatos. 
Principala contribuţie a lui Lakatos a fost ideea de pro- 
gram de cercetare. Un program de cercetare este similar 
cu paradigma în sens kuhnian (larg), dar cu o diferenţă 
importantă: ne aşteptăm să găsim mai mult de un singur 
program de cercetare într-un domeniu ştiinţific în orice 
moment dat. Procesele majore de schimbare ştiinţifică ar 
trebui să fie înțelese ca fiind o competiţie între programe 
de cercetare. 

Era evident încă din capitolele anterioare că aceasta 
reprezenta o idee care aştepta să fie dezvoltată. Accentul 
pus de Kuhn asupra ideii că domeniile ştiinţifice au de 
obicei doar o singură paradigmă care operează în orice 
moment dat a fost criticat încă de la prima ediţie a Struc- 
turii. Lakatos a fost prima persoană care a dezvoltat o 
imagine a ştiinţei în care unităţi mai mari asemănătoare 

unor paradigme operează în paralel şi concurează în mod 
continuu. Varianta acestei idei propusă de Lakatos se 
confruntă cu unele probleme şi a fost încorporată într-un 
program filosofic general care prezintă unele caracteris- 
tici foarte ciudate. La scurt timp după propunerea lui 
Lakatos, un alt filosof, Larry Laudan, a elaborat o versiune 
superioară a aceleiaşi idei de bază. 

După ce îi vom discuta pe Lakatos şi Laudan, ne vom 
ocupa de Paul Feyerabend, sălbaticul filosofiei ştiinţei de 
secol douăzeci. 

Feyerabend reprezintă cea mai controversată şi extre- 
mă figură care contribuie la dezbaterile discutate în această 
carte. L-am numit „sălbaticul” chiar dacă au existat şi alţi 
sălbatici — şi sălbatice — în acest domeniu în afară de 
Feyerabend. Însă vocea lui Feyerabend în cadrul contro- 
verselor a fost extrem de sălbatică. El a argumentat în 
favoarea „anarhismului epistemologic”, o concepţie în 
cadrul căreia regulile metodologice şi comportamentul 
ştiinţific normal trebuiau să fie înlocuite de o atitudine 
liberă în care „merge orice”. 

Kuhn, Lakatos şi Feyerabend au interactionat, iar unele 
dintre ideile lor au fost dezvoltate ca răspuns la reacţiile 
celorlalţi (poate cu excepţia unei influenţe foarte mari a 
lui Lakatos asupra lui Kuhn). Cea mai importantă lucrare 
a lui Feyerabend (1975) a fost scrisă, spune el, ca un fel de 
scrisoare adresată lui Lakatos, dar Lakatos murise în 1974 
înainte de a scrie un răspuns. 


7.2 Lakatos şi programele de cercetare 


Imre Lakatos a avut o viaţă remarcabilă. Născut în Ungaria, 
el a făcut parte din rezistenţa împotriva ocupaţiei naziste 
din al Doilea Război Mondial. După război, a activat în 
politică şi a fost închis timp de trei ani de regimul sta- 
linist. Părăseşte Ungaria şi ajunge în Anglia unde rămâne 
la Şcoala de Ştiinţe Economice din Londra alături de Pop- 
per. Lakatos va susţine de multe ori că principalele sale 

idei despre stiinta sunt presupuse de Popper sau re- 
prezinta o latura a conceptiilor lui Popper. Desi exista un 
sâmbure de adevăr aici, este mai bine să discutăm ideile 
lui Lakatos aşa cum au fost formulate de el însuşi. 

Reacţia lui Lakatos la opera lui Kuhn a fost una de 
consternare. El considera că influenţa lui Kuhn este di- 
structivă — că are un efect distructiv asupra raţiunii şi este 
până la urmă periculoasă pentru societate. Din punctul 
de vedere al lui Lakatos, Kuhn prezintă schimbarea stiin- 
tifica ca pe un proces fundamental irațional, o chestiune 
ce ţine de „psihologia mulţimii” (1970, 178), un proces în 
care vocile cele mai zgomotoase, mai energice şi mai 
numeroase vor domina indiferent de argumentele adu- 
se. Interpretarea teoriei lui Kuhn pe care am oferit-o în 
capitolele anterioare este foarte diferită. Conform inter- 
pretării mele, Kuhn considera ştiinţa un mecanism de 
explorare a lumii aproape miraculos de bine structurat. 
Chiar şi episoadele de dezordine specifice revoluțiilor 
au un rol pozitiv în funcţionarea ştiinţei în ansamblu. 
Lakatos, în schimb, considera că dezordinea la care se 
referă Kuhn nu este decât un haos periculos. Lakatos a 
observat însă şi forţa argumentelor istorice ale lui Kuhn. 
Astfel, proiectul său a fost acela de a salva raționalitatea 
ştiinţei de pagubele produse de Kuhn. 

Lakatos a avut unele concepţii despre relaţia dintre 
istoria ştiinţei şi filosofia ştiinţei care sunt extrem de ciu- 
date. Lakatos a argumentat că studiile istorice de caz ar 
trebui să fie folosite pentru a evalua concepţiile filosofice 
despre ştiinţă. Până acum, nici o problemă. Dar el a mai 
spus că ar trebui să scriem ,reconstructii rationale” ale 
episoadelor istorice, în care deciziile oamenilor de ştiinţă 
sunt făcute să arate cât mai raţionale posibil. Va trebui 
apoi să indicăm în mod separat (sau în note de subsol) 
locurile în care reconstrucţia raţională nu este o descriere 
exactă a lucrurilor petrecute în realitate. Aşadar, este în 
regulă să denaturăm în mod intenţionat evenimente din 
trecut atâta timp cât notele de subsol vor lămuri lucrurile 

(vezi Lakatos 1970, 138 n, 140 n). Faptul cel mai impor- 
tant este că în discuţia principală putem să născocim o 
poveste în care deciziile ştiinţifice dobândesc un aspect 
raţional. Nu am înţeles niciodată de ce această idee nu 
este întâmpinată cu mai multă uimire şi cu mai multe 
critici din partea filosofilor (Hacking 1983 este o excepţie 
viguroasă). 

Totuşi, în mijlocul tuturor acestor lucruri, Lakatos a 
dezvoltat o concepţie a organizării ştiinţei care s-a dove- 
dit foarte influentă. Această concepţie este cunoscută 
sub denumirea de metodologie a programelor de cerce- 
tare ştiinţifică. 

Pentru Lakatos, un program de cercetare este în 
general analog cu o paradigmă kuhniană (în sens larg). 
Marea diferenţă, după cum am spus mai sus, este aceea 
că fiecare domeniu are de obicei mai multe programe de 
cercetare în orice moment dat. După Lakatos, ştiinţa 
conţine în realitate o competiţie între programe de cer- 
cetare, lucru care este de asemenea esenţial pentru ratio- 
nalitate şi progres. Această concepţie a fost aplicată la 
întreaga ştiinţă, de la fizică la ştiinţele sociale. 

Un program de cercetare este o entitate istorică; aces- 
ta evoluează în timp. Programul conţine o succesiune de 
teorii înrudite. Teoriile ulterioare sunt dezvoltate ca răs- 
puns la problemele generate de cele anterioare. Pentru 
Lakatos, ca şi pentru Kuhn, este un lucru obişnuit şi justi- 
ficabil ca un program de cercetare să trăiască pentru o 
vreme în pofida anomaliilor empirice şi a altor probleme. 
Cei care lucrează în cadrul unui program de cercetare au 
de obicei un anumit angajament fata de program; ei nu 
resping ideile fundamentale ale programului de îndată ce 
întâmpină dificultăţi. 

Aceştia încearcă mai degrabă să-şi modifice teoriile 
pentru a întâmpina problemele. Totuşi, atât pentru Laka- 
tos, cât şi pentru Kuhn, programele de cercetare sunt uneori 
abandonate. Prin urmare, o teorie completă a schim- 
bării ştiinţifice trebuie să aibă în vedere două tipuri de 

schimbare: (1) schimbarea din interiorul programelor 
individuale de cercetare şi (2) schimbarea de la nivelul 
colecţiei de programe de cercetare din cadrul unui do- 
meniu ştiinţific. 

În opinia lui Lakatos, un program de cercetare are 
două componente principale. În primul rând, conţine un 
nucleu dur. Acest nucleu reprezintă un set de idei funda- 
mentale care sunt esenţiale programului de cercetare. În 
al doilea rând, un program de cercetare conţine o centură 
de protecţie. Aceasta reprezintă un set de idei mai puţin 
fundamentale care sunt folosite pentru a aplica nucleul 
dur la fenomenele reale. Versiunile detaliate şi specifice 
ale unei teorii ştiinţifice care poate fi într-adevăr testată 
conţin idei din nucleul dur combinate cu idei din centura 
de protecţie. 

De exemplu, nucleul dur al programului de cercetare 
newtonian al fizicii secolului al optsprezecelea conţine 
cele trei legi newtoniene ale mişcării şi legea newtoniană 
a gravitaţiei. În timp, centura de protecţie a newtonianis- 
mului se va modifica şi, în orice moment, va conţine idei 
detaliate despre materie, o concepţie despre structura 
universului şi instrumente matematice folosite pentru 
a face legătura între nucleul dur de fenomenele reale. 
Programul de cercetare darwinian din secolul al nouă- 
sprezecelea din biologie are un nucleu dur care afirmă că 
diferitele specii biologice sunt legate prin descendență si 
formează un arbore genealogic (sau poate un număr 
foarte restrâns de arbori separați). Schimbările petrecute 
la nivelul speciilor biologice se datorează în principal 
unei acumulări de variaţii mici favorizate de selecţia na- 
turală, la care se adaugă alte cauze ale evoluţiei cu un rol 
secundar. Centura de protecţie a darwinismului de se- 
col nouăsprezece este alcătuită dintr-un set schimbă- 
tor de idei mai detaliate despre gradul de rudenie 
dintre specii; idei despre ereditate, variaţie, competiţie 
şi selecţie naturală; idei despre distribuţia organismelor 
pe planetă ş.a.m.d. 

Am ajuns acum la principiile lakatosiene ale schimbării 
ştiinţifice. Mai întâi, să aruncăm o privire asupra schimbă- 
rii din interiorul programelor de cercetare. Prima regulă 
este aceea că schimbările centurii de protecţie ar trebui 
să fie progresive. Aici, Lakatos a împrumutat din ideile lui 
Popper. Un program de cercetare progresiv îşi extinde în 
mod constant aplicabilitatea la un set de cazuri din ce în 
ce mai mare sau caută să ajungă la o abordare mai precisă 
a cazurilor pe care le acoperă deja. Un program de cerceta- 
re progresiv este un program care reuşeşte să-şi sporească 
capacitatea predictivă. Dimpotrivă, un program de cerce- 
tare degenerează dacă schimbările la care este supus nu 
fac altceva decât să acopere problemele existente şi nu 
extind cu succes programul de cercetare pentru a cuprinde 
cazuri noi. Asemenea lui Kuhn, Lakatos a presupus că toate 
programele de cercetare sunt confruntate în orice mo- 
ment cu anomalii şi probleme empirice nerezolvate. Un 
program de cercetare intrat în degenerare este un pro- 
gram care rămâne în urmă sau care abia ţine pasul în 
încercarea sa de a face faţă anomaliilor. Un program de 
cercetare progresiv evită infirmarea şi de asemenea se ex- 
tinde pentru a acoperi noi fenomene. Lakatos considera 
că, în principiu, am putea măsura viteza de progresare a 
unui program de cercetare. 

Acum, să aruncăm o privire asupra nivelului superior 
de schimbare din sistemul lui Lakatos, schimbarea de la 
nivelul colecţiei programelor de cercetare dintr-un domeniu 
ştiinţific. 

Fiecare domeniu are o colecţie de programe de cer- 
cetare în orice moment dat, unele dintre ele progresând 
rapid, altele progresând încet şi altele aflându-se în 
degenerare. Aţi putea să vă gândiţi că următoarea regulă 
pe care ar trebui să o propună Lakatos este cât se poate 
de evidentă: „Alegeţi cel mai progresiv program de 
cercetare”. Lucrul acesta ar stabili o procedură de decizie 
pentru oamenii de ştiinţă care îşi evaluează întregul 

domeniu şi ne-ar oferi o modalitate de a decide cine ia 
decizii rationale sau iraționale. Dar Lakatos nu a spus 
aşa ceva. 

Pentru Lakatos, este acceptabil ca un program de cer- 
cetare să fie protejat pentru o vreme, într-o perioadă de 
degenerare. Ar putea să-şi revină. Acest lucru este valabil 
chiar şi atunci când este depăşit de un alt program de 
cercetare (Lakatos 1971). Istoria ştiinţei conţine exemple 
de programe de cercetare care şi-au revenit după ce au 
depăşit perioade temporare mai proaste. Astfel, o persoană 
raţională poate aştepta şi poate spera că se va produce o 
revenire. Cât de mult am putea spune că este raţional să 
aşteptăm? Lakatos nu menţionează nimic. 

Feyerabend s-a năpustit asupra acestui punct (1975). 
Pentru el, acest aspect reprezenta călcâiul lui Ahile din 
întreaga teorie a lui Lakatos. Dacă Lakatos nu ne oferă o 
regulă care să stabilească situaţiile în care un om de ştiinţă 
ar trebui să renunţe la un program de cercetare pentru a 
trece la un altul, atunci expunerea lakatosiană a alegerii 
raţionale a teoriei este complet goală. 

Există aşadar o a treia regulă care să ne spună cum să 
alegem între programele de cercetare? Nu chiar. Lakatos 
a spus într-adevăr că decizia de a rămâne cu un program 
de cercetare supus degenerarii este una cu risc înalt (1971). 
Astfel, Lakatos l-ar putea sfătui pe omul de ştiinţă rational 
să rămână cu un program de cercetare supus degenerarii 
numai dacă este dispus sau dispusă să tolereze o situaţie 
cu risc înalt. lar Lakatos are dreptate că diferiţi oameni 
pot avea în mod justificat atitudini foarte diferite fata de 
risc. Dar Lakatos nu a dus această idee până la capăt, 
pentru a închide prăpastia din teoria sa. Uimitoarea apa- 
rentă de ordine şi de precizie metodologica din filosofia 
ştiinţei lui Lakatos este în mare măsură subminată de 
nereuşita acestuia de a formula acest punct cu precizie. 
Feyerabend avea dreptate cand a văzut o neconcordanta 
între retorica şi realitatea concepţiilor lui Lakatos. Într-adevăr, 
ai uneori impresia că întregul scop al proiectului lui Laka- 

tos a fost acela de a ne oferi o modalitate de descriere 
retrospectivă raţională a episoadelor din istoria ştiinţei. 

Acesta este un loc propice pentru a sublinia diferenţa 
uriaşă dintre atitudinea de bază a lui Lakatos şi a lui Kuhn. 
Kuhn are o încredere adâncă în standardele comune 
implicite în paradigme şi în capacitatea ştiinţei de a depăşi 
crizele, în pofida unor bâjbăieli şi nereuşite de pe parcurs. 
Din punctul de vedere al lui Kuhn, odată ce am eliminat 
unele mituri din concepţia noastră despre ştiinţă, imaginea 
cu care vom rămâne este una fundamental sănătoasă; 
Kuhn are încredere în ştiinţa lăsată în mâinile valorilor co- 
mune implicite. Lakatos, dimpotrivă, vrea ca întreaga 
întreprindere să fie călăuzită de reguli metodologice — 
sau cel puţin el vrea să putem să ne spunem o poveste 
de acest fel. 

Haideţi să nu mai fim cuprinşi de grijă pentru ciudă- 
teniile concepţiei lui Lakatos şi mai bine să ne întrebăm: 
Ce elemente folositoare am putea găsi în concepţia sa 
despre structura ştiinţei? Punând această întrebare, 
consider că ideea de programe de cercetare concurente 
reprezintă în mod clar un element folositor. Există în mod 
cert unele domenii a căror structură pare să fie descrisă 
mai bine de această perspectivă decât de concepţia 
kuhniană bazată pe paradigmă. Psihologia este un exemplu 
evident. Investigaţiile actuale din „psihologia evoluti- 
onistă” seamănă foarte mult cu un program de cercetare 
aşa cum este înţeles de Lakatos (Barkow, Cosmides, and 
Tooby 1992). 

Am putea lua de asemenea în considerare posibilitatea 
unor amestecuri de elemente de tip Kuhn şi de tip Laka- 
tos. În biologie, întâlnim de obicei un consens în privinţa 
unor principii fundamentale, dar o competiţie între pro- 
grame de cercetare la un nivel uşor inferior. Privită dintr-o 
perspectivă foarte generală, biologia evoluționistă ar putea 
conţine ceva asemănător cu o singură paradigmă: „teoria 
sintetică”, o combinaţie între darwinism şi genetică. Dar 
la un nivel inferior de generalitate, s-ar părea că întâlnim 

programe de cercetare concurente. „Teoria neutrală a evo- 
luţiei moleculare” este un program de cercetare la nivel 
genetic molecular în termeni ce ţin mai degrabă de pro- 
cese aleatorii decât de selecţia naturală (Kimura 1983). 
Acest program de cercetare este compatibil cu principiile 
centrale ale teoriei sintetice, dar se află în conflict cu unele 
procedee standard de aplicare a teoriei sintetice la variaţia 
genetică din interiorul populațiilor. 

În cazul teoriei neutrale şi nu numai, avem de-a face 
cu un program de cercetare care este „despărţit” de curen- 
tul principal al biologiei şi care este explorat câteva decenii 
pentru a vedea cât de multe lucruri explică. Apoi, programul 
de cercetare ar putea să-şi atingă limitele, punct în care 
este moderat şi reintrodus în curentul principal. Acesta 
pare să fie traseul teoriei neutrale. 

Avem acum instrumentele necesare pentru a descrie 
o serie de procese majore diferite din cadrul ştiinţei. Unele 
domenii ar putea să aibă paradigme dominante şi ştiinţă 
kuhniană normală. Altele ar putea să aibă programe de 
cercetare concurente. Altele ar putea să aibă paradigme 
foarte generale plus programe de cercetare la nivel inferior 
care se despart în mod periodic. (Ar trebui să observăm 
aici că expresia „program de cercetare” poate fi folosită 
uneori şi pentru a descrie diferite abordări non-concu- 
rente dintr-un singur domeniu.) 

Am discutat până acum utilitatea ideii de program de 
cercetare în descrierea funcţionării reale a ştiinţei. Acest 
concept ar putea fi utilizat şi în cadrul unor teorii nor- 
mative. Dar nu voi duce mai departe această idee în 
contextul teoriei lui Lakatos. Vom reveni asupra acestui 
subiect în secţiunea următoare. 

Înainte de a-l părăsi pe Lakatos, voi mai supune dis- 
cutiei încă un punct. În ultimele capitole, am comparat 
perspectiva lui Popper, care a fost adeptul atitudinii des- 
chise şi al criticii, cu perspectiva lui Kuhn, care a susţinut 
angajamentul perseverent faţă de ideile fundamentale 
ale unei paradigme. Aceasta reprezintă modalitatea stan- 

dard de semnalare a unui dezacord fundamental între 
Kuhn şi Popper. Totuşi, aici lucrurile sunt putin mai com- 
plexe. Lakatos, după cum am spus, considera că multe 
dintre ideile sale se regăsesc în gândirea lui Popper. Si, 
într-adevăr, există pasaje în opera lui Popper în care acesta 
acceptă ideea că teoriile nu ar trebui să fie părăsite imediat 
cum întâmpină dificultăţi, ci ar trebui să fie iniţial protejate 
pentru a se vedea dacă îşi depăşesc problemele (Popper 
1963, 49; 1970, 55). Aşadar, am putea spune că, în realitate, 
nu există nici o diferenţă sau că există doar o diferenţă 
foarte mică între Popper şi Kuhn în această privinţă? De 
fapt, nu. Atunci când Popper a ajuns să discute în mod 
direct argumentele lui Kuhn asupra acestui subiect (1970), 
el nu a ales să estompeze diferenţa dintre concepţia sa şi 
concepţia lui Kuhn. El a spus că ştiinţa normală de tip 
kuhnian poate fi întâlnită uneori, dar că nu este atât de 
comună cum spune Kuhn. Şi, ceea ce este şi mai impor- 
tant, Popper o considera un lucru rău care nu ar trebui să 
fie încurajat. 


7.3 Laudan şi tradițiile de cercetare 


Într-o carte interesantă numită Progress and Its Problems 
(1977), Larry Laudan a dezvoltat o concepţie care este 
asemănătoare cu structura de bază a lui Lakatos dar care 
este cu mult superioară. Asemenea lui Lakatos, Laudan 
considera că autorul Structurii a descris ştiinţa ca pe un 
proces irațional, ca pe un proces în care deciziile de tip 
ştiinţific sunt „în esenţă o chestiune politică şi propa- 
gandista” (1977, 4). Această interpretare a lui Kuhn (o spun 
din nou) este inexactă. Dar Laudan a recunoscut la rândul 
său forţa discuţiei kuhniene a exemplelor istorice. Ase- 
menea lui Lakatos, Laudan a vrut să dezvolte o concepţie 
despre entităţi asemănătoare unor paradigme care pot 
să coexiste şi să concureze într-un domeniu ştiinţific. 
Ne îndreptăm astfel către ideea de program de cercetare. 
Dar, ca într-un exemplu acceptabil de diferenţiere de pro- 

dus, Laudan a numit unităţile mari de activitate ştiinţifică 
„tradiţii de cercetare” şi nu programe de cercetare. 

Diferenţa dintre Laudan şi Lakatos nu este doar de or- 
din terminologic. Descrierea tradiţiilor de cercetare a 
lui Laudan are mai mult sens decât prezentarea lui Lakatos. 
Lakatos considera că succesiunea de teorii dintr-un pro- 
gram de cercetare este strâns legată prin logică; fiecare 
nouă teorie trebuia să aibă o aplicabilitate mai largă decât 
predecesoarea ei din acel program de cercetare. lar pentru 
Lakatos, nucleul dur nu se schimbă niciodată. Pentru 
Laudan, teoriile grupate în cadrul tradiţiilor de cercetare 
nu sunt foarte strâns legate. Nucleul dur permite o anu- 
mită mobilitate a ideilor, care pot ieşi sau pătrunde în 
acesta. În plus, Laudan nu consideră că este neobişnuit sau 
rău ca o teorie ulterioară să acopere mai puţin teren decât 
una anterioară; uneori retragerea este necesară. Pentru 
Laudan, teoriile pot de asemenea părăsi o tradiţie de cer- 
cetare pentru a fi absorbite de altele. De exemplu, ideile 
iniţiale despre termodinamică ale lui Sadi Carnot au fost 
dezvoltate într-o tradiţie de cercetare care considera căl- 
dura un fluid („caloric”), dar aceste idei au fost preluate 
de o tradiţie de cercetare rivală care considera căldura o 
mişcare a materiei. 

O altă inovaţie importantă adusă de concepţia lui Lau- 
dan este distincţia dintre acceptarea şi practicarea' teoriilor. 

Filosofii discutati până acum au recunoscut în general 
doar un singur tip de atitudine pe care oamenii de ştiinţă 
o pot avea faţă de teorii. De obicei, atitudinea unui om de 
ştiinţă faţă de o teorie a fost tratată asemenea unei credin- 
te. Desigur, credinţa sau convingerea poate avea grade 
diferite; există credinţe susţinute cu precauţie şi credinţe 
susţinute cu fermitate. Oamenii de ştiinţă vor avea dese- 
ori — şi ar trebui să aibă deseori — doar credinţe precaute. 
Dar aici avem de-a face în continuare cu un singur tip 
fundamental de atitudine — credinţă sau ceva asemănător 

ei — chiar dacă are grade diferite. Laudan a argumentat că 
există două tipuri diferite de atitudine faţă de teoriile şi 
de tradiţiile de cercetare din cadrul ştiinţei: acceptarea 
şi practicarea. Acceptarea este apropiată de credinţă; a 
accepta ceva înseamnă a considera că acel ceva este ade- 
vărat. Practicarea este însă diferită. Presupune decizia de 
a lucra cu o idee şi de a o explora din anumite motive, 
altele decât încrederea în probabilitatea adevărului ideii 
respective. În mod crucial, faptul de a practica o idee pe 
care nu o acceptăm poate fi considerat o activitate ratio- 
nală. Cineva ar putea să aibă motive să creadă că dacă 
ideea ar fi adevărată, atunci ar avea o importanţă uriaşă 
şi avantajele pe care le-ar oferi cercetarea ei ar fi extrem 
de semnificative. Cineva ar putea să considere că, deşi o 
idee probabil nu este adevărată, ar trebui să fie explorată, 
el sau ea fiind singura persoană capabilă să facă acest 
lucru. Există o întreagă constelație de motive diferite pe 
care o persoană le-ar putea avea pentru a lucra cu o idee 
ştiinţifică. 

Laudan a introdus distincţia dintre acceptare şi prac- 
ticare în expunerea teoriei deciziei raţionale în ştiinţă. El a 
putut să ofere o serie de reguli destul de exacte acolo unde 
Lakatos nu a reuşit. Pentru Laudan, este întotdeauna ra- 
tional să practicam tradiţia de cercetare care are cea mai 
înaltă rată de progres în rezolvarea problemelor (1977, 
111). Ceea e nu înseamnă că ar trebui să acceptăm ideile 
fundamentale ale acelei tradiţii de cercetare. Acceptabili- 
tatea teoriilor şi ideilor este măsurată prin nivelul general 
al capacităţii de rezolvare a problemelor pe care îl posedă, 
iar nu prin rata de schimbare. Ar trebui să acceptăm (poate 
cu precauţie) teoriile care au cel mai înalt nivel al capaci- 
tatii de rezolvare a problemelor. Astfel, un om de ştiinţă 
ar putea fi înclinat să accepte ideile dintr-o tradiţie de 
cercetare dominantă, dar să lucreze în cadrul unei tradiţii 
de cercetare mai marginale care dă dovadă de o rată de 
progres spectaculoasă. Pentru Laudan, această decizie ar 
fi una raţională. 

Aşa cum se întâmplă cu orice regulă de acest gen, am 
putea să ne gândim la situaţii în care regula respectivă ar 
putea să îndrepte o persoană pe drumul greşit. Ce se în- 
tâmplă dacă o tradiţie de cercetare are în acest moment 
o rată scăzută de progres, dar există motive suficiente 
pentru a considera că se va lansa foarte curând? Acesta 
este tipul de posibilitate care l-a facut pe Lakatos să ezite. 
Laudan a sperat că distincţia dintre acceptare şi practicare 
va fi de folos într-o astfel de problemă şi se dovedeşte că 
este. Dar el nu încearcă să stabilească reguli care să aco- 
pere fiecare situaţie posibilă, inclusiv diferitele tipuri de 

‘ghinioane. Aici ne lovim de problema generală a scopului 
filosofiei ştiinţei; este extrem de neclar ce tipuri de principii 
ar trebui să formuleze o filosofie a ştiinţei. Unii consideră 
că formularea unor reguli de procedură, chiar şi a unora 
sofisticate cum sunt cele ale lui Laudan, este pur şi simplu 
o greşeală. Dar este corect să spunem că Laudan a putut 
să ofere o teorie normativă a ştiinţei destul de impresi- 
onantă folosind ideea de competiţie între tradiţii de 
cercetare. 

Teoria lui Laudan este impresionantă, dar iată o la- 
cună interesantă din ambele teorii discutate în acest capitol 
pe care unii cititori probabil că au sesizat-o deja. Atât 
Lakatos, cât şi Laudan erau interesaţi de situaţia în care 
un om de ştiinţă îşi aruncă privirea asupra unei serii de 
programe de cercetare dintr-un domeniu şi care apoi de- 
cide ce program să urmeze. Dar iată o întrebare pe care 
se pare că nu o pune nici unul: Decizia respectivă depinde 
cumva de cât de mulţi oameni lucrează deja într-un pro- 
gram de cercetare dat? Atât Lakatos, cât şi Laudan par să 
considere că ar fi bine ca teoriile lor să îndrume pe toată 
lumea să lucreze în acelaşi program de cercetare, dacă 
acesta este cu mult superior celorlalte. Dar poate că 
aceasta este o greşeală. Ştiinţa ar avea mai mult de câş- 
tigat dacă ar exista un fel de mecanism prin care dome- 
niul să-şi minimizeze pierderile. Faptul acesta sugerează 
o întrebare cu totul diferită care ar putea fi discutată 

de filosofia ştiinţei: Care este cea mai bună distribuire a 
cercetătorilor pe cuprinsul unei serii de programe de 
cercetare? 

Există două modalităţi de abordare a acestei noi în- 
trebări. O modalitate este aceea de a avea în vedere 
alegerile individuale. Este indicat pentru mine să lucrez 
în programul de cercetare 1 şi nu în programul de cerce- 
tare 2, dat fiind modul în care oamenii sunt deja distribuiţi 
în cele două programe? Este programul de cercetare 
1 suprapopulat? Poate că Lakatos şi Laudan au considerat 
că această întrebare nu este relevantă pentru proiectul 
lor fiindcă pare să necesite luarea în calcul a unor țeluri 
egoiste. Dar mai putem aborda această problemă într-un 
fel diferit. Putem întreba: Ce distribuire a persoanelor pe 
cuprinsul unor programe de cercetare rivale este cea mai 
bună pentru ştiinţă? 

Un lucru interesant este că însuşi Kuhn a fost conştient 
de această problemă, mai ales în lucrările apărute după 
Structura (de ex., 1970). Ironia stă în faptul că autorul 
Structurii considera că în ştiinţă nu există de obicei o 
competiţie constantă între paradigme. Însă Kuhn a spus 
că unul dintre punctele tari ale ştiinţei este abilitatea 
acesteia de a distribui riscurile prin determinarea unor 
oameni de ştiinţă diferiţi să facă alegeri diferite, mai ales 
în perioadele de criză. Lakatos şi Laudan se aflau într-o 
poziţie bună pentru a întreprinde o investigaţie amănun- 
tita a acestei probleme, dar nu au făcut acest lucru (vezi 
de asemenea Musgrave 1976). Această problemă a intrat 
în atenţia filosofilor abia în ultima vreme. Vom discuta în 
detaliu această chestiune în capitolul 11. 


7.4 Merge orice 


Vom discuta acum ideile lui Paul Feyerabend, cea mai 
controversată şi aventuroasă figură din dezbaterile post- 
kuhniene. Asemenea multor figuri cheie din această carte, 
Feyerabend s-a născut în Austria. A luptat în infanteria 

germană în timpul celui de-al Doilea Război Mondial şi a 
fost rănit. După război, trece de la ştiinţă la filosofie şi ajunge 
până la urmă la Universitatea din Califomia, Berkeley, unde 
va preda cea mai mare parte a carierei sale. Feyerabend a 
fost iniţial influenţat de Popper, cu care a lucrat timp de 
un an. Dar, pe la începutul anilor '60, Feyerabend începea 
să se îndrepte către concepţiile aventuroase pentru care 
a devenit faimos. El şi Kuhn s-au influenţat reciproc 
foarte mult. (Discutându-l pe Feyerabend după Lakatos 
şi Laudan, mă îndepărtez de organizarea cronologică a 
acestei cărţi.) 

Aşadar, care sunt renumitele sale idei? Un rezumat în 
două cuvinte cu care putem începe este: merge orice. Cea 
mai cunoscută operă a lui Feyerabend este cartea sa din 
1975, Against Method. El argumentează aici pentru 
„anarhismul epistemologic” Anarhistul epistemologic se 
opune tuturor sistemelor de reguli şi constrângeri din 
ştiinţă. Marii oameni de ştiinţă sunt oportunişti şi creativi, 
dorind să se folosească de orice tehnică avută la dispozi- 
tie pentru a face descoperiri şi pentru a convinge. Orice 
tentativă de a stabili reguli metodologice în ştiinţă nu va 
rezulta decât în îngrădirea acestei creativitati. Vedem 
acest lucru, spune Feyerabend, atunci când privim în isto- 
ria ştiinţei. Marii oameni de ştiinţă au dorit dintotdeauna 
să încalce chiar şi cele mai fundamentale reguli metodo- 
logice pe care filosofii ar încerca să le stabilească. Singura 
regulă care putem fi siguri că nu va împiedica imaginaţia 
şi progresul este aceasta: merge orice. 

În apărarea poziţiei sale, Feyerabend s-a folosit de o 
serie de idei despre limbajul ştiinţific şi psihologia obser- 
vaţiei. Asemenea lui Kuhn, Feyerabend considera că teo- 
riile ştiinţifice rivale sunt de multe ori incomensurabile 
lingvistic (secţiunea 6.3 de mai sus). El argumenta că 
observaţiile din ştiinţă sunt contaminate cu asumptii teo- 
retice şi astfel nu pot fi considerate o testare neutră a 
teoriei. Aceste argumente erau bazate pe idei speculative 
despre limbajul ştiinţific şi nu sunt foarte convingătoare. 

Argumentele sale mai interesante sunt de două feluri. 
Acestea presupun atât istoria ştiinţei cât şi abordarea di- 
rectă a unor întrebări complicate despre modul în care 
ştiinţa este asociată cu libertatea şi bunăstarea umană. 

Înainte de a pătrunde în această menajerie sălbatică 
de idei, trebuie să ţinem minte o avertizare oferită de 
Feyerabend la începutul cărţii Against Method. El spune 
că cititorul nu ar trebui să interpreteze argumentele din 
carte ca şi cum ar exprima „convingerile adânci” ale sale. 
Acestea mai degrabă „nu fac decât să demonstreze cât 
de uşor este să duci oamenii de nas într-un mod raţional” 
(1975, 32). Acest anarhist epistemologic este asemenea 
unui „agent sub acoperire” care foloseşte raţiunea cu 
scopul de a destabiliza. Ne aflăm astfel în faţa unui autor 
care ne spune să nu ne încredem în ceea ce citim. Este 
greu de ştiut ce înseamnă toate acestea, dar cred că este 
posibil să separăm afirmaţiile lui Feyerabend şi să le deli- 
mităm pe acelea care reprezintă „convingerile sale adânci”. 
Cea mai adâncă convingere a lui Feyerabend este aceea 
că ştiinţa reprezintă un aspect al creativităţii umane. Idei- 
le ştiinţifice şi schimbarea ştiinţifică trebuie să fie evaluate 
în aceşti termeni. 

În articolul său din Routledge Encyclopedia of Philo- 
sophy (1998), Michael Williams spune că ar trebui să îl 
considerăm pe Feyerabend un reprezentant târziu al unei 
vechi tradiţii sceptice, reprezentată de Sextus Empiricus şi 
Montaigne, în care scepticul „explorează şi contrapune 
tot felul de idei concurente fără a considera că vreuna 
dintre ele este definitiv stabilită”. Aceasta este o compa- 
ratie folositoare, dar nu este decât o parte din poveste. 
Pentru a surprinde cealaltă parte, l-am putea compara pe 
Feyerabend cu Oscar Wilde, dramaturgul, romancierul şi 
poetul irlandez de secol nouăsprezece care a fost întem- 
nitat în Anglia pentru comportament homosexual. Wilde 
este o persoană căreia îi plăcea să facă afirmaţii ciudate şi 
paradoxale despre cunoaştere şi idei („Pot crede orice, cu 
condiţia să fie incredibil”). În spatele paradoxurilor se afla 

însă un mesaj. Pentru Wilde, cel mai important tip de eva- 
luare a ideilor este evaluarea estetică. O carte sau o idee 
ar putea să arate imorală sau blasfematoare, dar dace 
este frumoasă, atunci are valoare. Dezvoltarea liberă a 
artei nu ar trebui să fie ingradita de alte standarde — de 
tip moral, religios sau logic. Consider că această perspectivă 
este apropiată de concepţia lui Feyerabend; în întreaga ac- 
tivitate intelectuală, inclusiv cea ştiinţifică, este foarte 
importantă dezvoltarea liberă a creativităţii şi imaginaţiei. 
Aceasta nu ar trebui să fie îngrădită de nimic. 

Centrarea lui Feyerabend asupra valorilor şi creativităţii 
a determinat modul în care acesta a interpretat operele 
celorlalţi autori. Articolul său intitulat „Consolations for 
the Specialist” (1970) îl arată ca fiind unul dintre cei mai 
receptivi critici ai lui Kuhn. Majoritatea filosofilor ştiinţei 
au văzut o dezordine alarmantă în concepţia kuhniană 
despre ştiinţă. Feyerabend a văzut opusul: un stimulent 
pentru oamenii de ştiinţă ca să devină ordonati şi meca- 
nicizati. Feyerabend îl vede pe Kuhn glorificând rutina aridă 
a ştiinţei normale şi educaţia rigidă care, după părerea lui 
Kuhn, produce oameni de ştiinţă normali eficienţi. El îl 
vede pe Kuhn încurajând cele mai rele tendinţe din ştiinţa 
secolului al douăzecilea către profesionalizare, limitarea 
orizonturilor şi excluderea ideilor neortodoxe. 

Feyerabend a recunoscut dimensiunea „mâinii invizibi- 
le" din teoria lui Kuhn, încercarea acestuia de a argumenta 
că limitarea orizontului la nivel individual este până la 
urmă spre binele ştiinţei. În capitolul 5 de mai sus, am 
spus că este de multe ori greu să se facă deosebire între 
ceea ce este descriptiv şi ceea ce este normativ în discu- 
tiile lui Kuhn. Feyerabend consideră că această ambigu- 
itate din textul kuhnian este un artificiu retoric intenţionat 
menit să sugereze cititorului o imagine pozitivă a celui 
mai lumesc tip de ştiinţă. Pentru Feyerabend, mentalita- 
tea încurajată de Kuhn duce de asemenea la o lipsă de 
preocupare pentru consecinţele morale ale activităţii 
ştiinţifice. 

Feyerabend a argumentat de asemenea că autorul 
Structurii a făcut o eroare factuală în ceea ce priveşte ro- 
lul avut de ştiinţa normală în istorie. După Feyerabend, 
paradigmele nu reuşesc aproape niciodată să exercite 
tipul de control descris de Kuhn. Există întotdeauna indi- 
vizi plini de imaginaţie care încearcă idei noi. 

Feyerabend nu a fost, după cum este uneori infatisat, 
un „duşman al ştiinţei”. El a fost duşmanul anumitor tipuri 
de ştiinţă. În secolul al şaptesprezecelea, după părerea lui 
Feyerabend, ştiinţa era prietena libertăţii şi creativităţii şi 
se opunea cu eroism dominaţiei paralizante a Bisericii 
catolice. El admira aventurile ştiinţifice ale acestei perioade, 
în special pe Galileo. Dar ştiinţa lui Galileo nu este ştiinţa 
de astăzi. După Feyerabend, de la poziţia de aliat al liber- 
tăţii, ştiinţa a devenit între timp un duşman al acesteia. 
Oamenii de ştiinţă se transformă în „furnici umane”, in- 
capabili să gândească în afara instruirii primite (1975, 
188). Iar autoritatea ştiinţei în societate ameninţă să trans- 
forme omul într-o „maşinărie nefericită, neprietenoasă şi 
sigură pe sine lipsită de farmec şi umor” (175). În paginile 
de la finalul cărţii sale Against Method, Feyerabend declară 
că societatea actuală trebuie să fie eliberată de autorita- 
tea sufocantă a unui establishment ştiinţific dominant, tot 
aşa cum odinioară a trebuit să fie eliberată de sub auto- 
ritatea Religiei Adevărate şi Unice. 


7.5 Un argument al istoriei care bântuie 
filosofia 


Să discutăm acum poate cel mai important argument din 
lucrarea lui Feyerabend. Este vorba despre un argument 
al istoriei. 

O mare parte din Against Method cuprinde o discuţie 
despre argumentele lui Galileo împotriva adversarilor săi 
aristotelicieni de la începutul secolului al şaptesprezece- 
lea (vezi secţiunea 1.5). Galileo urmărea să apere adevărul 

literal a concepţiei copemicane potrivit căreia pământul 
se roteşte în jurul soarelui şi nu invers. Unul dintre lucru- 
rile cu care Galileo trebuia să se confrunte era un set de 
argumente evidente bazate pe experienţă împotriva miş- 
cării pământului. De exemplu, dacă dintr-un tum este 
aruncată o bilă, aceasta aterizează la baza tumului chiar 
dacă, conform concepţiei lui Copernic, tumul respectiv 
s-a mişcat o distanţă semnificativă (de-a lungul unui cerc 
uriaş) cât timp bila se afla în aer. Toate experienţele noastre 
zilnice care au de-a face cu mişcarea ne sugerează că 
pământul este staționar. Acestea nu sunt argumente din 
înţelepciunea lui Aristotel sau din spusele apostolilor 
biblici, ci sunt argumente extrase din ceea ce observăm 
în fiecare zi. Un efect pe care empirismului l-ar avea in 
filosofie, susţine Feyerabend, este acela de a presupune 
că oamenii din secolul al şaptesprezecelea aveau motive 
excelente să se opună lui Galileo şi să creadă că pământul 
nu se mişcă. 

Desigur, Galileo a respins aceste argumente. În Dialogue 
concerning the Two Chief World Systems ([1632] 1967), el 
încearcă cu răbdare să demonstreze că modelul lui 
Copernic este compatibil cu experienţele cotidiene ale 
mişcării. Dacă pământul se mişcă, atunci o bilă aruncată 
de pe un turn are o mişcare mixtă. Aceasta cade spre 
pământ dar totodată se mişcă într-un cerc uriaş la fel ca 
şi turnul. Percepția zilnică a mişcării pe care o avem nu 
poate să distingă situaţia în care atât tumul cât şi bila au 
o mişcare circulară de situaţia in care nu au o astfel de 
mişcare. 

Galileo dezamorsează argumentele, dar nu sugerea- 
ză că acest lucru este uşor. Într-adevăr, el este uimit de 
Copernic şi de alţii care „doar prin forţa intelectului şi-au 
făcut un aşa rău propriilor simţuri încât să prefere ce 
le-a spus raţiunea în locul contrariului dovedit în mod 


* Dialog despre cele două sisteme principale ale lumii, trad. 
de Romolo Ottone, Ed. Ştiinţifică, 1962 — n.t- 

limpede de experienţa senzorială” (citat în Feyerabend 
1975, 101). 

După Feyerabend, Galileo a fost nevoit să creeze un 
tip diferit de descriere observationala a lumii, una în care 
descrierile mişcării aparente sunt compatibile cu ipoteza 
copernicană. Numai în felul acesta argumentele în favoarea 
copernicanismului au putut să devină plauzibile. În acest 
caz şi în alte cazuri, ştiinţa a trebuit să străpungă barierele 
unei concepţii depăşite despre lume care influentase cele 
mai elementare descrieri observationale. Pentru Feye- 
rabend, ştiinţa este de multe ori o chestiune ce ţine mai 
degrabă de punerea în discuţie decât de adoptarea lecţiilor 
observaţiei. 

Aici se poate observa un exemplu simplu pentru o 
situaţie pe care Feyerabend o consideră ubicuă. S-ar 
părea că oamenii din secolul al şaptesprezecelea erau 
indreptati într-o direcţie diferită fata de teoria ştiinţifică, 
pe care o considerăm acum adevărată, de un principiu 
empirist fundamental de genul celor îndrăgite de filosofi. 
Filosoful perorează plin de satisfacţie generalitati despre 
cum a ajuns ştiinţa aşa de mare fiindcă este receptivă la 
datele observationale. Dar istoria ne sugerează că prin- 
cipiile atât de îndrăgite de filosofi ne-ar fi condus în 
direcţia greşită dacă oamenii din perioadele cruciale le-ar 
fi aplicat. 

Această formă de argument străbate ca un fir neîntre- 
rupt şi provocator toate exagerările, instigănile intenţionate, 
glumele, insultele şi afirmaţiile scandaloase din operele 
lui Feyerabend. Există oare principii de metodă, măsuri 
de confirmare sau formulări de strategii ştiinţifice care să 
nu pice marele test de la începutul secolului al şaptespre- 
zecelea? Observati cât de masivă a fost reconsiderarea 
propusă de Galileo şi cât de mare a fost greutatea experi- 
entei care i se opunea. Date fiind aceste lucruri, am putea 
spune că toate interpretările filosofice tradiţionale ale 
funcţionării ştiinţei, în special interpretările empiriste, ne-ar 
fi învăţat să rămânem cu aristotelicienii în loc să pariem 

pe Galileo? Acesta este argumentul feyerabendian care 
bantuie filosofia stiintei. 

Totuşi, Feyerabend îşi extinde peste măsură argu- 
mentul transformându-l într-un principiu care nu poate fi 
apărat: „Prin urmare, este recomandabil să îţi laşi înclina- 
tiile să meargă împotriva raţiunii în orice circumstanțe, 
pentru ca ştiinţa să profite de pe urma acestui lucru” 
(1975, 156). Feyerabend afirmă că, în situaţia în care un 
principiu sau o regulă ar putea să aibă rezultate proaste, 
ar trebui să o ignorăm complet. Această afirmaţie este 
evident nebunească. Politica de a prinde la timp trenuri 
care sunt planificate să te ducă acolo unde vrei să ajungi 
este o politică care ar putea să aibă rezultate proaste. 
Trenul ar putea să deraieze. Sau dacă ai prins un tren 
diferit, ai putea să te întâlneşti pe parcurs cu iubirea vieţii 
tale. Toate aceste lucruri sunt posibile, dar nici o persoa- 
nă raţională nu consideră că aceste simple posibilităţi 
sunt suficiente pentru a discredita regula potrivit căreia 
este cel mai bine să iei trenuri care sunt planificate să te 
ducă acolo unde vrei să ajungi. Orice aplicare a regulilor 
cotidiene ale comportamentului raţional presupune o 
evaluare a rezultatelor care sunt probabile sau tipice şi a 
celor care sunt fanteziste sau improbabile. Uneori am 
putea preciza cu exactitate ce şanse au acele rezultate 
diferite, dar de foarte multe ori nu putem. Uneori ne ba- 
zăm pe rezultatele judecății informale. În comportamentul 
raţional nimic nu este garantat, însă unele politici şi reguli 
pot fi justificate în pofida acestui lucru. (Teoria bayesiană 
a încrederii şi acţiunii, pe care o vom discuta în capitolul 
14, este bazată pe această idee.) Iar ceea ce este valabil 
în cazul comportamentului cotidian este valabil şi în 
cazul ştiinţei. Simpla posibilitate ca o regulă să aibă 
consecinţe rele nu dovedeşte mare lucru. Pentru a avea 
motive să ne îndoim de un principiu ne trebuie mai 
mult decât o simplă posibilitate. Ştiinţa „ar putea să 
profite” de pe urma oricărui tip de decizii ciudate, dar 
„ar putea” nu este suficient. 

Astfel, discuţia lui Feyerabend este un amestec de 
argumente bune şi proaste. Ar fi o dovadă de prostie din 
partea unui filosof dacă ar ignora ciudatenia situaţiei 
în care propriile sale principii de alegere a teoriei pot 
favoriza aristotelicienii de secol şaptesprezece şi se pot 
opune gândirii lui Galileo. Acest exemplu este atât de im- 
portant în istoria ştiinţei încât numai un filosof curajos 
l-ar ignora. Totuşi, nu reiese deloc că teoriile filosofice 
dezvoltate iau de fapt decizii greşite. Să ne amintim de 
regulile lui Laudan discutate în secţiunea 7.4. Aceste 
reguli probabil ne-ar călăuzi destul de bine aici. Aceste 
reguli ne-ar fi spus cel putin să practicăm programul ga- 
lileean, datorită ratei de creştere a capacităţii de rezolvare 
a problemelor deţinută de acesta. Iar, odată cu trecerea 
timpului, acceptarea concepţiei galileene ar fi devenit un 
gest raţional. 


7.6 Pluralismul şi fanteziile nebunilor 


Pentru Feyerabend, ştiinţa beneficiază de pe urma exis- 
tenţei unei serii de idei şi perspective alternative. Să 
aruncăm o privire asupra ideilor lui Feyerabend despre 
pluralism şi diversitate în ştiinţă. 

În articolul său din 1970 despre Kuhn şi Lakatos, 
Feyerabend propunea două principii generale care ar tre- 
bui să călăuzească ştiinţa. Ar trebui să nu uităm că, din 
perspectiva lui Feyerabend, „regulile sunt făcute pentru a 
fi încălcate”. Dar aceste principii merită să fie discutate. 

Prima regulă este numită de Feyerabend „principiul 
tenacităţii”. Acest principiu ne spune să nu renuntam la 
teoriile atractive în pofida problemelor iniţiale şi să le 
dăm o şansă să-şi dezvolte potenţialul. 

Acesta este un început, dar dacă această regulă ar fi 
urmată de toată lumea, nu s-ar schimba niciodată nimic. 
Astfel, Feyerabend adaugă un al doilea principiu, „princi- 
piul proliferării”. Acest principiu ne spune să inventăm noi 
teorii, să propunem noi idei. 

Kuhn spune că proliferarea ideilor noi ar trebui să 
aştepte instalarea unei crize. Dar de ce să nu înaintăm 
idei noi tot timpul? Ajungem astfel la imaginea ideală a 
ştiinţei în viziunea lui Feyerabend: avem o populaţie de 
oameni care îşi dezvoltă fericiţi teoriile şi care totodată 
încearcă să formuleze altele noi. Unele activităţi lipsite 
de imaginaţie sunt însă necesare pentru a contribui la 
dezvoltarea ideilor existente, dar acestea nu ar trebui să 
îngrădească munca imaginativă. 

Feyerabend susţine că urmează tradiţia filosofului şi 
teoreticianului politic John Stuart Mill. În lucrarea sa 
clasică, On Liberty ((1859] 1978), Mill argumentează că o 
societate are mai multe de câştigat dacă în ea există o 
diversitate de idei şi de moduri de viaţă. Proliferarea con- 
stantă a unor teorii noi creează o „piaţă a ideilor”, unde 
sunt explorate mai multe opţiuni şi unde cele mai bune 
ies învingătoare. Unele dintre descrierile feyerabendiene 
ale modurilor în care ştiinţa ar putea să profite în urma 
unor surse neobişnuite de idei — „fanteziile nebunilor” 
(1975, 68) — erau gândite ca descrieri ale input-urilor în 
această piaţă. (Vezi de asemenea Lloyd 1997.) Feyera- 
bend argumentează că de multe ori nu putem percepe 
limitele perspectivei noastre actuale decât dacă încercăm 
să păşim în afara ei, cel puţin temporar. Atingerea unei 
perspective exterioare noi asupra ideilor pe care de obi- 
cei le presupunem în mod necritic reprezintă de multe ori 
începutul progresului. Lucrurile pe care le considerăm de 
obicei „fapte stabilite”, inclusiv fapte observationale, sunt 
de multe ori încărcate şi contaminate cu prejudecăţi şi 
idei depăşite. Astfel, trebuie pretuita orice sursă situată 
pe o poziţie avantajoasă exterioară. Teoriile alternative, 
chiar şi teoriile cu probleme uriaşe, pot furniza o astfel de 
poziţie avantajoasă exterioară. 


x Despre libertate, tr. Adrian-Paul iescu, Ed. Humanitas, Bucuresti, 
2001. - n. t. 


186 FILOSOFIA ŞTIINŢEI 


Aceste idei despre nevoia unor poziţii avantajoase 
exterioare care să pună sub semnul întrebării asumptiile 
familiare sunt interesante. Iar conceptul de piaţă a ideilor 
este de asemenea o idee puternică. Dar teoria lui Feyera- 
bend pare să fi omis ceva foarte important. lar această 
omisiune subminează versiunea doctrinei „pieţei ideilor” 
propusă de el. 

Teoriei lui Feyerabend îi lipseşte o regulă sau un 
mecanism pentru respingerea sau eliminarea ideilor. 
Feyerabend oferă o reţetă care, dacă ar fi urmată, ar con- 
duce la acumularea unei serii tot mai mari de idei stiinti- 
fice care sunt discutate în fiecare domeniu. Unele idei ar 
deveni probabil plictisitoare şi ar putea fi date uitării din 
acest motiv. Dar, în afară de acest lucru, nu există nici o 
modalitate prin care o idee să fie scoasă din joc. Astfel, se 
pune imediat întrebarea: Ce ar trebui să facem când 
suntem nevoiţi să aplicăm una dintre aceste teorii la o 
problemă de ordin practic? Ce să facem atunci când tre- 
buie să construim un pod? Ce idei să folosim? Doar nu 
cele mai „creative”! Feyerabend nu a oferit un răspuns 
satisfăcător la această întrebare. 

Dacă ne dorim ca ştiinţa să aibă o comunitate plină 
de discuţii vii şi imaginative, atunci reţeta feyerabendiană 
de comportament ştiinţific este potrivită. Ştiinţa ar fi 
atunci foarte asemănătoare cu arta. Dar dacă o parte din 
rolul ştiinţei este acela de a ne călăuzi în rezolvarea pro- 
blemelor de ordin practic, atunci reţeta lui Feyerabend 
pare să fie complet eronată. Dacă este necesar ca ştiinţa 
să fie aplicată la probleme, atunci aceasta trebuie aibă un 
mecanism de selecţie, un mecanism pentru respingerea 
unor idei. Proliferarea alternativelor este o parte a ştiinţei, 
iar o altă parte este selecţia alternativelor. 

În ultimii ani, de exemplu, guvernul lui Thabo Mbeki 
din Africa de Sud a manifestat un interes pentru unele 
idei radicale referitoare la cauzele SIDA. Potrivit acestor 
idei, virusul identificat de ştiinţă ca fiind cauza SIDA, HIV, 
este considerat fie relativ neimportant, fie total inofensiv. 

Ca răspuns la furtuna de critici care a urmat, Mbeki a 
afirmat uneori că el este pur şi simplu interesat într-o 
examinare deschisă a teoriilor şi în explorarea diferitelor 
posibilităţi. Este aceasta o atitudine ştiinţifică corectă? 
Acest răspuns a fost pe bună dreptate criticat ca fiind 
nesincer. Ştiinţa are nevoie de un proces de descoperire a 
alternativelor, dar are nevoie şi de mecanisme de reducere 
şi de abandonare a unor opţiuni. Atunci când vine mo- 
mentul aplicării ideilor ştiinţifice în contextul sănătăţii pu- 
blice, acest proces de selecţie are o importanţă capitală. 
Prin urmare, trebuie să luăm din ştiinţă concepţia bine 
fundamentată potrivit căreia SIDA este cauzat de un virus 
transmis prin fluidele organismului şi trebuie să ne adap- 
tăm politicile şi comportamentul la această concepţie. 

Michael Williams, în articolul enciclopedic pomenit 
mai sus, spune următoarele despre Feyerabend privit în 
retrospectivă: „În timp ce unele dintre concepţiile sale ar 
putea să pară exagerate pentru unii filosofi, spiritul lor 
general ar putea să aibă astăzi un statut de înţelepciune 
convenţională”. Eu aş oferi o concluzie opusă. În timp ce 
doar câteva elemente individuale din concepţia lui Feye- 
rabend s-au apropiat de ceea ce am considera că este 
convenţional, „spiritul general” al operei sale presupune 
un principiu care este în continuare neconvențional fiindcă 
este în mod clar fals. Este vorba de principiul potrivit că- 
ruia ar trebui să gândim rolul social al ştiinţei la fel cum ar 
trebui să gândim rolul social al artei. Dimpotrivă, imagi- 
natia şi creativitatea reprezintă o latură a ştiinţei, dar nu 
singura latură. 


7.7 Evaluând situația: cadre conceptuale" 
şi teorii bi-procesuale ale ştiinţei 


In această secţiune voi discuta o temă generală care a apă- 
rut de mai multe ori în ultimele două capitole. Această 


" Eng. „frameworks” — n.t. 

secţiune este o „pauză” de la relatarea cronologică centrală 
a acestei cărți. 

Tema pe care o voi discuta a reverberat fără întrerupere 
în filosofia secolului al douăzecilea şi continuă să fie im- 
portantă. O voi introduce ca o distincţie între concepţii 
despre schimbarea ştiinţifică sau schimbarea conceptuală 
în general. Este vorba despre distincţia dintre teoria uni- 
procesuală şi cea bi-procesuală. Dacă vrem să înțelegem 
schimbarea ştiinţifică, ar trebui să recunoaştem în ştiinţă 
două „niveluri“, cu tipuri diferite de schimbare care se petrec 
la aceste două niveluri? Mai exact, ar trebui să conside- 
răm că schimbarea ştiinţifică presupune (1) schimbări în 
interiorul graniţelor furnizate de un cadru conceptual 
general şi (2) schimbări petrecute la nivelul cadrelor con- 
ceptuale însele? 

Alternativa (sau mai curând o alternativă) este aceea 
de a furniza o interpretare unificată, în care nu există nici 
o distincţie calitativă între două niveluri, straturi sau tipuri 
de schimbare. 

Pentru a evidenția această diferenţă putem folosi 
opoziţia dintre Popper şi Kuhn. Pentru Popper, schimba- 
rea ştiinţifică presupune întotdeauna acelaşi proces — 
ciclul conjecturii şi infirmării. Acest lucru îl vedem la 
nivelul schimbărilor de detaliu şi totodată la nivelul 
schimbărilor fundamentale de perspectivă asupra lumii. 
Pentru Kuhn există însă două tipuri calitativ diferite de 
schimbare în ştiinţă; schimbările din interiorul paradig- 
melor şi schimbarea dintre paradigme presupun procese 
fundamental diferite. O paradigmă (in sens larg) este un 
exemplu clar de cadru conceptual în sensul relevant aici. 
Schimbarea din interiorul unui cadru conceptual este 
călăuzită de principii furnizate de cadrul respectiv. Întrucât 
cadrele conceptuale sunt cele care furnizează aceste 
principii, schimbările de cadru sunt mai problematice, 
mai greu de descris şi de multe ori dezordonate. 

Să trecem acum la o altă opoziţie care este destul de 
clară şi vie: opoziţia dintre Carnap şi Quine. În filosofia sa 

târzie, Carnap a folosit sintagma cadru lingvistic şi a făcut 
deosebire între schimbările din interiorul acestor cadre şi 
schimbarea de la un cadru la altul. Principiile care sunt 
fundamentale pentru un cadru lingvistic vor avea formă 
de propoziţii analitice dacă sunt afirmate în mod explicit. 
Schimbările făcute într-un cadru presupun evaluarea şi 
testarea afirmațiilor sintetice. Pentru Carnap, sunt posi- 
bile mai multe cadre alternative, iar oamenii pot schimba 
un cadru cu celălalt. Totuşi, aceste schimbări de cadru 
implică un proces diferit fata de schimbările petrecute în 
interior. Schimbările de cadru nu sunt sensibile la rezultate 
factuale particulare, ci sunt sensibile la un fel de evaluare 
pragmatică a utilității generale a cadrului. Dacă un cadru 
nu pare să funcţioneze, atunci încercăm un altul. Cadrele 
lui Carnap sunt mai „subţiri” decât paradigmele lui Kuhn; 
acestea presupun doar reguli lingvistice şi logice funda- 
mentale, nu şi principii ştiinţifice. 

În „Two Dogmas of Empiricism” şi în altă parte, Quine 
argumentează împotriva acestei concepţii dublu stra- 
tificate despre limbaj şi cunoaştere. Pentru Quine, toate 
schimbările suferite de sistemul nostru de opinii, fie că 
sunt mari sau mici, presupun acelaşi tip de ajustare holis- 
tică a ţesăturii opiniilor. Acomodăm experienţa făcând 
cât mai puţine schimbări posibile şi păstrând concepţia 
noastră despre lume cât se poate de simplă. Nu există 
nici o distincţie între schimbările petrecute în interiorul 
cadrelor şi tranziţiile de la un cadru la altul. 

Cum am putea să alegem între o concepţie uni- 
procesuală şi o concepţie bi-procesuală? În cadrul filo- 
sofiei de secol douăzeci, mulţi oameni au fost convinşi 
de holismul lui Quine. Aceste argumente erau bazate pe 
consideraţii foarte generale şi nu pe istoria unor episoade 
particulare din ştiinţă. Se consideră de obicei că cel mai 
puternic argument al lui Quine este acela în care el susţine 
că nu există nici o modalitate de a trasa distincţia dintre 
schimbările petrecute în interiorul cadrelor şi tranzitiile 

de la un cadru la altul într-un mod care să fie ştiinţific şi 
care să nu implice o eroare de tip petitio principii. 

Totuşi, Kuhn nu a avut nici o problemă în a deosebi 
ştiinţa normală de schimbarea revoluţionară în unele 
cazuri ştiinţifice reale. El consideră cele două procese 
constituie un fapt istoric clar şi am putea argumenta că, 
prin recunoaşterea acestei distincţii, Kuhn a putut să 
ajungă la o serie de observaţii importante. Michael Fried- 
man (2001) a argumentat că, în acest punct, Kuhn a avut 
dreptate şi Quine a greşit. Dacă abordăm episoadele 
ştiinţifice reale folosind ideea de cadre conceptuale şi 
distincţia dintre două tipuri de schimbare, vom putea în- 
telege mai bine modul în care ştiinţele au evoluat. Opinia 
quineană potrivit căreia nu putem folosi în mod eficient 
distincţia dintre două tipuri de schimbare conceptuală 
pare să fie bazată pe o concepţie extrem de stringentă 
despre ce ar trebui să facem pentru a recunoaşte două 
tipuri de schimbare. 

Este justificabilă negarea quineană a concepţiei bi- 
procesuale? Într-o apologie din 1982 a lui Quine, Thomas 
Ricketts încearcă să exprime mai în detaliu modul în care 
Quine ar putea să se împotrivească unei concepţii bi-pro- 
cesuale. Să presupunem că un om de ştiinţă chiar lipeşte 
un set de principii fundamentale pe uşa laboratorului său 
şi susţine că aceste principii constituie cadrul său con- 
ceptual. Principiile de pe uşă s-ar putea schimba, spune 
omul de ştiinţă, dar se vor schimba însă printr-un proces 
special. Va trebui Quine să accepte o concepţie bi-proce- 
suală în acest caz? Poate că nu. Un om de ştiinţă ar putea 
să lipească nişte principii pe uşă şi să spună că sunt dife- 
rite, dar dacă Quine are dreptate în privinţa naturii holiste 
a testării, procesele reale prin care omul de ştiinţă îşi 
modifică opiniile vor fi toate de acelaşi tip. Tot ce se petrece 
este un proces pragmatic de ajustare în vederea evitării 
tensiunilor şi observaţiilor neaşteptate, indiferent dacă 
ideile supuse schimbării sunt lipite sau nu pe uşă. Nu există 
nici un sens în care schimbările efectuate în interiorul ca- 

drului conceptual sunt „călăuzite de fapte”, iar cele care 
afectează cadrul sunt „doar pragmatice”. Toate schimbările 
suferite de orice opinie rezultă din acelaşi tip de ajustare 
a reţelei totale. 

Astfel, în încercarea de a stabili dacă natura bi- 
procesuală a schimbării ştiinţifice este sau nu este o iluzie, 
ajungem din nou la problema testării şi confirmării. To- 
tuşi, ar trebui să spun că, în pofida acestor probleme, 
ideea de teorie bi-procesuală a schimbării ştiinţifice 
pare într-adevăr că a fost folositoare oamenilor care au 
lucrat asupra unor cazuri particulare. Pe lângă Kuhn, îi mai 
avem pe Lakatos şi Laudan, care au concepţii bi-procesuale 
de tipuri diferite. După cum am spus mai devreme în 
acest capitol, putem folosi teoriile diferite ale lui Kuhn şi 
Laudan pentru a face deosebire între tipuri diferite de 
domenii ştiinţifice — unele domenii sunt călăuzite de pa- 
radigme kuhniene, iar unele presupun o competiţie con- 
tinuă între programe de cercetare. Alte domenii ar putea 
să manifeste un amestec al celor două situaţii. Acestea 
par într-adevăr să fie nişte distincţii folositoare. Iar Quine 
şi adepţii săi ar recunoaşte că, într-un astfel de caz, utili- 
tatea este arbitrul suprem. 

Această temă a fost subiectul unor discuţii aprinse 
din ultima vreme şi mai sunt multe lucruri care ar putea fi 
spuse. Deasupra întregii discuţii atârnă fantoma lui Im- 
manuel Kant, el fiind primul filosof care a dezvoltat o 
concepţie detaliată în care un cadru conceptual abstract 
are rolul de a călăuzi cercetarea empirică ([1781] 1998). În 
opinia lui Kant, cadrul conceptual fundamental prin care 
descriem lumea este neschimbat şi universal la toţi oa- 
menii normali. Nu putem scăpa niciodată de acest cadru 
conceptual (şi nici nu am dori, dacă am putea). Pe parcursul 
secolului al douăzecilea, ideea de cadru sau de „schemă 
conceptuală” a atras mai mulţi filosofi care însă au susţinut 
că aceste scheme pot fi schimbate şi nu sunt universale în 
toate culturile. Unele dintre ideile radicale discutate în 
capitolul următor pot fi considerate o combinaţie între 

ideile kantiene despre rolul schemelor conceptuale şi con- 
ceptia relativistă în care sunt posibile scheme alternative. 

Nu putem aşeza cu precizie toţi filosofii ştiinţei în ca- 
tegoria celor care intretin concepţii „bi-procesuale” sau 
concepţii „uni-procesuale”. Feyerabend este un caz in- 
teresant. El a recunoscut puterea psihologică avută de 
cadrele conceptuale lingvistice şi cosmologice, dar a sus- 
ţinut că persoana imaginativă poate rezista limitelor unui 
cadru. 

Popper a respins de asemenea întreaga idee de cadru 
sau context conceptual pentru motivul că îngrădeşte gândi- 
rea şi cunoaşterea. El l-a numit „mitul contextului”. Feyera- 
bend nu considera cadrele conceptuale ca fiind mitice, ci 
era de părere că graniţele acestora pot fi depăşite. 

Un alt răspuns interesant la aceste probleme poate fi 
găsit în lucrarea lui Peter Galison (1997). Galison argumen- 
tează că, în ştiinţă, schimbările fundamentale din diferitele 
elemente care alcătuiesc o disciplină ştiinţifică nu tin pasul 
una cu cealaltă. În timp ce Kuhn descria un proces în care 
se petrece o schimbare simultană a ideilor teoretice, me- 
todelor, standardelor şi datelor observationale, Galison 
argumentează că, în cadrul fizicii, schimbarea fundamen- 
tală a tradiţiilor experimentale tinde să se petreacă în 
mod non-simultan cu schimbarea fundamentală a teoriei. 
Acest lucru se petrece datorită autonomiei parţiale a 
acestor aspecte diferite ale ştiinţei la scală mare. (Instru- 
mentatia reprezintă încă o tradiţie cu propriile sale ritmuri 
şi cauze ale schimbării.) Astfel, o schimbare teoretică majoră 
devine mult mai maniabilă prin faptul că avem posibilitatea 
să ne aşteptăm că alte aspecte ale aceluiaşi domeniu nu 
se vor schimba în acelaşi timp. Rupturile se petrec la un 
nivel mult mai local decât în modelul kuhnian şi dome- 
niul are la dispoziţie mai multe resurse pentru a negocia 
tranziţiile într-un mod ordonat. Istoria unui domeniu ști- 
intific manifestă „suduri” de mai multe tipuri diferite, dar 
aceste suduri nu sunt aliniate una cu cealaltă. În felul acesta, 
structura devine mai rezistentă. 

Explicaţia lui Galison de dovedeşte că există mai multe 
modalităţi de a discuta relaţia dintre diferitele tipuri de 
schimbare ştiinţifică. Nu ar trebui să considerăm că totul 
se reduce la o alegere simplă între tabăra uni-procesuală 
(Popper, Quine şi Feyerabend într-un anumit sens) şi 
tabăra bi-procesuală (Carnap, Kuhn, Lakatos, Laudan şi 
Friedman). Situaţia este mai complicată de atât. Iar diferite 
tipuri de cadre conceptuale au roluri diferite — nu ar trebui 
să considerăm că o tradiţie de cercetare în varianta lui 
Laudan are acelaşi rol pe care îl are cadrul conceptual 
universal al lui Kant! Acestea sunt două lucruri foarte di- 
ferite. Nu am spus nimic de asemenea despre distincţia 
dintre concepţiile bi-procesuale care consideră că oame- 
nii îşi modifică cadrele conceptuale şi cele care consideră 
că oamenii sar de la una la alta. (Poate până la urmă nu e 
nici o diferenţă.) 

În orice caz, în ultima sută de ani, introducerea şi 
critica concepţiilor bi-procesuale despre schimbarea con- 
ceptuală a constituit un subiect de analiză a ştiinţei şi cu- 
noaşterii mereu reiterat. 


Lecturi suplimentare 


Cel mai cunoscut articol al lui Lakatos se găseşte în Lakatos and 
Musgrave, Criticism and the Growth of Knowledge (1970). Un alt arti- 
col important este Lakatos 1971. Cohen, Feyerabend, and Wartofsky 
1976 este o colecţie de eseuri despre opera sa. 

Cea mai cunoscută carte a lui Feyerabend este Against Method 
(1975), dar interesante sunt şi articolele sale anterioare (adunate în 

Feyerabend 1981). Cărţile sale ulterioare nu sunt la fel de bune, cu 
toate că Science in a Free Society (1978) are unele parti interesante. 
The Worst Enemy of Science (Preston, Munevar, and Lamb 2000) 
este o colecţie de eseuri despre Feyerabend. Horgan 1996 conţine 
un interviu interesant şi cu acest autor. 

Legătura dintre Lakatos şi Feyerabend este documentată în 
detaliu în Motterlini 1999. 

Cel mai cunoscut articol al lui Carnap despre „cadrul lingvistic” 
este ,Empiricism, Semantics, and Ontology” (1956), care este foarte 
accesibil, comparativ cu alte lucrări ale lui Carnap. O altă discuţie 
foarte influentă (dar dificilă) despre „schemele conceptuale”, care 
dezvoltă unele din temele lui Quine, este Davidson 1984. 


8. 
PROVOCAREA 
SOCIOLOGIEI ŞTIINŢEI 


8.1 Dincolo de filosofie? 


În ultima parte a secolului al douăzecilea, ideile despre 
ştiinţă se aflau într-o stare de flux. Opțiunile proliferau, 
inclusiv opţiunile radicale. În capitolul anterior am discu- 
tat unele dintre aceste dezvoltări din punctul de vedere al 
filosofiei ştiinţei. Acelaşi fenomen se găseşte — poate cu 
atât mai mult — în domenii aflate la graniţă cu filosofia. 
Acesta este un subiect al capitolului de faţă. Mă voi axa 
asupra sociologiei ştiinţei, având în vedere că este un 
domeniu care a început să interacţioneze puternic cu 
filosofia. Unele probleme asemănătoare au fost discutate 
şi în istoria ştiinţei, dar sociologia a fost cea care şi-a 
asumat uneori rolul de înlocuitoare sau de „disciplină 
succesoare” a filosofiei ştiinţei (Bloor 1983). 


8.2 Robert Merton şi „vechea” sociologie 
a ştiinţei 


Ştiinţa este o activitate socială. Se pare aşadar că un do- 
meniu la care ar trebui să facem apel pentru a înţelege 
acest fapt este sociologia, studiul general al structurilor 
social umane. 

„Sociologia ştiinţei” s-a dezvoltat la mijlocul secolului 
al douăzecilea. Pentru o perioadă, a avut interacțiuni 
puţine cu filosofia ştiinţei. Fondatorul acestui domeniu, 
care a rămas figura centrală timp de mai mulţi ani, a fost 
Robert Merton. 

„Sociologia mertoniană a ştiinţei” este în esenţă socio- 
logie tradiţională aplicată la structura ştiinţei şi la dezvol- 
tarea istorică a acesteia. În anii '40, Merton a izolat ceea 
ce el numea „norme” ale ştiinţei — un set de valori funda- 
mentale care guvernează comunităţile ştiinţifice. Aceste 
norme sunt universalismul, comunismul, dezinteresul şi 
scepticismul organizat. Universalismul este ideea potrivit 
căreia atributele personale şi mediul social al unei per- 
soane sunt irelevante pentru valoarea ştiinţifică a ideilor 
sale. Comunismul presupune proprietatea comună a ide- 
ilor şi rezultatelor ştiinţifice. Oricine poate folosi orice idee 
ştiinţifică în activitatea sa; francezilor nu le este interzis să 
folosească rezultatele obţinute de englezi. Norma dezin- 
teresului a devenit discutabilă în urma ideilor ulterioare 
ale lui Merton, dar ideea de bază este aceea că oamenii de 
ştiinţă ar trebui să acţioneze mai curând în beneficiul unei 
activităţi ştiinţifice comune decât în interes personal. Scep- 
ticismul organizat este un model manifestat la nivel de co- 
munitate de investigare şi testare a ideilor şi nu de adoptare 
necritică a acestora. (Merton a adăugat şi umilința la lista 
sa de norme, dar aceasta este mai puţin importantă.) 

Cele patru norme constituie o parte din expunerea 
mertoniană a ştiinţei. Merton a mai adăugat o altă idee 
importantă într-un studiu renumit (şi accesibil) prezentat 
prima dată în 1957. Este vorba despre sistemul de recom- 
pense al ştiinţei. Merton susţine că moneda de bază a 
recompensei ştiinţifice este recunoaşterea, mai ales recu- 
noaşterea faptului de a fi prima persoană care a venit cu 
o idee. Acesta, consideră Merton, este singurul drept de 
proprietate recunoscut în ştiinţă. Odată ce o idee este publi- 
cată, aceasta devine proprietate ştiinţifică comună, conform 
normei comunismului. În cel mai bun caz, omul de ştiinţă 
este recompensat prin botezarea ideii după numele său, 
aşa cum putem vedea în cazuri precum darwinismul, 
constanta lui Planck şi legea lui Boyle. 

Merton argumentează că importanţa recunoasteni este 
evidenţiată de faptul că istoria ştiinţei este intesata cu 

dispute pentru întâietate, deseori extrem de caustice. Să 
nu vă inchipuiti că figurile implicate au fost întotdeauna 
perdanti geloşi. Galileo s-a luptat pe viata şi pe moarte 
pentru recunoaşterea unor idei pe care le-a avut. Newton 
s-a luptat cu Hooke pentru legea inversului pătratului şi 
s-a luptat cu Leibniz pentru paternitatea calcului infinite- 
zimal. Acest model a continuat neschimbat din secolul al 
şaptesprezecelea până astăzi. Un factor des întâlnit îl 
constituie loialitatile nationale, aşa cum se poate observa 
in disputa recenta dintre americanul Robert Gallo si fran- 
cezul Luc Montagneir asupra descoperirii din 1983 a 
HIV. Această tendinţă generală cunoaşte şi unele excepţii. 
Cea mai cunoscută excepţie este non-disputa extrem de 
politicoasă şi distinsă dintre Charles Darwin şi Alfred 
Russell Wallace asupra teoriei evoluţiei prin selecţie natu- 
rală din secolul al nouăsprezecelea. Dar, atunci când doi 
oameni de ştiinţă par să ajungă la o idee cam în aceeaşi 
perioadă, modelul urmat de obicei este acela al luptei 
pentru întâietate. După cum spune Merton, patosul mo- 
ral observat în aceste dezbateri, chiar şi din partea celor 
care nu sunt implicaţi direct, este dovada operării unui 
standard fundamental de comunitate. 

Merton argumentează că sistemul de recompense al 
ştiinţei funcţionează mai ales pentru a încuraja gândirea 
originală, ceea ce este un lucru bun. Dar maşinăria poate 
de asemenea să dea rateuri, mai ales atunci când dorinţa 
de recompensă depăşeşte orice alt demers al omului de 
ştiinţă. Principalele comportamente „deviante” care rezultă 
sunt frauda, plagiatul, calomnia şi defăimarea. Dintre aces- 
tea, Merton susţine că frauda este foarte rară, plagiatul 
întrucâtva mai puţin rar, iar calomnia foarte comună. 
Frauda este rară în principal datorită unei supravegheri 
interne riguroase realizată de oamenii de ştiinţă, care este 
generată în parte de propriile lor ambiţii, dar şi de exis- 
tenta unui scepticism organizat. Plagiatul există într-adevăr, 
dar cea mai obişnuită supapă a comportamentului deviant 
este calomnia şi defăimarea competitorilor. Mai exact, este 

vorba de o formă specială de calomnie care are legătură 
cu structura de recompense a ştiinţei: acuzaţia de plagiat. 
Acest tip de comportament este mult mai comun decât 
furtul efectiv. Atunci când doi oameni de ştiinţă par să 
ajungă la o idee în mod simultan, este uşor şi de multe 
ori eficient să insinuezi că, în timp ce descoperirea mea 
este legitimă, nu este o întâmplare că profesorul Z a 
descoperit ceva foarte asemănător în aceeaşi perioadă. 
Până la urmă, profesorul Z lua notițe fără oprire în timpul 
unei prelegeri informale pe care am tinut-o acum câteva 
luni şi a incoltit unul dintre doctoranzii mei vrând să ştie 
cum am reuşit să... (etc.). Profesorul Z sau aliaţii lui Z vor 
răspunde de multe ori cu aceeaşi monedă. 

Merton are de asemenea o discuţie acidă cu referire 
la faptul că tipul de recunoaştere care constituie recom- 
pensa de bază în ştiinţă nu este dată decât unui nu- 
măr mic de oameni de ştiinţă. Nu există destule legi şi 
constante care să ajungă la toată lumea. Rezultatul este 
reprezentat de forme moderate de devianta precum 
mania de a publica. Pentru lucrătorii de rând care nu pot 
spera că vor produce o descoperire care să cutremure 
lumea, publicarea devine un substitut pentru recunoas- 
terea reală. 

Deşi mania de a publica este reală (şi nu mai puţin 
reală în filosofie decât în ştiinţă), sunt de părere că ana- 
liza lui Merton nu este tocmai corectă în acest punct. 
Oamenii de ştiinţă (şi filosofii) care nu pot spera că vor 
produce un alt e = mc? se vor bucura totuşi de multe 
ori de o bună reputaţie într-o comunitate restrânsă de 
oameni care lucrează la rezolvarea aceloraşi probleme 
detaliate. Chiar şi recunoaşterea venită din partea unei 
comunităţi extrem de mici de colegi poate constitui o 
bună sursă de motivaţie. Analiza kuhniană a ştiinţei 
normale a recunoscut acest fapt. lar mania de a publica 
mai poate fi explicată, cel puţin în ultimii ani, de dorinţa 
administraţiei universităţilor de a avea o modalitate 
simplă de măsurare a productivităţii. 

Editorul lui Merton, Norman Storer, ne sugerează să 
comparăm normele lui Merton cu un „motor“ şi sistemul 
de recompense cu „electricitatea” care face motorul să 
funcţioneze (Merton 1973). Normele descriu o structură 
de comportament social, iar sistemul de recompense 
reprezintă elementul care motivează oamenii să participe 
la aceste activităţi. Dar nu este foarte clar care este relaţia 
dintre cele două părţi ale acestei poveşti. După cum 
însuşi Merton observa, sistemul de recompense se poate 
situa într-un raport de tensiune cu normele. De fapt, nu 
văd ce ar mai rămâne din norma dezinteresului dacă luăm 
în considerare analiza mertoniană a sistemului de recom- 
pense. Se pare cain locul dezinteresului avem un tip special 
de ambiţie şi egocentrism. 

Discuţiile anterioare din această carte ne indică şi unele 
posibile probleme pe care le-ar avea „scepticismul orga- 
nizat” al lui Merton. În această idee există în mod cert o 
parte de adevăr şi este la fel de atractivă ca şi anunţurile 
simple ale empirismului. Dar trebuie să avem în vedere 
argumentul kuhnian potrivit căruia prea multă dorinţă de 
a revizui concepţiile fundamentale duce la haos în ştiinţă. 
După Kuhn, în ştiinţă există un echilibru delicat între scep- 
ticism şi încredere, între receptivitate şi dogmatism. 

Totuşi, în analiza lui Merton, putem observa un bun 
pattern pentru oteorie a structurii ştiinţei. Avem o descri- 
ere a recompenselor şi stimulentelor care motivează oa- 
menii de ştiinţă individuali şi avem o expunere a modului 
în care aceste comportamente individuale generează 
caracteristicile sociale de nivel superior din ştiinţă. Ne vom 
întoarce la această idee în capitolul 11. 

Sociologia lui Merton este de multe ori considerată 
stilul „vechi” de sociologie a ştiinţei, un stil care a fost de- 
păşit acum aproape treizeci de ani. Această expunere are 
însă unele idei bune, în special interpretarea rolului re- 
compenselor. Sociologia ştiinţei în tradiţie mertoniană 
continuă şi astăzi, chiar dacă are mai puţin dramatism şi 
mai puţine scrâşnete din dinţi decât au noile abordări. 

8.3 Apariția programului tare 


În anii '70, sociologia ştiinţei s-a schimbat, s-a extins şi a 
devenit mai ambițioasă. lată o modalitate standard prin 
care se face de multe ori deosebire între ,vechea” şi „noua” 
abordare. Vechea abordare dorea să descrie structura so- 
cială şi poziţia socială ale ştiinţei ca întreg şi nu încerca să 
explice opinii ştiinţifice particulare în termeni sociologici. 
Noua abordare a încercat să folosească metode sociolo- 
gice pentru a explica de ce oamenii de ştiinţă cred lucrurile 
pe care le cred, de ce se comportă aşa cum se comportă 
şi în ce mod gândirea şi practica ştiinţifice se schimbă 
odată cu trecerea timpului. 

Această descriere standard este parţial adevărată. Dar 
noua sociologie a ştiinţei este de asemenea interesată 
de norme generale, in special norme ale rationalitatii. 
Recenta sociologie a ştiinţei a lucrat de asemenea cu o 
concepţie diferită despre teoriile ştiinţifice. Cel puţin în 
unele lucrări ale sale, Merton a adoptat o concepţie des- 
pre teoriile ştiinţifice care este apropiată de empirismul 
logic — teoriile sunt în esenţă reţele de generalizari pre- 
dictive. Noua sociologie a adoptat perspectiva lui Kuhn, 
holismul testării, incomensurabilitatea, noi idei despre 
observaţie şi diferite concepţii speculative despre limbajul 
ştiinţific. De fapt, aceste idei formează un „pachet anti- 
pozitivist” care a fost acceptat nu doar de sociologi, dar şi 
de multi istorici, critici de orientare feministă şi alţii intere- 
Sati de ştiinţă din ultima parte a secolului al douăzecilea. 

Sociologii au adoptat concepţiile unor filosofi, dar in- 
tentionau ca abordarea lor să contrazică multe dintre 
ideile filosofice despre ştiinţă. Unii vedeau în sociologie 
un înlocuitor al filosofiei ştiinţei, un domeniu care deve- 
nise arid şi încărcat cu mituri inutile. Pozitivistii logici, care 
păreau cei mai arizi şi abstracti, au devenit personajele 
negative şi până la urmă s-au transformat în cazuri para- 
digma de Bărbaţi Albi Morți. 

Cel mai cunoscut proiect din această nouă forma de 
sociologie a ştiinţei este programul tare din sociologia 
cunoaşterii ştiinţifice. Acest proiect a fost dezvoltat de un 
grup interdisciplinar bazat la Edinburgh, Scoţia, în anii '70, 
condus (într-o anumită măsură) de Barry Barnes şi David 
Bloor. O idee centrală a programului tare este „principiul 
simetriei”. 

Acest principiu susţine că toate formele de credinţă şi 
comportament ar trebui să fie abordate folosind aceleaşi 
tipuri de explicaţie. În particular, nu ar trebui să oferim 
tipuri de explicaţie total diferite pentru credinţe pe care 
le considerăm adevărate şi credinţe pe care le conside- 
răm false. Propria noastră evaluare a unei idei nu ar trebui 
să aibă nici un efect asupra modului în care îi explicăm 
istoria şi rolurile sociale. 

Aplicat la ştiinţă, principiul simetriei ne spune că opi- 
niile sau convingerile ştiinţifice sunt produse ale aceloraşi 
tipuri generale de forţe care generează alte tipuri de opinii. 
Oamenii de ştiinţă nu reprezintă o rasă aparte de gândi- 
tori puri şi dezinteresati care nu sunt atenţi decât la date 
şi logică. Oamenii de toate felurile trăiesc în comunităţi care 
au norme locale stabilite social de regularizare a opiniilor 
— norme pentru fundamentarea afirmațiilor, pentru gestio- 
narea neînțelegerilor, pentru stabilirea celor care vor fi 
ascultați şi a celor care vor fi ignorati. De multe ori, aceste 
norme vor fi mai degrabă deprinderi subtile, decât reguli 
afirmate explicit. 

Oamenii de ştiinţă sunt persoane care lucrează într-un 
tip neobişnuit de comunitate. Această comunitate este 
caracterizată prin prestigiu înalt, o pregătire şi o iniţiere 
îndelungate, opţiuni vestimentare al căror prost gust este 
notoriu şi jucării scumpe. Dar, conform sociologilor, este 
în continuare o comunitate în care opiniile sunt stabilite 
şi apărate prin intermediul normelor locale care sunt cre- 
atii umane, menținute prin interacţiune socială. Deseori, 
oamenii de ştiinţă consideră inferioare opiniile care apar- 

tin altor comunităţi, dar această atitudine depreciativa face 
parte din normele locale ale comunităţii ştiinţifice. Con- 
stituie una din regulile jocului. 

Prin urmare, trebuie să recunoaştem că tipurile de fac- 
tori care explică de ce oamenii de ştiinţă au ajuns să creadă 
că genele sunt alcătuite din ADN sunt aceleaşi tipuri de 
factori folosiţi pentru a explica modul în care alte comu- 
nitati ajung la opiniile lor foarte diferite — de exemplu, 
convingerea unei comunităţi tribale că seceta se datorează 
rea voinţei unei divinităţi locale. În ambele cazuri, opiniile 
sunt stabilite şi menținute în comunitate prin implemen- 
tarea normelor locale de argumentare şi justificare. 
Normele însele sunt diferite în comunitatea tribală şi în 
comunitatea oamenilor de ştiinţă, dar în ambele cazuri se 
aplică acelaşi principiu general. Lucrul cel mai important 
este să nu acordăm Lumii Reale un rol special în expli- 
carea opiniilor ştiinţifice pe care să nu îl aibă în explicarea 
altor opinii care sunt acceptate de normele locale ale 
comunităţii. 

Programul tare a urmărit de asemenea să analizeze 
teorii ştiinţifice particulare şi relaţia acestora cu circum- 
stantele sociale. Această abordare a devenit destul de 
controversată. Scopul era acela de a explica unele opinii 
ştiinţifice în termenii „intereselor” politice ale oamenilor 
de ştiinţă şi al locului pe care îl ocupă în societate. 

De exemplu, Donald MacKenzie (1981) a argumentat 
că dezvoltarea unora dintre cele mai importante idei din 
statistica modernă ar trebui să fie înţeleasă în termenii 
rolului avut de acest instrument în concepţia anglo- 
saxonă de secol nouăsprezece despre evoluţia umană şi 
consecinţele sociale ale acesteia. Această legătură s-a 
produs în parte prin intermediul programului de eugenie, 
încercarea de influențare a evoluţiei umane prin încuraja- 
rea unor oameni să se înmulțească şi descurajarea altora 
de la un astfel de act. MacKenzie argumentează că exista 
un corp de idei biologice, matematice şi sociale care se 
potriveau destul de bine cu „interesele“ claselor mijlocii 

ambitioase şi reformiste anglo-saxone. Astfel, MacKenzie 
afirmă un fel de legătură între popularitatea anumitor 
idei ştiinţifice şi matematice pe de o parte şi unii factori 
politici mai largi pe de alta. Ce fel de legătură ar trebui 
să fie aceasta? MacKenzie este precaut. Atunci când se 
fac legături între anumite idei ştiinţifice şi contextul lor 
politic, sociologul ştiinţei se grăbeşte să spună că nu se 
referă doar la o simplă determinare a gândirii ştiinţifice 
de către factorii politici. Uneori, sunt folosiţi termeni 
metaforici precum „reflectă“; ideile ştiinţifice „reflectă 
interesele” unui grup social. Desigur, uneori se poate 
demonstra că popularitatea unei idei ştiinţifice avanta- 
jează un grup social. Dar am putea afirma oare că acest 
avantaj explică popularitatea ideii ştiinţifice? Dacă da, 
atunci este vorba de o explicaţie cauzală, chiar şi una 
limitată, sau de vreun alt tip de explicaţie? Lucrurile acestea 
au generat unele neclaritati, dar problema analizei cauzale 
în sistemele sociale complexe este deseori foarte dificilă. 
Şi totuşi se are în vedere un anumit tip explicaţie. 

Această cercetare a ideilor şi „intereselor” ştiinţifice a 
dat naştere unui conflict între filosofii şi istoricii traditio- 
nali, dar nu a generat un conflict doar între „boşorogi”. 
Chiar şi Kuhn a avut o atitudine critică fata de un astfel de 
demers. Deşi lucrarea lui Kuhn este întotdeauna citată de 
aceia care caută să lege ştiinţa de contextul său politic 
mai larg, Structura nu a avut prea multe de spus despre 
influenţa exercitată de viaţa politică „externă” asupra 
ştiinţei. Kuhn a analizat politica „internă“ a ştiinţei — cine 
scrie manualele, cine determină care probleme au priori- 
tate înaltă. El considera că izolarea deciziei ştiinţifice de 
influenţele politice generale reprezintă un punct forte al 
ştiinţei. În pofida statutului său de erou, Kuhn nu era mul- 
tumit de sociologia ştiinţei cu tente mai radicale care a 
apărut după el. 

Programul tare este de asemenea asociat cu relativis- 
mul. Mulţi sociologi acceptă această etichetă, noi trebuie 
să fim însă atenţi. Există atât de multe definiţii ale relati- 

vismului care sunt puse în circulaţie încât ideea de rela- 
tivism adoptată de sociologi nu este neapărat aceeaşi cu 
cea folosită de comentatori şi de critici. Formele de rela- 
tivism care sunt importante aici se referă la standarde ce 
tin de raționalitate, demonstraţie şi justificare. Practic, 
relativismul în acest context susţine că nu există un singur 
set de standarde îndreptăţite să guverneze justificarea 
opiniilor. Aplicabilitatea unor astfel de standarde depinde 
propria situaţie sau propriul punct de vedere (vezi de 
asemenea glosarul şi secţiunea 6.3). În acest sens, pro- 
gramul tare tinde într-adevăr să fie relativist. Acest 
program susţine că ştiinţa nu are nici o autoritate specială 
care să meargă dincolo de toate normele locale. Dimpo- 
trivă, normele şi standardele care guvernează opiniile 
ştiinţifice nu pot fi justificate decât din interior, lucru 
valabil şi în cadrul altor norme nestiintifice. Noi, cei care 
trăim în societăţi dominate de ştiinţă, am putea fi cu 
uşurinţă înclinați să spunem: „Ştiinţa este într-adevăr cea 
mai bună cale de a descoperi lumea”. Dar, potrivit pro- 
gramului tare, afirmarea acestor lucruri nu este decât o 
expresie a normelor noastre locale. Nimeni nu poate spera 
că se va reuşi să aibă un punct de vedere situat în afara 
tuturor normelor locale şi sistemelor conceptuale şi să 
spună: „Acest sistem conceptual sau acest set de norme 
locale este într-adevăr cel mai bun, este cel care ne adap- 
tează cel mai bine la lume”. 

Astfel, în pofida unor perspective diferite din dome- 
niu, se poate spune pe bună dreptate că programul tare 
este expresia unei poziţii relativiste fata de opinie şi 
justificare. 

O problemă renumită pe care o au relativiştii este 
aplicarea relativismului la el însuşi. Această problemă are 
într-adevăr diferite rezolvări, dar poate provoca în mod 
indubitabil unele încurcături. Din nefericire, exact lucrul 
acesta s-a întâmplat în sociologia ştiinţei. Aplicarea prin- 
cipiilor domeniului la el însuşi a dus la discuţii interminabi- 

le care au împovărat domeniul. Dacă toate opiniile se 
explică în termenii aceloraşi tipuri de factori sociali şi nici 
un set de norme locale nu poate fi considerat „cu adevărat” 
superior dintr-un punct de vedere extern, atunci ce putem 
spune despre teoriile care aparţin sociologiei ştiinţei? 
Aceasta a ajuns să fie numită „problema reflexivităţii”. 
În mare parte, sociologii ştiinţei au acceptat că afirmaţiile 
lor sunt adevărate în raport cu propriile lor idei. Ei au ac- 
ceptat că propriile lor teorii nu erau justificate decât în 
conformitate cu normele sociale locale. Această concluzie 
este ok, dar toată această problemă a dus la nesfârşite 
obsesii şi ambiţii metodologice. 

În această secţiune, am discutat un curent mai tumul- 
tuos din sociologia post-mertoniană a ştiinţei. Dar, deşi 
este uşor de scris ca şi cum „programul tare” a fost un 
ansamblu omogen şi compact, acest program a conţinut 
totuşi o varietate foarte mare. Şi nu a fost singurul tip de 
sociologie a ştiinţei care s-a dezvoltat în această perioa- 
dă. Aşa cum programul tare a dat la o parte interpretările 
anterioare ale ştiinţei în anii '70, tot aşa avea să fie şi el 
parţial dat la o parte în anii '80. 


8.4 Leviathan şi Latour 


Această secţiune are în vedere două dintre cele mai cunos- 
cute opere din perioada recentă a sociologiei ştiinţei. 

Prima este mai curând o istorie documentată sociologic 
decât o carte de sociologie pură: Leviathan and the Air 
Pump’ de Steven Shapin şi Simon Schaffer (1985; voi abrevia 
cartea Leviathan). Această carte nu susţine programul tare, 
însă este de multe ori considerată o dezvoltare sofisticată 
a ideilor acestuia. Cartea este de fapt atât de respectată 
încât există mai multe tabere diferite care o revendică. 

A doua carte este mai controversată; a avut un rol 
important într-o transformare care s-a petrecut în cadrul 


* Leviathan şi pompa de aer - nt. 

sociologiei ştiinţei: Laboratory Life’ de Bruno Latour şi 
Stephen Woolgar (1979). Această carte a apărut înainte 
de Leviathan şi este cunoscută ca fiind o operă de pionierat 
în ceea ce priveşte stilul adoptat. 

Leviathan discută apariţia ştiinţei experimentale din 
Anglia secolului al şaptesprezecelea. Acest episod este 
important pentru înţelegerea ştiinţei, pentru rolul istoric 
pe care l-a avut în instituirea structurii sociale specifice 
ştiinţei şi de asemenea pentru ilustrarea acestei structuri 
într-un mod clar. Cartea se centrează asupra unei dispute 
între Robert Boyle, un reprezentant important al noii ştiinţe 
experimentale, şi Thomas Hobbes. Hobbes este pomenit 
acum mai ales în contextul filosofiei politice (cartea aces- 
tuia din 1660, Leviathan, la care Shapin şi Schaffer fac 
referire în titlul lor, este o operă de acest gen), dar el s-a 
angajat şi în dispute ştiinţifice. Conflictul dintre Boyle şi 
Hobbes nu a fost un exemplu de „ştiinţă versus religie” 
sau ceva de genul acesta, ci a fost o controversă asupra 
unor probleme ştiinţifice particulare şi asupra formei pe 
care ar trebui să o aibă munca şi argumentaţia ştiinţifice. 
Bayle a ieşit învingător. 

După Shapin şi Schaffer, această perioadă, mai ales 
prin intermediul operei lui Boyle, a pus bazele unei noi 
modalităţi prin care munca experimentală poate avea un 
impact asupra investigaţiei teoretice. Boyle şi aliaţii săi au 
dezvoltat o nouă concepţie despre ce constituie subiectul 
investigaţiilor şi disputelor ştiinţifice şi despre cum ar trebui 
rezolvate aceste dispute. Societatea Regală din Londra, 
fondată în 1660 de grupul lui Boyle, devenea expresia 
instituţională a noii abordări. Abordarea lui Boyle nu a 
devenit modelul ştiinţei în ultima parte a secolului al şap- 
tesprezecelea, dar a devenit un model foarte important, cu 
precădere în Anglia. Unele tari europene din acea perioa- 
dă adoptaseră „stiluri” ştiinţifice destul de diferite (iar multi 
ar spune că aceste stiluri încă nu au dispărut definitiv). 


* Viaţa în laborator — n.t 

Boyle a căutat să deosebească în mod clar cercetarea 
publică şi colectivă a „chestiunilor de fapt” de alte tipuri 
de activitate. Propunerea de ipoteze cauzale raportate la 
rezultatele experimentale este întotdeauna speculativă şi 
ar trebui să fie realizată cu precauţie. Problemele teologice 
şi metafizice ar trebui să fie separate total de munca 
experimentală. 

Prin delimitarea unei zone particulare în care disputele 
puteau fi controlate şi puteau aduce rezultate, Boyle spera 
să demonstreze că dezbaterea ştiinţifică este compatibilă 
cu ordinea socială. Secolul al şaptesprezecelea fusese 
martorul unui război civil în Anglia, iar toată această pe- 
rioadă din istoria Europei a fost una în care chiar şi cele 
mai abstracte probleme teologice păreau capabile să 
producă revolte violente. Exista astfel o preocupare ac- 
centuată pentru găsirea unei modalităţi de a controla 
dezacordurile şi disputele — de a opri orice degenerare în 
haos. După Shapin şi Schaffer, Boyle considera că grupul 
său de colegi orientati experimental constituie un model 
de ordine şi de rezolvare a conflictului pentru societate în 
ansamblu. 

Boyle nu doar a stabilit noi modalităţi de organizare a 
activităţii ştiinţifice, el a stabilit de asemenea noi modali- 
tati de a vorbi: noi modalităţi de a formula şi de a răspunde 
la întrebări, de a aborda obiecțiile şi de a ajunge la o în- 
telegere. Putem vedea acest lucru, argumentează Shapin 
şi Schaffer, în modul în care Boyle a abordat termeni cheie 
precum ,vacuum”. Existenţa vacuumurilor a constituit o 
importantă temă de discuţie în secolul al şaptesprezecelea. 
Fizica lui Aristotel susţinea că vacuumurile nu pot exista, 
dar diferite experimente întreprinse au sugerat că acestea 
ar putea exista. Activitatea experimentală a lui Boyle a 
presupus folosirea unei pompe care aparent putea să 
elimine tot sau aproape tot aerul dintr-un recipient de sti- 
clă, în care se puteau apoi efectua experimente. Shapin şi 

Schaffer argumentează că Boyle nu încerca de fapt să 
răspundă la întrebările tradiţionale despre vacuumuri. 
Dimpotrivă, el a reinterpretat întrebările despre vacuumuri 
într-un mod care le-a pus în contact cu sistemul său expe- 
rimental. Au existat critici care au deplâns faptul că pompa 
lui Boyle nu răspundea la întrebările pe care şi le puneau. 
Strategia lui Boyle a fost aceea de a înlocui în mod subtil 
aceste întrebări cu alte întrebări care puteau fi subiectul 
demersului experimental. Vechile întrebări — cum ar fi 
întrebarea dacă ar putea exista un vacuum absolut pur — 
fuseseră formulate în aşa fel încât ar fi generat dispute 
nesfârşite şi imposibil de controlat. 

Shapin şi Schaffer şi-au prezentat concepţia în termeni 
preluaţi din filosofia (târzie) a lui Ludwig Wittgenstein. 
Întrucât Wittgenstein a influenţat mai multi autori din 
domeniul sociologiei ştiinţei, ar fi bine să ne oprim un mo- 
ment pentru a schiţa ideile relevante din filosofia acestuia. 
Ideile despre logică şi limbaj din filosofia de început a lui 
Wittgenstein au influenţat pozitivismul logic. Ideile sale 
de mai târziu, în special cele din Philosophical Investigati- 
ons (1953), au fost foarte diferite şi au avut un efect uriaş 
asupra gândirii sfârşitului de secol douăzeci. Aceste idei 
târzii sunt mai mult o „anti-teorie” decât o teorie; ele sunt 
o încercare de a demonstra că problemele filosofice sunt 
generate de patologii ale limbajului. Filosofia apare ca 
urmare a unei tranzitii subtile de la utilizarea obişnuită a 
limbajului la un fel de rateu lingvistic, unde întrebări care 
sunt de fapt incoerente pot părea că au sens. Wittgenstein 
dorea să diagnosticheze şi să pună capăt acestor deviații 
lingvistice eronate. El a evitat să formuleze teorii despre 
orice lucru, dar unele dintre ideile lui au fost adaptate 
pentru a fi folosite în teoriile din diferite domenii, inclusiv 
sociologia ştiinţei (Bloor 1983). 


* Cercetări filozofice, tr. Mircea Dumitru si Mircea Flonta, Ed. 
Humanitas, București, 2004 — nt. 

În acest context, există două idei care se bucură de o 
mare popularitate. Pentru Wittgenstein, o „formă de viaţă” 
este ceva asemănător cu un set de practici, comporta- 
mente şi valori fundamentale. Acţiunile şi deciziile pot 
avea sens în interiorul unei forme de viaţă, dar o formă 
de viaţă nu poate fi justificată din exterior. Ea reprezintă 
doar modul în care un grup de persoane trăieşte. 
Wittgenstein nu era foarte interesat de tipurile de variaţie 
culturală studiate de sociologi şi antropologi şi nu este 
clar ce fel de „unitate“ constituie pentru el o formă de 
viaţă. Însă, sociologii au adoptat acest concept cu referire 
la tipurile de grupuri pe care le studiază. 

Al doilea mare concept preluat de la Wittgenstein 
este conceptul de „joc de limbaj”. Un joc de limbaj este 
asemănător unui pattern de deprinderi lingvistice care 
contribuie la o formă de viaţă şi în cadrul căreia au o 
semnificaţie. Wittgenstein s-a opus unei interpretări a 
limbajului în care cuvintele şi propoziţiile sunt ataşate de 
semnificaţiile lor particulare (imagini mentale, probabil) 
ce determină modul in care este folosit limbajul. El susti- 
ne că ar trebui de fapt să considerăm pattern-urile de 
utilizare a limbajului menținute social ca fiind întreaga 
„semnificaţie” a limbajului. Shapin şi Schaffer susţin că 
abordarea boyleană a unor termeni cheie precum „vacuum“ 
a stabilit un nou joc de limbaj. Acest joc de limbaj a re- 
prezentat o componentă cheie a unei noi forme de viaţă, 
forma de viaţă a ştiinţei experimentale. 

În acest punct, vă aduceţi poate aminte de pozitiviştii 
logici şi de încercarea lor de a analiza semnificaţia limbajului 
ştiinţific în termenii pattern-urilor din experienţă. Este 
oare ideea de joc de limbaj raportată astfel la ştiinţa 
experimentală diferită de această idee pozitivistă? Da, 
este. Pozitiviştii logici susțineau că teoria corectă a semni- 
ficatiei ar demonstra că orice limbaj încărcat cu semnifica- 
tie descrie întotdeauna pattern-uri din experienţă. După 
Shapin şi Schaffer, Boyle punea bazele unei noi modalităţi 
de a folosi limbajul. Aşadar, poate că există mai degrabă 

o legătură cu „operaţionalismul” fizicianului Bridgman, 
menţionat pe scurt în capitolul 2. Bridgman (1927) în- 
demna oamenii de ştiinţă să-şi reformeze limbajul pentru 
a se asigura că fiecare termen are o legătură directă cu 
testarea empirică. 

Acestea sunt ideile centrale din Leviathan and the Air 
Pump. Dar trebuie să mai spunem ceva despre un alt 
aspect mai problematic al acestei cărţi. 

Shapin şi Schaffer susţin că Boyle şi alţi oameni de 
ştiinţă sunt angajaţi în fabricarea de fapte. În limbajul 
obişnuit, expresia „fabricare de fapte” ar trimite cu gândul 
la înşelătorie, dar nu la asta se gândesc Shapin şi Schaffer. 
Pentru ei, această fabricare de fapte nu este ceva rău; ei 
vor să ne obişnuim cu ideea că faptele sunt în general mai 
degrabă făcute decât descoperite. Ideea aceasta ne amin- 
teşte de afirmaţia lui Kuhn din Capitolul X al Structurii 
potrivit căreia, în timpul unei revoluţii ştiinţifice, lumea 
este la rândul ei supusă schimbării. Asemenea multor al- 
tora care folosesc astfel de concepte, Shapin şi Schaffer 
vor să respingă o imagine a omului de ştiinţă ca receptor 
pasiv al informaţiilor obţinute din lume. Dar o negare a 
pasivitatii nu necesită astfel de formulări, putând să ducă 
de multe ori la diferite încurcături. De exemplu, la finalul 
cărţii Leviathan, discuţia despre „fabricaţie îi face pe 
Shapin şi Schaffer să-şi exprime concluziile generale într-un 
mod care generează o reală confuzie. Cei doi spun: „Nu 
realitatea, ci noi înşine avem responsabilitatea pentru 
ceea ce cunoaştem” (1985, 344). Acesta este un exemplu 
clasic de dihotomie falsă. Nu doar noi şi nu doar realitatea 
este „responsabilă” pentru cunoaşterea umană. Răspunsul 
aproximativ este că amândoi suntem responsabili; cu- 
noaşterea presupune o interacţiune între cei doi termeni. 
Chiar şi această formulare este imperfectă; cunoaşterea 
umană este face parte din realitate, nu este ceva separat 
sau aflat în afara acesteia. Dar, în general vorbind, pentru 
a înţelege cunoaşterea, avem nevoie de o teorie a gândirii, 
limbajului şi interacțiunilor sociale umane şi de o teorie 

referitoare la modul în care aceste capacități umane sunt 
asociate cu lumea aflată în afara noastră. 

Trecem acum la a doua carte renumită din sociologia 
ştiinţei, Laboratory Life de Latour şi Woolgar (1979). La 
mijlocul anilor '70, Bruno Latour, un sociolog francez, a 
petrecut doi ani în vizită la un laborator de biologie mo- 
leculară, Institutul Salk din San Diego. În perioada şederii 
lui Latour acolo, laboratorul a întreprins o serie de cercetări 
care au rezultat în câştigarea Premiului Nobel; oamenii 
de ştiinţă de acolo au descoperit structura chimică a unui 
hormon implicat în reglarea creşterii umane. Latour a scris 
Laboratory Life, împreună cu Steven Woolgar, ca o descriere 
a activităţii de cercetare din laborator. 

În prezentarea lor, Latour şi Woolgar au ignorat majo- 
ritatea lucrurilor asupra cărora s-ar fi centrat de obicei o 
descriere obişnuită a activităţii ştiinţifice. Ei au ignorat 
stadiul cunoaşterii la care s-a ajuns în cercetarea hormo- 
nilor; au ignorat modul în care metodele experimentale 
din domeniu pot să deosebească structurile chimice alter- 
native; au ignorat poziţia ocupată de noua descoperire în 
domeniul general al biologiei. Dimpotrivă, Latour a privit 
laboratorul într-un mod superficial şi autonom intenţionat. 
Laboratorul este ca o maşinărie în care, printr-un capăt, 
intră substanţele chimice, animalele de mici dimensiuni şi 
teancurile de hârtie albă, iar, prin celălalt capăt, ies hârtii 
cu litere mărunte — articole de jurnal şi rapoarte tehnice. 
Între cele două, se petrece o cantitate uriaşă de „procesare”, 
procesare care transformă masa de materie primă în pro- 
duse finite complicate (vezi fig. 8.1). 

Latour consideră că această procesare are rolul de a 
lua afirmaţii ştiinţifice şi de a construi în jurul lor structuri 
de „susţinere”, astfel încât să fie în cele din urmă conside- 
rate fapte. Un pas important în acest proces îl reprezintă 
ascunderea cercetării umane necesare transformării unui 
lucru într-un fapt; a transforma ceva într-un fapt înseamnă 
a-l face să arate ca şi cum nu este un produs uman, ci 
este oferit direct de natură. 


212 FILOSOFIA ŞTIINŢEI 


us g 
© Ẹ 
= S 
a g 
3 
x 3 
44 
F 
25 
i 
— 


Fig. 8.1 
Laboratorul după Latour şi Woolgar 
(Din Laboratory Life: The Construction of 
Scientific Facts, by Bruno Latour and Steve Woolgar, O 1986; 
retipărire cu permisiunea Princeton University Press) 

Laboratory Life a avut un succes fulminant. Pentru 
mulţi a reprezentat o gură de aer proaspăt, o carte care 
emana inteligenţă şi imaginaţie. Cartea celor doi, împreună 
cu alte lucrări, a provocat o schimbare în domeniu. 
Programul tare a început să pară rudimentar. Programul 
tare dorea să se descotorosească de explicaţii ale opiniei 
ştiinţifice în care natura nu face decât să se imprime în 
minţile membrilor comunităţii ştiinţifice. Dar poate că 
programul tare înlocuia această interpretare cu o altă 
interpretare la fel de rudimentară, în care „interesele” so- 
ciale şi politice se imprimă asupra activităţii membrilor 
comunităţii ştiinţifice. Aceasta nu este o interpretare 
foarte cinstită a programului tare. Sociologii erau carica- 
turizati, tot aşa cum caricaturizaseră la rândul lor filosofia 
tradiţională a ştiinţei! Unii ar considera că această poziţie 
este justificată. Latour a inspirat de asemenea un stil dife- 
rit în sociologia ştiinţei, un stil care ar putea fi descris ca 
fiind evaziv, preţios şi literar. 

Abordarea lui Latour, care împrumută din filosofia 
franceză, sociologie şi semiotică, este numită uneori teoria 
„actor-reţea”. Sociologul este cel care studiază structura 
fină a dinamicii interne a cercetării ştiinţifice, în special 
disputele şi negocierile referitoare la ceea ce este atestat. 
Sociologul nu îşi începe demersul prin presupunerea „pre- 
siunilor” sau „intereselor” societăţii în ansamblu, tot aşa cum 
nu presupune nici ,natura” sau lumea reală. Dimpotrivă, atât 
„societatea”, cât şi „natura” sunt considerate produse, nu 
cauze, ale rezolvării controverselor ştiinţifice (Latour 1987). 
Dacă filosofia empiristă tradiţională considera că ştiinţa 
este „dirijată de date”, iar programul tare că este „dirijată 
de interes“, Latour consideră că dirijorul este însăşi cerce- 
tarea ştiinţifică. 

În opinia lui Latour, atunci când explicăm de ce o tabără 
a învins şi o alta a pierdut într-o controversă ştiinţifică, nu 
ar trebui să oferim niciodată explicaţia în termeni ce ţin 
de natură. Ambele tabere susţin că sunt acordate la fapte. 
Dar atunci când una din ele iese învingătoare, versiunea 

„faptelor” exprimată de acea tabără devine imună în fata 
contestării. Latour descrie această etapă finală ca fiind 
un proces în care faptele sunt create sau construite de 
cercetarea ştiinţifică. 

Această explicaţie a lui Latour conţine o strategie 
interesantă, dar şi multă obscuritate. Latour ne face să 
privim dinamica controversei din ştiinţă la un nivel foarte 
fin. Ce fel de rol social joacă apelurile la „adevăr”, „natură” 
şi „fapte"? În ce mod folosesc oamenii aceşti termeni 
înaintea, în timpul şi după rezolvarea disputelor? Acestea 
sunt întrebări bune. Un tip de înţelegere pe care am 
putea să o avem în privinţa conceptelor de „adevăr” şi „na- 
tură” este o înţelegere a modului în care sunt folosite ca 
resurse în argumente şi discuţii. 

O cercetare de acest fel ar putea să ne spună multe 
despre modul în care oamenii decid ce consideră ei că 
este real, dar asta nu înseamnă că rezolvarea disputelor 
ştiinţifice determină ce este real. Totuşi, Latour refuză să 
facă această distincţie atunci când îşi prezintă cartea. 
Într-o anumită măsură, lucrul acesta pare să fie cauzat de 
interesul său pentru poziţii filosofice extrem de neorto- 
doxe. Dar, uneori, neglijarea acestei distincţii pare să ţină 
de stilul său energic şi provocator de a scrie (un stil obiş- 
nuit în viaţa intelectuală franceză). 

După cum bine se ştie, revoluțiile au obiceiul de a-şi 
înghiţi copiii. Deşi Latour este considerat de multe ori cel 
care a detronat sau a digerat programul tare, acest pro- 
gram a dat dovadă de rezistenţă faţă de acizii stomacului 
francez. Un atac puternic la opera lui Latour a fost publi- 
cat de programatorul tare David Bloor (1999). Articolul 
lui Bloor emană exasperare la faptul că proiectul obscur 
al lui Latour a ajuns să pară opţiunea mai sofisticată şi 
mai atractivă. Bloor susţine o întoarcere la programul tare 
şi prezintă acest program într-un mod care evită discuţiile 
neglijente despre „construirea realităţii”. Bloor constituie 
o excepţie; sunt rare situaţiile în care sociologia ştiinţei a 
tratat această problemă cu atenţie. Deşi mă îndoiesc că 

programul tare va fi calea viitorului, Bloor are dreptate când 
spune că recunoaşterea rolului structurii sociale în ştiinţă 
nu necesită inversiuni ciudate ale relaţiilor dintre gândire 
şi realitate. 

Atât în versiunea sa radicală, cât şi în versiunea sa mai 
precaută, sociologia ştiinţei din a doua parte a secolului 
al douăzecilea a avut o reprezentare neobişnuită a ştiin- 
tei. Este vorba de o reprezentare în care ştiinţa este con- 
trolată în totalitate de alegeri umane colective şi interese 
sociale. Lucrurile care fac ştiinţa să funcţioneze sunt ne- 
gocierea, rezolvarea conflictelor, ierarhiile, inegalitatile de 
putere.... Nu pare să existe loc în această concepţie pen- 
tru receptivitatea gândirii ştiinţifice la structura reală a 
lumii pe care o cercetează. Deseori, sociologii acceptă 
că, desigur, lumea reală impune unele constrângeri asupra 
lucrurilor pe care le credem. Dar orice observaţii particu- 
lare pe care o persoană ar putea să le facă sunt întotdeau- 
na trecute prin atât de multe reinterpretări, reconstructii, 
filtrări şi negocieri încât nu pot călăuzi convingerile sau 
schimbarea teoriei. Lucrul care pune ştiinţa în mişcare — 
care îi face pe oameni să creadă o teorie si nu o alta — este 
interacţiunea forţelor sociale. 


Lecturi suplimentare 


O colecţie standard a studiilor lui Merton este The Sociology of 
Science (1973). O carte centrală aflată la baza apariţiei programului 
tare este Knowledge and Social Imagery de Bloor (1976). Vezi de 
asemenea Barnes, Bloor şi Henry 1996. Shapin 1982 este o bună 
trecere în revistă a studiilor istorice realizate de sociologii ştiinţei. 
Legat de problema relativismului, vezi Barnes and Bloor 1982 şi 
alte articole din acelaşi volum (Hollis and Lukes 1982). 

Pe lângă Leviathan, Shapin a mai scris alte cărţi foarte interesan- 
te, mai ales A Social History of Truth (1994). Printre cărţile cunoscute 
ale lui Latour se mai numără Science in Action (1987), The Pasteuri- 
zation of France (1988) şi We Have Never Been Modern (1993). 


9. 
FEMINISMUL 
ŞI STUDIUL ŞTIINŢELOR 


9.1 „Ştiinţa este politizată” 


La finele secolului al douăzecilea, relaţia dintre ştiinţă şi 
politică a fost supusă unor noi tipuri de investigaţie. 
Într-o anumită măsură, imaginea generală a ştiinţei s-a 
schimbat, mai ales în ştiinţele umaniste. Generalizările 
sunt riscante aici, dar am putea spune că, în ultimele trei 
veacuri, în societăţile occidentale, ştiinţa a fost considerată 
în mare parte o forţă progresistă şi anti-autoritară, capabilă 
să pună sub semnul întrebării şi să dărâme idei şi norme 
adânc înrădăcinate. Această concepţie s-a manifestat cel 
mai puternic în perioada „iluministă”, în secolul al opt- 
sprezecelea; încrederea în ştiinţă ca forţă progresistă 
reprezintă un aspect al „valorilor iluministe” aşa cum sunt 
înţelese astăzi. Au existat întotdeauna excepţii de la 
această imagine culturală a ştiinţei, de exemplu, în ro- 
mantismul de secol nouăsprezece şi în unele concepţii 
marxiste. Dar o schimbare de atitudine faţă de ştiinţă 
care să cuprindă diferite părţi ale culturii intelectuale s-a 
petrecut în ultima parte a secolului al douăzecilea. Răz- 
boiul rece a reprezentat o cauză importantă a acestei 
schimbări, dar au lucrat şi alte influenţe. 

Ştiinţa a ajuns astfel să fie considerată o forţă în 
menţinerea „status quo”-ului, mai ales în raport cu inega- 
litatile de tip politic. Multe persoane din zona care se 
consideră mai curând progresistă decât conservatoare a 
politicii au început să trateze ştiinţa ca făcând parte 
dintr-o structură politică mai largă care urmăreşte să în- 
tărească forme subtile de excludere şi constrângere, chiar 

şi în societăţi aparent „libere şi democratice”. Imaginea 
anti-autoritaristă a ştiinţei a ajuns să fie considerată în 
mare parte doar un „bun PR”. Se argumenta că însăşi 
instituţia ştiinţei este plină de caracteristici ascunse care ii 
includ pe unii indivizi şi îi exclud pe alţii. 

Multi considerau că, arătând legăturile dintre instituţiile 
ştiinţifice şi puterea politică, va deveni un lucru clar că 
„Ştiinţa este politizată”, iar nu o instituţie aflată în afara 
politicii care se bucură de o autoritate specială datorată 
acestei neutralitati politice. Dezvăluirea înregimentării po- 
litice a ştiinţei ar avea de asemenea relevanţă pentru 
problemele ce tin de educaţie, medicină şi alte domenii 
importante ale politicii sociale. 

Cea mai importantă manifestare a acestei noi atitudini 
se găseşte în dezvoltarea criticilor feministe ale ştiinţei şi 
a filosofiilor feministe ale ştiinţei. Acesta este subiectul 
primei parti a capitolului de fata. A doua parte discută 
dezvoltarea unei noi abordări a ştiinţei: domeniul inter- 
disciplinar numit „Studiul Științelor”. 


9.2 Omul rațiunii 


Concepţia feministă despre ştiinţă formează o mişcare 
diversificată. Această mişcare este unificată poate de ideea 
că ştiinţa a făcut parte dintr-o structură care a perpetuat 
inegalitatile dintre bărbaţi şi femei. Ştiinţa însăşi şi teore- 
tizarea ştiinţei şi cunoaşterii au contribuit la păstrarea 
femeilor pe o poziţie de „mâna a doua” în calitate de 
gânditoare, cunoscătoare şi cetăţene intelectuale. (Chiar 
şi aceste generalizări referitoare la discuţiile feministe des- 
pre ştiinţă cunosc excepţii.) Potrivit analizelor feministe, 
societatea a avut de suferit de pe urma acestui lucru, la 
fel cum a avut şi ştiinţa. Aşadar, este necesară un fel de 


* Eng. „Science Studies” — n.t. 


** „The man of reason”, formulă care, în engleză, în virtutea unui 
joc de cuvinte, se mai poate înţelege şi „bărbatul raţiunii” — n.t. 


218 FILOSOFIA ŞTIINŢEI 


reformă. Există un dezacord asupra cărui tip de reformă 
ar trebui adoptat — dezacord care merge de la sugestii 
simple precum includerea mai multor femei în ştiinţe şi 
de la încurajarea unui anumit tip de „voce” feminină în 
ştiinţă până la detronarea ştiinţei de pe poziţia superioară 
pe care o ocupă în cultura occidentală. Concepţia femi- 
nistă despre ştiinţă s-a aliat de multe ori cu cercetarea din 
sociologia ştiinţei, iar explicaţiile lui Kuhn, Feyerabend şi 
Wittgenstein au fost de asemenea considerate folositoare. 
Unele feministe au făcut însă alianţe mai nefericite cu 
psihanaliza freudiană. 

Ar trebui să facem deosebire între ideile filosofice 
feministe despre ştiinţă şi ideile politice feministe funda- 
mentale. Feminismul în general urmăreşte să înţeleagă 
şi să lupte împotriva inegalitatilor dintre sexe în ceea ce 
priveşte drepturile politice, condiţia financiară şi statutul 
social. Această perspectivă se aplică la ştiinţă într-un mod 
simplu: mulţi ani la rând, femeile au fost excluse sau des- 
curajate să aibă o carieră ştiinţifică, tot aşa cum au fost 
excluse şi din alte domenii prestigioase de activitate. 
Aceasta este doar o chestiune ce ţine de egalitatea de 
şanse şi care pune în discuţie anumite politici (precum 
oportunitatea acţiunii afirmative), dar care nu ridică pro- 
bleme ce ţin de însăşi filosofia ştiinţei. 

Există însă alte activităţi feministe care au abordat pro- 
bleme filosofice ce ţin de ştiinţă. Aceste activităţi ar putea 
fi poziţionate pe trei linii suprapuse. O linie este analiza 
feministă din istoria ideilor şi istoria ştiinţei. O a doua este 
analiza feministă a unor domenii şi teorii ştiinţifice particu- 
lare, în special din ştiinţele sociale, biologie şi medicină. lar 
o a treia este epistemologia feministă, încercarea de analiza 
a rationalitatii, cunoaşterii şi a altor concepte epistemo- 
logice fundamentale din punct de vedere feminist. Aici 
includ analiza structurii sociale a ştiinţei, atunci când acest 
demers are legătură cu epistemologia. 

Voi începe prin a discuta o carte scrisă pe la începutul 
acestei tradiţii, The Man of Reason de Genevieve Lloyd 

(1984). Lloyd analizează rădăcinile istorice ale ideilor 
despre cunoaştere şi raționalitate şi totodată formulează 
concluzii ce tin de epistemologie. Discutia care ne intere- 
seaza in mod special se gaseste in primele capitole, unde 
autoarea analizează figuri precum Platon, Aristotel, Des- 
cartes şi Bacon. Această carte ilustrează ceea ce consider 
că reprezenta un pattern de multe ori întâlnit. Lloyd spune 
o poveste foarte interesantă — uneori convingătoare — din 
istoria ideilor. Dar este mai greu de stabilit ce consecinţe 
au aceste fapte istorice pentru epistemologie. 

Lloyd argumentează că dezvoltarea iniţială a ideilor 
despre rațiune şi cunoaştere a fost afectată extrem de 
mult de concepţii referitoare la relaţia dintre masculinitate 
şi feminitate. Conceptul de rațiune a evoluat în filosofia 
occidentală într-un mod care asocia raționalitatea cu mas- 
culinitatea şi asocia mintea feminină cu un set de trăsături 
psihologice care sunt contrare rationalitatii. 

După Lloyd, o sursă importantă a acestui model de 
gândire o constituie vechea asociere dintre feminitate şi 
natură; pământul este fertil, feminin, este sursa vieţii. Prin 
intermediul acestei asocieri, ideile despre relaţia dintre 
minte şi natură au fost modelate după relaţia dintre mascu- 
lin şi feminin. Relaţiile dintre sexe au furnizat de aseme- 
nea un model pentru teoretizarea relaţiilor dintre diferite 
aspecte ale minţii — dintre percepţie şi gândire şi dintre 
emoție şi rațiune. Consecința a fost aceea că ideile care 
au hrănit dezvoltarea iniţială a ştiinţei şi filosofiei din 
Europa au încorporat, în diferite forme, o asociere între 
rațiune şi masculinitate. Iar dezvoltarea ideii de feminitate 
a fost modelată de o opoziţie între feminitate şi rațiune. 
Feminitatea a fost asociată cu receptivitatea, intuiţia, em- 
patia şi emoția. 

Cel mai bun exemplu al lui Lloyd este Francis Bacon, 
gânditorul englez de secol șaptesprezece care a scris mult 
despre noile metode empirice de cercetare şi despre spe- 
ranta pe care o aduc omenirii. Bacon a atacat concepţia 
greacă despre cunoaştere în sensul de contemplatie. 

Pentru Bacon, cunoaşterea adevărată este manifestată 
prin controlul naturii: „Cunoaşterea înseamnă putere”. 
Dar, pe măsură ce a dezvoltat această idee, Bacon a 
păstrat imaginea naturii ca element feminin. Modelul 
adoptat de el pentru a exprima relaţia dintre minte şi 
natură a fost modelul căsătoriei, o căsătorie între cunos- 
cător (bărbatul) şi natură (femeia). Particularităţile unei 
bune căsătorii conduse de bărbat corespund particularită- 
tilor cunoaşterii reuşite a lumii. Aşadar, care este compor- 
tamentul unui sot bun? Un sot bun este plin de respect, 
dar este de asemenea ferm şi pe poziţie de conducere. 
Omul de ştiinţă care cercetează natura ar trebui să o 
abordeze cu respect şi înfrânare. Dar controlul este cu 
certitudine necesar; „Natura îşi trădează secretele cel mai 
mult atunci când se află în cuprinderea şi sub presiunea 
artei decât atunci când se bucură de libertatea ei firească”. 
Iar produsele actului consumat în „patul nuptial” vor fi 
cunoaştere folositoare pentru îmbunătăţirea omenirii 
(citat în Lloyd 1984, 11-12. Alte feministe au fost mult mai 
dure cu Bacon decât a fost Lloyd: vezi Harding 1986). 
Astfel de exemple ne arată că ideile despre relaţiile 
dintre bărbaţi şi femei au avut un rol important în dezvol- 
tarea concepţiilor despre rațiune şi cunoaştere. Deşi aceasta 
problemă este dificilă, cel mai probabil aceste asocieri au 
afectat într-adevăr vieţile femeilor şi calea urmată de şti- 
inta în perioada modernă timpurie. Mai greu de stabilit 
sunt consecinţele filosofice pe care aceste fapte istorice 
le-ar putea exercita asupra noastră în prezent, date fiind 
schimbările uriaşe prin care au trecut sfera politică şi 
ştiinţa. Nu este greu să găsim un reziduu al acestor vechi 
asocieri în unele metafore care încă mai circulă. Ca să 
luăm un exemplu simplu, oamenii de ştiinţă vorbesc în mod 
constant despre faptul dacă un fenomen va „ceda” fata 
de o anumită metodă de analiză. Pentru urechile mele 
(deşi nu pentru toată lumea), această metaforă sună în- 
totdeauna ca o cucerire sexuală. Dar mai dificil de spus 

este dacă aceste metafore au vreun efect semnificativ asu- 
pra societăţii sau ştiinţei de astăzi. 

Evelyn Fox Keller este o feministă care crede că aici 
există o problemă reală. Ea susţine că imaginea generală 
a ştiinţei pe care am moştenit-o are efecte reale asupra 
femeilor care intră în ştiinţă; femeia de ştiinţă trebuie să 
aleagă între „inautenticitate” şi „subversiune”. Conceptul 
de autenticitate este un concept subtil extras din filosofia 
existentialista, însă Keller îşi prezintă ideea folosind o analo- 
gie: „Aşa cum inautenticitatea este în mod cert costul pe 
care o femeie îl suportă atunci când se alătură bărbaţilor 
care spun glume misogine, acelaşi cost este suportat şi 
de femeia care se identifică cu o imagine a omului de 
ştiinţă modelată după soţul patriarhal” (2002, 134-35). 


9.3 Cazul primatologiei 


Voi discuta acum un caz pe care mulţi îl consideră un bun 
exemplu al rolului jucat de gen într-o anumită parte a 
ştiinţei. Mai exact, este vorba de un caz în care se conside- 
ră că genul cercetătorilor a avut un efect asupra dezvol- 
tării ideilor, un caz în care ştiinţa a fost avantajată de rolul 
crescut al femeilor din domeniul respectiv. Acest exemplu 
se referă la ultimii treizeci de ani de studiu al comporta- 
mentului social, în special cel sexual, la primatele nonumane 
precum cimpanzeii şi babuinii. Aceste fenomene sunt 
studiate (într-o pondere uşor diferită) în domeniul prima- 
tologiei şi al ecologiei comportamentale. 

Aceste zone ale biologiei au dezvoltat iniţial o imagine 
a vieţii sexuale a primatelor în care femelele erau consi- 
derate mai curând pasive. Se considera că viaţa socială şi 
în special viaţa sexuală erau controlate, uneori cu cruzime, 
de masculi. Această imagine era asociată cu unele ele- 
mente importante din „marea teorie” a biologiei evo- 
lutioniste. La multe animale, deşi nu la toate, există o 
foarte mare variaţie a succesului reproductiv individual al 
masculilor, în timp ce succesul reproductiv al femelelor 

are o variaţie mai mică. Aceasta este o consecinţă a fap- 
tului că un mascul poate, în principiu, fecunda un număr 
mare de femele. După cum se spune de multe ori: „sperma 
e ieftină”. La multe animale, succesul reproductiv al fe- 
melelor este limitat de costurile mari ale gestatiei. 

Acest tip de asimetrie dintre sexe are o importanţă 
evolutivă considerabilă pentru organismele la care se 
găseşte. Dar a fost folosită de multe ori în modele expli- 
cative destul de simpliste, fără a se ţine cont de o mulţime 
de moduri în care efectele sale pot fi modificate de alti 
factori. La începuturile primatologiei, se considera că aceas- 
tă asimetrie susţine o concepţie conform căreia compor- 
tamentul sexual masculin fusese perfect adaptat de 
selecţia naturală, în timp ce comportamentul feminin nu 
fusese, deoarece femelele nu puteau face foarte multe 
pentru a-şi influenţa succesul reproductiv. 

După Sarah Blaffer Hrdy (2002), această imagine a în- 
ceput să se schimbe în anii '70. Observațiile minutioase 
au dezvăluit faptul că femelele primate au un rol mult 
mai activ şi mai complex. S-a observat că multe femele 
primate au o viaţă sexuală complexă, care presupune cu 
mult mai multe tipuri de contact sexual decât ne-am fi 
aşteptat bazându-ne pe vechea interpretare. Femelele 
par să fie angajate într-un exerciţiu subtil de manipulare 
a comportamentului masculin, iar o mare parte din mani- 
pulare este aparent îndreptată către influențarea compor- 
tamentului masculin fata de progenituri. Ideea teoretică 
fundamentală potrivit căreia variaţia potenţială ridicată a 
succesului de împerechere la masculi are efecte considera- 
bile asupra evoluţiei comportamentului este în continuare 
valabilă, dar acum există o reprezentare mult mai sofisti- 
cata a interacțiunii dintre acest factor şi alti factori, în 
special strategiile de care dispun femelele. 

Această schimbare de gândire din cadrul primatologiei 
a coincis, cel puţin la nivel general, cu un influx al femeilor 
în domeniu. Primatologia este, de fapt, unul din domeniile 
ştiinţifice în care prezenţa femeilor este de obicei puter- 

nică. Ce rol a avut prezenţa femeilor în schimbarea opiniilor 
din domeniu? După Hrdy (şi după alte persoane cu care 
am discutat), ideea că această reprezentare crescută a 
femeilor a avut un rol semnificativ în schimbarea con- 
ceptiilor oamenilor despre comportamentul femelelor 
primate este în general acceptată în primatologie. Hrdy 
spune mai departe că această perspectivă pare să fie 
acceptată mai mult în Statele Unite decât în Marea Brita- 
nie (2002, 187). Personal, Hrdy este destul de precaută în 
această privinţă, dar sugerează că femeile cercetător, 
cum este ea însăşi, au avut tendinţa să empatizeze cu 
femelele primate şi au urmărit detaliile comportamentu- 
lui acestora cu mai multă atenţie decât au făcut-o colegii 
lor de sex masculin. 


9.4 Epistemologie feministă 


Să privim acum mai îndeaproape epistemologia feministă 
sau, mai exact, acea parte a epistemologiei feministe care 
se ocupă de ştiinţă. Acesta este un domeniu divers şi 
uneori dificil. Cuprinde investigaţii care folosesc teoria 
feministă pentru a critica modul în care ştiinţa gestionează 
dovezile şi evaluează teoriile. Cuprinde de asemenea cri- 
tici feministe ale structurii sociale şi organizării ştiinţei, 
acolo unde structura respectivă afectează problemele 
epistemologice. Cele mai ambitioase au fost unele femi- 
niste epistemolog care au argumentat că şi conceptele 
fundamentale de rațiune, dovadă şi adevăr sunt în reali- 
tate sexiste. Epistemologia feministă nu se rezumă doar 
la critică, ci oferă şi sugestii de reformă — cum să facem 
ştiinţa mai bună în activitatea de descoperire a lumii (dacă 
se doreşte păstrarea acestui ţel) şi cum să facem ştiinţa să 
fie mai responsabilă social. 

În discuţia opţiunilor de mai jos, voi modifica unele 
dintre clasificările folosite de Sandra Harding (1986, 1996). 
Harding deosebeşte trei tipuri de critică feministă a ştiinţei. 
Cea mai veche şi cea mai puţin controversată o numeşte 

empirism feminist spontan. Este vorba despre proiectul 
care foloseşte un punct de vedere feminist pentru a critica 
înclinațiile personale şi alte probleme din activitatea ști- 
intifica, dar făcând acest lucru într-un mod care nu pune 
în discuţie idealurile, metodele şi normele tradiţionale ale 
ştiinţei. 

A doua categorie a lui Harding este empirismul fe- 
minist filosofic. Cea mai influentă din această tabără este 
poate Helen Longino (1990), ale cărei idei le voi discuta 
mai jos. Aici, se urmăreşte revizuirea şi îmbunătăţirea 
ideilor tradiţionale despre ştiinţă şi cunoaştere, dar într-un 
mod care să rămână fidel celor mai fundamentale concepţii 
empiriste. Relativismul trebuie să fie evitat. O speranţă este 
aceea că vor rezulta critici mult mai sofisticate ale practi- 
cilor ştiinţifice. 

A treia categorie o voi numi epistemologie feministă 
radicală. În cadrul acestei grupări pot fi diferenţiate două 
abordări principale. Una este ceea ce Harding numeşte 
postmodernism feminist. Acest proiect este înclinat către 
adoptarea relativismului. Membrii de sex diferit, care fac 
parte din grupuri etnice diferite şi clase socioeconomice 
diferite văd lumea în moduri fundamental diferite. Ideea 
unei descrieri unice „adevărate” a lumii care să transceandă 
aceste perspective diferite este o iluzie dăunătoare. 

A doua abordare radicală este epistemologia punctului 
de vedere. Aceasta nu este o concepţie relativistă; este mai 
ambițioasă de atât. Epistemologia punctului de vedere 
pune accentul asupra „situaţionalităţii” cercetătorului sau 
cunoscătorului — natura fizică, localizarea şi statutul aces- 
tuia în lume. Ideea este aceea că, deşi epistemologia tra- 
ditionala considera că ,situationalitatea” ar putea fi o 
problemă pentru un cercetător, de fapt aceasta poate 
constitui un avantaj. Teoria punctului de vedere susţine 
că există unele fapte care nu sunt vizibile decât dintr-un 
anumit punct de vedere, punctul de vedere al oamenilor 
care au fost oprimati sau „marginalizaţi” de societate. Cei 
aflaţi pe margine sau la fundul grămezii, vor putea critica 

fundamentele — atât în domeniile ştiinţifice, cât şi în dis- 
cutiile politice — într-un mod in care ceilalţi nu pot. Stiinta 
va avea de câştigat dacă va lua mai în serios ideile dezvol- 
tate de oamenii cu un astfel de punct de vedere special. 
Aceasta nu este o poziţie relativistă, deoarece se consideră 
că persoanele marginalizate au într-adevăr un acces mai 
bun decât alţii la faptele cruciale. 

Una dintre principalele controverse din cadrul epis- 
temologiei feministe a avut loc între unele forme de em- 
pirism feminist filosofic şi unele concepţii mai radicale, în 
special epistemologia punctului de vedere. Argumentele 
în favoarea opţiunilor mai radicale nu au fost convingă- 
toare. Teoria punctului de vedere susţine că experienţele 
persoanelor marginalizate au o valoare specială. Dacă 
este aşa, atunci despre ce tip de valoare este vorba? După 
cum argumentează Longino, cel mai probabil nu este 
vorba despre o superioritate generală care ne-ar îndrep- 
tăţi să tratăm un punct de vedere marginalizat ca fiind cel 
mai important sau cel mai de încredere. Dacă unele fapte 
sunt mai vizibile pentru cei marginalizati şi oprimati, există 
cu certitudine alte fapte care sunt mai vizibile pentru cei 
privilegiați. Experiențele celor marginalizati au mai multe 
şanse să fie valoroase dacă sunt înţelese ca un tip special 
de input în discuţie şi argumentatie. Aşadar, modul corect 
de a gândi in acest caz este în termenii unui ,fond” de 
idei diferite, la care contribuie persoane care au puncte 
de vedere diferite. Longino argumentează că imaginea 
rezultată este o versiune revizuită de empirism. 

Longino numeşte această concepţie revizuită „empi- 
rism contextual”. Este vorba despre o formă de empirism 
care subliniază rolul interacțiunii sociale. Longino argumen- 
tează că pentru a putea face deosebire între raționalitate 
şi irationalitate va trebui să ne luăm ca unitate de bază 
grupul social. Ştiinţa este raţională în măsura în care alege 
teorii dintr-un fond variat de opţiuni care reflectă puncte 
de vedere diferite şi ia decizii prin intermediul unui dialog 
critic care ajunge la consens fără constrângere. Diversitatea 

ideilor din fondul respectiv este facilitată de diversitatea 
mediului din care provin cei care participă la discuţie. 
Epistemologia devine un domeniu care încearcă să facă 
deosebire între procedurile bune şi cele rele de la nivel de 
comunitate. 

Dacă aceasta este calea corectă de a încorpora idei 
feministe în epistemologie, atunci este o cale care urmează 
o tradiţie destul de veche (aşa cum Longino nu ar nega). 
Aşa cum am văzut în capitolul 7, Paul Feyerabend a susţinut 
importanţa susţinerii diversităţii în comunităţile ştiinţifice. 
Şi, după cum argumentează Elisabeth Lloyd, Feyerabend 
de fapt dezvoltase şi radicalizase o linie argumentativă 
din John Stuart Mill (Lloyd 1997). Pentru Mill, diversitatea 
furnizează materia primă pentru progresul social şi inte- 
lectual, prin intermediul manifestării viguroase a unei 
„pieţe a ideilor”. 

Ideea potrivit căreia diversitatea punctelor de vedere 
îmbunătăţeşte discuţia critică este în mod clar atractivă. 
Rolul avut de gen în acest context este însă o altă problemă, 
aşa cum acceptă autoare precum Longino. Este adevărat 
că femeile şi bărbaţii din societăţile occidentale moderne 
au perspective diferite de aşa natură încât să fie relevante 
pentru ştiinţă? Feministele acceptă existenţa altor dife- 
rente, în special cele de clasă şi cele etnice, care ar putea 
să aibă un efect la fel de mare cum îl au diferenţele de 
gen, dacă nu chiar mai mare. Dar multe feministe se aş- 
teaptă la existenţa unui fel de „patternizare” în marea 
supă a diversităţii intelectuale care este generată de dife- 
rentele de gen. 

Aşadar, să ne aşteptăm că femeile au un stil diferit de 
teoretizare sau de rationare care provine din experienţa 
diferită pe care o au? Există cu certitudine unele fapte 
asupra cărora femeile tind să aibă o perspectivă diferită. 
Experienţa fizică a faptului de a fi femeie sau bărbat va 
avea impact asupra modului în care sunt experimentate 
anumite aspecte ale vieţii. lar un efect asemănător îl pot 
avea, cel putin în viitorul apropiat, educaţia şi aculturatia 

timpurie prin care trec fetele şi băieţii. Trebuie să fim însă 
atenţi la afirmaţiile care merg dincolo de aceste chestiuni. 
Este mult mai greu de găsit o soluţie la problema dacă 
experienţa şi punctul de vedere al femeilor este diferit de 
cel al bărbaţilor într-un mod atât de sistematic încât să 
conteze în controversele ştiinţifice. Există riscul să cădem 
aici pradă unor generalizări simpliste. 

Această problemă ne întoarce la unele chestiuni dis- 
cutate în secţiunea anterioară. În unele situaţii, se poate 
argumenta că o anumită înclinaţie subiectivă sau o neglijare 
a opţiunilor care se găseşte într-un domeniu ştiinţific s-ar 
putea datora diferenţei de gen. Primatologia este un 
domeniu în care acest argument a fost luat în serios. Este 
de asemenea posibil să mergem mai departe şi să ar- 
gumentăm că există un mod particular de gândire şi de 
interacţiune cu lumea care se întâlneşte la femeile de şti- 
inta. Dacă este aşa, această situaţie s-ar putea datora în 
parte modului particular în care femeile tind să gândească 
şi s-ar putea datora de asemenea în parte situaţiei şi expe- 
rientei pe care le au într-un domeniu dominat de bărbaţi. 
Un exemplu renumit este cartea lui Evelyn Fox Keller despre 
Barbara McClintock, geneticiana care a descoperit „ge- 
nele săritoare” care se deplasează în cadrul genomului 
unui organism. Ideea genelor săritoare a fost considerată 
o anumită perioadă o ipoteză foarte ciudată, dar s-a 
dovedit că McClintock avea dreptate. McClintock era în 
mare parte un outsider în genetică, iar Keller susţine de 
asemenea ca McClintock a avut o „sensibilitate fata de 
organism” care i-a permis să adopte un stil diferit de ştiinţă 
fata de cel al colegilor săi de sex masculin (1983). Keller 
este destul de precaută în afirmaţiile făcute aici; ea nu vrea 
să susţină că există vreo „deosebire exactă” între activitatea 
ştiinţifică a femeilor şi cea a bărbaţilor (2002, 134). Însă 
pare să considere că există unele diferenţe sistematice. 
Totuşi, multi ar respinge ideea că „sensibilitatea fata de 
organism” poate fi un exemplu. S-ar putea argumenta că 
această trăsătură psihologică se găseşte la mulţi biologi 

buni şi că nu are nimic de-a face cu genul. Feministele 
însele (inclusiv Keller) sunt de asemenea foarte îngrijorate 
de posibilitatea stereotipizării contribuţiilor feminine în 
gândirea ştiinţifică. („Trebuie să avem o femeie în această 
echipă, Jim, pentru ca cineva să sesizeze elementele holis- 
tice şi interconexiunile care se petrec în aceste reacţii!”) 

Până acum am discutat posibilele diferenţe de „stil teo- 
retic” dintre bărbaţi şi femei. O altă posibilitate este aceea 
că femeile pot aduce un tip diferit de interacţiune socială 
în comunităţile ştiinţifice. Feministele au sugerat uneori 
că femeile sunt, în general, mai puţin competitive şi mai 
cooperative decât bărbaţii, deşi multe feministe ar dori 
acum să evite astfel de generalizări simple (Miner and 
Longino 1987). Dacă astfel de diferenţe există, ar putea 
avea consecinţe importante pentru ştiinţă. În capitolul ur- 
mător, voi discuta în detaliu relaţia dintre cooperare şi 
competiţie în ştiinţă, astfel încât voi reveni asupra proble- 
mei diferenţelor de gen la momentul respectiv. 


9.5 Studiul ştiinţelor, războaiele ştiinţei 
şi farsa lui Sokal 


Una din temele principale ale acestui capitol şi ale capito- 
lului anterior a fost extinderea constantă a unor domenii 
care caută să aducă contribuţii la o înţelegere generală a 
ştiinţei. Cele două exemple pe care le-am discutat în deta- 
liu sunt sociologia ştiinţei (capitolul 8) şi critica feministă 
(capitolul de fata). Pe lângă această extindere, a avut loc 
şi o estompare a graniţelor diferitelor discipline. În perioa- 
da anilor '80, o serie de cercetători au hotărât să adopte 
acest curent şi să creeze o nouă abordare în studierea 
ştiinţei care să se inspire din mai multe domenii diferite 
fără a tine cont de „care întrebări au fost ale cui”. 
Domeniul rezultat este în general cunoscut cu denu- 
mirea de „Studiu al ştiinţelor”. Acest amestec a ajuns să 
includă nu doar istorie, sociologie şi filosofie, dar şi an- 


FEMINISMUL ŞI STUDIUL ŞTIINŢELOR 229 


tropologie culturală, studii clasice, economie, unele parti 
ale teoriei literare, teorie feministă şi domenii mai perife- 
rice precum semiotică, studii culturale şi teorie critică. 
Scopul este acela de a folosi aproape orice domeniu care 
ar putea contribui la înţelegerea modului în care ştiinţa 
s-a dezvoltat, a modului în care aceasta funcţionează şi a 
rolului pe care îl deţine. Recent, studiul tehnologiei a fost 
uneori propus ca scop alături de studiul ştiinţei. 

Rezultatul acestei reorganizări nu a fost un progres 
masiv (aşa cum ar fi sperat unii), dar nu a fost nici un 
dezastru (voi explica mai jos de ce ar putea fi considerat 
astfel). Istoria teoriilor recente despre ştiinţă ne demon- 
strează că în acest domeniu există oportunităţi bune 
pentru fertilizare încrucişată, împrumuturi şi proiecte 
comune. Dar nu sunt şanse ca graniţele dintre aceste do- 
menii să dispară cu adevărat; filosofii, istoricii, sociologii 
şi teoreticienii literari chiar privesc lumea întrucâtva diferit. 
Aşadar, după cum era de aşteptat, în Studiul Științelor se 
găseşte un amestec de stiluri de lucru care merge de la 
cea mai sobră şi complicată cercetare istorică până la 
zboruri sălbatice ale imaginaţiei care îl fac pe Bruno 
Latour să semene cu Rudolf Carnap. Totuşi, nu neg ca 
în acest domeniu există în general unele tendinţe şi cu- 
rente distincte; iar la finele acestui capitol voi discuta 
unul dintre ele. 

Unele dintre cele mai controversate proiecte din 
Studiul Ştiinţelor este asociat cu renumita mişcare din 
ştiinţele umane cunoscută sub numele de „postmoder- 
nism” (Harvey 1989, Lyotard 1984). Postmodernismul 
este o familie de idei şi proiecte care cuprinde domenii 
precum arhitectura, arta, istoria şi filosofia limbajului. 
Temele relevante pentru noi aici ţin de reprezentare şi 
sens. Postmodernismul face parte dintr-o tradiţie recentă 
din ştiinţele umane care se opune ideii că limbajul ar trebui 
să fie analizat ca un sistem folosit pentru a reprezenta sau 
„indica” obiecte şi situaţii din lume. Această concepţie 
anti-reprezentationalista a limbajului a influenţat în ulti- 

ma parte a secolului al douăzecilea o mare parte din teoria 
literară, precum şi alte discipline umaniste. Postmoder- 
nismul este o consecinţă spectaculoasă a acestei linii de 
gândire. 

Uneori, postmodernistii par să susţină că noi, chiar 
acum, trăim într-o perioadă specială din istorie. Trăim 
într-o perioadă în care rolul reprezentational al simbolu- 
rilor este înlocuit de un nou rol. Oceanul de simboluri şi 
limbaje în care trăim şi rolul avut de acestea în politică şi 
în cultura de consum a subminat relaţiile reprezentationa- 
le obişnuite dintre simboluri şi obiecte. Pentru a înţelege 
rolul simbolurilor din viaţa noastră, nu mai este util să 
aplicăm concepte precum exactitate, referinţă şi adevăr: 
în spatele fiecărui simbol nu se găseşte un obiect real, ci 
un alt simbol. Alteori, postmodernismul pare să devină o 
modalitate extrem de obscură de argumentare în favoarea 
unor forme extreme de relativism, în favoarea unui fel de 
scepticism şi a unor concepţii metafizice extravagante des- 
pre legătura dintre limbaj şi realitate. 

Studiul Ştiinţelor a fost destul de ospitalier fata de 
postmodernism şi fata de alte idei aventuroase din ştiin- 
tele umane. Ceea ce nu a insemnat ca istoricii cumpatati 
ai ştiinţei au încetat să-şi facă treaba lor cumpatata şi 
riguroasă; Studiul Științelor este o entitate variată. Totuşi, 
asocierea dintre noua abordare a ştiinţei şi curentele 
obscure din ştiinţele umane a afectat imaginea pe care 
Studiul Ştiinţelor începuse să o aibă. lar cu timpul a avut 
loc un recul. 

Acest recul s-a petrecut sub forma unui atac îndrep- 
tat împotriva Studiului Științelor şi împotriva activităţilor 
din ştiinţele umane în general. O parte din recul a apărut 
în cadrul ştiinţei înseşi; oamenii de ştiinţă erau alarmati 
de imaginea sub care era prezentată ştiinţa în cultura mai 
largă. Dar o mare parte din agitaţie şi gălăgie s-a datorat 
criticilor unor comentatori îndreptate împotriva unor cu- 
rente mai mari din spaţiul academic şi din învățământ. 
Senzatia era aceea că ştiinţa însăşi este ameninţată. 

Ciocnirea care a rezultat este cunoscuta sub numele 
de „Războaie ale ştiinţelor”. Studiul Stiintelor şi alte do- 
menii pomenite în acest capitol au devenit un important 
câmp de bătălie. Unele dintre atacurile asupra acestei 
abordări au venit din partea conservatorismului din 
gândirea politică şi socială. Susţinătorii educaţiei „tra- 
ditionale” din şcoli şi din universităţi erau îngrijoraţi că 
transmiterea comorilor şi valorilor civilizaţiei occidentale 
este subminată de membrii facultăţilor cu vederi stângiste 
radicale şi de administratorii şcolari slabi de minte. Ştiinţele 
umane o luaseră la vale şi acum încercau să prăbuşească 
şi ştiinţa prin intermediul unor nesfârşite bazdieli relativiste 
cum că ştiinţa este „doar o altă abordare a cunoaşterii 
fără nici un statut aparte”. 

Deşi unele dintre aceste conflicte au avut o structură 
politică simplă, cel mai interesant şi mai influent episod 
nu a avut însă. În 1994, un fizician american, Alan Sokal, a 
trimis un articol unei reviste literar-politice numită Social 
Text, care urma să publice un număr dedicat ştiinţei. 
Articolul era o parodie a perspectivei radicale din Studiul 
Ştiinţelor; folosea jargonul postmodernismului pentru a 
discuta posibilităţile politice progresive cuprinse în fizica 
matematică recentă. Titlul articolului ne spune câte ceva des- 
pre stilul abordat: “Transgressing the Boundaries: Toward a 
Transformative Hermeneutics of Quantum Gravity””. Ar- 
gumentul articolului era complet ridicol şi deseori chiar 
amuzant. Sokal dorea să vadă dacă lucrarea sa va fi ac- 
ceptată şi tipărită de revistă; el credea că lucrul acesta ar 
demonstra faptul că domeniul respectiv şi-a pierdut toate 
standardele intelectuale şi că ar tipări orice material care 
foloseşte cuvintele tehnice potrivite şi care exprimă atitu- 
dinea politică corectă. 


" Eng. „Science Wars” — n.t. 


** „Depăşirea limitelor: către o hermeneutică transformativa a 
gravitaţiei cuantice” - n.t. 

Social Text îi publică articolul (Sokal 1996b), iar Sokal îşi 
dă în vileag farsa în revista Lingua Franca (1996a), o revistă 
ireverentioasa despre viata academică (din nefericire de- 
functă, cel puţin pentru moment). Zarva produsă a rever- 
berat în toată lumea academică şi a ajuns şi în ziare. Unul 
din lucrurile care a făcut ca atacul lui Sokal să fie atât de 
eficient a fost acela că el nu scria din punctul de vedere al 
politicii conservatoare. El se prezentase ca fiind un stângist 
care simţea că Stânga o luase pe o cale greşită. Cântecul 
de sirenă al filosofiei franceze şi al teoriei literare la modă 
îndepărtase Stânga şi politica „progresivă” în general de 
alianţa sa iniţială cu ştiinţa, aruncând-o într-o mlastina 
inutilă şi pretențioasă. 

Multi filosofi din lumea anglofonă s-au simţit răzbu- 
nati de farsa lui Sokal. Deşi filosofia anglo-saxonă produse- 
se idei radicale despre ştiinţă, aceasta în mare parte nu 
acceptase postmodernismul şi alte mişcări literar-filoso- 
fice de influenţă franceză. Jacques Derrida, poate cea mai 
cunoscută figură din întreg domeniul ştiinţelor umane 
de atunci, nu fusese deloc acceptat de establishment-ul 
filosofic şi era considerat de mulţi un adevărat şarlatan. 
Filosofii considerau că propriile lor reviste au un sistem 
,anti-farse” datorită cerintei filosofice de formulare a unei 
argumentatii clare. (Nu ştiu dacă această convingere a 
fost testată.) 

Unii filosofi ai ştiinţei din curentul tradiţional, care fu- 
seseră transformați în nişte gânditori arizi şi plictisitori de 
către activitatea mai savuroasă din domeniile învecinate, 
erau acum în culmea fericirii. La întrunirile din 1996 ale 
Philosophy of Science Association, discursul prezidenţial 
a fost oferit de Abner Shimony, un decan de vârstă în 
filosofia fizicii. Discursul lui Shimony s-a constituit într-o 
reafirmare a valorilor iluministe, valorile ştiinţei, demo- 
cratiei, rationalitatii, egalităţii şi secularismului. Shimony 
l-a numit pe Sokal „un erou al iluminismului” pentru 
acţiunea sa de demascare a stupidităţii laturii radicale a 
Studiului Stiintelor. 

Desi unii filosofi s-au simţit razbunati, alţii au simţit 
că această acţiune a produs o serie de pagube. În inter- 
valul de discuţii care a urmat discursului lui Shimony, 
Arthur Fine şi Philip Kitcher, alti doi filosofi eminenti ai 
ştiinţei, s-au plâns că după mai multi ani dedicați con- 
struirii unor legături şi stabilirii unui dialog între discipline, 
acţiunea lui Sokal avea toate şansele să polarizeze din 
nou lucrurile. Această teamă era destul de justificată, 
având în vedere că între unele domenii a existat de multe 
ori o doză de neîncredere. Filosofii ar putea să nu mai 
fie interesaţi de cercetările din domeniile învecinate, 
crezând că acestea nu mai au nici un standard intelectu- 
al. Sociologii, pe de altă parte, ar putea să considere că 
elementele conservatoare subiacente ale filosofiei fuse- 
seră scoase din nou la iveală; până la urmă, ar spune 
aceştia, filosofii increzuti au fost de partea loviturii sub 
centură a lui Sokal. 

Studiul Ştiinţelor nu a fost afectat foarte serios de far- 
sa lui Sokal, dar au existat unele consecinţe de durată. 
După cum am subliniat mai sus, acest domeniu a fost 
întotdeauna variat, chiar dacă pentru cei din exterior a 
dominat uneori imaginea activităţilor cu gradul de risc 
cel mai ridicat. Acum, există mai puţină toleranţă faţă de 
scrierile încărcate cu un jargon excesiv şi obscure. Acesta 
este un lucru bun şi este un motiv suficient să ne bucurăm 
pentru ce a făcut Sokal. Obsesia internă pentru modul în 
care ar trebui să fie întreprins Studiul Ştiinţei este destul 
de excesivă şi a fost excesivă cu mult înainte de episodul 
Sokal. Un lucru şi mai important este acela că teama unei 
posibile adânciri dramatice a prăpastiei dintre diferitele 
domenii nu s-a realizat. 

Am subliniat prezenţa în cadrul Studiului Stiintelor a 
unui amestec între o istorie ,dreapta” şi cea mai „îndoită” 
analiză literară a ştiinţei şi culturii. Dar acest domeniu 
manifestă totuşi unele tendinţe generale, una dintre ele 
fiind relevantă pentru discuţia noastră. Studiul Stiintelor 
este mai curând ostil fata de ideea explicării pattern-urilor 

din cadrul schimbării ştiinţifice în termenii unei relaţii 
între teoriile ştiinţifice şi structura lumii. Kuhn şi cercetările 
sociologice discutate în capitolul 8 au lăsat o amprentă 
durabilă aici. Explicaţiile respinse in mod categoric de 
Studiul Ştiinţei sunt explicaţii ale popularității unei teorii 
în termenii exactitatii sau puterii explicative reale a aces- 
teia. Explicarea rolului istoric al unei teorii în termenii 
estimării prezente a valorii acesteia este considerată o 
mare greşeală. Si, în general, Studiul Ştiinţelor priveşte cu 
suspiciune ideea de a lua în considerare teoriile ştiinţifice 
în funcţie de modul în care acestea se raportează la struc- 
tura preexistenta a lumii. Ceea ce rezultă este o prăpastie 
în explicarea ştiinţei furnizată de Studiul Ştiinţei. După 
descrierea structurii sociale a ştiinţei, va trebui să înţelegem 
de asemenea modul în care această structură socială şi 
produsele ei sunt legate de lumea naturală în cadrul că- 
reia se desfăşoară activitatea ştiinţifică. Aceasta va fi una 
din temele capitolelor care urmează. 


Lecturi suplimentare 


Keller and Longino, Feminism and Science (1996) şi Janet Kourany, 
The Gender of Science (2002) sunt ambele volume folositoare. Ulti- 
mul volum este destul de cuprinzător şi include articolul lui Hrdy 
pe care l-am folosit în secţiunea 9.3. Cartea lui Hrdy, The Woman 
That Never Evolved (1999), reprezintă o discuţie mai detaliată a 
ideilor ei. Primate Visions de Donna Haraway (1989) este o discu- 
tie istorică şi sociologică foarte detaliată a primatologiei din per- 
spectivă feministă. Pentru un alt studiu de caz feminist interesant, 
vezi studiul teoriilor evoluţiei orgasmului feminin de Elisabeth 
Lloyd (1993). 

Harding, The Science Question in Feminism (1986) şi Longino, 
Science as Social Knowledge (1990) reprezintă două dintre cele mai 

influente cărţi din cadrul epistemologiei feministe aplicate la ştiinţă. 
În 1994, The Monist şi-a dedicat numărul din octombrie epistemo- 
logiei feministe. 

Mario Biagioli, The Science Studies Reader (1999), este un volum 
care ilustrează foarte bine diversitatea curentelor prezente în acest 
domeniu. Pentru Războaiele ştiinţei, vezi Gross and Levitt, Higher 
Superstition (1994), care include critici ale ideilor lui Bloor, Latour, 
Shapin, Schaffer, Harding, Longino şi ale altor autori pe care i-am 
discutat în aceste capitole. Vezi de asemenea Koertge, A House Built 
on Sand (1998). Farsa lui Sokal este subiectul unei cărți numită chiar 
The Sokal Hoax (2000) şi realizată de editorii de la Lingua Franca. 
Totodată, pe Internet există o sumedenie de materiale despre 
această farsă; vezi în special site-ul lui Sokal: http://physics.nyu. 
edu/faculty/sokal/. 


10. 
FILOSOFIA NATURALISTA_ 
IN TEORIE SI IN PRACTICA 


10.1 Ce este naturalismul? 


Ce tip de teorie ar trebui să încerce să dezvolte filosofia 
ştiinţei? Empiriştii logici aveau un răspuns clar la această 
întrebare: filosofia ştiinţei este preocupată în principal de 
logica ştiinţei. Pe la mijlocul anilor '70, această concepţie 
se prăbuşise complet. Mulţi se întrebau dacă filosofia nu 
devenise cumva aridă şi irelevantă. După cum am văzut în 
capitolul anterior, acest lucru a dus la încercări din partea 
altor domenii de a anexa o parte din teritoriul tradiţional 
al filosofiei ştiinţei. Dacă filosofii nu puteau să spună 
nimic folositor despre funcţionarea ştiinţei, atunci aveau 
să o facă alţii. 

Mulţi filosofi au ajuns la concluzia că filosofia ştiinţei 
trebuie să meargă dincolo de analiza logică, dar nu exista 
un acord asupra alternativei care ar trebui să fie adoptată. 
În acest capitol vom discuta o soluţie din ce în ce mai 
populară la această problemă: naturalismul. 

Naturalismul este deseori rezumat afirmându-se că 
„filosofia ar trebui să vină în continuarea ştiinţei”. Acest 
slogan sună bine, dar este greu de spus ce înseamnă. 
Naturaliştii resping ideea conform căreia filosofia ar tre- 
bui să fie complet separată de alte domenii. În particular, 
naturaliştii susţin că ar trebui să existe un fel de legătură 
strânsă între teoriile ştiinţifice şi teoriile filosofice, dar nu 
există un acord asupra felului în care ar trebui să arate 
acea legătură. Ce presupune, în practică, perspectiva na- 
turalistă asupra filosofiei? Este mai mult decât un slogan 

sau o etichetă? În acest capitol, voi descrie naturalismul 
în general şi apoi voi ilustra abordarea naturalistă printr-un 
exemplu. Capitolul următor va continua pe aceleaşi linii. 
Începând cu acest punct, cartea se îndepărtează de 
structura cronologică care a stat la baza capitolelor an- 
terioare. Restul cărţii este organizat mai mult tematic 
decât cronologic. 

Mai sus, am spus că naturaliştii susţin că filosofia ar 
trebui să vină în continuarea ştiinţei, dar că nu sunt de 
acord asupra tipului de continuitate pe care ar trebui 
să-l adopte. Poate că un rezumat mult mai folositor al 
naturalismului este ideea potrivit căreia filosofia poate 
folosi rezultatele din ştiinţe pentru a răspunde la unele 
întrebări filosofice şi poate face acest lucru chiar şi în 
cadrul filosofiei ştiinţei. 

Din perspectiva multor alte poziţii filosofice, faptul de 
a folosi idei ştiinţifice în cadrul teoretizării ce are ca obiect 
ştiinţa presupune o circularitate vicioasă. Cum putem 
presupune din start temeinicia ideilor ştiinţifice pe care 
încercăm să le cercetăm şi să le evaluăm? Atunci când 
încercăm să descriem caracteristicile generale şi să evaluăm 
integritatea metodelor ştiinţei, ar trebui să ne situăm în 
afara ei. 

Ideea că ar trebui să facem filosofia ştiinţei de pe o 
poziţie exterioară şi mai sigură este de multe ori numită 
fundationalism. (Acest termen este folosit şi cu referire la 
alte idei.) Fundationalismul cere să nu se facă nici o pre- 
supunere referitoare la exactitatea ideilor ştiinţifice atunci 
când se practică filosofia ştiinţei. Motivul este acela că, 
înainte de stabilirea teoriei filosofice, statutul activităţii 
ştiinţifice este supus îndoielii. Un mod de a descrie natu- 
ralismul în filosofie este acela de a spune că este opus 
fundationalismului. 

Naturalistii considera ca incercarea de a oferi stiintei 
fundamente filosofice generale este intotdeauna sortita 
esecului. Ei considera de asemenea ca stiinta oricum nu 
are nevoie de un fundament filosofic. De fapt, nu putem 

decât să sperăm că vom dezvolta o descriere adecvată a 
modului în care cunoaşterea şi ştiinţa funcţionează dacă 
vom folosi idei ştiinţifice pe măsură ce înaintăm. Iar 
descrierea cunoaşterii şi ştiinţei nu va fi mai certă sau mai 
sigură decât teoriile ştiinţifice însele. 

Majoritatea filosofilor care îşi spun naturalişti ar fi de 
acord cu această prezentare schematică. Dar de aici 
înainte încep să apară neînțelegerile. „Naturalismul” este 
unul dintre acele cuvinte pe care o mare varietate de oa- 
meni preferă să îl folosească cu referire la ei înşişi. După 
cum îi place lui Elliott Sober să spună, acest termen suge- 
rează că propriile tale teorii nu conţin „nici un ingredient 
artificial”. Filosofii, asemenea producătorilor de şampon, 
ar dori întotdeauna să spună că produsele lor sunt „natura- 
le”. Aşadar, există riscul ca naturalismul înţeles ca mişcare 
să fie înecat de folosirea excesivă a acestui termen şi să se 
dizolve în platitudini. În pofida acestui risc, „naturalismul” 
este eticheta pe care o folosesc cu referire la majoritatea 
scrierilor mele filosofice şi în restul acestei cărţi voi susţine 
că naturalismul reprezintă cea mai bună speranţă pe care 
o avem pentru rezolvarea problemelor centrale ale filo- 
sofiei ştiinţei. 


10.2 Quine, Dewey şi alții 


Care este originea filosofiei naturaliste contemporane? 
Se spune de multe ori că naşterea naturalismului modern 
echivalează cu publicarea eseului „Epistemology Natura- 
lized”* de W.V Quine (1969). Eseul lui Quine este desigur 
foarte important aici, dar nu ar trebui să considerăm că 
naturalismul modern este doar rezultatul ideilor lui Quine. 
Filosoful american John Dewey este considerat de obicei 
un pragmatist, dar în ultima parte a carierei sale (începând 
cu anul 1925) filosofia sa a fost o formă de naturalism. În 
anumite puncte, versiunea naturalismului expusă de Dewey 


* „Epistemologia naturalizata” - n.t. 

este superioară celei expuse de Quine. Dar filosofia lui 
Dewey a fost neglijată în a doua jumătate a secolului al 
douăzecilea, iar Quine este în mod clar figura care a 
exercitat cea mai mare influenţă asupra naturalismului. 
(Quine l-a recunoscut la un moment dat pe Dewey ca 
fiind un naturalist timpuriu, dar experţii în Quine consi- 
deră că este vorba mai degrabă de un gest de politeţe 
decât de o influenţă reală.) 

Articolul lui Quine, „Epistemology Naturalized”, face 
o serie de afirmaţii. El atacă mai întâi ideea potrivit căreia 
filosofii ar trebui să ofere „fundamente” pentru cunoaște- 
rea ştiinţifică. Afirmațiile lui Quine asupra acestui punct 
au ajuns să ocupe un loc central în filosofia naturalistă. 
Dar Quine a mai făcut o afirmaţie mult mai radicală. El 
spune că întrebările epistemologice sunt legate atât de 
strâns de psihologia ştiinţifică încât epistemologia nu ar 
trebui să supravieţuiască sub forma unui domeniu separat. 
De fapt, epistemologia ar trebui să fie absorbită în psiho- 
logie. După opinia lui Quine, singurele întrebări puse de 
epistemologi care au o importanţă reală sunt întrebări 
la care numai psihologia poate răspunde cel mai bine. 
Filosofii ar trebui să se aştepte ca psihologia să ne ofere 
în cele din urmă o descriere pur ştiinţifică a modului în 
care convingerile se formează şi se schimbă, nemaifiind 
nevoie să mai punem alte întrebări. 

Aceasta este o versiune a naturalismului faţă de care 
eu şi mulţi alţii ne opunem. Probabil că această opoziţie 
nici nu este de mirare; Quine pare să susţină că filosofii 
interesaţi de întrebări referitoare la opinie şi cunoaştere 
ar trebui să-şi închidă prăvălia şi să plece acasă. Aşa cum 
unii oameni de ştiinţă se încălzesc în faţa descrierii eroice 
a activităţii ştiinţifice oferite de Popper, mulţi filosofi 
tratează cu răceală afirmaţia lui Quine potrivit căreia nu 
avem nimic important de făcut (cu excepţia situaţiei în 
care ne luăm o diplomă în psihologie şi ne mutăm în 
catedra de psihologie). Dar în afară de dorinţa de a ne 

vedea salariile curgând în continuare, aici există totuşi o 
problemă mai complicată. 

Într-o versiune diferită a naturalismului, există ceea ce 
s-ar putea numi întrebare filosofică, care diferă de tipurile 
de întrebări puse de oamenii de ştiinţă. Un naturalist 
poate accepta ideea că ştiinţa poate contribui la răspun- 
surile la întrebările filosofice fără a considera că ştiinţa ar 
trebui să înlocuiască întrebările filosofice cu întrebări 
ştiinţifice. Aceasta este versiunea de naturalism pe care 
o apăr. Această versiune diferă de tipul de naturalism 
descris de Quine în eseul său din 1969; acolo, ştiinţa este 
considerată singura sursă potrivită de întrebări şi totodată 
de răspunsuri. 

Dacă suntem de părere că întrebările filosofice sunt 
importante şi totodată au tendinţa să fie diferite de cele 
formulate de oamenii de ştiinţă, nu avem nici un motiv să 
ne aşteptăm la o înlocuire a epistemologiei de către 
psihologie şi de către alte ştiinţe. Ştiinţa este folosită de 
filosofie ca o resursă şi nu ca un înlocuitor. 

Ce exemple de întrebări am putea oferi care să rămână 
relevante în filosofia naturalistă, dar care să nu fie abor- 
date în cadrul ştiinţei înseşi? Mulţi naturalişti au argumen- 
tat că întrebările normative ar fi un exemplu important în 
acest caz — întrebări care presupun o judecată de valoare. 
Dacă epistemologia ar fi absorbită de psihologie, am 
putea obţine o descriere bună a modului în care sunt for- 
mate convingerile, dar se pare că nu ni se va spune care 
mecanisme de formare a convingerilor sunt bune şi care 
sunt rele. Nu vom putea răspunde la întrebările episte- 
mologice referitoare la modul în care ar trebui să gestionăm 
dovezile şi la modul în care putem diferenţia un argument 
bun de unul defectuos. Aceste întrebări sunt centrale fi- 
losofiei. Pentru naturalist, răspunsurile la aceste întrebări 
vor depinde de multe ori de fapte ce tin de mecanisme 
psihologice şi de raporturile care există între minţile 
noastre şi lume. Dar naturalistul se aşteaptă ca încercarea 

de a răspunde la aceste întrebări să aparţină filosofiei. 
Ştiinţele tind să fie interesate de probleme diferite. 

Formula „naturalism normativ” este de multe ori folo- 
sită cu referire la concepţii naturaliste care vor să păstreze 
latura normativă a epistemologiei. (Această formulă a 
fost inventată de Larry Laudan [1987]; vezi de asemenea 
Kitcher 1992). Trebuie să mentionez de asemenea aici că, 
deşi discuţiile iniţiale ale lui Quine păreau că nu mai lasă 
loc întrebărilor normative din epistemologie, către sfârşitul 
carierei sale acesta şi-a modificat concepţia, aducând-o 
mai aproape de naturalismul normativ (Quine 1990). 

Naturalismul normativ acceptă multe dintre (dar nu 
toate) întrebările normative care ne-au fost transmise din 
epistemologia tradiţională. Dar care este temeiul acestor 
judecăţi de valoare? Care este temeiul distinctiei dintre 
politicile bune şi cele rele de formare a convingerilor? 
În acest punct, naturalismul normativ se confruntă cu un 
aspect al vechii şi dificilei probleme a identificării valorilor 
în lumea faptelor. În fata acestei probleme, naturalistii 
normativi au ales să dea un răspuns simplu. Judecatile de 
valoare relevante pentru epistemologie sunt făcute într-un 
mod instrumental. 

În discuţiile filosofice despre luarea deciziilor, o acţiune 
este considerată instrumental-rationala dacă reprezintă 
o modalitate bună de atingere a scopului urmărit de către 
agent, indiferent care este acel scop. Atunci când evaluăm 
acţiunile în funcţie de raționalitatea instrumentală a acesto- 
ra, nu ne interesează originea scopurilor sau dacă acestea 
sunt adecvate. Nu ne întrebăm decât dacă acţiunea are 
şanse să ajungă la rezultatul dorit de agent. lar dacă o 
acţiune A este folosită ca mijloc pentru a atinge B, faptul 
dacă A are şanse să conducă sau să nu conducă agentul 
la B este o chestiune factuală. Astfel, faptul dacă acţiunea 
A este sau nu este instrumental-rationala pentru acel 
agent este o chestiune factuală. 

Dacă vom spune că raționalitatea instrumentală este 
un tip de raționalitate nu vor exista controverse. Vor 

exista mult mai multe controverse dacă vom spune că 
aceasta este singurul tip de raționalitate. Unii naturalişti 
normativi consideră că raționalitatea instrumentală re- 
prezintă singurul tip de raționalitate care este relevantă 
pentru epistemologie. Problema determinării acelor 
scopuri ultime ale unei persoane care pot fi considerate 
justificabile este fie respinsă (întrucât o astfel de determi- 
nare nu poate exista), fie ignorată. 

Mai sus am spus că scrierile lui John Dewey din anii 
'20 şi '30 descriu şi aplică o versiune bună a naturalismului. 
Modul în care Dewey abordează problema normelor şi 
valorilor epistemologice reprezintă un punct forte al con- 
ceptiei sale. În cartea sa din 1938, Logic, Dewey dezvoltă 
o versiune a ceea ce astăzi s-ar numi naturalism normativ. 
Dewey spune că în epistemologia sa, afirmaţiile referitoare 
la raţionamentul „corect” şi la cel „defectuos” sunt folosite 
în acelaşi fel în care am folosi afirmaţiile referitoare la o 
agricultură „corectă” şi una „defectuoasă” (1938, 103-4). 
Toată lumea, spune el, este conştientă de faptul că unele 
tehnici de agricultură sunt mai bune decât altele pentru 
atingerea acelor scopuri urmărite de fermieri. Consecințele 
probabile ale diferitelor decizii de practicare a agriculturii 
reprezintă o chestiune factuală şi aflăm despre aceste 
consecinţe din experienţă. Practicile agricole pe care în 
prezent le considerăm corecte nu sunt perfecte şi ar putea 
să fie îmbunătăţite în viitor. Dar nu există nici o problemă 
filosofică dacă operăm judecăţi de valoare de acest fel. 
Dewey spune că acelaşi lucru este valabil şi în cazul jude- 
căţilor de valoare din epistemologie. 

Până acum am vorbit doar despre rolul întrebărilor 
normative, dar acestea nu reprezintă singurul tip de 
întrebări care ţin de epistemologie, spre deosebire de şti- 
intele care ,hranesc” epistemologia. Un alt set de întrebări 
puse de filosofi se referă la relaţiile dintre simţul comun 
sau concepţia noastră obişnuită despre lume, pe de o 
parte, şi concepţia ştiinţifică despre lume, pe de alta. Ce 
fel de concordanţă (sau neconcordanţă) există între cele 

două concepţii? Întrebări de acest fel găsim în epistemo- 
logie: ce relaţie există între simţul comun sau perspectiva 
cotidiană a cunoaşterii umane şi descrierea ştiinţifică a 
contactului nostru real cu lumea? 

Pentru a răspunde la o astfel de întrebare va trebui să 
facem o prezentare a concepţiei obişnuite şi a celei stiinti- 
fice într-un mod concis şi apoi să le comparăm. Una dintre 
părţile cele mai interesante şi care se dezvoltă cel mai 
rapid din filosofia naturalistă din ultimele decenii este 
filosofia naturalistă a minţii. Cum arată concepţia obişnuită 
despre minte şi despre conținuturile ei (gânduri, credinţe, 
dorinţe, amintiri) în comparaţie cu concepţia despre minte 
la care a ajuns psihologia şi neurobiologia? 

Un alt set de întrebări filosofice care rămân presante 
pentru naturalist se referă la relaţiile dintre diferitele ştiinţe. 
Fiecare dintre diferitele ştiinţe ne oferă fragmente, bazate 
pe cercetare empirică, despre cum este şi cum funcţionează 
lumea. Întrebarea este dacă aceste fragmente se potrivesc 
laolaltă sau dacă nu există cumva neconcordante şi tensiuni 
între ele. Filosoful este cel care patrulează între relaţiile 
diferitelor ştiinţe adiacente, uneori urcându-se într-un 
elicopter pentru a avea o perspectivă sinoptică asupra 
modului în care toate piesele se potrivesc laolaltă. Lucrul 
acesta ar putea să conducă la o critică filosofică a anumitor 
idei ştiinţifice, dar această critică este făcută din punctul 
de vedere al unei perspective ştiinţifice generale. 

Acum pot să prezint pe scurt versiunea naturalismului 
acceptată de mine. Naturalismul din cadrul filosofiei ne 
cere să începem cercetarea filosofică din punctul de ve- 
dere furnizat cea mai bună perspectivă ştiinţifică actuală 
asupra fiinţelor umane şi asupra locului pe care acestea îl 
ocupă în univers. Pornim de la această perspectivă şi nu 
încercăm să oferim o justificare generală venită din afara 
ştiinţei pentru dreptul de a o folosi. Desigur, ştiinţa pe 
care ne bazăm nu este complet certă şi ar putea în cele 
din urmă să se schimbe. Totuşi, întrebările la care încercăm 
să răspundem nu trebuie să provină din ştiinţe; întrebările 

noastre vor fi mai curând întrebări filosofice tradiţionale 
referitoare la natura opiniei, justificări şi cunoaşterii. Stiinta 
este mai degrabă o resursă pentru rezolvarea problemelor 
filosofice, decât o înlocuitoare a filosofiei sau sursa ordinii 
de zi a filosofiei. 

Nu vreau să spun prin asta că toate cercetările filoso- 
filor ar trebui să fie naturaliste în acest sens. În particular, 
filosofia a avut multă vreme un alt rol neobişnuit şi folosi- 
tor în cultura intelectuală; a funcţionat ca un „incubator” 
pentru noile idei speculative, oferindu-le un spaţiu în care 
să se dezvolte până la un punct în care să poată deveni 
utile din punct de vedere ştiinţific. Ca disciplină, filosofia 
mai are şi alte roluri. De fapt, filosofia, în urma organizării 
sale ceva mai libere şi a agendei sale deschise, are de 
multe ori numai de câştigat. Nu ştim niciodată ce idei, 
probleme sau abordări noi vor apărea în viitor. Dar în mă- 
sura în care ne putem aştepta la rezolvarea marilor pro- 
bleme din domenii precum epistemologia, naturalismul 
este poate abordarea corectă. 

Aşadar, ce probleme ar trebui să căutăm să rezolvăm 
în filosofia naturalistă a ştiinţei? În capitolul 1, am făcut 
deosebire între două tipuri de probleme care vor contura 
această carte. Ar trebui să încercăm să ajungem la (1) o 
înţelegere generală a modului în care oamenii cunosc 
lumea care îi înconjoară şi la (2) o înţelegere a particula- 
ritatilor activităţii rezultate din Revoluţia Ştiinţifică care o 
diferenţiază de alte tipuri de cercetare a lumii. Aceste 
puncte schematice sunt un început, dar acum pot să fur- 
nizez câteva detalii suplimentare. 

Putem spune oare că o cercetare naturalistă a rolului 
observaţiei în ştiinţă susţine ideea familiară potrivit căreia 
observaţia şi experimentul fac ştiinţa să fie receptivă la 
structura reală a lumii? Un mod de a înţelege cercetarea 
unor sociologi ai ştiinţei, inclusiv a lui Latour, este de a 
considera că propune o teorie a schimbării care nu alocă 
nici un rol noţiunii de „receptivitate” faţă de lume. În ce 
constă greşeala unei astfel de perspective? În principiu, 


FILOSOFIA NATURALISTĂ ÎN TEORIE ŞI ÎN PRACTICĂ 245 


ar putea exista o instituţie care ar semăna cu ceea ce 
numim „ştiinţă”, dar in care nu ar exista o receptivitate 
autentică fata de lume. Experimentele nu ar fi altceva decât 
exerciţii costisitoare de „PR”, iar teoriile s-ar schimba prin 
intermediul unui proces de negociere între facţiuni. De 
unde ştim că ştiinţa noastră nu este aşa? Pentru a rezolva 
această problemă, trebuie să facem deosebire între unele 
întrebări „în principiu” şi unele întrebări „în practică”. Putem 
spune oare că natura gândirii şi a percepţiei umane permit, 
în principiu, opiniei ştiinţifice să fie receptivă la structura 
reală a lumii? Chiar dacă acest lucru este posibil în princi- 
piu, putem spune oare că comunităţile ştiinţifice reale 
operează într-un mod care permite acestei receptivitati 
să se desfăşoare în practică? 

Să presupunem că putem justifica ideea că ştiinţa este 
receptivă la lume; atunci, ce fel de contact cu lumea au 
acele teorii ale noastre care au fost confirmate? Obişnuim 
să considerăm că adevărul este țelul pe care îl dăm teoriilor 
noastre; o teorie bună este aceea care reprezintă lumea 
cu adevărat. Dar am putea spune oare că noţiunea tradi- 
tionala de adevăr este una coerentă şi utilă? Ne ajută 
cumva să înţelegem progresul ştiinţific? (Kuhn crede că 
nu.) Ce ar putea să înţeleagă, dacă este ceva de înţeles, 
un naturalist prin ideea de „logică inductivă” sau de teorie 
generală a dovezilor ştiinţifice? Dacă putem izola particu- 
laritati ale gândirii ştiinţifice sau ale structurii comunităţii 
ştiinţifice care par să fie puternice şi valoroase, cum ar putea 
fi protejate şi consolidate? Există aspecte ale ştiinţei care 
sunt auto-distructive sau dăunătoare cărora am putea 
să le opunem rezistenţă sau pe care am putea să le 
schimbăm? 

Restul capitolelor acestei cărţi vor fi călăuzite de 
această versiune a naturalismului. Dar aşa cum am sublini- 
at mai sus, există multe concepţii diferite pe care oamenii 
le consideră naturaliste. Chiar şi discuţiile filosofice despre 
ştiinţă care nu sunt purtate sub stindardul naturalismului 
au devenit mult mai receptive la diferite surse de idei. 

Această perspectivă lărgită asupra tipurilor de informaţii 
care ar putea fi folositoare constituie o trăsătură notabilă 
a filosofiei de dată recentă. Unii filosofi consideră că re- 
zultatul este haotic, o explozie de fragmente ambigue şi 
incursiuni pe jumătate terminate în prea multe direcţii. 
S-a pierdut disciplina. Însă alţii, printre care mă număr, 
consideră că rezultatul este în general un progres. 


10.3 Încărcarea teoretică a observației 


În această secţiune mă voi centra asupra unei controverse 
care s-a dezvoltat în anii '60 şi continuă până astăzi. Con- 
troversa pune în discuţie rolul observaţiei în ştiinţă şi este 
de multe ori numită controversa despre „încărcarea 
teoretică a observaţiei”. În termeni mai simpli, această 
controversă pune în discuţie problema dacă dovezile 
observationale pot fi considerate o sursă obiectivă sau 
neutră de informare atunci când se face o alegere între 
teorii sau dacă observaţiile tind să fie „contaminate” de 
asumptii teoretice într-un mod care nu le permite să aibă 
acest rol. Această problemă este importantă mai ales 
pentru acei oameni care vor să dezvolte concepţii empi- 
riste. Susţinătorii teoriilor radicale ale ştiinţei, de genul celor 
discutati în ultimele capitole, au considerat in mai multe 
rânduri că încărcarea teoretică a observaţiei este un ar- 
gument puternic împotriva empirismului dominant. 

Această controversă este aşadar importantă. Motivul 
pentru care este discutată în acest capitol este acela că 
poate fi mult mai uşor de rezolvat dacă este abordată 
dintr-un punct de vedere naturalist. Această discuţie ne 
va oferi o bună ilustrare a modului în care filosofia natu- 
ralistă funcţionează în practică. 

Subiectul nostru este observaţia. Dar ,observatia” este 
înţeleasă într-un sens foarte larg aici, pentru a include 
toate tipurile de contact senzorial cu lumea, toate tipurile 
de percepţie. Empiriştii au căzut de acord asupra faptului 
că observaţia reprezintă sursa cunoaşterii pe care o avem 

despre lume. În pofida tuturor dezacordurilor din mişcarea 
empiristă, observaţia a fost considerată în general neutră 
teoretic. Această neutralitate sau absenţă a inclinatiei 
personale constituie de multe ori fundamentul afirmației 
potrivit căreia observaţia este o cale „obiectivă” de rezol- 
vare a dezacordurilor. 

Aceasta este atmosfera în care s-au dezvoltat argu- 
mentele „încărcării teoretice” a observaţiei, mai ales în opera 
lui N.R. Hanson, Kuhn şi Feyerabend. Aceste argumente 
sunt de fapt un amestec, dar consecinţa lor este clară: 
observaţia nu poate funcţiona ca o modalitate non- 
subiectivă de testare a teoriilor (sau a unităţilor mai mari 
precum paradigmele), întrucât judecatile observationale 
sunt afectate de convingerile teoretice ale observatorului. 
Prin urmare, concepţiile empiriste tradiţionale despre rolul 
observaţiei în ştiinţă sunt false. 

Aşa cum am spus, aceste argumente sunt un amestec. 
Uneori se referă la limbajul rapoartelor de observaţie, une- 
ori la observaţie ca fenomen psihologic, uneori la opiniile 
care rezultă din observaţii şi uneori la toate acestea. Şi în 
timp ce unele dintre fenomenele discutate în argumente 
sunt importante şi provocatoare, altele nu sunt de acest 
fel. Unele argumente nu lovesc decât pozitivismul logic, în 
timp ce altele lovesc toate concepţiile posibile despre ştiinţă 
în afară de scepticismul radical sau relativismul extrem. 

Să începem cu argumentele mai inofensive. Uneori, se 
afirmă că observaţia este călăuzită de teorie, fiindcă teo- 
riile le spun oamenilor de ştiinţă unde să caute şi ce să 
caute. Acest lucru este adevărat şi nici un empirist inteli- 
gent nu l-a negat vreodată. Acest fapt nu afectează capa- 
citatea observaţiei de a acţiona ca test al teoriei, în afară 
de cazul în care oamenii de ştiinţă refuză să se uite acolo 
unde ar putea întâlni observaţii nefavorabile. Toţi empi- 
riştii ar identifica acest fapt cu un declin al procedurilor 
ştiinţifice fundamentale. 

Alteori, se susţine că oamenii de ştiinţă, pentru a decide 
care observaţii să fie luate în serios, trebuie să folosească 

asumptii teoretice. Unele observaţii aparente ar putea 
să implice defecţiuni sau erori de diferite tipuri şi pot fi 
ignorate. Observațiile care afectează alegerea teoriei sunt 
„filtrate” printr-un proces în care unele date sunt înlăturate. 
Întrucât această filtrare este influenţată de opiniile teore- 
tice, există posibilitatea unei înclinații personale. 

Aceste probleme sunt reale. Însă, toată această discuţie 
implică problema holismului testării care a fost introdusă 
în capitolul 2. Filosofii încă mai încearcă să lămurească 
această problemă, având în vedere că si acum caută să 
dezvolte noi teorii ale testării şi confirmării. În lipsa unei 
soluţii generale la aceste probleme, vom încerca să suge- 
ram câteva răspunsuri particulare. Asumptiile teoretice 
care afectează relevanta unei observaţii în raport cu o 
teorie oarecare pot fi testate la rândul lor în mod separat. 
Am putea îndrăzni de asemenea să facem unele reco- 
mandări de nivel inferior: poate că, în testele cruciale, 
oamenii de ştiinţă ar trebui să fie mai reţinuţi când vine 
vorba de respingerea observaţiilor. Dar în acest domeniu 
este greu de ştiut care componente de la nivelul simțului 
comun sunt folositoare, care sunt triviale şi care sunt 
complet greşite. 

O altă serie de argumente referitoare la observaţie 
discută limbajul. Atunci când un om de ştiinţă are o expe- 
rienţă, acesta sau aceasta nu poate face ca experienţa 
respectivă să fie relevantă pentru ştiinţă decât dacă o 
exprimă în cuvinte. Vocabularul folosit şi sensul avut chiar 
şi de cuvintele care par inocente vor fi influențate de 
cadrul teoretic folosit de omul de ştiinţă. Date fiind inter- 
conexiunile dintre sensurile cuvintelor unui limbaj, nu există 
nici o parte a limbajului a cărei aplicare la fenomene să 
fie total „lipsită de teorie”. 

Unele versiuni ale acestui argument nu au o importanţă 
de durată fiindcă nu afectează decât idealul logico-pozitivist 
al unui limbaj pur observational, complet distinct de acele 
părţi ale limbajului care folosesc sau presupun idei teoreti- 
ce. Uneori, criticii empirismului scriu ca şi cum, de îndată 

ce s-a demonstrat că limbajul observaţiei este într-un 
anumit sens „teoretic“, argumentul s-a încheiat şi gata cu 
empirismul. Este o greşeală. În efortul de a stabili rele- 
vanta avută de această problemă pentru formele mai 
moderne de empirism, totul depinde de tipurile de teorii 
care influenţează limbajul observaţiei şi de natura acestei 
influenţe. De exemplu, poate rapoartele de observaţie 
presupun „teorii” al căror nivel inferior nu are cum să 
influenţeze vreodată testarea teoriilor ştiinţifice reale. Pu- 
tem să considerăm că asumptia potrivit căreia obiectele 
îşi păstrează în general forma atunci când nu ne uităm la 
ele este într-un anumit sens „teoretică“, dar influenţa 
exercitată de aceasta asumptie asupra rapoartelor de ob- 
servatie nu are de obicei nici o importanţă pentru testarea 
în ştiinţă. 

Dar să presupunem că s-ar putea demonstra că ra- 
poartele de observaţie sunt influențate de acele tipuri de 
teorii care sunt ele însele supuse testării. De exemplu, 
Feyerabend a încercat să arate că descrierile aparent ino- 
cente referitoare la mişcare din secolul al şaptesprezecelea 
au fost influențate de asumptii teoretice exact în acest 
mod. Se pare că ar exista unele probleme. Dar chiar şi o 
astfel de influenţă ar putea să fie sau să nu fie importantă 
din punct de vedere filosofic. O teorie ar putea furniza 
conceptele folosite pentru a exprima o observaţie, fără ca 
acest lucru să afecteze capacitatea unui raport de obser- 
vatie de a testa teoria în discuţie. Nu orice rezultat descris 
în termenii conceptelor preferate de teoria T va fi un raport 
de observaţie favorabil teoriei T. În discuţia filosofiei lui 
Popper de mai sus, am spus că observarea unor fosile de 
iepure în roci precambriene ar fi un şoc uriaş pentru teo- 
ria evoluționistă (secţiunea 4.6). Să presupunem că „am 
văzut fosile de iepure în roci precambriene” reprezintă un 
raport de observaţie extrem de „încărcat” de teorie bio- 
logică şi geologică. Unii ar putea să fie înclinați să spună 
că este atât de încărcat de teorie, încât nu mai poate fi 
considerat un raport de observaţie. Dar, indiferent de 

aceste lucruri, raportul respectiv va reprezenta în conti- 
nuare un şoc uriaş pentru teoria evoluționistă. 

Aşadar, să ne imaginăm că am avea o concepţie falsi- 
ficationista simplă despre testare în ştiinţă. Faptul că 
rapoartele de observaţie sunt exprimate folosind con- 
cepte derivate dintr-o teorie nu are desigur nici un efect 
asupra capacităţii naturii de a spune NU unei conjecturi. 
Falsificationismul simplu nu este o concepţie adecvată de 
testare în ştiinţă, dar lucrul acesta nu are importanţă pen- 
tru ceea ce vrem să spunem. Ceea ce vrem să spunem este 
că influenţa exercitată de teorie asupra vocabularului ob- 
servational nu afectează, de una singură, capacitatea de 
testare non-subiectivă a teoriei specifică observaţiei. 

Ultimul aspect al argumentelor încărcării teoretice pe 
care îl voi discuta este cel mai important. Kuhn şi alţii au 
argumentat că experienţele pe care o persoană le are sunt 
influențate de convingeri, inclusiv de teoriile acesteia. Nu 
este influenţată doar folosirea rapoartelor de observaţie 
în evaluarea teoriilor şi nu doar forma lingvistică a ra- 
poartelor respective, dar şi experienţele perceptuale. Nu 
există nici o etapă în procesul ştiinţific de observaţie în 
care teoriile să nu joace un rol. 

Când au adus aceste argumente, Kuhn şi alţii s-au fo- 
losit de rezultatele cercetării psihologice de la mijlocul 
secolului al douăzecilea. Se înţelegea că această cercetare 
respinge concepţia „pasivităţii” percepţiei şi că o înlocuieş- 
te cu o concepţie care susţine că percepţia este activă şi 
inteligentă. Psihologii au subliniat diferitele feluri în care 
un tipar de stimulare a retinei ar putea fi cauzat de obiec- 
tele din lume. Dacă există mai multe posibilităţi, atunci, 
pentru a face o alegere, sistemul vizual va trebui să folo- 
sească asumptii teoretice (Gregory 1970). 

Acest tip de argument al încărcării teoretice a fost 
atacat de Jerry Fodor într-un articol foarte convingător (şi 
foarte nostim) din 1984 intitulat „Observation Reconside- 
red”. Răspunsul meu la acest argument urmează în mare 
parte ideile lui Fodor. Ca şi în cazul influenţei teoriei asupra 

limbajului observational, totul depinde de care teorii in- 
fluenteaza observaţia şi cum o influenţează. 

Fodor a răsturnat situaţia unor argumente ale în- 
cărcării teoretice printr-o discuţie despre iluziile percep- 
tuale de genul celor abordate de multe ori în manualele 
de psihologie. Să luăm în considerare iluzia Muller-Lyer, 
reprezentată în figura 10.1. Cele două linii au aceeaşi 
lungime, deşi avem tendinţa să o vedem pe cea inferi- 
oară ca fiind mai lungă decât cea superioară. Conform 
interpretării psihologice, iluzia este generată de folosi- 
rea inconştientă a unor asumptii de fond în procesarea 
imput-urilor vizuale. 


— 
—< 


Fig. 10.1 
Iluzia Muller-Lyer 


Unii autori au considerat că acest rezultat demonstrează 
un fel de încărcare teoretică a percepţiei; noi nu ne dăm 
seama, dar credinţele noastre generale şi implicite despre 
lume influenţează ceea ce vedem. 

Dar Fodor observă apoi că deşi este adevărat că iluziile 
par să fie produse de efectele teoriei inconștiente, unele 
părţi ale teoriei sau ale cunoaşterii de fond par să nu aibă 
nici un efect asupra percepţiei. Lucrul cel mai evident 
este acela că iluzia nu este afectată de cunoaşterea faptului 
că este o iluzie sau de cunoaşterea teoriei iluziilor. Aceste 
părţi ale cunoaşterii de fond nu fac să dispară iluzia. Se 
pare că avem o situaţie în care mecanismele percepţiei 
sunt influențate de unele teorii şi nu de altele. Iar teoriile 
care au acest efect nu sunt teorii ştiinţifice de nivel supe- 

rior. Ele sunt asumptii de nivel inferior despre alcătuirea 
fizică a lumii — natura tridimensională a spaţiului, efectul 
distanţei asupra dimensiunii aparente ş.a.m.d. 

Fodor îşi asociază argumentul cu un program de 
cercetare din psihologie care explică percepţia şi alte 
procese prin postularea unor module (Fodor 1983). Mo- 
dulele sunt componente automate şi înnăscute ale meca- 
nismului mental al căror proces este inconştient şi care se 
folosesc de un subansamblu fix al cunoaşterii de fond 
care aparţine unei persoane. În cadrul percepţiei, modu- 
lele îşi trimit output-ul către mecanismele cognitive 
„centrale”. Aceste mecanisme centrale au acces la toate 
teoriile şi ideile unei persoane atunci când decid ce să 
facă cu observaţia. Astfel, deşi reacţiile ulterioare la ob- 
servatie sunt influențate, în principiu, de toate teoriile 
pe care o persoană ar putea să le aibă, output-ul modu- 
lului perceptual totuşi nu este. Operația modulului — 
care determină modul în care lucrurile par să fie pentru 
o persoană — nu este afectată de acceptarea sau respin- 
gerea vreunei teorii ştiinţifice de către acea persoană. 

După cum observă Fodor, lucrul acesta nu rezolvă în- 
treaga problemă a rolului observaţiei în testare. Chiar 
dacă observaţia în sine nu este influenţată de adoptarea 
unor teorii ştiinţifice, aşa cum s-a pretins, mai rămâne în- 
trebarea ce va face persoana respectivă cu observaţia. 
Lucrul acesta ne întoarce la problema holismului testării. 

Nu au fost rezolvate toate problemele, dar am făcut 
progrese. Şi cred că este clar modul în care această discu- 
tie vine în sprijinul unei abordări naturaliste a filosofiei 
ştiinţei. Observatia este un fenomen natural, fiind studia- 
tă de domenii precum psihologia şi psihofizica. Aceste 
discipline ne spun ce presupun mecanismele perceptuale 
şi ce fel de legătură avem cu lumea prin intermediul 
acestor mecanisme. Filosofii naturalişti pot folosi aceste 
rezultate pentru a înţelege modul în care observaţia ope- 
rează în ştiinţă în general. 

Există două seturi generale de întrebări despre obser- 
vatie la care trebuie să răspundem. 


1. În ce măsură este observaţia o modalitate sigură de formare 
a unor convingeri adevărate despre ceea ce se petrece în 
lume? Când este şi când nu este sigură observaţia care 
foloseşte simţurile umane obişnuite? 

2. Este observaţia neutră în raport cu teoriile concurente de 
genul celor pe care vrem să le testăm? Pot oamenii cu 
opţiuni teoretice diferite să fie de acord cu privire la ceea ce 
s-a observat? Adică poate observaţia furniza o bază inter- 
subiectivă pentru alegerea teoriei? 


Aceste două seturi de întrebări sunt distincte, dar între 
ele există unele legături complicate. De exemplu, dacă avem 
motive să credem că observaţia care foloseşte simţuri 
umane obişnuite este foarte sigură în condiţii normale, 
atunci ne putem aştepta ca un mare număr de oameni să 
fie de acord atunci când privesc acelaşi lucru în condiţii 
normale. Această afirmaţie ar putea fi detaliată şi mai mult, 
dar ideea de bază este clară. Ne putem aştepta ca simţurile 
demne de încredere împărtăşite de toţi oamenii normali 
să poată duce la consens. Dar este de asemenea posibil 
să avem un acord larg fără vreo certitudine; am putea fi 
cu toţii induşi în eroare în acelaşi mod. Unii filosofi au 
considerat că vederea culorilor este de acest fel. Culorile 
nu sunt cu adevărat „acolo”, în lume, chiar dacă experienţa 
noastră ne spune că sunt. 

Dovezile pe care Fodor le prezintă în articolul său din 
1984 pentru a stabili dacă observaţia este neutră fata de 
teoriile concurente sunt relevante. Deşi argumentele lui 
sunt destul de convingătoare, aici nu este important dacă 
teoria ,modulara” a percepţiei este sau nu corectă. Im- 
portant este să vedem ce tip de dovezi ştiinţifice sunt 
relevante pentru rezolvarea problemei. Pentru a afla dacă 
observaţia din interiorul comunităţilor ştiinţifice este 
influenţată de diferenţele teoretice într-un mod care 
ameninţă empirismul, trebuie să aflăm cum funcţionează 

mecanismele perceptuale umane, dacă tind să fie ase- 
mănătoare la toţi oamenii normali şi ce rol au opiniile 
ştiinţifice de nivel superior în procesul de observaţie. 
Acest tip de dovezi nu stabilesc de unele singure dacă 
observaţia reprezintă un mod sigur de formare a unor 
opinii adevărate despre ceea ce se petrece în lume. Dar 
este un lucru care poate fi cercetat sistematic de psiho- 
logie şi psihofizică. 

Să notăm că mecanismele noastre perceptuale ar 
putea să folosească teorii de nivel inferior în aşa fel încât 
percepţia să fie demnă de încredere fără ca teoriile de ni- 
vel inferior să fie adevărate la rândul lor. Ceea ce încercăm 
să evaluăm este însăşi fidelitatea rapoartelor de observa- 
tie. Am putea să ne fi integrat în creier ceva asemănător 
geometriei euclidiene, care nu reprezintă cu exactitate 
universul nostru, dar care este folosit în aşa fel încât aproape 
întotdeauna ajungem la judecăţi observationale corecte. 
Să notăm că deprinderile euclidiene de interpretare a 
spaţiului pe care le avem nu ne-au împiedicat să revizuim 
opinia ştiinţifică potrivit căreia spaţiul corespunde cu 
exactitate geometriei euclidiene, aşa cum a făcut Einstein 
în teoria relativităţii generalizate. 

Voi încheia această secţiune prin schitarea unei versiuni 
a empirismului care urmează o abordare naturalistă a rolu- 
lui observaţiei. Aceasta va fi o temă recurentă în restul 
capitolelor acestei cărţi. 

Întrebăm: Care este rolul observaţiei în ştiinţă? Pentru 
a răspunde, trebuie mai întâi să înţelegem rolul real avut 
de observaţie în tiparele sociologice ale activităţii stiinti- 
fice. Cum este folosită observaţia ca resursă în ştiinţă? 
Cum este folosită în rezolvarea controverselor? Apoi, 
vom putea să introducem rezultate din studiul ştiinţific al 
observaţiei. Întrebăm: Dat fiind tipul de legătură cu lumea 
pe care observaţia o furnizează şi dat fiind rolul observa- 
tiei în ştiinţă, ce fel de contact are ştiinţa cu lumea? Dacă 
observaţia este canalul prin care teoria intră în contact 
cu realitatea, ce fel de canal este aceasta? Aceasta este o 

întrebare la care nu putem răspunde decât dacă ţinem 
cont de ştiinţele empirice care cercetează observaţia şi 
percepţia. 

Dacă empirismul ştiinţei este justificat de răspunsurile 
la aceste întrebări, acesta va fi atunci o formă de empirism 
care diferă de formele tradiţionale. Observatia este o formă 
de contact fizic între minţile noastre şi lume. Acest con- 
tact este produsul evoluţiei şi are gradul de fidelitate pe 
care îl are datorită istoriei noastre evoluționiste şi a re- 
laţiilor contingente dintre structura noastră şi cea a me- 
diului înconjurător. Ştiinţa este o încercare de exploatare 
a acestui contact dintre minţile noastre şi lume, iar ştiinţa 
este de asemenea motivată de limitele care rezultă din 
raporturile pe care le avem cu lumea; avem nevoie de 
ştiinţă fiindcă o mare parte din lume nu este accesibilă 
observaţiei obişnuite. Ştiinţa funcţionează prin preluarea 
ideilor teoretice şi încercarea de a găsi modalităţi de ex- 
punere a acestora la observaţie. Strategia ştiinţifică este 
aceea de a interpreta idei, de a le aşeza într-un mediu 
format din cadre conceptuale şi de a le dezvolta, în aşa 
fel încât această expunere este posibilă chiar şi în cazul 
celor mai generale şi ambiţioase ipoteze despre univers. 
Această concepţie este un fel de empirism şi cred că pu- 
tem fi optimişti în privinţa unui astfel de empirism. Este o 
formă de empirism în care naturalismul are, într-un anumit 
sens, un rol fundamental. Avantajele ideilor filosofice 
empiriste nu sunt demonstrate sau stabilite doar prin 
intermediul filosofiei. 


Lecturi suplimentare 


Istoria filosofiei naturaliste este discutată în Kitcher 1992. Kornblith, 
Naturalizing Epistemology (1994) este o colecţie bună de eseuri pe 
acest subiect, inclusiv eseurile clasice ale lui Quine. Cea mai impor- 

tantă scriere naturalistă a lui Dewey este Experience and Nature 
(1929). Callebaut, Taking the Naturalistic Turn (1993) este o explo- 
rare neobişnuită a naturalismului bazată pe interviuri; iar ideea sa 
despre cine este naturalist este de asemenea neobişnuită în unele 
cazuri. Pentru naturalismul normativ, vezi Laudan 1987. Printre 
exemplele bune de cercetare naturalistă din cadrul filosofiei minţii 
se numără Dennett 1978, Fodor 1981, Stich 1983 şi Dretske 1988. 
Articolul lui Fodor despre observaţie din 1984 este subiectul 
unui răspuns în revista Philosophy of Science scris de Paul Churchland 
(1988). Răspunsul lui Fodor a fost publicat în aceeaşi revistă. Vezi 
Gere 1988 pentru o discuţie a altor probleme din filosofia ştiinţei 
care foloseşte o abordare „cognitivă” ce tine cont de psihologie. 


11. 
NATURALISMUL ŞI STRUCTURA 
SOCIALA A ŞTIINŢEI 


Ce este bine pentru General Motors nu este întotdeauna 
bine pentru ţară, dar de îndată ce ştiinţa este înţeleasă co- 
respunzător, se dovedeşte că ceea ce este bine pentru omul 
de ştiinţă este în general bine pentru ştiinţă. 

David Hull, Science as a Process 


11.1 Ştiinţa ca proces 


Empirismul tradiţional a neglijat structura socială a ştiinţei; 
filosofia naturalistă a încercat să evite această greşeală. 

Volumul stufos scris de David Hull intitulat Science 
as a Process (1988), care reprezintă sursa citatului de mai 
sus, este produsul deceniilor pe care Hull le-a petrecut 
observând şi interactionand cu biologi, în special comu- 
nitatea biologilor care studiază sistematica, clasificarea 
organismelor. 

Descrierea lui Hull începe cu o imagine destul de 
echilibrată a ştiinţei şi a oamenilor de ştiinţă. Oamenii 
de ştiinţă sunt curioşi să afle despre lume, aşa cum sunt 
multi alţi oameni. Oamenii de ştiinţă individuali pătrund 
într-o structură socială care pune această curiozitate la 
lucru prin intermediul testării empirice. Până acum, au- 
torul nu ne spune mare lucru. Dar Hull argumentează 
apoi că lucrul care face ştiinţa să fie specială este o relaţie 
neobişnuit de bună între motivațiile şi telurile omului de 
ştiinţă individual, pe de o parte, şi telurile ştiinţei ca în- 
treg, pe de alta. 


* Stiinta ca proces - n.t. 

Este ştiinţa o întreprindere fundamental cooperativă 
sau este una fundamental competitivă în care oamenii de 
ştiinţă caută succesul personal? După Hull (şi Merton), 
ştiinţa funcţionează bazându-se pe o combinație între 
cooperare şi competiţie. Nici una dintre ele nu este fun- 
damentală, iar caracteristicile speciale ale ştiinţei sunt 
rezultatul interacțiunii dintre cele două. Această interacti- 
une este generată de sistemul de recompense care se 
găseşte în ştiinţă şi de contextul în care acest sistem de 
recompense operează. 

Hull argumentează că motivaţia profesională principală 
a oamenilor de ştiinţă individuali este dorinţa de recu- 
noaştere. Şi există un tip de recunoaştere care este cel 
mai relevant: utilizarea. Oamenii de ştiinţă vor ca alţi 
oameni de ştiinţă să le utilizeze cercetarea, prin acest 
demers recunoscându-le meritul. Este clar că Hull se 
apropie aici de ideile lui Merton, după cum el însuşi recu- 
noaşte. Aşa cum am văzut în capitolul 8, Merton susţine 
că recunoaşterea constituie recompensa fundamentală în 
ştiinţă. Ar putea exista însă unele diferenţe. Hull pune 
accentul pe dorinţa ca propriile idei să fie utilizate; Merton 
pune accentul pe dorinţa de a fi recunoscut ca fiind primul 
care a venit cu o idee. De multe ori, aceste atitudini merg 
împreună, dar nu întotdeauna. Din punctul de vedere al 
Hull, dar nu şi al lui Merton, se consideră recompensă şi 
cazul în care este utilizată versiunea unei idei stabilită 
de un om de ştiinţă pentru motivul că este mai conve- 
nabilă, chiar dacă ideea respectivă nu este prima. Pentru 
Hull, faptul de a fi folosit şi citat contează mai mult decât 
orice altceva. 

În viziunea lui Hull, elementul care generează carac- 
teristicile distinctive ale ştiinţei este acest sistem de 
recompense care operează într-un context special. Fiecare 
om de ştiinţă moşteneşte ideile şi metodele domeniului 
său de la cercetătorii anteriori. Desigur, un individ ar 
putea revoluţiona un domeniu, dar chiar şi munca revo- 
lutionara porneşte dintr-un context moştenit. Oamenii de 

ştiinţă individuali nu pot face nimic important fără a 
pătrunde într-un sistem de cooperare şi încredere. Nu 
poţi veni cu propria contribuţie fără a folosi rezultatele 
muncii celorlalţi. lar pentru a folosi rezultatele muncii 
altora într-un mod care să susţină activitatea ta, trebuie 
să îi citezi. Astfel, dorinţa de a face o muncă care să fie 
utilizată necesită utilizarea şi citarea muncii altora. Oame- 
nii de ştiinţă apelează la recunoaştere pentru susţinere şi 
fac acest lucru în speranţa că şi alţii vor face la fel pentru 
ei. Această reciprocitate nu tine neapărat de bunăvoință 
(deşi aceasta poate fi un factor), ci rezultă dintr-un tip 
special egocentrism. 

Descrierile tradiţionale ale ştiinţei pun de multe ori ac- 
centul asupra reproductibilitatii rezultatelor. Un rezultat 
nu este demn de încredere dacă se pare că numai un 
singur laborator îl poate produce. Dar aşa cum subliniază 
Hull, nimeni nu are timp să efectueze o mare parte din 
aceste reproduceri şi verificări. Verificarea care se petre- 
ce de fapt este o consecinţă a dorinţei de a-ţi vedea 
cercetarea utilizată. Pentru a face o cercetare pe care alţii 
să o folosească, trebuie să te asiguri că cercetarea pe 
care tu te bazezi poate fi demnă de încredere. Astfel, cei 
care verifică şi încearcă să reproducă rezultate vor fi de 
multe ori aceia care au nevoie să ştie dacă se pot baza 
pe acele idei. Un alt tip de persoană care ar fi motivată 
să se angajeze într-o verificare riguroasă este cea a cărei 
cercetare este fie discreditată, fie marginalizată de o nouă 
cercetare. Hull argumentează de asemenea că motivul 
pentru care frauda din ştiinţă este o abatere mult mai 
gravă decât furtul, chiar şi în cazurile în care binele pu- 
blic nu este afectat, are de-a face cu acest tip de factori. 
În cazurile de furt sau plagiat, singura persoană care 
suferă este cea de la care s-a furat. Dar atunci când este 
descoperit un caz de fraudă, toţi oamenii de ştiinţă care 
au folosit rezultatele frauduloase vor vedea cum propria 
lor cercetare va deveni irelevantă în acel domeniu, ne- 
maifiind apoi utilizată. 

Astfel, dorinţa ca propria cercetare să fie utilizată 
generează multe alte caracteristici ale ştiinţei — reţelele 
elaborate de citare, verificarea reală dar selectivă a rezul- 
tatelor altora şi gravitatea relativă a fraudei şi furtului. 
Iar Hull susţine că deşi acest sistem uneori funcţionează 
defectuos, rezultatul general este o relaţie armonioasă 
între comportamentul cercetătorilor individuali şi telurile 
ştiinţei ca întreg. Cooperarea şi lucrul în echipă este un 
fenomen general. Ipotezele sunt cercetate atent Specu- 
laţiile nefondate şi cercetările de calitate inferioară sunt 
descurajate. Ideile sunt liber împărtăşite (deşi nu înainte 
de a fi publicate). Cercetările realizate de cei aflaţi pe o 
scară ierarhică inferioară sunt luate în serios (în special de 
cei ale căror proiecte ar putea fi ajutate sau afectate). 

Mai mulţi filosofi şi oameni de ştiinţă au fost atraşi de 
reprezentarea ştiinţei ca dialog între o voce imaginativă şi 
o voce critică, între persoanele speculative şi cele inflexibile. 
Un exemplu îl constituie Popper. Aceasta este o repre- 
zentare atractivă, dar de ce ar trebui să se petreacă acest 
dialog? Hull caută să ne ofere un mecanism. Iar o parte 
importantă a acestui mecanism este distribuţia rolurilor 
între persoane diferite. Spre deosebire de Popper, Hull 
susţine că nu este necesar ca oamenii de ştiinţă să adopte 
o atitudine precaută şi sceptică fata de propria lor activi- 
tate; de acest lucru se vor ocupa alţii. 

În capitolul 6, am discutat structura „mâinii invizibile” 
prezentă în descrierea kuhniană a ştiinţei. Am facut o analo- 
gie cu celebra apologie a economiilor de piaţă din opera 
lui Adam Smith, care susţine că o grupare de indivizi egoişti 
care interacționează într-o piaţă tinde să producă un 
rezultat bun pentru toată lumea. Analiza kuhniană a ştiin- 
tei consideră ca un anumit grad de dogmatism la nivel 
individual contribuie la deschiderea la nivel general a 
ştiinţei. La Smith şi la Kuhn avem o relaţie explicativă sur- 
prinzătoare între proprietăţile de la nivel individual şi 
proprietăţile întregului. Descrierea hulliană a ştiinţei are 
anumite asemănări cu aceste două cazuri, dar, după cum 

spune Hull, in relatarea sa, mana de fapt nu este ascunsa 
sau „invizibilă”. Relaţia dintre proprietăţile individuale şi 
cele de la nivelul grupului nu este atât de neaşteptată. 

Până acum am discutat consecinţele pe care le are în 
ştiinţă structura recompensei şi motivării. Dar de ce oamenii 
de ştiinţă doresc ca cercetarea lor să fie folosită în modul 
descris de Hull? Această întrebare este legată de o alta: 
De ce structura socială descrisă de Hull a apărut atât de rar 
în diferitele comunităţi care au căutat să înţeleagă lumea? 

Presupunerea lui Hull este că atât curiozitatea, cât şi 
dorinţa de recunoaştere sunt motivații umane destul de 
fundamentale. Dar părerea mea este că dorinţa de a avea 
tipul de recunoaştere care se găseşte în ştiinţă este mult 
mai neobişnuită. Se pare că aici avem o situaţie în care 
dorinţa fundamental umană pentru recunoaştere este 
modelată de cultura interioară a ştiinţei astfel încât să de- 
vină o dorinţă specifică de recunoaştere sub formă de 
utilizare. Mai exact, ar trebui să ne aşteptăm aici atât la o 
modelare, cât şi la o selecţie; indivizii care nu simt că sis- 
temul ştiinţific de recompense este satisfăcător ar putea 
să nu termine niciodată studiile postuniversitare. 

Atât Hull, cât şi Merton cercetează posibilele roluri pe 
care le au aici trăsăturile culturale mai largi. Ştiinţa modernă 
s-a dezvoltat în societăţile europene care acceptau ideile 
de competiţie şi recunoaştere individuală. Sistemul de 
recompense care se găseşte în ştiinţă este o invenţie des- 
tul de timpurie. Atunci când Academia Franceză a fost 
fondată în secolul al şaptesprezecelea, membrii acesteia 
au încercat iniţial să gestioneze recunoaşterea la nivel 
comun, dar această metodă nu a funcţionat şi astfel au 
trecut repede la o abordare mai individualistă. Societatea 
Regală din Londra, sub conducerea primului său secretar, 
Henry Oldenburg, a folosit publicarea rapidă în Proceedings 
pentru a aloca recunoaştere şi pentru a încuraja oamenii 
să-şi împărtăşească ideile. Sistemul lui Oldenburg, care 
includea şi recenzarea anonimă a lucrărilor, a rămas în 
esenţă acelaşi până în ziua de azi. 

În această prezentare generală a ideilor lui Hull, nu am 
pomenit până acum unul dintre principalele sale argu- 
mente. Hull încearcă să descrie schimbarea ştiinţifică ca 
pe un proces evolutiv, într-un sens derivat din biologie. 
Ştiinţa se schimbă prin intermediul unor procese de variaţie 
şi selecţie, asemenea populațiilor biologice. Ideile indivi- 
duale din ştiinţă sunt reproduse cam în acelaşi fel în care 
sunt reproduse şi genele. Iar ratele diferite de reproducere 
ale ideilor sunt consecinţe ale manifestării acestora în 
creierele şi în sistemele reprezentationale publice (cărţi, 
reviste, computere) ale comunităţii ştiinţifice. Schimbarea 
ştiinţifică este un proces în care unele idei le depăşesc pe 
altele în lupta pentru reproducere. 

Ideea de a înţelege schimbarea ştiinţifică prin inter- 
mediul unei analogii explicite cu procesele biologice ale 
variaţiei şi selecţiei a fost încercată de mai mulţi autori 
(Toulmin 1972; Campbell 1974; Dennett 1995). După cum 
am văzut în capitolul 4, concepţia popperiană despre şti- 
inta este de asemenea analogică cu evoluţia prin selecţie 
naturală, deşi Popper nu a pornit având această analogie 
în minte. 

Deşi analogia dintre ştiinţă şi evoluţia darwiniană 
este un subiect la care se revine în mod repetat, această 
analogie nu a produs până acum foarte multe idei noi. 
Găsim acelaşi rezultat în multe alte încercări de a asocia 
schimbarea culturală cu un sistem evolutiv; o mare varieta- 
te de procese pot fi descrise într-un mod care adoptă idei 
din biologia evoluționistă, dar de obicei acest exerciţiu 
nu ne oferă informaţii referitoare la acele procese culturale 
despre care să nu fi ştiut dinainte. Populatiile biologice au 
caracteristici speciale care permit conceptelor abstracte 
ale teoriei evoluționiste să fie folositoare în încercarea de 
a le înţelege. Alte sisteme, cărora le lipsesc aceste carac- 
teristici, pot fi descrise în termeni evolutionisti forțând 
puţin nota, dar se pare că nu câştigăm mare lucru printr-un 
astfel de demers. 

Faptul acesta nu împiedică analogia dintre evoluţie şi 
schimbarea ştiinţifică să fie una interesantă. Această ana- 
logie poate fi interesantă fără a constitui bazele unei noi 
teorii a ştiinţei. 


11.2 Kitcher şi diviziunea muncii ştiinţifice 


Trecem la un al doilea exemplu de cercetare naturalistă a 
structurii sociale a ştiinţei, de data aceasta venită din partea 
lui Philip Kitcher. 

În capitolul 7, am discutat concepţiile lui Lakatos 
şi Laudan despre competiţia dintre programele de cer- 
cetare. Ambii prezintă o imagine a ştiinţei bazată pe 
competiţia dintre echipe de cercetători care dezvoltă 
teorii rivale şi care probabil apără metode rivale. Aceas- 
tă imagine pare să acopere destul de bine unele părţi 
ale ştiinţei. Atât Lakatos, cât şi Laudan erau interesaţi să 
ofere reguli normative pentru comportamentul ştiinţific 
în această situaţie. Dar, aşa cum am spus la momentul 
respectiv, în abordarea lor există o lacună. Ei se gândeau 
la alegeri raţionale făcute de indivizi. Putem să privim 
situaţia şi din punctul de vedere al comunităţii ştiinţifice, 
punând întrebarea: Care este cea mai bună distribuire a 
cercetătorilor pe cuprinsul unor programe de cercetare 
rivale, pentru comunitate ca întreg? 

Kitcher discută această problemă în detaliu (1990, 
1993). El începe prin a pune următoarea întrebare: să 
presupunem că stăpâneşti ştiinţa „de deasupra” şi că ar 
trebui să aloci resurse unor programe de cercetare rivale. 
Într-un anumit domeniu ştiinţific, observi că există două 
abordări diferite ale aceleiaşi probleme. Programul de 
cercetare 1 arată mult mai promiţător decât programul 
de cercetare 2, dar nimeni nu ştie care abordare va func- 
tiona până la urmă. Totuşi, este clar că fie unul va reuşi şi 
celălalt va eşua, fie ambele vor eşua. Cum să aloci resurse 
astfel încât să maximizezi şansa ca problema ştiinţifică să 
fie rezolvată? 

Răspunsul va depinde în mod evident de detaliile 
cazului. Dar este clar că într-o mare varietate de situaţii, 
cea mai bună abordare nu va fi aceea de a aloca toate 
resursele unei singure opţiuni ignorând-o pe cealaltă. De 
multe ori, este recomandabil să existe un anumit grad de 
„minimizare a pierderilor”, chiar şi în cazurile în care un 
program este în mod clar mai promiţător decât celălalt. 
Un „stăpân al ştiinţei” înţelept ar aloca de multe ori ma- 
joritatea resurselor programului de cercetare mai bun, 
oferind unele resurse şi alternativei. 

Pentru a spune mai multe, va trebui să reprezentăm 
situaţia matematic, ceea ce Kitcher nu ezită să facă. Aspec- 
tele cruciale ale situaţiei vor fi gradul în care un program 
este mai promiţător decât celălalt şi funcţiile matematice 
care descriu modul în care fiecare program de cercetare 
răspunde la adăugarea de resurse suplimentare. lată un 
caz simplu. Să presupunem că ambele programe de cer- 
cetare au din ce în ce mai multe şanse să reuşească pe 
măsură ce li se adaugă mai multi cercetători, dar în ambele 
cazuri există un „produs marginal descrescător”. Pe măsură 
ce într-un program sunt adăugaţi mai mulţi cercetători, 
fiecare cercetător în plus are din ce în ce mai puţin impact 
asupra şanselor de reuşită. Putem vedea astfel de ce o 
alocare opţională a resurselor de multe ori nu va pune toţi 
cercetătorii în acelaşi program. După un anumit punct, 
adăugarea de cercetători suplimentari la un program nu 
mai are aproape nici un efect, iar aceşti oameni ar fi mai 
bine dacă ar lucra la alternativă. În afara cazului în care 
numărul total de cercetători este mic şi diferenţa generală 
de promisiune este mare, cea mai bună distribuire a cer- 
cetătorilor va aloca un număr unui program şi un număr 
celuilalt. 

Aşa ne-am dori să se întâmple dacă alocarea de resur- 
se ar putea fi controlată de deasupra. Dar desigur nu aşa 
funcţionează lucrurile de obicei. Să presupunem acum că 
oamenii de ştiinţă sunt cei care aleg în ce program să 
lucreze. Următoarea întrebare pe care o pune Kitcher este: 

Ce fel de sistem de recompense individuale din ştiinţă va 
produce o distribuire a cercetătorilor care să fie folositoare 
ştiinţei ca întreg? Ce fel de sistem de recompense va pro- 
duce aceeaşi distribuire a cercetătorilor pe care „stăpânul 
de deasupra” ar dori-o? 

O opţiune care nu ar funcţiona bine ar fi aceea de a 
oferi o recompensă fixă oricărei persoane care lucrează în 
program şi care obţine până la urmă rezultate, indiferent 
cât de mulţi cercetători sunt în programul respectiv. Acest 
sistem îi va împinge pe toţi să aleagă programul mai pro- 
mitator, iar comunitatea va miza totul pe o carte. O alta 
abordare ar fi aceea de a recompensa indivizii pentru 
acele alegeri care produc un beneficiu maxim în termenii 
şansei generale de a rezolva problema pe care acea 
comunitate o are. Această abordare ar funcţiona în prin- 
cipiu, dar nu pare să fie un sistem de recompense suficient 
de realist pentru a putea fi aplicat la nivelul comunităţilor 
ştiinţifice. Aşadar, iată o a treia opţiune: recompensăm 
doar indivizii care lucrează în programul de cercetare care 
reuşeşte, dar impartim „plăcinta” în mod egal între toţi 
cercetătorii care au ales programul respectiv. Astfel, re- 
compensa pe care un individ o primeşte nu va depinde 
doar de propria sa alegere, ci va depinde şi de numărul 
celorlalţi indivizi care au ales acelaşi program. 

Al treilea sistem de recompense, susţine Kitcher, va 
produce o bună distribuire a cercetătorilor între cele două 
opţiuni. Şi se înţelege de ce. De îndată ce un program de 
cercetare devine aglomerat, individul nu mai este atât de 
motivat să se alăture programului respectiv deoarece, dacă 
se vor obţine rezultate, plăcinta este împărţită la prea 
mulţi oameni. Deşi celălalt program are mai puţine şanse 
să reuşească, dacă totuşi va reuşi, vor fi mai puţini cerce- 
tători care să împartă recompensa. Astfel, un individ care 
doreşte să-şi maximizeze „profitabilitatea aşteptată” va 
avea de multe ori motive să aleagă programul mai puţin 
promiţător. În acest fel, alegerile individuale egoiste vor 
produce un rezultat benefic pentru întreaga comunitate. 

lar Kitcher sugerează că acest sistem de recompense 
este destul de apropiat (cu simplificări) de ceea ce întâl- 
nim de fapt în ştiinţă. „Plăcinta” în acest caz nu sunt 
banii, ci prestigiul. 

Descrierea lui Kitcher are în mod clar o structură de 
tip „mâna invizibilă”. Avem comportamente individuale 
egoiste care se combină pentru a produce un rezultat bun 
pentru comunitate. Acest rezultat ar putea să fie unul de 
care indivizii nu sunt interesaţi sau chiar conştienţi. 

Interpretarea lui Kitcher a fost urmată recent de Michael 
Strevens (2003). Strevens arată că Kitcher a fost prea op- 
timist în privinţa sistemului de recompense în care o 
plăcintă fixă este împărţită în mod egal de toţi cercetătorii 
dintr-un program care s-a bucurat de succes. Deşi acest 
sistem de recompense va produce o distribuire destul de 
bună a cercetătorilor din punctul de vedere al comunită- 
tii, de multe ori nu va produce cea mai bună distribuire. 
Să presupunem că alegi programul căruia te vei alătura. 
Există cazuri în care cel mai bine este să te alături progra- 
mului mai promiţător, chiar dacă alăturarea ta contribuie 
foarte puţin sau deloc la şansa de reuşită a programului 
respectiv. Sunt alţii cei care au dat programului o mare 
şansă de reuşită, iar alăturarea ta iti oferă o mare şansă să 
ai acces la o portie egală din plăcintă, cu toate că efortu- 
rile tale ar fi fost mult mai productive dacă te-ai fi alăturat 
programului alternativ. Dacă te-ai fi alăturat alternativei, 
ai fi putut să contribui semnificativ la şansa generală a 
comunităţii de a rezolva problema. Astfel, sistemul de re- 
compense a lui Kitcher încurajează un fel de „parazitare” 
a proiectelor. 

Strevens susţine există un alt sistem de recompense 
mai bun pentru comunitate şi mai apropiat de situaţia 
reală din ştiinţă. Acest sistem alocă recompense unui 
individ în proportionalitate cu contribuţia acestuia la pro- 
gramul de cercetare din care face parte. Răsplata este 
oferită doar dacă un program de cercetare rezolvă pro- 
blema ştiinţifică, iar plăcinta este împărţită în mod inegal 

între cei care lucrează la programul care s-a bucurat de 
succes. Cercetătorii care s-au alăturat devreme şi au adus 
o contribuţie semnificativă la şansa de reuşită a programu- 
lui primesc mai mult decât cercetătorii care s-au alăturat 
târziu şi nu au adus contribuţii importante. 

Există desigur mult mai multe detalii care ar putea fi 
adăugate aici; am introdus doar cea mai simplă parte a 
unui model complicat. Tabloul general este totuşi destul 
de clar. Hull, Kitcher, Strevens şi alţii s-au centrat asupra 
relaţiei dintre motivaţia individuală şi succesul de la nive- 
lul comunităţii din cadrul ştiinţei. Argumentul — exprimat 
cel mai direct de Hull, dar susţinut de alţii — este acela că 
ştiinţa a găsit o cale deosebit de eficientă de coordonare 
a energiilor individuale pentru a produce rezultate bune 
în folosul comunităţii ca întreg. 


11.3 Structură socială şi empirism 


La finalul capitolului anterior, începusem să schitez o 
versiune a empirismului bazată pe o abordare naturalistă 
a filosofiei. Ştiinţa încearcă să exploateze contactul cu lu- 
mea pe care oamenii îl au prin intermediul experienţei, 
folosind acest contact pentru a explora şi evalua ipoteze 
despre lume. În acest sens, am putea considera ştiinţa 
drept o strategie de a răspunde la întrebări şi de a afla ce 
să credem. Într-o măsură foarte limitată, această strategie 
poate fi urmată de individul izolat, dar rezultatul va avea 
puţine elemente în comun cu ştiinţa. Puterea ştiinţei se 
observă în natura cumulativă şi coordonată a activităţii 
ştiinţifice; fiecare generaţie din ştiinţă se bazează pe munca 
cercetătorilor anteriori şi fiecare generaţie îşi organizează 
energiile prin intermediul colaborării şi discuţiilor publice. 
Această organizare socială permite strategiei ştiinţifice să 
funcţioneze la nivelul grupurilor sociale; dialogul dintre 
vocea speculativă şi vocea critică poate fi literalmente un 
dialog, iar nu ceva interiorizat în mentalitatea omului de 
ştiinţă individual. Aceste grupuri sociale pot încorpora 

unii indivizi care nu au un orizont în mod special deschis 
— care sunt foarte atasati de propriile lor idei —, cu condi- 
tia ca grupul să rămână flexibil şi receptiv la dovezi. 

Aşadar, cum putem face o comunitate de indivizi să 
se comporte în acest fel? Avem nevoie de un sistem de 
recompense adecvat şi totodată de mai multe tipuri de 
sprijin din afară. Unele din lucrurile necesare sunt evidente; 
oamenii de ştiinţă au nevoie să poată trai din ceva, daca 
nu cumva vrem să lăsăm totul în mâinile amatorilor bogaţi. 
Societatea ca întreg trebuie să permită punerea sub sem- 
Deşi aceşti factori sunt evidenti, alte nevoi sunt probabil 
mai subtile. Analizele unor oameni precum Merton şi Hull 
ne sugerează că ştiinţa ar putea să aibă nevoie de un tip 
special de cultură interioară şi de sistem de recompense; 
echilibrul delicat dintre competiţie şi cooperare nu este 
atins cu uşurinţă. Dar aici există multe întrebări fără răspuns. 
Ar putea ştiinţa să funcţioneze la fel de bine sau chiar mai 
bine cu un sistem de recompense putin mai diferit fata 
de ce întâlnim astăzi? Chiar avem nevoie de competiţia 
intensă şi de multe ori egoistă care există în ştiinţa socie- 
tăţilor occidentale bazate pe piaţă? Cei care preferă 
societăţile competitive şi individualiste ar fi înclinați să 
spună da; se vor gândi că nimic altceva nu poate genera 
modelele valoroase de comportament social ştiinţific. Cei 
care se opun individualismului şi competiţiei, care preferă 
o societate mai comunitaristă sau socialistă, ar putea să 
spună nu; ei vor spera că ne va merge la fel de bine sau 
chiar mai bine cu un sistem de recompense diferit şi o 
atmosferă mai puţin competitivă. 

Acesta este un punct în care unele discuţii feministe 
despre ştiinţă sunt relevante. Unele feministe susţin că 
mentalitatea competitivă şi individualistă din ştiinţă este 
mult mai potrivită cu temperamentul bărbaţilor decât cu 
al femeilor. Acest lucru afectează abilitatea multor femei 
de a se dezvolta în cultura ştiinţei dominante. Dacă este 
reală, această excludere ar putea avea consecinţe episte- 

mologice. Să presupunem că este de asemenea adevărat 
că femeile aduc în ştiinţă un „stil” diferit de gândire şi 
investigaţie şi că ştiinţa este avantajată de o astfel de di- 
versitate. În acest caz (şi sunt multe rezerve aici), cultura 
competitivă a ştiinţei va produce tipuri subtile de unifor- 
mitate în gândirea ştiinţifică şi va reduce frecvenţa unui 
tip valoros de input din cadrul discuţiilor ştiinţifice. 

Vedem astfel că există mai multe moduri în care afir- 
marea hulliană directă a armoniei dintre avantajele de la 
nivel individual şi cele de la nivel de grup din cadrul ştiin- 
tei ar putea fi exagerată. Este interesant de menţionat aici 
unul dintre exemplele oferite de Hull. Hull discută şi 
extinde cercetarea sociologică a temperamentului şi 
stilului de conducere specifice oamenilor de ştiinţă de 
succes. Datele arată că o credinţă agresivă în propriile 
idei şi stăruința specifică „credinciosului adevărat” pot fi 
folositoare cel puţin în unele domenii. Hull face referire la un 
studiu sociologic în care s-au investigat temperamentele 
unor psihologi americani renumiţi din secolul al douăze- 
cilea prin intermediul unui sondaj detaliat adresat stu- 
dentilor şi colegilor acestora. O diferenţă interesantă este 
cea dintre B. F. Skinner şi E. C. Tolman. Atât Skinner, cât şi 
Tolman făceau parte din tradiţia „behavioristă” a psihologi- 
ei; ei doreau ca psihologia să fie experimentală, cantitativă 
şi centrată pe comportament. Dar versiunea skinneriană 
a acestei abordări era aproape absurd de strictă, în timp 
ce versiunea lui Tolman era mai flexibilă. Tolman a fost de 
asemenea un tip de persoană modestă, deschisă şi atentă; 
Skinner a fost dogmatic şi insistent. lar Skinner, cu zelul 
său combativ, a avut mult mai multă influenţă decât Tol- 
man. Desigur, nu putem şti cu certitudine ce rol a avut 
temperamentul în această diferenţă de succes, dar datele 
sunt sugestive (iar Hull a găsit rezultate similare într-un 
studiu propriu de dimensiuni mai mici). 

Să presupunem aşadar că insistența şi zelul le sunt 
folositoare indivizilor. Are acest lucru consecinţe bune pen- 
tru ştiinţă? În acest caz, am putea aduce un argument 

bun în favoarea perspectivei opuse. Ipoteza mea, cu care 
multi psihologi ar fi de acord, este că dacă psihologia de 
la mijlocul secolului al douăzecilea ar fi fost dominată de 
Tolman, şi nu de Skinner, ar fi fost mult mai bine pentru 
acest domeniu. (Unele dintre ideile lui Tolman au început 
să fie resuscitate [Roberts 1998].) Bănuiesc că Hull ar putea 
să răspundă că problemele posibile ridicate de obiecțiile 
feministe de mai sus şi cele ilustrate de cazul Skinner şi 
Tolman reprezintă un preţ mic de plătit pentru beneficiile 
aduse de echilibrul actual dintre competiţie şi cooperare 
în ştiinţă. 

Trebuie totodată să ţinem cont că cultura interioară a 
ştiinţei nu este ceva fixat şi neschimbător. Ideile unor 
oameni precum Merton, Kuhn, Hull şi Kitcher ar putea 
descrie ştiinţa din secolul al saptesprezecelea până în al 
douăzecilea, dar schimbarea ar putea să plutească în aer 
(Ziman 2000). Oamenii de ştiinţă nu sperau de obicei că 
se vor îmbogăţi prin munca lor; recunoaşterea, în special 
din partea colegilor lor, a constituit o formă alternativă de 
recompensă. Dar mai mulţi comentatori au observat că 
recompensele financiare mari au început acum să devină 
un aspect mult mai vizibil din viaţa omului de ştiinţă, mai 
ales în domenii precum biotehnologia. Kuhn avertizase 
asupra faptului că separarea ştiinţei de presiunile venite 
din direcţia sferei politice şi economice constituie o sursă 
importantă a forţei ştiinţei. Nu ştim cât de fragilă ar putea 
să fie structura socială a ştiinţei. 

În orice caz, acest capitol şi capitolul anterior au intro- 
dus unele din principalele teme ale filosofiei naturaliste a 
ştiinţei. Naturaliştii speră că, prin combinarea analizei fi- 
losofice cu date venite din alte discipline, ne vom forma 
până la urmă o imagine completă despre modul în care 
funcţionează ştiinţa şi despre ce fel de legătură cu lumea 
ne oferă aceasta. Ultima problemă - legătura pe care şti- 
inta ne-o oferă cu lumea reală în care trăim — a fost de 
multe ori greşit gestionată de sociologia ştiinţei şi de Studiul 
ştiinţelor. Acesta este subiectul următorului capitol. 

Pentru comentarii despre teoria științei lui Hull, vezi recenziile din 
Biology and Philosophy, volumul 3 (1988). Vezi de asemenea Sterelny 
1994. 

Principala lucrare a lui Kitcher pe acest subiect este The Advan- 
cement of Science (1993). Modelul discutat în acest capitol este 
prezentat într-o formă mai simplă în Kitcher 1990. Solomon (2001) 
apără în detaliu un tip de „empirism social”, cu multe exemple din 
istoria științei. 

Pentru o discuție mai generală despre structura socială şi epis- 
temologie, vezi Goldman 1999. Downes (1993) argumentează că 
unii naturalişti nu iau destul de în serios natura socială a ştiinţei. 
Sulloway 1996 este o discuţie îndrăzneață despre rolul personalităţii 
şi temperamentului în revoluțiile ştiinţifice. 


12. 
REALISMUL ŞTIINŢIFIC 


12.1 Controverse ciudate 


Ce încearcă să descrie ştiinţa? Lumea, desigur. Care lume? 
Lumea noastră, lumea în care trăim cu toţii şi cu care 
interacţionăm. Dacă nu cumva am făcut vreo greşeală 
surprinzătoare în ştiinţa noastră actuală, lumea în care 
trăim acum este o lume de electroni, elemente chimice şi 
gene, printre alte lucruri. A fost lumea de acum o mie de 
ani o lume de electroni, elemente chimice şi gene? Da, 
deşi nimeni nu ştia acest lucru atunci. 

Dar conceptul de electron este produsul dezbaterilor 
şi experimentelor care s-au petrecut într-un context isto- 
ric particular. Dacă cineva ar fi rostit cuvântul „electron” în 
anul 1000 e.n., acesta nu ar fi însemnat nimic — sau cel 
puţin nu ar fi avut sensul de astăzi. Astfel, cum putem 
spune că lumea din anul 1000 e.n. a fost o lume de elec- 
troni? Nu putem; trebuie în schimb să privim existenţa 
electronilor ca fiind dependentă de conceptualizarea 
actuală a lumii. 

Aceste două paragrafe rezumă o parte a unei contro- 
verse despre ştiinţă care continuă fără încetare de mai bine 
de cincizeci de ani şi care este mult mai adânc înrădăcinată 
în istoria filosofiei. Pentru unii oameni, afirmaţiile din pri- 
mul paragraf sunt atât de evidente încât numai o persoană 
complet tulburată ar putea să le nege. Lumea este un lucru, 
iar ideile noastre despre ea sunt un alt lucru! Pentru alti 
oameni, argumentele din al doilea paragraf demonstrează 
că afirmaţiile aparent simple din primul paragraf conţin o 
eroare gravă. Ideea potrivit căreia teoriile noastre descriu o 

lume reală a cărei existenţă este complet independentă de 
gândire şi percepţie reprezintă o greşeală, o concepţie filo- 
sofică naivă care are legătură cu alte greşeli ce ţin de istoria 
ştiinţei şi de locul ştiinţei în societate. 

Aceste probleme au apărut de mai multe ori în această 
carte. În capitolul 6, am aruncat o privire asupra afirmației 
lui Kuhn potrivit căreia atunci când paradigmele se schimbă, 
se schimbă şi lumea. În capitolul 8, l-am întâlnit pe Latour 
sugerând că natura este „produsul” rezolvării controver- 
selor ştiinţifice. Am criticat aceste afirmaţii, dar acum a 
venit momentul să discutăm în detaliu legătura dintre teorie 
şi realitate. 


12.2 Ce este realismul ştiinţific 


Poziţia apărată în această carte este o versiune a realis- 
mului ştiinţific. Un realist ştiinţific consideră că are sens să 
spunem că ştiinţa urmăreşte să descrie structura reală a lumii 
în care trăim. Crede realistul ştiinţific că ştiinţa are succes 
printr-o astfel de întreprindere? Aceasta este o chestiune 
mult mai complicată. 

Formularea exactă a realismului ştiinţific va dura ceva 
vreme. lar cea mai bună modalitate de a începe este aceea 
de a ignora ştiinţa pentru moment şi de a căuta mai întâi 
o descriere generală a atitudinilor „realiste“. 

Termenul „realism” este folosit în filosofie cu sensuri 
extrem de variate; acesta este un termen cu care trebuie 
să fim foarte precauti. O controversă de lungă tradiţie se 
referă la tipul de atitudine pe care ar trebui să o avem 
fata de lumea pe care părem că o locuim. Concepţia simplă, 
care ţine de simţul comun, este aceea că lumea înconju- 
rătoare se află în afara noastră, existând indiferent ce 
gândim despre ea. Dar această idee simplă a fost pusă 
sub semnul întrebării în repetate rânduri. Există o linie 
argumentativă care susţine că nu am putea cunoaşte nimic 
despre o lume de acest tip. Această controversă a pătruns 
în filosofia ştiinţei. 

Cum am putea oferi o formulare mai precisă a poziţiei 
realiste a „simțului comun”? Punctul de pornire obişnuit 
este ideea potrivit căreia realitatea este „independentă” 
de gândire şi limbaj (Devitt 1997). Această idee se află pe 
drumul cel bun, dar trebuie să fie înţeleasă cu atenţie. 
Gândurile şi cuvintele sunt desigur părți reale ale lumii, 
nu lucruri suplimentare care plutesc cumva peste aceasta. 
lar gândirea şi limbajul au în lume un rol cauzal crucial. 
Unul din motivele principale pentru care gândim, vorbim 
şi teoretizăm este acela de a influenţa şi transforma lucru- 
rile din jurul nostru. Fiecare pod sau bec este un exemplu 
al acestui fenomen. Astfel, o definire realistă a independen- 
tei lumii în raport cu gândirea trebuie să exprime unele 
excepţii. lată formularea mea: 


Realismul simțului comun: Locuim cu toţii în aceeaşi realitate, 
care are o structură ce există independent de ceea ce oamenii 
gândesc şi spun despre ea, cu excepţia situaţiei în care realitatea 
este alcătuită din sau este influenţată cauzal de gânduri, teorii 
şi alte simboluri. 


Realistul acceptă ideea că putem avea cu toţii concepţii 
diferite şi perspective diferite despre lume. În pofida 
acestui lucru, cu toţii trăim în şi interacţionăm cu aceeaşi 
lume. Să revenim acum la problemele care au legătură cu 
ştiinţa. 


12.3 O formulare a realismului ştiinţific 


Cum ar trebui formulat realismul ştiinţific? O posibilitate 
este aceea de a-l vedea pe realistul ştiinţific afirmând că 
lumea este într-adevăr aşa cum o descriu cele mai bine 
fundamentate teorii ştiinţifice pe care le avem. Am putea 
spune: există într-adevăr electroni, elemente chimice, gene 
ş.a.m.d. Lumea aşa cum este descrisă de ştiinţă este lumea 
reală. Michael Devitt este un exemplu de realist ştiinţific 
care îşi exprimă poziţia în acest mod (1997). 

Abordarea mea va fi diferită. Sunt de acord cu Bas van 
Fraassen şi alţii care susţin că este greşit să exprimăm 
poziţia ştiinţifică realistă într-un mod care depinde de 
exactitatea teoriilor ştiinţifice curente. Dacă exprimăm 
realismul ştiinţific afirmând existenţa reală a entităţilor 
recunoscute de ştiinţa actuală, atunci, dacă teoriile noas- 
tre din prezent se dovedesc a fi false, realismul ştiinţific 
va fi la rândul său fals. 

Ar trebui oare să ne îngrijoreze posibilitatea ca teoriile 
noastre cele mai fundamentate să se dovedească eronate? 
Devitt consideră că atât timp cât nu adoptăm un realism 
care să includă ideile speculative aflate la graniţele ştiinţei, 
nu avem de ce să ne îngrijorăm. Alţii sunt de părere că 
această încredere dovedeşte o neglijare a faptelor istorice; 
ar trebui întotdeauna să recunoaştem posibilitatea ca une- 
le părţi fundamentate ale ştiinţei să fie puse pe viitor sub 
semnul întrebării. 

Ce hotărâre să luăm în privinţa acestei uriaşe probleme 
a nivelului de încredere pe care ar trebui să-l avem în 
ştiinţa actuală? Sugestia mea este să nu hotărâm aici. Ar 
trebui să separăm această problemă de problema realis- 
mului ştiinţific. O poziţie ştiinţifică realistă este compatibilă 
cu mai multe atitudini diferite faţă de temeinicia teoriilor 
noastre actuale. Ne dorim o formulare a realismului ştiin- 
tific care este exprimată sub forma unui enunţ referitor la 
activitatea ştiinţei ca întreg. 

O posibilă complicatie este produsă de următoarea 
întrebare: este necesar ca realistul ştiinţific să fie de ase- 
menea un realist al simțului comun? Este posibil — în prin- 
cipiu — ca ştiinţa să ne confirme că realismul simțului comun 
este fals? Această problemă este insufletita de enigmele 
mecanicii cuantice, una din teoriile fundamentale ale fizicii 
moderne. Potrivit mecanicii cuantice, starea unui sistem 
fizic este parţial determinată de actul măsurării. Unele in- 
terpretări ale mecanicii cuantice consideră că acest fapt 
pune în dificultate ideile realiste ale simțului comun refe- 
ritoare la relaţia dintre gândirea umană şi realitatea fizică. 

Aceste interpretări ale mecanicii cuantice sunt foarte con- 
troversate. Asemenea multor altor filosofi, am sperat în 
tăcere că cercetările ulterioare vor dovedi până la urmă 
că aceste interpretări sunt complet greşite. Dar nu acest 
punct este important aici. Punctul important este următo- 
rul: ar trebui să admitem posibilitatea unui conflict între 
ştiinţă şi realismul simțului comun? Dacă spunem că 
realismul ştiinţific presupune realismul simțului comun, 
ar putea să pară că adoptăm o concepţie obişnuită şi 
necugetată despre lume, fără a ţine seama de verdictul 
ştiinţei. Dar dacă separăm realismul ştiinţific de realismul 
simțului comun, ne va fi mai greu să formulăm un enunţ 
general despre modul în care ştiinţa urmăreşte să descrie 
lumea reală. 

Răspunsul meu la această problemă este acela de a 
modifica realismul simțului comun astfel încât să lase loc 
posibilităţii existenţei unor relaţii între gândire şi realita- 
te care să fie neaşteptate şi să nu ţină de simţul comun. 
Realismul simțului comun formulat mai sus admite posibi- 
litatea legăturilor cauzale între gândire şi restul realităţii. 
De multe ori, este greu de spus dacă o legătură postulată 
de ştiinţă este o legătură cauzală sau nu. Aşadar, să lărgim 
clasa relaţiilor dintre gândire şi lume pe care le acceptă 
realismul; ştiinţa ar putea adăuga noi cazuri. Întrucât 
modificăm realismul simțului comun pentru a-l face 
mai receptiv la ştiinţă, avem de-a face cu o modificare 
naturalistă. 


Realismul simțului comun naturalizat: Locuim cu toţii în aceeaşi 
realitate, care are o structură ce există independent de ceea ce 
oamenii gândesc şi spun despre ea, cu excepţia situaţiei în care 
realitatea este alcătuită din gânduri, teorii şi alte simboluri şi cu 
excepţia situaţiei în care realitatea este dependentă de gânduri, 
teorii şi alte simboluri în moduri care ar putea fi descoperite de 
ştiinţă. 


Odată cu această modificare, vom putea include rea- 
lismul simțului comun în cadrul realismului ştiinţific. lată 
formularea realismului ştiinţific preferată de mine: 

Realismul ştiinţific: 

1. Realismul simțului comun naturalizat. 

2. Un scop real şi raţional al ştiinţei este acela de a ne oferi 
descrieri (şi alte reprezentări) exacte ale realităţii. Acest proiect 
include furnizarea unor reprezentări exacte ale acelor aspecte 
ale realităţii care sunt inobservabile. 


În acest sens, sunt un realist ştiinţific. 

Această formulare are nevoie de câteva comentarii. În 
primul rând, propoziţia 2 spune că un scop al ştiinţei este 
acela de a reprezenta structura lumii. Nu se presupune 
nicăieri aici că acesta este singurul scop al ştiinţei. Ar putea 
exista tot atât de bine şi alte scopuri. Iar unele teorii parti- 
culare — chiar întregi programe de cercetare — ar putea fi 
dezvoltate într-un mod care să servească altor scopuri. 

În al doilea rând, am spus „scop real şi raţional”. Prima 
parte se referă la scopurile aflate în spatele cel puţin a 
unei mari parti a activităţii ştiinţifice reale. A doua parte 
se referă la faptul că oamenii de ştiinţă nu se înşeală sau 
dau dovadă de irationalitate prin alegerea acestui scop. 
Aceştia pot spera în mod justificat că vor reuşi cel puţin 
în anumite momente. 

Dar nu spun cât de dese sunt reusitele lor. Nici o parte 
a formulării realismului ştiinţific propusă de mine nu sus- 
ţine teoriile ştiinţifice actuale. În unele sfere ale ştiinţei, 
este greu să ne imaginăm că ideile actuale sunt total erona- 
te; este greu să ne imaginăm că am putea să ne fi înşelat 
atunci când am adoptat opinia că tuberculoza este cauzată 
de o bacterie şi că legătura chimică se petrece prin interac- 
tiunile electronilor de valență din atomi. Totuşi, formularea 
realismului ştiinţific propusă de mine este concepută astfel 
încât să cuprindă posibilitatea versiunii optimiste, cât şi a 
celei pesimiste. Realistul ştiinţific optimist este cel care 
consideră că putem fi siguri că ştiinţa reuşeşte să desco- 
pere structura de bază a lumii şi modul în care aceasta 
funcţionează. Varianta pesimistă este mai precaută, chiar 
uşor sceptică. Realistul ştiinţific pesimist ar putea fi acela 
care consideră că minţilor noastre slabe le este foarte greu 


278 FILOSOFIA ŞTIINŢEI 


să ajungă la teoriile corecte, că dovezile sunt de multe ori 
înşelătoare şi că avem tendinţa să fim prea încrezători 
mult prea repede. 

Aşadar, în cadrul realismului ştiinţific, există o serie de 
atitudini posibile în raport cu şansele pe care le avem de 
a înţelege cu adevărat modul în care funcţionează lumea. 
Deşi există o serie, există totodată şi o limită. Formularea 
realismului ştiinţific propusă de mine spune că faptul de 
a ne oferi reprezentări exacte ale lumii este un scop rational 
al ştiinţei. Dacă cineva ar considera că ne este aproape 
imposibil să ajungem la teorii corecte, atunci este greu de 
înţeles cum încercarea de a ajunge la acestea ar putea fi 
un scop raţional d ştiinţei. Astfel, există o limită a pesimis- 
mului care este compatibil cu realismul ştiinţific aşa cum 
îl înţeleg eu; pesimismul extrem nu este compatibil. Con- 
sider că Popper este un exemplu al celui care se apropie 
de această limită, dar care de fapt nu o atinge. 

Deşi cele mai cunoscute discuţii despre realism ale lui 
Kuhn sunt afirmaţiile sale notorii despre modul în care 
lumea se schimbă atunci când se schimbă paradigmele, 
în alte momente el pare să semene mai mult cu un realist 
ştiinţific pesimist. Este vorba despre pasaje în care Kuhn 
pare să considere că lumea este atât de complicată încât 
teoriile noastre vor întâmpina până la urmă dificultăţi — 
iar acesta este un fapt despre lume independent de para- 
digme. Noi încercăm să ,fortam” natura să intre în „cutii, 
dar natura se împotriveşte. Toate paradigmele sunt sortite 
până la urmă eşecului. Această concepţie realistă sceptică 
este mai coerentă şi mai interesantă decât poziţia kuhniană 
a „lumilor schimbătoare”. 

O mare parte din controversele filosofice recente afla- 
te sub capitolul „realismului ştiinţific” sunt de fapt discuţii 
despre problema dacă ar trebui să fim optimişti sau pesi- 
mişti în raport cu aspiraţiile ştiinţei de a reprezenta lumea 
cu exactitate (Psillos 1999). Unii susţin că ideile funda- 
mentale din ştiinţă — mai ales din fizică — s-au schimbat 
atât de des, încât ar trebui să ne aşteptăm mereu ca teo- 

riile actuale să se dovedească eronate. Uneori, acest argu- 
ment este numit „meta-inducţie pesimistă”. Prefixul , meta” 
este înşelător aici, întrucât acest argument nu este o in- 
ductie despre inductii; este mai curând o inducţie despre 
inferente explicative. Aşadar, să-l numim „inducția pesi- 
mistă a istoriei ştiinţei”. Pesimiştii oferă liste lungi de 
entităţi teoretice postulate anterior, precum flogisticul şi 
caloricul, care acum considerăm că nu există (Laudan 1981). 
Optimistii răspund prin liste lungi de entităţi teoretice care 
la un moment dat au fost îndoielnice, dar care acum con- 
siderăm că există într-adevăr — precum atomii, germenii 
şi genele. 

Aceste controverse au numai capacitatea de a ameninţa 
realismul ştiinţific de tipul celui susţinut aici dacă ameninţă 
cu instalarea pesimismului extrem. Ele nu susţin pesimismul 
extrem. Dar aceste controverse sunt interesante în sine. Ce 
nivel de încredere ar trebui să avem în teoriile actuale, dată 
fiind istoria dramatică a schimbării în ştiinţă? Nu ar trebui 
să considerăm că această întrebare poate fi rezolvată doar 
prin intermediul datelor istorice. Am putea avea motive să 
credem că metodele noastre de formulare şi testare a ipote- 
zelor s-au îmbunătăţit pe parcursul anilor. Dar istoria ne va 
oferi în mod cert date interesante asupra acestei chestiuni. 

Am putea găsi argumente întemeiate pentru a avea 
niveluri diferite de încredere şi totodată tipuri diferite de 
încredere în diferite domenii ale ştiinţei. Ernan McMullin 
(1984) a susţinut pe bună dreptate că acele părţi ale fizicii 
care studiază structura ultimă a realităţii nu sunt conside- 
rate de noi un model pentru întreaga ştiinţă. Fizica funda- 
mentală este acel loc în care studiem cele mai inaccesibile 
entităţi, acele entităţi aflate la cea mai mare îndepărtare de 
domeniul în care sunt adaptate să opereze minţile noastre. 
În fizica fundamentală întâlnim de multe ori formalisme 
matematice puternice care sunt greu de interpretat. Aceste 
fapte ne dau motive să fim precauti. lar acolo unde suntem 
optimişti, am putea avea motive să adoptăm o astfel de 
poziţie doar în privinţa anumitor aspecte ale teoriilor noastre. 

McMullin şi de asemenea John Worrall (1989) au dezvoltat 
versiuni ale ideii potrivit căreia încrederea pe care ar trebui 
să o avem în raport cu fizica fundamentală este o încrede- 
re în faptul că unele aspecte structurale de nivel inferior 
ale lumii au fost surprinse în mod corect de modelele şi 
ecuaţiile noastre. Aceasta este un tip special de încredere. 

Toţi acei factori care sunt relevanti în cazul fizicii fun- 
damentale nu se aplică în cazul biologiei moleculare. Aici 
avem de-a face cu entităţi care sunt departe de nivelurile 
inferioare, entităţi la care avem diferite tipuri de acces. Aici 
nu întâlnim formalisme matematice puternice care sunt 
greu de interpretat. Istoria acestui domeniu susţine de 
asemenea concepţia potrivit căreia acumulăm cunoaştere 
în mod constant despre modul în care moleculele biologi- 
ce funcţionează şi despre modul în care acestea operează 
în procesele vieţii. Astfel, încercarea de a formula atitudi- 
nea corectă fata de biologia moleculară nu este aceeaşi 
cu încercarea de a formula atitudinea corectă fata de fizica 
teoretică. 

Realiştii susţin uneori că există un argument general 
în favoarea adevărului teoriilor ştiinţifice bazat pe succe- 
sul acestora. Se susţine uneori că realismul este singura 
filosofie a ştiinţei care nu transformă succesul ştiinţei într-un 
miracol (Smart 1968; Putnam 1978). Această linie argumen- 
tativă nu a avut un impact semnificativ în cadrul apărării 
realismului. Lumea reală va avea în mod cert un anumit 
rol în influențarea succesului sau eşecului teoriilor. Teoriile 
vor înregistra succese sau eşecuri parțial datorită relaţiilor 
pe care le au cu lumea în care sunt folosite şi investigate. 
Dar există multe modalităţi în care legătura dintre teorie 
şi realitate poate genera succes, mai ales pe termen scurt 
şi mediu. Reprezentarea exactă a lumii nu reprezintă singura 
modalitate. Teoriile pot conţine erori care se compensează 
reciproc. Iar teoriile pot avea succes chiar dacă au comis 
erori grave în privinţa tipurilor de lucruri pe care le postulea- 
ză, cu condiţia să aibă structura corectă în locurile cruciale. 
lată un exemplu simplu folosit de Laudan: Sadi Carnot 

considera căldura un fel de fluid, însă, in pofida acestui 
lucru, el a formulat cu exactitate unele dintre ideile fun- 
damentale ale termodinamicii. Curgerea fluidului era atât 
de asemănătoare cu unele tipare ale transferului de energie 
cinetică dintre molecule încât greşeala acestuia nu a mai 
contat foarte mult. Realiştii trebuie să renunţe la ideea că 
succesul în ştiinţă demonstrează in mod direct sau fără 
echivoc adevărul teoriilor. 

Sper că motivele pentru care am structurat lucrurile 
astfel au început să devină clare. O mare parte din litera- 
tură susţine că realiştii ştiinţifici trebuie să fie optimişti în 
privinţa teoriilor actuale şi în privinţa istoriei ştiinţei. M-am 
opus acestei formulări a problemei. Nu are nici un rost să 
discutăm prea mult despre conceptul de „realism ştiinţific”, 
însă modul în care am organizat această discuţie prezintă 
unele avantaje. Ceea ce eu numesc realism ştiinţific este 
o alegere de tip da-sau-nu destul de precisă. (Destul de 
precisă; vezi secţiunea 12.7.) Acesta este de asemenea o 
alegere în privinţa problemelor filosofice fundamentale. 
Întrebarea referitoare la nivelul corect de optimism care 
trebuie avut în privinţa teoriilor ştiinţifice fundamentate nu 
este o întrebare care are un răspuns simplu ce poate fi 
schiţat cu uşurinţă. Trebuie să facem deosebire între diferi- 
tele domenii ştiinţifice, diferitele tipuri de teorii, diferitele 
tipuri de succes şi diferitele tipuri de optimism. În multe 
cazuri, avem într-adevăr motive să fim optimişti, dar nu ar 
trebui să ne încredem în sloganele simple. 

Mai sunt necesare unele observaţii legate de formu- 
larea realismului ştiinţific pe care am propus-o mai sus. 
Am spus că scopul ştiinţei este acela de a ne oferi „descri- 
eri şi alte reprezentări exacte ale realităţii”. Aceste cuvinte 
ar trebui interpretate într-un sens foarte larg, întrucât exis- 
tă multe tipuri diferite de reprezentare folosite de ştiinţe 
diferite. Unii filosofi consideră că țelul principal al unui rea- 
list este adevărul; o teorie bună este o teorie adevărată. 
Astfel, aceştia ar putea să dorească să formuleze realismul 
spunând că scopul ştiinţei este acela de a ne oferi teorii 

adevărate. Dar conceptele de adevăr şi falsitate sunt uşor 
de aplicat doar în cazurile în care reprezentarea este sub 
formă de limbaj. Pe lângă reprezentările lingvistice, ştiinţa 
foloseşte de multe ori pentru a descrie fenomenele modele 
matematice şi alte tipuri de modele. O afirmaţie ştiinţifică 
ar putea fi exprimată de asemenea prin folosirea unei dia- 
grame. Astfel, eu folosesc formula „reprezentare exactă” 
în sens larg pentru a indude descrieri lingvistice adevărate, 
imagini şi diagrame care seamănă cu realitatea într-un 
mod care le este specific, modele care au o asemănare 
structurală corectă cu acele aspecte ale lumii la care se 
referă ş.a.m.d. Voi reveni asupra acestor probleme în ulti- 
ma secţiune a acestui capitol. 


12.4 Provocari din partea empirismului 
tradițional 


Realismul ştiinţific este acum o poziţie populară, dar s-a 
confruntat cu critici şi provocări constante. Mulţi dintre 
cei mai influenţi filosofi au considerat că realismul ştiinţific 
de genul celui descris în secţiunea anterioară are cel puţin 
un element eronat. Să facem o trecere rapidă în revistă a 
filosofilor discutati până acum în această carte. Pozitivis- 
mul logic în cea mai mare parte s-a opus realismului ştiin- 
tific. Kuhn a fost vag şi nu întotdeauna consecvent, dar în 
cea mai mare parte s-a opus acestei perspective. S-au opus 
de asemenea mulţi sociologi ai ştiinţei, inclusiv Latour. Go- 
odman, inventatorul „noii enigme a inducției”, s-a opus şi 
el. Van Fraassen, care a influenţat formularea realismului 
ştiinţific propusă de mine, respinge această concepţie. La 
fel şi Laudan. Poziţia lui Feyerabend este greu de stabilit. 
Popper este în favoarea realismului ştiinţific. Mulţi dintre 
naturaliştii discutati în cele două capitole anterioare sunt 
realişti ştiinţifici (inclusiv Fodor, Hull şi Kitcher), însă nu toţi. 

Criticii enumerati mai sus nu au aceeaşi părere în legă- 
tură cu ce anume este eronat în realismul ştiinţific. Voi se- 
para diferitele forme de opoziţie în trei grupuri generale. 

Criticii realismului se deosebesc între ei la fel de mult cum 
se deosebesc de realişti. 

În primul rând, realismul ştiinţific a fost de multe ori 
pus în discuţie de unele forme tradiţionale ale empiris- 
mului. În această carte voi apăra atât realismul ştiinţific, 
cât şi un anumit tip de empirism, dar aceasta nu este în- 
totdeauna o alianţă uşoară. Într-adevăr, o parte a acestei 
controverse despre realism este de multe ori considerată 
o dezbatere între realism şi empirism. 

Empiriştii tradiţionali sunt în general îngrijoraţi atât în 
privinţa simțului comun, cât şi în privinţa realismului ști- 
intific, şi de multe ori îngrijoraţi din motive care tin de 
cunoaştere. Dacă există o lume reală dincolo de gândurile 
şi senzațiile noastre, cum am putea şti vreodată ceva 
despre ea? Empiriştii cred că simţurile noastre reprezintă 
singura sursă a cunoaşterii factuale. Mulţi empirişti au 
considerat că dovezile senzoriale nu sunt suficiente pentru 
a crede că avem acces la o „lume reală” de genul celei la 
care se referă realistul. Şi pare ciudat (deşi nu absurd, con- 
sider eu) să te afli într-o poziţie în care spui în mod simultan 
că există o lume reală şi că nu putem avea totodată nici o 
cunoaştere despre ea. 

Pozitiviştii logici reformulează aceste probleme în ter- 
menii teoriei limbajului. În perioada de înflorire a poziti- 
vismului logic, întrebările filosofice tradiţionale referitoare 
la „realitatea lumii exterioare” erau considerate lipsite de 
sens şi goale. Prin urmare, atitudinea pozitivistului logic 
fata de majoritatea discuţiilor despre „relaţia dintre ştiinţă 
şi realitate” este aceea că nici o tabără a acestei controverse 
nu spune nimic semnificativ şi întreaga discuţie este o 
pierdere de vreme. 

Unele versiuni ale pozitivismului logic erau de aseme- 
nea adepte ale ideii „fenomenaliste” potrivit căreia toate 
propoziţiile care au semnificaţie pot fi traduse în propoziţii 
care nu se referă decât la senzaţii. Dacă fenomenalismul 
este adevărat, rezultă că atunci când părem că facem afir- 
matii despre obiecte exterioare reale, nu facem altceva 

decât să vorbim despre pattern-uri prezente în senzaţii. 
Unele concepţii empiriste despre limbaj cu anumite incli- 
natii holiste, de genul celor asociate cu empirismul logic, 
au aceeaşi consecinţă. Chiar dacă traducerile nu sunt 
posibile, natura limbajului nu ne permite să sperăm că vom 
descrie structura unei lumi aflată dincolo de simţurile 
noastre. Limbajul şi gândirea pur şi simplu nu pot „ajun- 
ge” atât de departe. Sunt de părere că o mare parte din 
empirismul de secol douăzeci a adoptat o versiune a aces- 
tei concepţii (deşi unii dintre comentatorii acestei cărţi au 
obiectat la această afirmaţie). 

În ultimii ani, tensiunea dintre realism şi empirism a 
fost dezbătută de multe ori în contextul discuţiilor despre 
„subdeterminarea teoriilor prin dovezi”. Empiriştii argu- 
mentează că vor exista întotdeauna o serie de teorii alter- 
native compatibile cu toate dovezile noastre actuale şi 
poate o serie de teorii alternative compatibile cu toate 
dovezile noastre posibile. Prin urmare, nu avem niciodată 
suficiente temeiuri empirice pentru a alege una dintre 
aceste teorii în detrimentul altora şi de a considera că 
aceasta reprezintă lumea aşa cum este în realitate. Reve- 
nim astfel la discuţia din secţiunea anterioară despre 
nivelul corect de optimism pe care ar trebui să îl avem în 
privinţa teoriilor noastre ştiinţifice. Am exprimat realismul 
ştiinţific într-un mod compatibil cu un anumit grad de pe- 
simism, însă problema subdeterminării este în sine destul 
de importantă (vezi de asemenea secţiunile 15.2 şi 15.3). 


12.5 Constructivism metafizic 


Folosesc expresia „constructivism metafizic” cu referire la 
un grup de concepţii inclusiv cele ale lui Kuhn şi Latour. 
Aceste concepţii susţin că, într-un anumit sens, trebuie să 
considerăm lumea ca fiind creată sau construită de teore- 
tizarea ştiinţifică. Kuhn a exprimat această idee afirmând 
că atunci când paradigmele se schimbă, se schimbă şi lu- 
mea. Latour exprimă această concepţie spunând că natura 

(lumea reală) este produsul deciziilor luate de oamenii de 
ştiinţă în contextul rezolvării controverselor. Un alt exemplu 
este Nelson Goodman; el argumentează că atunci când 
inventam noi limbaje şi teorii, creăm totodată „lumi” noi 
(1978). Pentru un constructivist metafizic, nici măcar nu 
este posibil ca o teorie ştiinţifică să descrie lumea în exis- 
tenta ei independentă de gândire, întrucât realitatea însăşi 
este dependentă de ce spun şi gândesc oamenii. 

Aceste concepţii sunt întotdeauna greu de interpretat, 
fiindcă arată atât de ciudat atunci când sunt interpretate 
literal. Cum am putea să făurim lumea doar prin fabricarea 
unei noi teorii? Poate că Latour, Kuhn şi Goodman folo- 
sesc un fel de metaforă? Poate. Kuhn a exprimat uneori o 
concepţie diferită despre această chestiune, un fel de re- 
alism sceptic, şi s-a străduit să îşi exprime clar poziţia. Dar 
atunci când autori precum Goodman au fost întrebaţi asu- 
pra acestui subiect, ei au insistat în general că afirmaţiile 
lor nu sunt doar metaforice (Goodman 1996, 145). Ei con- 
sideră că realismul ştiinţific de genul celui descris de mine 
în secţiunea 12.3 este greşit. Ei acceptă că o alternativă 
bună este greu de descris, dar consideră că ar trebui să 
folosim conceptul de ,constructie” sau ceva de acest gen 
pentru a exprima relaţia dintre teorii şi realitate. 

Unele dintre aceste idei pot fi văzute într-o versiune 
modificată în concepţia lui Immanuel Kant ([1781] 1998). 
Kant face deosebire între lumea „numenală” şi lumea „fe- 
nomenală”. Lumea numenală este lumea aşa cum este în 
sine. Aceasta este o lume în care nu putem decât să credem 
şi despre care nu vom putea şti nimic. Lumea fenomenală 
este lumea aşa cum ne apare. Lumea fenomenală este 
cognoscibilă, dar este în parte creaţia noastră. Aceasta nu 
există independent de structura minţii noastre. 

Acest tip de concepţie a atras de multe ori acei filo- 
sofi care vor să nege realismul ştiinţific, dar care fac acest 
lucru într-un mod moderat. Hoyningen-Huene (1993) a ar- 
gumentat că ar trebui să interpretăm concepţiile lui Kuhn 
ca fiind asemănătoare cu ale lui Kant. În analiza contro- 

verselor realismului realizată de Michael Devitt (1997), 
întâlnim o serie largă de filosofi care se consideră că au ur- 
mat in mod intenţionat sau neintentionat modelul kantian. 
După Devitt, antirealismul constructivist funcţionează prin 
combinarea concepţiei kantiene cu un fel de relativism, cu 
ideea că diferiţi oameni sau diferite comunităţi creează 
„lumi fenomenale" diferite prin impunerea conceptelor 
lor diferite asupra experienţei. Această idee relativistă nu 
a făcut parte din concepţia iniţială a lui Kant; pentru Kant, 
toţi oamenii aplică acelaşi cadru conceptual fundamental 
şi nu au de ales în această privinţă. 

Concepţia kantiană este uneori văzută ca o modalitate 
de a menţine ideea că există o lume reală care are un efect 
de constrângere asupra convingerilor noastre, dar care 
face acest lucru într-un mod care nu ne permite să o cu- 
noaştem sau să o reprezentăm. Această manevră este de 
multe ori ispititoare, dar ideile rezultate sunt nefolositoare. 
Înțelegerea accesului nostru la realitate este dificilă, dar 
adăugarea unui strat suplimentar numit „lumea fenome- 
nală” între noi şi lumea reală nu rezolvă nimic. 

Sintagma „constructivism social” este folosită de multe 
ori pentru a indica aproape acelaşi tip de concepţie numită 
de mine constructivism metafizic. Dar „constructivismul so- 
cial” este folosit de asemenea cu referire la idei mai mo- 
derate. Dacă cineva argumentează că ne fabricăm sau ne 
construim teoriile sau clasificările obiectelor, o astfel de 
afirmaţie nu se opune realismului ştiinţific. Noi într-adevăr 
ne ,construim” ideile şi clasificările. Nu ne sunt oferite de 
natură pe tavă. Realistul ştiinţific susţine însă că, dincolo de 
idei şi teorii, se află totodată restul realităţii. 

În domenii precum sociologia ştiinţei (aşa cum am 
văzut în capitolul 8), există o tradiţie nefericită în cadrul 
căreia nu se face o distincţie explicită între construirea 
ideilor şi construirea realităţii. Ce anume din aceste do- 
menii a încurajat formulări ale unor idei cu o sonoritate 
atât de ciudată? Există diferite motive, dar mă voi aventura 
să fac aici o meta-sociologie — o sociologie a sociologiei 

ştiinţei. Multe cercetări din aceste domenii au fost organi- 
zate în jurul dorinţei de a contrazice o anumită Conceptie 
rea care este considerată complet greşită. Concepţia rea 
susţine că realitatea determină gândirea întipărindu-se 
asupra minţii pasive; realitatea acţionează asupra opiniilor 
ştiinţifice cu „o forţă constrângătoare nemijlocită” (Shapin 
1982, 163). Această idee trebuie să fie evitată cu orice preţ; 
este deseori considerată nu doar falsă, dar şi dăunătoare 
politic, fiindcă sugerează o perspectivă pasivă sau inactivă 
asupra gândirii umane. Multe teorii filosofice tradiţionale 
sunt interpretate ca fiind adepte implicite ale acestei Concep- 
tii rele. Acesta este unul din motivele pentru care pozitivismul 
logic a fost considerat reactionar, util opresorilor ş.a.m.d. 

Consecința acestui lucru s-a concretizat într-o tendinţă 
a oamenilor de a se îndepărta pe cât posibil de Concepţia 
rea. Lucrul acesta îi încurajează pe oameni să afirme răs- 
turnări simple ale relaţiei dintre minte şi lume din cadrul 
Conceptiei rele. Ajungem astfel la ideea că teoriile con- 
struiesc realitatea. 

Unii autori au adoptat în mod explicit ideea unei „in- 
versări” a perspectivei tradiţionale (Woolgar 1988, 65), în 
timp ce alţii lasă lucrurile să fie mai ambigue. Dar în acest 
domeniu există puţine presiuni care ar putea să îi determine 
pe oameni să nu meargă prea departe cu aceste afirmaţii. 
(Bloor 1999 este o excepţie interesantă.) De fapt, cei care 
adoptă o opoziţie mult mai moderată faţă de Concepţia 
rea se fac vulnerabili criticilor din interiorul domeniului. 
Rezultatul este o literatură in care o eroare — ideea că 
realitatea se imprimă asupra minţii pasive — este înlocuită 
cu o altă eroare — ideea că gândirea sau teoria construieşte 
realitatea. 


12.6 Concepția lui van Fraassen 


Ultima formă de opoziţie faţă de realismul ştiinţific pe 
care o voi discuta este o formă mai moderată şi mai pru- 
dentă; este vorba despre poziţia lui Bas van Fraassen (1980). 

Ideile lui van Fraassen fac parte din tradiţia empiristă, dar 
nu sunt bazate pe o teorie lingvistică sau psihologică. 
Van Fraassen critică realismul prin raportare la scopurile 
proprii ştiinţei. Astfel, antirealismul său este o negare 
directă a tipului de realism ştiinţific apărat în acest capi- 
tol. Nu este o întâmplare, având în vedere că formularea 
realismului ştiinţific propusă de mine a fost influenţată de 
perspectiva sa. 

În discuţiile despre realism, termenul „instrumentalism” 
este folosit pentru a face referire la o varietate de concep- 
tii antirealiste. Uneori este folosit cu referire la poziţiile 
empiriste tradiţionale de genul celor discutate mai sus. 
Însă uneori este folosit într-un mod diferit, care consider 
că este mai potrivit. Conform instrumentalismului în acest 
sens, ar trebui să considerăm că teoriile ştiinţifice repre- 
zintă instrumente care ne ajută să gestionăm experienţa. 
În loc să spună că descrierea lumii reale este imposibilă, 
un instrumentalist ne va cere să nu ne îngrijorăm în legă- 
tură cu faptul dacă o teorie este o descriere adevărată a 
lumii sau dacă electronii „există cu adevărat”. Dacă o teo- 
rie ne permite să facem predicții bune, ce altceva putem 
să-i mai cerem? Dacă avem o teorie care ne oferă răspunsu- 
rile corecte cu privire la ceea ce putem observa, am putea 
să ajungem uneori să ne întrebăm dacă aceste răspunsuri 
corecte rezultă din vreo „potrivire” mai adâncă între teorie 
şi lume. Dar nu ne putem aştepta să ştim vreodată răspun- 
sul la această întrebare — prin urmare, ce relevanţă are 
aceasta pentru ştiinţă? Există câţiva oameni de ştiinţă care 
au exprimat concepţii instrumentaliste, în special în fizică. 
Ideea potrivit căreia ar trebui să ignorăm întrebările refe- 
ritoare la „realitatea reală” a entităţilor teoretice, întrucât 
aceste întrebări nu au nici o relevanţă de ordin practic, 
este de asemenea asociată cu un curent din tradiţia filo- 
sofică pragmatistă (Rorty 1982). 

O versiune detaliată a acestui tip de poziţie a fost ela- 
borată de van Fraassen (1980). Van Fraassen nu foloseşte 
termenul „instrumentalism” pentru a-şi descrie concepţia, 

ci o numeşte „empirism constructiv”. Termenul „constructiv” 
este folosit de atât de mulţi oameni încât uneori pare că nu 
mai are nici un sens, aşa că l-am rezervat pentru concepti- 
ile disautate în secţiunea 12.5. Consider că perspectiva lui 
van Fraassen este o versiune a abordării instrumentaliste, 
dar nu contează atât de mult cum o vom numi. 

Van Fraassen spune că tot ceea ce ar trebui să le cerem 
teoriilor este ca acestea să descrie cu exactitate părţile 
observabile ale lumii. Teoriile care fac acest lucru sunt 
„adecvate empiric”. O teorie empiric adecvată ar putea să 
descrie de asemenea structura ascunsă a realităţii, dar nu 
contează pentru ştiinţă dacă face sau nu acest lucru. 
Pentru van Fraassen, atunci când o teorie trece mai multe 
teste şi este bine fundamentată, atitudinea corectă care 
trebuie avută fata de acea teorie este de a o „accepta”, 
într-un sens special. A accepta o teorie înseamnă (1) a 
crede (în mod provizoriu) că teoria este adecvată empiric 
şi (2) a folosi conceptele furnizate de teorie pentru a lua 
în considerare alte probleme sau în încercarea de a dez- 
volta şi perfecționa teoria respectivă. 

În privinţa punctului 1, pentru a fi adecvată empiric, o 
teorie trebuie să descrie toate fenomenele observabile 
care se înscriu în sfera sa, inclusiv cele pe care încă nu le-am 
cercetat. Aici par unele dintre problemele cunoscute ale 
inducției şi confirmării. În privinţa punctului 2, van Fraassen 
vrea să recunoască că oamenii de ştiinţă ajung într-adevăr 
să „trăiască în interiorul” teoriilor lor; atunci când cerce- 
tează noi fenomene, aceştia folosesc perspectiva asupra 
lumii oferită de teoria respectivă. Unele versiuni ale in- 
strumentalismului se străduiesc să explice acest fapt. Dar 
van Fraassen spune că un om de ştiinţă poate „trăi în inte- 
riorul” unei teorii având în acelaşi timp o poziţie agnostică 
faţă de adevărul acesteia. 

Cum putem să alegem între concepţia lui van Fraassen 
şi versiunea realismului ştiinţific schitata de mine mai sus? 

În primul rând, trebuie să fim siguri că cele două po- 
zitii se află în conflict Eu am spus că un scop al ştiinţei 

este acela de a ne oferi reprezentări exacte ale lumii, in- 
clusiv ale părţilor inobservabile. Van Fraassen spune că 
„Ştiinţa are scopul de a ne oferi teorii care sunt adecvate 
empiric” (1980, 12). Până acum, concepţiile noastre par să 
fie compatibile. În unele cazuri, ştiinţa ar putea avea ca 
scop doar adecvarea empirică, dar în alte cazuri ar putea 
avea ca scop şi reprezentarea structurii ascunse a lumii. 
Aceasta este atitudinea corectă pe care trebuie să o 
aibă un realist. Din raţiuni diferite şi în situaţii diferite, nu ar 
fi lipsit de logică dacă un om de ştiinţă este precaut sau 
neinteresat în privinţa aplicării unei teorii la structura ne- 
observată a lumii, chiar şi în cazul în care acesta începe să 
aibă încredere în adecvarea empirică a teoriei respective. 
Astfel, van Fraassen a descris o atitudine pe care oamenii 
de ştiinţă o pot avea pe bună dreptate fata de unele teorii 
în unele circumstanţe. Dar van Fraassen consideră că ştiinţa 
ar trebui să nu aibă alt scop decât adecvarea empirică. 
Aşa cum au argumentat mai mulţi autori, un loc în care 
concepţia lui Fraassen întâmpină dificultăţi este distincţia 
dintre partea observabilă şi cea inobservabilă ale lumii. Re- 
aliştii au argumentat că între observabil şi inobservabil 
există mai degrabă o continuitate decât o graniţă precisă 
(Maxwell 1962). Unele lucruri, cum ar fi copacii, pot fi ob- 
servate cu ochiul liber. Alte lucruri, precum cele mai mici 
particule subatomice, sunt inobservabile, iar prezenţa lor 
nu poate fi dedusă decât în urma efectelor pe care le pro- 
duc asupra lucrurilor observabile. Dar între cazurile clare 
avem o mulţime de cazuri neclare. Este observaţie dacă fo- 
losim un telescop? Dar un microscop cu lumină? Un aparat 
cu raze X? Un scanner IRM? Un microscop electronic? 
Realistul consideră că distincţia dintre observabil şi inob- 
servabil este vagă şi că nu este potrivită pentru a sta la 
baza unor concluzii generale despre ce urmăreşte ştiinţa 
să reprezinte. 
Van Fraassen admite că distincţia dintre observabil şi 
inobservabil este vagă şi admite că inobservabilul nu are 
nimic „ireal. El recunoaşte de asemenea că aflăm despre 

granita dintre cele doua prin intermediul stiintei. Totusi, 
susţine el, stiinta nu este interesată decât de adecvarea 
empirică — şi anume să emită afirmaţii adevărate referi- 
toare la partea observabilă a lumii. Dar această concepţie nu 
poate fi apărată. Van Fraassen spune că nu este niciodată 
logic pentru ştiinţă să aibă ca scop descrierea structurii lumii 
dincolo de această graniţă. Să presupunem că descriem o 
graniţă uşor diferită, bazată pe un concept ceva mai larg 
decât „observaţia“. Să spunem că un lucru este detectabil 
dacă este observabil sau dacă prezenţa sa poate fi dedusă 
cu un grad înalt de certitudine din ceea ce este observabil. 
Ca şi în cazul conceptului de observabilitate al lui van 
Fraassen, ştiinţa este cea care ne spune care lucruri sunt 
detectabile. În acest sens, structurile chimice ale diferitelor 
molecule importante precum glucidele şi ADN-ul sunt de- 
tectabile deşi nu sunt observabile. Aşadar, de ce scopul 
ştiinţei să nu fie acela de a ne oferi reprezentări exacte ale 
aspectelor detectabile precum şi ale aspectelor observabile 
ale lumii? De ce scopul ştiinţei să nu fie acela de a ne descrie 
structura moleculară a glucidelor complexe? 

Poate că opiniile noastre despre structurile detectabile 
nu sunt la fel de sigure cum sunt opiniile noastre despre 
structurile observabile. Dacă este aşa, atunci trebuie să fim 
mai precauti când adoptăm teorii care ne vorbesc despre 
structura detectabilă a lumii. Dar nu este nici o problemă în 
asta, având în vedere că trebuie să fim de multe ori precauti. 

Ce este atât de special cu „detectabilul”? Nimic, desi- 
gur. Am putea defini o categorie şi mai largă de obiecte şi 
structuri, care cuprinde lucrurile detectabile plus acele lu- 
cruri a căror prezenţă poate fi dedusă din observaţii a căror 
fidelitate este moderată. De ce ştiinţa ar trebui să se 
oprească înainte de a încerca să determine ce se află dinco- 
lo de această graniţă? S-ar putea să fie nevoie să fim mult 
mai precauti cu opiniile noastre despre aceste aspecte ale 
lumii, dar asta nu e o problemă. 

Puteţi vedea în ce direcţie merge acest argument. Din 
punctul de vedere realist, nu există nici o graniţă care să 

marcheze distincţia dintre acele aspecte ale lumii despre 
care ştiinţa ne poate vorbi în mod rational şi acele aspecte 
despre care ştiinţa nu ne poate vorbi în mod rational. Pe 
măsură ce cunoaştem lumea, ajungem de asemenea să 
cunoaştem din ce în ce mai mult care sunt acele părţi ale 
lumii despre care ne putem aştepta să existe informaţii 
temeinice. Nu există nici un motiv pentru care ştiinţa să 
nu încerce să descrie toate aspectele lumii despre care 
putem spera că se pot obţine informaţii demne de încre- 
dere. În măsura în care trecem de la un domeniu la altul, 
va trebui să ne ajustăm nivelul de încredere. Uneori, mai 
ales în domenii precum fizica teoretică, care sunt pline de 
enigme ciudate, am putea avea motive să adoptăm o atitu- 
dine apropiată de cea a lui van Fraassen, cel puţin temporar. 
Dar ar fi o greşeală să considerăm că adecvarea empirică 
de tipul lui van Fraassen reprezintă scopul ştiinţei. 


12.7 Reprezentare, modele şi adevăr 
(secțiune opțională) 


Voi încheia acest capitol cu discuţia unei probleme pe 
care am introdus-o în secţiunea 12.3. Am formulat rea- 
lismul ştiinţific spunând că ştiinţa încearcă să ne ofere 
„reprezentări exacte” ale lumii. Majoritatea discuţiilor des- 
pre acest subiect din filosofia secolului al douăzecilea au 
tratat teoriile ca fiind entităţi lingvistice, ca fiind colecţii 
de propoziţii. Prin urmare, atunci când oamenii încercau 
să determine care este relaţia dintre teorie şi realitate, 
aceştia au împrumutat concepte din filosofia limbajului. 
În particular, s-a pus accentul asupra conceptelor de 
adevăr şi referință. O teorie ştiinţifică bună este o teorie 
adevărată; cum putem determina care teorii sunt adevă- 
rate? Electronii există dacă termenul „electron” se referă 
la aceştia; cum decidem dacă un termen dintr-o teorie 
ştiinţifică se referă la ceva? O serie de probleme au ajuns 
astfel să fie abordate prin intermediul conceptelor de 
adevăr şi referinţă. 

Această perspectivă ar putea să nu fie o idee foarte 
bună. Există mai multe probleme pe care trebuie să le luăm 
în considerare. Una tine de „vehiculele reprezentatio- 
nale” sau mijloacele reprezentationale folosite de şti- 
inta. Într-adevăr, ştiinţa exprimă ipoteze despre lume 
folosind propoziţiile unui limbaj — fie un limbaj obişnuit, 
fie extensii tehnice ale limbajului obişnuit. Dar în alte 
cazuri, ştiinţa foloseşte vehicule reprezentationale de un 
tip diferit. Multe ipoteze din ştiinţă sunt exprimate prin 
intermediul modelelor. Să luăm în considerare cazul mo- 
delelor matematice. Acestea sunt structuri matematice 
abstracte care au rolul de a reprezenta aspecte importante 
ale sistemelor reale din lume. Conceptele lingvistice de 
adevăr, falsitate, referință ş.a.m.d. nu par să fie folositoare 
în determinarea modului în care un model matematic ar 
putea reprezenta cu succes lumea. Modelele au un tip 
diferit de relaţie reprezentationala cu lumea fata de cea 
specifică limbajului. Un model bun este cel care prezintă 
un fel de relaţie de similaritate, de tip abstract, cu sistemul 
pe care îl are ca „ţintă” (Giere 1988). Detaliile acestei idei 
nu sunt uşor de expus. 

Rolul modelelor în ştiinţă a devenit într-adevăr un su- 
biect important în filosofia de sfârşit de secol douăzeci 
(Suppe 1977). Unii autori au argumentat că ar trebui să 
folosim ideea de model pentru a oferi o descriere diferită 
a modului în care funcţionează toate teoriile din ştiinţă. 
Dar ar fi o greşeală să considerăm că întreaga ştiinţă 
foloseşte aceleaşi „vehicule” pentru a reprezenta lumea. 
Nu ar trebui să înlocuim o analiză bazată pe limbaj a întregii 
ştiinţe cu o analiză bazată pe model. Ştiinţa conţine vehi- 
cule reprezentationale de tipuri diferite. 

Să luăm în considerare Originea speciilor de Darwin. 
Cartea lui Darwin conţine o serie de ipoteze despre lume 
susţinute prin intermediul unor argumente elaborate care 
sunt exprimate într-un limbaj destul de obişnuit. Dar nu 
întreaga ştiinţă este aşa. Chiar şi subiectele discutate de 
Darwin sunt acum abordate diferit. Discuţiile recente des- 

pre modul în care selecţia naturală modifică populaţiile 
biologice tind să fie exprimate sub forma modelelor ma- 
tematice. Aceste modele sunt desigur sub formă scrisă. 
Ele sunt formulate folosind un simbolism matematic şi 
trebuie să fie însoţite de un comentariu care ne spune (de 
exemplu) care fenomene din lumea reală sunt exprimate 
de modelul respectiv. Nu ar trebui să ne aşteptăm ca o 
analiză a legăturii dintre modelele matematice şi lume să 
folosească aceleaşi concepte aplicate în cadrul unei ana- 
lize a relaţiei dintre o ipoteză exprimată într-un limbaj 
obişnuit şi lume. 

Nu toate modele din ştiinţă sunt matematice. La un 
nivel mai general, am putea considera că un model este 
o structură ce are rolul de a reprezenta o altă structură în 
virtutea unei relaţii abstracte de similaritate între acestea. 
Uneori, scopul ar putea fi acela de a înţelege ceea ce este 
neobişnuit prin modelarea acestuia în raport cu ceea ce 
este obişnuit (aşa cum este modelul iniţial al atomului 
sub forma „sistemului solar” de care s-a folosit Bohr). Dar 
nu mereu se întâmplă aşa. Modelele matematice abstracte 
ar putea fi considerate încercări de folosire a unui cadru 
universal şi precis de reprezentare a relaţiilor de depen- 
dentd care ar putea exista între părţile sistemelor reale. 
Un model matematic va trata o variabilă ca fiind o funcţie 
a altora, care sunt la rândul lor funcţii ale altora ş.a.m.d. În 
acest mod, poate fi reprezentată o reţea complexă de 
structuri de dependenţă. Şi apoi, prin intermediul unui 
comentariu, structura de dependenţă din model poate fi 
tratată ca reprezentând structura de dependenţă care ar 
putea exista într-un sistem real. 

Modelele matematice sau de altă natură au un tip de 
flexibilitate care este importantă în activitatea ştiinţifică. 
Diferiti oameni pot folosi acelaşi model dându-i o inter- 
pretare diferită. O persoană ar putea să folosească mo- 
delul ca instrument predictiv, ca pe un lucru care oferă un 
output atunci când furnizezi anumite input-uri, fără să te 
intereseze modul în care mecanismele interioare ale mode- 

lului sunt legate de lumea reală. O altă persoană ar putea 
trata acelaşi model ca fiind o reprezentare extrem de deta- 
liată a structurii de dependenţă din interiorul sistemului 
real care este studiat. Si, între aceste două extreme, există 
o gamă largă de atitudini posibile; o altă persoană ar pu- 
tea considera că modelul reprezintă doar unele aspecte, 
doar câteva, din sistemul real. 

Diferenţa dintre modele şi teoriile exprimate lingvistic 
ar putea fi importantă pentru înţelegerea progresului din 
ştiinţă. Multe teorii ştiinţifice vechi, acum depăşite, pot să 
pară un eşec atunci când întrebăm dacă cea mai mare 
parte din teorie este adevărată sau dacă termenii teoriei 
se referă la ceva. Dar uneori, dacă exprimăm vechea teorie 
sub formă de model, observăm că, din punctul de vedere 
al teoriilor noastre actuale, modelul respectiv a avut o anu- 
mită structură corectă. Worrall (1989) foloseşte exemplul 
teoriilor ,eterului” din fizica secolului al nouăsprezecelea; 
desi eterul nu există, aceste teorii au avut aspecte structura- 
le bune. 

Prin critica accentuării adevărului şi referintei în filosofia 
ştiinţei, am subliniat rolul vehiculelor reprezentationale 
care necesită un tip diferit de analiză. Unii autori ar adăuga 
că şi în cazul analizei limbajului, conceptele de adevăr şi 
referinţă ar putea să nu fie o opţiune chiar atât de bună. 

Unii filosofi consideră că faptul de a afirma că o teorie 
este adevărată înseamnă a spune că are o legătură specială 
cu lumea. Traditional, aceasta a fost descrisă ca fiind o 
relaţie de corespondență. Acest termen poate fi înşelător, 
având în vedere că sugerează un fel de „reprezentare“, 
lucru pe care teoriile moderne despre adevăr nu îl au în 
vedere. Dar această primă opţiune susţine că există un fel 
de relaţie specială şi valoroasă între teoriile adevărate şi 
lume. Dacă aşa stau lucrurile, putem folosi conceptul de 
adevăr atunci când analizăm limbajul ştiinţific şi relaţiile 
acestuia cu realitatea. Alţii argumentează că conceptul de 
adevăr nu este potrivit pentru o astfel de întrebuințare. 
Cuvântul „adevărat” este folosit de noi pentru a indica 

acordul sau dezacordul pe care îl avem cu alţii, iar nu pen- 
tru a descrie legături reale între limbaj şi lume (Horwich 
1990). În sociologia ştiinţei, Bloor (1999) este cel care a 
apărat o astfel de poziţie. 

În acest capitol, am fost precaut în legătură cu adevărul. 
Pentru a descrie scopul acordat de ştiinţă teoriilor sale 
am folosit conceptul larg de „reprezentare exactă”. Unii 
autori au argumentat că şi ideea de reprezentare ca relaţie 
autentică între simboluri şi lume este greşită, indiferent 
dacă simbolurile se găsesc în limbaj, modele, gândire sau 
orice altceva. Aceasta seamănă cu o poziţie radicală, ceea 
ce şi este. (Este, de exemplu, o idee susţinută de postmo- 
dernişti.) Este însă greu de determinat care teorii despre 
simboluri păstrează ideea familiară de reprezentare şi 
care nu o păstrează. 


Lecturi suplimentare 


Printre lucrările importante care au contribuit la reînvierea realismu- 
lui ştiinţific se numără Jack Smart, Philosophy and Scientific Realism 
(1963) şi diferite eseuri strânse în Hilary Putnam, Mind, Language, 
and Reality (1975). Vezi de asemenea Maxwell 1962. 

Leplin, Scientific Realism (1984), este o foarte bună colecţie de 
eseuri despre această problemă. Lucrarea lui Boyd din această carte 
este o folositoare trecere în revistă a opţiunilor, cu unele diferenţe 
importante faţă de varianta oferită de mine. Boyd oferă de aseme- 
nea o apărare influentă a realismului ştiinţific. Devitt, Realism and Tru- 
th (1997), apără atât realismul simțului comun, cât şi realismul ştiinţific. 
Psillos 1999 este o prezentare foarte detaliată a controversei. 

Pentru discuţii suplimentare despre relaţia dintre realism şi suc- 
ces, vezi Stanford 2000. Despre problemele puse de fizica cuantică, 
vezi Albert 1992. Pentru o discuţie mai detaliată despre modul în 
care evitarea ,Conceptiei rele“ a modelat sociologia ştiinţei, vezi 
Godfrey-Smith 1996, capitolul 5. 

Churchland şi Hooker, Images of Science (1985), este o bună co- 
lecţie de eseuri referitoare la Fraassen. 

Kitcher (1978) luptă împotriva problemelor semnificației şi refe- 
rintei din limbajul ştiinţific şi împotriva consecintei acestora asupra 
realismului. Vezi de asemenea Bishop and Stich 1998 legat de 
această problemă. Lynch 2001 este o colecţie de eseuri despre pro- 
blema adevărului. 

Există o vastă literatură despre rolul modelelor în ştiinţă (Suppe 
1977). Apar uneori confuzii din cauza faptului că sensul obişnuit al 
cuvântului ,model” din filosofie este diferit de cel folosit în ştiinţă 
(vezi glosarul). Prin urmare, diferitele persoane care îşi propun să 
„analizeze ştiinţa în funcţie de modele” au în vedere de multe ori 
lucruri diferite (Downes 1992). O discuţie folositoare şi interesantă 
despre această chestiune se găseşte în Giere, Explaining Science 
(1988, capitolul 3). Hesse 1966 este o binecunoscută discuţie mai 
veche centrată însă pe încă un alt sens al termenului „model”. 

Fine 1984 şi Hacking 1983 sunt lucrări influente despre realismul 
ştiinţific care apără concepţii oarecum diferite de cele discutate aici. 


13. 
EXPLICAȚIA 


13.1 A şti de ce 


Ce face ştiinţa pentru noi? În capitolul 12, am argumentat 
în favoarea unei versiuni a realismului ştiinţific, potrivit 
căreia un scop al ştiinţei este acela de a descrie structura 
reală a lumii. Ştiinţa urmăreşte şi de multe ori reuşeşte să 
ne spună cum este lumea. Dar se mai consideră în general 
că ştiinţa ne spune de ce se petrec lucruri; aflăm de la stiin- 
ta nu doar ce se petrece, dar şi de ce se petrece. Aparent, 
ştiinţa caută deopotrivă să explice şi să descrie. Se pare 
astfel că ne aflăm în faţa unei noi întrebări. Ce înseamnă 
când o teorie ştiinţifică explică ceva? În ce sens ne oferă 
ştiinţa o înțelegere a fenomenelor, spre deosebire de descri- 
erea lucrurilor care există şi care se întâmplă? 

Ideea că ştiinţa urmăreşte să explice de ce se petrec 
anumite lucruri a trezit uneori suspiciuni în unii filosofi şi 
de asemenea în unii oameni de ştiinţă. O astfel de neîn- 
credere este destul de des întâlnită în concepţiile cu o 
puternică tentă empiristă. Empiriştii au considerat de multe 
ori ştiinţa, la nivel fundamental, ca fiind un sistem de reguli 
pentru predicția pattern-urilor experienţei. Atunci cand 
explicaţia este pomenită ca scop suplimentar al teoriilor 
ştiinţifice, empiriştii încep să se agite. 

Între această problemă a explicatiei si problema ana- 
lizei confirmării şi a dovezilor există o relaţie complicată 
(capitolele 3, 14). De multe ori, s-a dorit ca aceste probleme 
să fie tratate separat. Înțelegerea dovezilor este problema 
1; aceasta este problema în care se analizează ce înseamnă 
a avea dovezi pentru a crede că o teorie ştiinţifică este 

adevărată. Înțelegerea explicatiei este problema 2; aici 
presupunem că ne-am ales deja teoriile ştiinţifice, cel pu- 
tin pentru moment. Vrem să determinăm modul în care 
teoriile noastre ne oferă explicaţii. În principiu, putem face 
o astfel de distincţie. Dar între aceste două probleme 
există o strânsă legătură. Soluţia la problema 2 ar putea 
influenţa modul în care rezolvăm problema 1. Teoriile sunt 
preferate de multe ori de oamenii de ştiinţă fiindcă par să 
ofere explicaţii bune ale unor fenomene enigmatice. În 
capitolul 3, inferenta explicativă a fost definită ca o infe- 
renta de la un set de date la o ipoteză despre o structură 
sau un proces care ar explica datele. Această abordare 
pare sa fie mult mai întâlnită în ştiinţă decât ideea filoso- 
fica tradiţională de inferenta inductiva (inferenta de la 
cazuri particulare la generalizări). Lucrul acesta ne suge- 
rează că există o legătură strânsă între problema analizei 
explicatiei şi problema analizei dovezilor. 

S-a scris mult despre explicaţie, însă aceste probleme 
vor fi tratate pe scurt în cartea de faţă. Un motiv este acela 
că, în opinia mea, filosofia ştiinţei a abordat problema 
explicatiei într-un mod greşit. Într-o anumită măsură, acest 
lucru este valabil în privinţa multor subiecte din această 
carte; în filosofia ştiinţei s-a mers pe multe drumuri gre- 
site. Dar în cazul explicatiei, consider că greşeala a fost 
destul de clară; o voi descrie în secţiunea 13.3. Prin urmare, 
unele dintre concepţiile prezentate în acest capitol sunt 
întrucâtva neortodoxe. 


13.2 Ridicarea şi căderea teoriei 
explicatiei prin legi de acoperire 


După cum am afirmat mai sus, filosofii empirişti au privit 
uneori cu neîncredere ideea că ştiinţa are puterea de a 
explica lucruri. Pozitivismul logic este un exemplu. Ideea 
de explicaţie a fost uneori asociată de pozitivişti cu ideea 
atingerii unei înţelegeri metafizice profunde a lumii — o 
idee cu care nu voiau să aibă de-a face. Dar pozitiviştii 


300 FILOSOFIA ŞTIINŢEI 


logici şi empiriştii logici s-au împăcat până la urmă cu ideea 
că ştiinţa are puterea de a explica lucruri. Au făcut lucrul 
acesta prin interpretarea „explicaţiei” într-o formă atenu- 
ată care să se potrivească concepţiei lor empiriste. 

Rezultatul a fost teoria explicatiei prin legi de acoperire. 
Aceasta a fost teoria filosofică dominantă a explicatiei şti- 
intifice o mare parte din secolul al douăzecilea. Această 
concepţie este acum moartă, dar ridicarea şi căderea ei 
sunt pline de invataminte. 

Teoria explicatiei prin legi de acoperire a fost pentru 
prima dată dezvoltată în detaliu de Carl Hempel şi Paul 
Oppenheim într-un eseu (1948) care a devenit un punct 
central al filosofiei logico-empiriste. Să începem cu câte- 
va elemente de terminologie. În discuţia despre modul în 
care funcţionează explicaţia, explanandum-ul reprezintă 
lucrul care este explicat. Explanans-ul reprezintă lucrul care 
explică. Dacă întrebăm „de ce X?” atunci X este expla- 
nandum-ul. Dacă răspundem „fiindcă Y”, atunci Y este 
explanans-ul. 

Ideile de bază ale teoriei explicatiei prin legi de aco- 
perire sunt simple. În esenţă, a explica un lucru înseamnă 
a arăta cum să îl obţii în cadrul unui argument logic. 
Explanandum-ul va fi concluzia argumentului, iar premi- 
sele sunt explanans-ul. O explicaţie bună trebuie întâi de 
toate să fie un argument logic bun, dar, pe lângă asta, 
premisele trebuie să conţină cel puţin o formulare a unei 
legi a naturii. Această lege trebuie să aducă o contribuţie 
reală la argument; nu poate fi doar ceva anexat. (Desigur, 
pentru ca o explicaţie să fie bună din toate punctele de 
vedere, premisele trebuie să fie la rândul lor adevărate. Dar 
aici se doreşte în primul rând să se descrie ce fel de enun- 
turi ne-ar oferi o explicaţie bună a unui fenomen, în cazul 
în care enunturile ar fi adevărate.) 

Unele explicaţii (atât din ştiinţă, cât şi din viata de zi cu 
zi) se referă la evenimente particulare, în timp ce altele 
sunt orientate către fenomene şi regularitati generale. De 
exemplu, am putea încerca să explicăm faptul particular 

al prăbuşirii bursei americane din 1929 în termenii legilor 
economice care au operat împotriva condiţiilor generale 
ale perioadei. Şi putem de asemenea explica pattern-uri; 
se consideră de multe ori că Newton a oferit o explicaţie 
a legilor kepleriene ale mişcării planetare în termenii unor 
legi mult mai fundamentale ale mecanicii în combinaţie cu 
asumptii despre aranjamentul sistemului solar. În ambele 
cazuri, teoria explicaţiei prin legi de acoperire consideră 
că aceste explicaţii pot fi exprimate în termenii unor ar- 
gumente sub formă de premise şi concluzii. Unele dintre 
argumentele care exprimă explicaţii vor fi deductiv valide, 
dar lucrul acesta nu este necesar în toate cazurile. Această 
teorie a fost concepută pentru a permite unor explicaţii 
bune să fie exprimate în argumente nondeductive (argu- 
mente „inductive”, în sensul larg al termenului în care îl 
înţeleg empiriştii). Dacă luăm un fenomen particular şi îl 
introducem într-un argument în care premisele includ o 
lege şi acordă o probabilitate înaltă concluziei, acesta va 
produce o explicaţie bună a fenomenului. 

Încercările de a formula cu exactitate această teorie a 
explicatiei prin legi de acoperire s-au confruntat cu multe 
probleme ce ţin de detaliu (Salmon 1989). Problemele au 
fost mult mai dificile în cazul argumentelor nondeductive 
şi de asemenea în cazurile explicării pattern-urilor. Nu voi 
intra în amănunte aici. Ideea de bază a teoriei explicatiei 
prin legi de acoperire este simplă şi clară: a explica un lucru 
înseamnă a arăta cum să îl obţii într-un argument logic 
de genul celor care folosesc o lege în premise. A explica 
un lucru înseamnă a demonstra că este de aşteptat, a de- 
monstra că nu este surprinzător, dată fiind cunoaşterea 
pe care o avem despre legile naturii. 

Teoria explicatiei prin legi de acoperire nu face o foarte 
mare diferenţă între explicaţie şi predictie. Pentru a face o 
predictie despre un lucru, asamblăm un argument şi în- 
cercăm să demonstrăm că acel lucru este de aşteptat, 
deşi nu ştim în mod sigur încă dacă se va petrece. Atunci 
când explicăm ceva, ştim deja că acel lucru s-a petrecut şi 

demonstrăm că ar fi putut să fie anticipat folosind un ar- 
gument ce conţine o lege. Aţi putea să vă întrebaţi deja 
ce ar trebui să fie o „lege a naturii”. Acesta a fost un subiect 
problematic pentru empirismul logic şi a continuat să fie 
problematic pentru toţi ceilalţi. Dar o „lege a naturii” nu 
trebuia să fie ceva grandios. Trebuia să fie un fel de regu- 
laritate de bază, un pattern fundamental din curgerea 
evenimentelor. (Voi reveni asupra acestei probleme în 
secţiunea 13.4.) 

Deşi aici folosesc expresia „teorie a explicatiei prin 
legi de acoperire”, un alt nume al teoriei este „teoria D-N” 
sau „modelul D-N” al explicatiei. „D-N” înseamnă „de- 
ductiv-nomologic”, unde „nomologic” vine din cuvântul 
grecesc nomos, „lege”. Termenul „D-N” poate genera con- 
fuzie, deoarece, aşa cum am spus, argumentul dintr-o 
explicaţie bună nu trebuie să fie deductiv. Aşadar, „D-N” 
nu se referă de fapt decât la unele explicaţii prin legi de 
acoperire, şi anume cele deductive. 

Aici se încheie scurta mea prezentare a teoriei explica- 
tiei prin legi de acoperire. Acum vom trece la problemele 
cu care se confruntă. Acesta este un caz în care aproape 
că avem un argument demolator. Deşi această teorie are 
multe probleme renumite, cea mai convingătoare proble- 
mă este numită de obicei problema asimetriei. lar cea mai 
cunoscută ilustrare a problemei asimetriei este exemplul 
catargului de steag şi al umbrei. 

Să presupunem că avem un catarg de steag care 
aruncă o umbră într-o zi însorită. Cineva întreabă: de ce 
lungimea umbrei este de X metri? Conform teoriei expli- 
catiei prin legi de acoperire, putem oferi o explicaţie bună 
a umbrei prin deducerea lungimii umbrei din înălţimea 
catargului, poziţia soarelui, legile opticii şi câteva elemente 
de trigonometrie. Putem demonstra de ce acea lungime 
a umbrei este de aşteptat, date fiind legile şi circumstan- 
tele. Acest argument poate fi chiar deductiv valid. Până 
acum, toate bune. Problema este că putem formula un 
argument la fel de bun într-o altă direcţie. Aşa cum putem 

să deducem lungimea umbrei pornind de la înălțimea 
catargului (plus optică şi trigonometrie), tot aşa putem 
deduce înălţimea catargului pornind de la lungimea umbrei 
(şi aceleaşi legi). Logic vorbind, un argument la fel de bun 
poate fi formulat în ambele direcţii, fiecare putând să ofere 
informaţii despre cealaltă. Dar se pare că nu putem formula 
o explicaţie la fel de bună în ambele direcţii, deşi această 
teorie a explicaţiei spune că putem. Este în regulă să ex- 
plicăm lungimea umbrei în funcţie de catarg şi de soare, 
dar nu este în regulă să explicăm lungimea catargului în 
funcţie de umbră şi de soare. (Cel puţin, nu este în regulă 
în afară de cazul în care este vorba de un catarg de steag 
foarte neobişnuit — poate unul care este proiectat să îşi 
modifice lungimea pentru a menţine o anumită umbră.) 

Observăm aici că explicaţiile au un fel de directionali- 
tate. Unele argumente (deşi nu toate) pot fi inversate şi 
rămân în continuare argumente bune. Dar explicaţiile nu 
pot fi inversate în acest fel (cu excepţia unor cazuri specia- 
le). Astfel, nu toate argumentele bune care conţin legi sunt 
explicaţii bune. Această obiectie la teoria explicatiei prin 
legi de acoperire a fost adusă (folosind un exemplu puţin 
diferit) de Sylvain Bromberger (1966). 

De îndată ce se concretizează, această perspectivă 
devine evidentă şi devastatoare. Teoria explicatiei prin 
legi de acoperire consideră că explicaţia este foarte ase- 
mănătoare cu predicția; singura diferenţă este ceea ce ştii 
şi ceea ce nu ştii. Dar aceasta este o perspectivă greşită. Să 
luăm în considerare conceptul de simptom. Simptomele 
pot fi folosite pentru a face predicții, dar nu pot fi folosite 
pentru a produce explicaţii. Totuşi, un simptom poate fi 
folosit de multe ori într-un argument logic bun, împreună 
cu o lege, pentru a demonstra existenţa unui lucru la care 
ar trebui să ne aşteptăm. Dacă ştii că numai boala B pro- 
duce simptomul S, atunci poţi face inferente de la S la B. 
În unele cazuri, ai putea totodată să faci predicții de la B 
la S. Dar nu poţi explica o boală în funcţie de simptom. 
Explicaţia nu merge decât într-o singură direcţie, de la B 

la S, indiferent cât de multe alte tipuri de inferente pot fi 
făcute în alte direcţii. În plus, se pare că se pot aduce ex- 
plicatii bune ale lui S în funcţie de B chiar dacă S nu este 
un simptom foarte sigur al lui B, chiar dacă nu trebuie să 
ne aşteptăm întotdeauna la S atunci când cineva are B. 
Aceasta este o problemă separată a teoriei explicatiei prin 
legi de acoperire, de multe ori discutată folosindu-se exem- 
plul unor simptome nesigure dar neplăcute ale sifilisului. 

În unele dintre aceste cazuri, teoria explicatiei prin legi 
de acoperire poate folosi diferite manevre pentru a evita 
problema. Dar alte cazuri, inclusiv cazul catargului de steag, 
par să fie imune la manevre. Propria atitudine a lui Hempel 
fata de această problemă a fost una neobişnuită. El de fapt 
anticipase problema, dar a respins-o (Hempel 1965, 352- 
54). Strategia sa a fost aceea de a accepta că dacă teoria 
sa permite explicaţiilor să meargă în două direcţii în cazuri 
în care explicaţia nu merge aparent decât într-o singură 
direcţie, atunci ambele direcţii sunt de fapt bune. În unele 
cazuri ştiinţifice reale, acest răspuns pare să fie accepta- 
bil; dar există cazuri din fizică în care este greu de spus în 
ce direcţie (direcţii) merg explicaţiile. În alte cazuri, însă, 
direcţia pare să fie complet clară. În cazul catargului şi al 
umbrei, acest răspuns pare să fie fără speranţă. 

Mai există şi alte argumente împotriva teoriei explicatiei 
prin legi de acoperire (Salmon 1989), dar problema sime- 
triei este cea care dă lovitura de graţie. Această problemă 
pare de asemenea să ne îndrepte către o descriere mai 
bună a explicaţie. 


13.3 Cauzalitate, unificare şi altele 


Ce anume face ca înălţimea catargului de steag să consti- 
tuie o explicaţie bună pentru lungimea umbrei şi nu vice- 
versa? Răspunsul pare să fie unul destul de evident. Umbra 
este cauzată de interacţiunea dintre lumina solară şi ca- 
targ. Aceasta este direcţia cauzalitatii în cazul de fata, 
aceasta fiind şi direcţia explicatiei. Se pare că exemplul 

catargului ne dă o idee directă cum să construim o teorie 
mai bună: a explica ceva înseamnă a descrie ce l-a cauzat. 
De ce dinozaurii au dispărut acum 65 milioane de ani? 
lată încă un caz în care cerința de a primi o explicaţie pare 
să echivaleze cu cerința de a primi informaţii despre lucrul 
care a cauzat extinctia. 

Cu toate că această concluzie pare convingătoare, nu 
a fost universal acceptată şi ridică multe alte probleme. Cea 
mai importantă întrebare care se pune în acest punct este: 
Ce este cauzalitatea? Mai sus, am folosit cu încredere ideea 
de cauzalitate pentru a rezolva cazul catargului de steag, 
dar întreaga idee de cauzalitate şi de legătură este extrem 
de controversată în filosofie. Pentru mulţi filosofi, cauza- 
litatea este un concept metafizic suspect pe care cel mai 
bine ar fi să îl evităm atunci când încercăm să înţelegem 
ştiinţa. Această suspiciune este, din nou, specifică tradiţiei 
empiriste. Provine din opera lui Hume. Suspiciunea este 
îndreptată în special către ideea de cauzalitate văzută ca 
un fel de legătură între lucruri, neobservabilă, dar esenţială 
proceselor universului. Empiriştii au încercat de multe ori 
să înţeleagă ştiinţa fără a presupune că aceasta este pre- 
ocupată de astfel de legături ascunse. Apariţia realismului 
ştiinţific în a doua parte a secolului al douăzecilea a condus 
la o domolire a acestei nelinişti. Există însă mulţi filosofi 
care s-ar bucura dacă ar vedea o expunere adecvată a şti- 
intei care să nu aibă de-a face cu probleme ale cauzalitati. 

În pofida acestei nelinişti, către finele secolului al do- 
uăzecilea, principala propunere referitoare la explicaţie 
discutată atunci era, sub diferite aspecte, însăşi ideea po- 
trivit căreia faptul de a explica un lucru înseamnă a oferi 
informaţii despre modul în care a fost cauzat. Au fost 
dezvoltate unele analize sofisticate care, pentru a clarifica 
această idee fundamentală, au căutat să folosească teo- 
ria probabilității (Salmon 1984; Suppes 1984). Ar putea să 
pară initial că această concepţie despre explicaţie este 
aplicată cel mai direct în cazul explicatiilor evenimentelor 
particulare (precum dispariţia dinozaurilor), dar poate fi 

de asemenea aplicată în cazul explicatiei pattern-urilor. 
Putem să întrebăm: De ce unirea organismelor înrudite 
produce o creştere defectelor de naştere? Explicaţia va 
descrie un tip general de proces cauzal care este implicat 
în producerea fenomenului (un proces ce presupune o 
şansă crescută ca două copii ale unei gene recesive să fie 
aduse laolaltă în acelaşi individ). 

Faptul de a susţine că soluţia explicatiei este cauzali- 
tatea nu rezolvă toate problemele explicaţiei. Trebuie să 
ştim ce tip de informaţii despre cauze sunt necesare pentru 
a avea o explicaţie bună. Un mod de a gândi această si- 
tuatie este de a ne imagina o explicaţie idealizată „com- 
pletă” care conţine toate elementele din istoria cauzala a 
evenimentului care trebuie explicat indicate în detaliu 
(Railton 1981). Nimeni nu vrea să i se comunice explicaţia 
completă a unui fenomen şi nu ştim niciodată aceste ex- 
plicatii complete. În schimb, în orice context de discuţie 
în care se cere o explicaţie, o parte sau unele parti ale 
explicatiei complete vor fi relevante. De multe ori, sun- 
tem capabili să cunoaştem şi să descriem aceste părţi 
relevante ale unei structuri cauzale totale. Pentru a oferi o 
explicaţie bună nu trebuie decât să descriem aceste părţi 
relevante ale întregului. 

O alternativă importantă la analiza explicatiei în ter- 
meni de cauzalitate a fost dezvoltată în anii care au urmat 
decesului teoriei explicatiei prin legi de acoperire. Este 
vorba despre ideea potrivit căreia explicaţia ar trebui să 
fie analizată în termenii unificării. Această idee a fost 
dezvoltată în detaliu de Michael Friedman (1974) şi Philip 
Kitcher (1981, 1989). Dar, aşa cum sublinia şi Kitcher, această 
idee era deja prezentă în empirismul logic. Ideea potrivit 
căreia explicaţia este unificare a fost un fel de teorie 
„neoficială” a explicatiei din cadrul unei mari parti a em- 
pirismului logic, spre deosebire de teoria „oficială” a ex- 
plicatiei prin legile de acoperire (vezi, de exemplu, Feigl 
1943). Această teorie neoficială este mult mai bună decât 
cea oficială. De multe ori, aceste două abordări erau 

amestecate laolaltă; faptul de a demonstra legătura dintre 
evenimente particulare şi o lege generală înseamnă, până 
la urmă, a atinge un fel de unificare. De ce să nu dezvol- 
tăm o teorie a unificării în ştiinţă care să nu fie legată de 
ideea derivării fenomenelor din legi? 

Prin urmare, teoria unificaţionistă susţine că explicaţia 
în ştiinţă este o chestiune ce ţine de asocierea unei serii 
variate de fapte prin subsumarea acestora unui set de 
pattern-uri şi principii fundamentale. Ştiinţa depune efor- 
turi constante pentru a reduce numărul lucrurilor pe care 
trebuie să le acceptăm ca fiind fundamentale. Încercăm 
să dezvoltăm scheme explicative generale care să fie 
aplicate la un nivel cât mai larg posibil. Această abordare 
aruncă destul de multă lumină asupra modului în care 
oamenii de ştiinţă operează. Într-adevăr, se pare că ceea 
ce produce o reacţie de tip „Aha!” este de multe ori reali- 
zarea faptului că un anumit fenomen cu aspect ciudat 
face de fapt parte dintr-un fenomen mai general. Kitcher 
argumentează în favoarea acestei concepţii folosind 
totodată exemple din istoria ştiinţei. El susţine că unele 
teorii foarte renumite — teoria darwiniană a evoluţiei şi 
studiile newtoniene târzii despre natura materiei —, chiar 
dacă nu făceau foarte multe predicții particulare, erau 
acceptate de oamenii de ştiinţă în stadiile lor incipiente 
fiindcă promiteau că vor explica atât de multe lucruri. lar 
această „promisiune explicativă” pare să fi fost capacita- 
tea acestor teorii de a unifica o gamă largă de fenomene 
prin câteva principii generale. 

În cazul lui Kitcher, un alt motiv care a condus la dez- 
voltarea teoriei unificationiste a fost neîncrederea în ideea 
de cauzalitate. Lucrul acesta l-a făcut pe Kitcher să încerce, 
timp de mai multi ani, să dezvolte o teorie a explicatiei 
formulată în întregime în termeni ai unificării. Dar cum 
rămâne cu catargul de steag şi cu umbra, şi cu asimetria 
explicatiei? Kitcher a argumentat că avem într-adevăr 
tendinţa de a descrie această asimetrie în termeni cauzali, 
dar această abordare cauzală este de fapt un rezumat liber 

al asimetriilor mult mai fundamentale care presupun uni- 
ficare (Kitcher 1989). 

Avem aşadar două propuneri principale de înlocuire a 
teoriei explicatiei prin legi de acoperire: teoria cauzală şi 
teoria unificării. Acestea au fost considerate teorii concu- 
rente: „Va câştiga cauzalitatea sau unificarea?” Dar este 
în mod cert o greşeală. Nu trebuie să alegem. Din nou, 
feriti-va de atracţia dubioasă a simplităţii în teoriile filo- 
sofice! În cea mai mare parte a timpului, a explica un lucru 
înseamnă a descrie mecanismele cauzale aflate în spatele 
acestuia sau istoria cauzală care a condus la el. acest lucru 
este valabil o mare parte din timp, dar nu trebuie să 
susţinem că este valabil tot timpul. În unele cazuri, între 
pattern-uri sau principii pot exista relaţii explicative destul 
de clare, chiar şi atunci când limbajul cauzal este greu de 
aplicat la situaţia în discuţie. De multe ori faptul respectiv 
pare să presupună o unificare. Nimic nu ne opreşte să 
admitem existenţa unei multitudini de relaţii diferite care 
pot avea valoare explicativă. 

Recent, în filosofia ştiinţei au început să apară idei 
asemănătoare. Wesley Salmon a fost timp de mai mulţi 
ani unul din principalii partizani ai ideii potrivit căreia ca- 
uzalitatea este cheia explicatiei. Dar în cele din urmă a 
acceptat că şi unificarea face parte din poveste. Uneori, el 
pare să considere că unificarea şi cauzalitatea sunt două 
feţe ale aceleiaşi monede explicative şi, alteori, că sunt 
proiecte explicative alternative (1989, 1998). Kitcher, care 
a încercat ani la rândul să evite folosirea ideii de cauzali- 
tate pentru a analiza explicaţia, spunând întreaga poveste 
în termeni de unificare, a hotărât acum că aceasta este 
poate o greşeală şi că ideea de cauzalitate nu este atât de 
suspectă până la urmă (comunicare personală, 2002). 

Astfel, ceea ce ar putea rezulta este un fel de „plura- 
lism” al explicatiei în filosofia ştiinţei. Acesta este un pas 
în direcţia corectă, dar sugestia mea este că întreaga 
problemă a fost greşit abordată. (Aici încep eu să devin 
neortodox.) Cel mai straniu aspect al discuţiilor filosofice 

referitoare la explicaţie este asumptia că explicaţia repre- 
zintă acel gen de lucru care necesită o analiză în termenii 
unei relaţii speciale unice sau a unei liste scurte de relaţii 
speciale. Este o greşeală să se considere că există o singură 
relaţie fundamentală care reprezintă relaţia explicativă (aşa 
cum sunt teoria explicatiei prin legi de acoperire, teoria 
cauzalităţii şi teoria unificării) şi este de asemenea o gre- 
şeală să se considere că există doar două sau trei astfel 
de relaţii. 

Concepţia alternativă este aceea în care se recunoaşte 
că ideea de explicaţie operează diferit în diferite părţi ale 
ştiinţei — şi în mod diferit în cadrul aceleiaşi părţi a ştiinţei 
la momente diferite. Cuvântul „explicaţie” este folosit în 
ştiinţă cu referire la ceva care este căutat (şi uneori atins), 
însă lucrul căutat nu este constant în întreaga ştiinţă. 
Nu putem obţine o analiză corectă dacă susţinem că, în 
întreaga ştiinţă, o explicaţie bună este un lucru care sati- 
sface fie testul cauzal, fie testul unificării (etc.). Această 
formă familiară de „pluralism” nu ia în considerare modul 
în care diferite domenii ştiinţifice vor stabili criterii clare 
pentru ceea ce se consideră a fi o explicaţie bună. Stan- 
dardele pentru o explicaţie bună din domeniul A nu sunt 
în mod necesar suficiente în domeniul B. Dacă se impune 
un „ism”, atunci analiza corectă a explicatiei este un fel de 
contextualism — o concepţie care consideră standardele 
unei explicaţii bune ca fiind parţial dependente de con- 
textul ştiinţific. 

Cu mai mulţi ani în urmă, Kuhn a susţinut la rândul 
său o concepţie de acest tip (1977a). Într-o lucrare des- 
pre istoria fizicii, Kuhn susţinea că diferitele teorii (sau 
paradigme) tind să aducă cu ele propriile standarde 
pentru ceea ce reprezintă o explicaţie bună. El a mai ar- 
gumentat că standardele care determină dacă o relaţie 
este „cauzală” depind şi ele de paradigme. Conceptele 
de explicaţie şi cauzalitate sunt, cel puţin într-o anumită 
măsură, intrinseci diferitelor domenii ştiinţifice şi peri- 
oade istorice. 

În privinţa cauzalitatii, un filosof i-ar putea răspunde 
lui Kuhn în mod justificat astfel: doar pentru că diferiţi 
oameni au gândit în mod diferit ce este cauzalitatea nu 
înseamnă că aceasta este lipsită de realitate. Corect (cel 
putin pentru moment). Dar în cazul explicatiei, cred că 
acest răspuns nu are o forţă prea mare. Dacă două do- 
menii ştiinţifice disting relaţii diferite şi le numesc „ex- 
plicaţie”, nu înseamnă neapărat că vreunul dintre aceste 
domenii a comis o eroare factuală. 

Pentru a susţine această afirmaţie, Kuhn s-a centrat 
(aşa cum a făcut în Structura) asupra teoriei newtoniene 
a gravitaţiei. Putem să spunem oare că teoria lui Newton 
explică căderea obiectelor, având în vedere că abordarea 
newtoniană a gravitaţiei nu a oferit nici un mecanism 
intuitiv, ci doar o relaţie matematică? Unii au răspuns 
negativ, dar în timp newtonianismul a acceptat ideea că 
o lege matematică formulată potrivit are într-adevăr rol 
de explicaţie. Kuhn este de părere că ideea de explicaţie 
va evolua pe măsură ce ideile noastre despre ştiinţă şi 
despre univers se schimbă. 

Astfel, deşi teoria explicatiei prin legi de acoperire nu 
poate fi o expunere generală a explicatiei în ştiinţă, ar fi o 
greşeală să conchidem că nici o explicaţie nu are forma 
descrisă de această teorie. Există unele explicaţii care 
sunt cel puţin apropiate de ce a avut Hempel în vedere. 
Greşeala este să aplicăm acest model la toate cazurile. 

Kuhn, după părerea mea, a avut dreptate în acest punct. 
Şi trebuie să adaug că această propunere nu trebuie să 
ducă la ideea radicală potrivit căreia orice poate avea rol 
de explicaţie. Tradițiile ştiinţifice vor avea în general ar- 
gumente întemeiate pentru modul în care abordează 
ideea de explicaţie; concepţiile despre explicaţie vor 
depinde de concepţiile despre ce conţine lumea, de exem- 
plu. Unele idei de explicaţie posibile vor cuprinde erori 
factuale. Ca să folosim un exemplu simplu, dacă cineva 
afirmă că explicaţiile bune sunt întotdeauna bazate pe 
conceptul de voinţă a lui Dumnezeu, dar se dovedeşte că 

nu există Dumnezeu, atunci acea concepție despre explica- 
tie va fi greşită din cauza unei erori factuale. Unii filosofi ar 
putea aduce acelaşi argument în privinţa concepţiilor 
despre explicaţie care folosesc ideea de cauzalitate — ei ar 
putea argumenta că ideea tradiţională de legătură ca- 
uzală este o mostră de metafizică greşită. Însă multe 
abordări posibile ale ideii de explicaţie nu vor fi excluse 
de erori factuale. 

Aceasta este o situaţie în care este important să fim 
atenţi la utilizarea efectivă pe care termenul „a explica” o 
are în ştiinţă. Aici găsim o mare diversitate. În unele do- 
menii, există utilizări tehnice ale acestui cuvânt, ba chiar 
măsurări matematice ale „procentului de variaţie explicat“ 
printr-un factor dat. În alte domenii, nu este aplicat nici 
un standard tehnic. Cuvântul „a explica” are de asemenea 
o utilizare aproape retorică. Cineva ar putea spune: „Teo- 
ria ta acceptă într-adevăr acest rezultat, dar în realitate nu 
îl explică”. Ceea ce ar putea să însemne: „Teoria ta nu poate 
fi folosită decât pentru a obţine acest rezultat într-un mod 
care pare nenatural”. (De multe ori, unificare pare sa fie 
importantă în astfel de cazuri.) În alte cazuri, cuvântul „a 
explica” este folosit în ştiinţă într-un mod mai atenuat. 
Potrivit realismului ştiinţific, o mare parte din ştiinţă are sco- 
pul de a descrie ce se petrece în lume; de multe ori, este 
vorba de descrierea modului în care lucrurile funcţionează. 
Cum funcţionează fotosinteza? Cum funcţionează replica- 
rea ADN-ului? Descrierile fenomenelor de acest gen vor 
fi numite de multe ori explicaţii, ceea ce nu înseamnă că 
se petrece ceva suplimentar, dincolo de descrierea meca- 
nismelor şi proceselor. 

În acest punct, ar trebui să compar concepţia mea cu o 
altă poziţie neortodoxă din acest domeniu, cea a lui van 
Fraassen (1980). El neagă, ca şi mine, că explicaţia este o 
relaţie unică şi specială comună întregii ştiinţe. El a dez- 
voltat o descriere „pragmatică” a explicatiei, în care ceea 
ce are rol de explicaţie diferă în funcţie de context. Dar 
această perspectivă este foarte diferită de concepţia mea. 

Van Fraassen vrea să nege că explicaţia este ceva din 
„interiorul” ştiinţei; el neagă faptul că raţionamentul şti- 
intific include evaluarea puterii explicative a teoriilor. 
Pentru el, explicaţia este un lucru pe care oamenii îl fac 
atunci când iau teorii ştiinţifice şi le folosesc pentru a răs- 
punde la întrebări care sunt exterioare discuţiei ştiinţifice. 
Pentru mine, explicaţia este în schimb total interioară 
ştiinţei, dar în mod diferit. Evaluările elementelor cu rol ex- 
plicativ sunt o parte foarte importantă din raţionamentul 
ştiinţific, dar diferite domenii ar putea folosi concepte şi 
standarde de explicaţie întrucâtva diferite. 

Înainte de a părăsi acest subiect, ar trebui să spun câte 
ceva si despre inferenta explicativă. În capitolul 3, am fo- 
losit această sintagmă cu referire la acel tip de inferenta 
de la un set de date la o ipoteză despre o structură sau 
un proces care ar explica datele. În capitolul 14, când voi 
avea în vedere discuţiile mai recente despre confirmare şi 
dovezi, voi reveni asupra acestui subiect. Formula „infe- 
renta explicativă” sugerează existenţa unui singur tip de 
relaţie între date şi ipoteză — relația de explicaţie — care 
este presupusă de inferenta explicativă. Mulţi filosofi ar 
accepta această perspectivă. Formula „inferenţă către cea 
mai bună explicaţie” este de fapt un nume mult mai des 
întâlnit pentru ceea ce eu numesc inferenta explicativă; 
această formulă sugerează existenţa unei singure măsuri 
a „virtuţii explicative” presupuse. Dar consider că aceasta 
este o abordare greşită a gândirii ştiinţifice (motiv pentru 
care am evitat formula „inferenţă către cea mai bună expli- 
caţie”). Folosesc „inferenţa explicativă” într-un sens mai larg 
ce nu presupune existenţa unei măsuri unice a virtuţii 
explicative şi care se aplică la întreaga ştiinţă. Inferenta 
explicativă este mai degrabă o chestiune ce ţine de formu- 
larea şi compararea ipotezelor despre structuri ascunse 
care ar putea fi responsabile pentru datele obţinute. 

Pe scurt: teoria explicatiei prin legi de acoperire este 
moartă ca analiză generală a explicatiei în ştiinţă. Dar nu ar 
trebui să căutăm o nouă teorie a vreunei relaţii sau a vreu- 


EXPLICAȚIA 313 


nui pattern unic care s-ar regăsi în toate explicaţiile ştiin- 
tifice. De foarte multe ori, este vorba despre cauzalitate. 
Ceea ce este valabil atât pentru unificare, cât şi pentru 
derivarea fenomenelor pornind de la legi ale naturii. Însă 
diferitele domenii care există au concepte şi standarde 
explicative diferite. 


13.4 Legi şi cauze (secțiune opțională) 


Această secţiune scurtă şi abstractă este o digresiune de 
la principalele teme ale cărţii, o incursiune la intersecţia 
dintre filosofia ştiinţei şi domeniul controversat al metafizi- 
cii. Teoria explicatiei prin legi de acoperire a folosit ideea 
de lege a naturii. Una dintre teoriile care au înlocuit-o s-a 
folosit de ideea de cauzalitate. Dar ce sunt legile naturii? 
Ce este cauzalitatea? 

În ambele cazuri, avem concepte care par să indice un 
fel de legătură specială între lucrurile din univers. Cauza- 
litatea este uneori numită, pe jumătate în glumă, „mortarul 
universului” (Mackie 1980; această expresie a fost prima 
dată folosită de Hume ([1740] 1978). În ultimii ani, multi 
filosofi şi-au manifestat scepticismul faţă de aceste con- 
cepte. Dar, în general, atitudinea lor nu a fost una de res- 
pingere („Nu există cauzalitate”), ci una de interpretare a 
acestor concepte dintr-o perspectivă foarte atenuată 
(„Da, există cauzalitate, dar înseamnă mai mult de atât...”). 
În special, filosofii au încercat să analizeze atât legile, cât 
şi cauzalitatea considerându-le mai curând pattern-uri 
prezente în aranjamentul lucrurilor decât vreo legătură 
suplimentară între lucruri. 

Uneori, acest proiect este numit ,humeanism", după 
David Hume, primul filosof care a dezvoltat o suspiciune 
destul de elaborată în privinţa ideii de conexiune între 
evenimentele din natură (vezi de asemenea Lewis 1986b). 
Humeenii de astăzi nu au acelaşi empirism ca şi Hume, dar 
caută să evite credinţa în orice fel de mortar inobservabil 
care leagă universul laolaltă. 

Astfel, un filosof cu vederi humeene va încerca să 
interpreteze legile naturii ca nefiind altceva decât regula- 
ritati sau pattern-uri fundamentale din aranjamentul 
evenimentelor. A aborda legile naturii în acest fel înseamnă 
a renunţa la una dintre conotatiile familiare ale termenului 
„lege”. De obicei, considerăm că legile au cumva rolul de 
a dirija sau călăuzi sau guverna. Este posibil (şi într-adevăr 
obişnuim) să considerăm că legile naturii au rolul de a 
guverna curgerea evenimentelor din univers. Legile sunt 
considerate responsabile pentru pattern-urile regulate 
pe care le observăm, iar nu identice cu acele pattern-uri 
(Dretske 1977; Armstrong 1983). Humeanul consideră că 
această concepţie despre ,guvernarea” legilor este o se- 
ductie care trebuie să fie evitată de filosofii cu simţ practic. 
Atitudinea logico-empirista fata de legile naturii a fost 
fundamental humeană în acest sens. 

Subiectul cauzalitatii a generat o controversă asema- 
nătoare. Pe de o parte îi avem pe cei care consideră cauza- 
litatea ca fiind în esenţă un fel de pattern special prezent 
în curgerea evenimentelor. Iar pe de altă parte îi avem pe 
cei care consideră cauzalitatea ca fiind o legătură între 
lucruri într-un anumit fel responsabilă pentru pattern-uri 
(vezi Sosa and Tooley 1993). Poate că această legătură nu 
trebuie să fie considerată o entitate filosofică misterioasă; 
poate reuşim să o descriem prin intermediul ştiinţei (Dowe 
1992; Menzies 1996). 

Timp de mai mulţi ani, filosofii au avut tendinţa să dis- 
cute legile şi rolul acestora în ştiinţă într-un mod care 
nu avea foarte multe legături cu activitatea ştiinţifică 
propriu-zisă. În 1983, Nancy Cartwright a tras un semnal 
de alarmă în domeniu prin cartea How the Laws of Physics 
Lie’, unde autoarea argumentează că ceea ce oamenii 
numesc „legi ale fizicii” de obicei nu descriu comportamen- 
tul unor sisteme reale, ci descriu doar comportamentul 
unor sisteme fictive extrem de idealizate. O altă schimba- 

re importantă care a rezultat din examinarea atentă a şti- 
intei reale este aceea că filosofii nu mai sunt obsedati de 
legile naturale ca ţel principal al teoretizării ştiinţifice. În 
decursul mai multor ani, filosofii au căutat formulări ale 
legilor naturii în domenii precum biologia. Filosofii consi- 
derau că orice ştiinţă autentică trebuie să conţină legi 
sub formă de ipoteze şi trebuie să îşi organizeze ideile în 
funcţie de conceptul de lege. De fapt, unei mari părţi a 
biologiei nu îi este foarte util conceptul de lege a naturii, 
ceea ce nu o face mai puţin ştiinţifică. 


Lecturi suplimentare 


Wesley Salmon, Four Decades of Scientific Explanation (1989) este 
o foarte bună trecere în revistă a perspectivelor asupra explicatiei 
apărute între 1948 (data apariţiei teoriei explicatiei prin legi de 
acoperire) şi sfârşitul lui 1980. (Singura carenta din discuţia lui Sal- 
mon este teoria sa destul de excentrică despre cauzalitate, care îi 
afectează perspectiva asupra explicatiei.) 

O foarte bună discuţie alternativă a cauzalitatii şi explicatiei 
poate fi găsită în Lewis 1986a. (Teoria despre cauzalitate a lui Lewis 
este de asemenea excentrică. De fapt, cred că teoria despre cauza- 
litate a fiecărui filosof este excentrică; nu există doi filosofi care par 
să fie de acord. Discutia lui Lewis este însă compatibilă cu mai multe 
concepţii diferite despre cauzalitate.) 

Pentru teoriile unificationiste ale explicatiei, vezi Friedman 1974 
şi Kitcher 1989. Acestea sunt eseuri destul de avansate. 

Lewis discută programul humean din metafizică în prefața sa 
din Philosophical Papers, vol. 2, 1986. Armstrong 1983 este o intro- 
ducere clară în aspectele mult mai filosofice ale literaturii care 
discută legile naturii. Beebee 2000 este o bună discuţie a ideii 
potrivit căreia legile „guvernează” lucrurile. Mitchell 2000 argu- 
mentează în favoarea unei concepţii interesante despre legi. 


14. 

BAYESIANISMUL 

ŞI TEORIILE MODERNE 

ALE DOVEZILOR ŞTIINŢIFICE 


14.1 O nouă speranță 


Problema nerezolvată a confirmării a atârnat pe umerii 
filosofiei ştiinţei o bună parte din secolul al douăzecilea. 
Ce înseamnă ca o observaţie să furnizeze dovezi pentru sau 
să confirme o teorie ştiinţifică? În capitolul 3, am descris 
modul în care această problemă a fost abordată de em- 
pirismul logic. Empiriştii logici doreau să pornească de la 
idei simple şi evidente — precum ideea că faptul de a ve- 
dea o multitudine de corbi negri confirmă ipoteza că toţi 
corbii sunt negri — şi să ajungă de acolo la o „logică in- 
ductivă” care ne-ar ajuta să înţelegem testarea în ştiinţă. 
Aceştia nu au reuşit şi noi am lăsat lucrurile într-o stare 
de incertitudine şi frustrare. 

Karl Popper a fost o persoană care s-a putut bucura de 
această situaţie, din moment ce el se opunea ideii potrivit 
căreia confirmarea este o parte esenţială a ştiinţei. După 
Popper, am luat în discuţie teorii despre ştiinţă orientate 
istoric, cum este cea formulată de Kuhn. Aceste teorii nu 
erau centrate asupra problemei confirmării aşa cum era 
empirismul logic. Dar această problemă nu a dispărut. 
Unii filosofi au continuat să lucreze la ea şi, cu toate că 
uneori nu era discutată, aceasta era încă prezentă în 
fundal. Dacă cineva ar fi propus o teorie a confirmării cu 
adevărat convingătoare, concepţiile radicale de genul celor 
discutate în capitolele 7-9 ar fi fost mai greu de susţinut. 
Absența unei astfel de teorii i-a facut pe filosofii empirişti 
să intre în defensivă. 

Situaţia s-a schimbat acum. Un mare număr de filosofi 
îşi pun din nou speranţe reale într-o teorie a confirmării şi 
dovezilor. Noua concepţie se numeşte bayesianism. Ideile 
de bază ale acestei abordări s-au dezvoltat treptat pe 
parcursul secolului al douăzecilea şi, în cele din urmă, au 
început să pară că vor rezolva problema. Atitudinea multo- 
ra dintre filosofi este rezumată în titlul unei cărţi de John 
Earman: Bayes or Bust? (1992). Acest titlu se referă la aş- 
teptarea larg răspândită conform căreia această abordare 
ar face bine să funcţioneze, altfel filosofia ştiinţei ar putea 
să aibă din nou probleme. 

Deşi bayesianismul este cea mai populară abordare în 
rezolvarea actuală a acestor probleme, eu nu mă aflu în 
tabăra bayesiană. Unele părţi ale bayesianismului sunt 
fără îndoială puternice, dar eu aş paria cu prudenţă pe 
unele idei diferite. Aceste idei vor fi introduse la finalul 
capitolului. 

Înainte de a intra în subiect, trebuie să mentionez că 
acesta este cel mai dificil capitol din carte. Unii cititori ar 
dori poate să treacă direct la capitolul 15. 


14.2 Înțelegerea dovezilor prin probabilitate 


Acum voi schimba terminologia. Termenul „confirmare” a 
fost folosit de empiristii logici, însă discuţiile mai recente 
tind să fie centrate pe conceptul de dovadă sau probă. De 
acum înainte voi urma aceasta uzanta. 

Bayesianismul încearcă să înţeleagă dovezile folosind 
teoria probabilității. Această idee nu este nouă. Exprimarea 
în termeni de probabilitate a unor enunturi despre dovezi 
a fost de multe ori simțită ca un fapt cât se poate de firesc. 
Rudolf Carnap a petrecut decenii întregi în încercarea de 
a rezolva problema în acest mod. Această idee este fami- 
liară chiar şi în afara filosofiei: când vedem maşina cuiva 
în faţa locuinţei în care se dă o petrecere credem că per- 
soana respectivă este foarte probabil la acea petrecere. 
Domeniile matematice ale statisticii şi analizei datelor 

folosesc teoria probabilității pentru a descrie tipurile de 
concluzii care pot fi trase din sondaje şi eşantioane. Iar în 
tribunale, suntem deja obişnuiţi cu descrierea probelor judi- 
ciare, precum probele de ADN, în termeni de probabilitate. 

În consecinţă, mulţi filosofi au încercat să înţeleagă 
dovezile folosind probabilitatea. lată o idee care stă în 
spatele multora dintre aceste încercări: atunci când există 
incertitudine în privinţa unei ipoteze, dovezile observatio- 
nale pot uneori ridica sau scădea probabilitatea ipotezei. 

Bayesianismul este o versiune a acestei idei. Pentru 
bayesieni, există o formulă magică care rezolvă problema 
dovezilor ştiinţifice: teorema lui Bayes. Thomas Bayes, un 
preot englez, şi-a demonstrat teorema în secolul al opt- 
sprezecelea. Ca teoremă — ca formulă matematică — ideea 
sa este foarte simplă. Însă bayesienii cred că Thomas Bayes 
a dat lovitura. 

lată formula magică în forma sa cea mai simplă: 


(1) P(hle) = P(elh)P(h)/P(e) 


Iat-o din nou într-o formă care ne arată mai bine cum 
funcţionează în filosofia ştiinţei: 


PlelA}PCh} 
PlelA}P(h} + Plej~ajP(~h} 


lată cum se citesc formulele de acest gen: P(X) este 
probabilitatea lui X. P(X|Y) este probabilitatea lui X condi- 
tionat de Y sau probabilitatea lui X dat fiind Y. 

În ce fel ne ajută această formulă să înţelegem confir- 
marea teoriilor? Să considerăm „h” ipoteza şi „e” proba. 
Apoi să ne gândim că P(h) este probabilitatea lui h măsu- 
rată fără a ţine cont de proba e. P(h|e) este probabilitatea 
lui h dat fiind e sau probabilitatea ipotezei în lumina lui e. 
Teorema lui Bayes ne spune cum să calculăm acest ultim nu- 
măr. În consecinţă, putem măsura impactul avut de proba 
e asupra probabilității lui h. Astfel, putem spune că proba 
e confirmă h dacă P(hle) > P(h). Adică e confirma h dacă 
îl face pe h mai probabil decât ar fi fost în mod normal. 


(2) P(ăle) = 

Să ne imaginăm o persoană care îşi schimbă convin- 
gerile pe măsură ce apar dovezi. Aceasta începe cu P(h) 
ca evaluare a probabilității lui h. Dacă observă e, care ar 
trebui să fie noua sa opinie despre probabilitatea lui h? 
Se pare că noua sa opinie despre probabilitatea lui h ar 
trebui să fie dată de P(hle), pe care teorema lui Bayes ne 
spune cum să o calculăm. Aşadar, teorema lui Bayes ne 
spune cum să actualizăm probabilitati în lumina dovezilor. 
(Vom reveni la această actualizare mai jos.) 

Acestea reprezintă două idei centrale din bayesianism: 
ideea că e confirmă h dacă e creşte probabilitatea lui h şi 
ideea că probabilitățile ar trebui să fie actualizate într-un 
mod dictat de teorema lui Bayes. 

Teorema lui Bayes exprimă P(hje) ca funcţie a două 
tipuri de probabilitate. Probabilitatile ipotezelor de forma 
P(h) sunt numite probabilitati anterioare. Dacă privim for- 
mula 2, vedem P(h) şi P(-h); acestea sunt probabilitatea 
anterioară a lui h şi probabilitatea anterioară a negării lui 
h. Aceste două numere trebuie să aibă o singură sumă. 
Probabilitatile de forma P(e|h) sunt numite de multe ori 
„verosimilităţi” sau verosimilitatile probelor pentru teorie. 
În formula 2, vedem două verosimilitati diferite, P(e|h) şi 
P(e|~h). (Acestea nu trebuie să aibă neapărat o sumă tota- 
lă.) În fine, P(Ale) este „probabilitatea posterioară” a lui h. 

Să presupunem că toate aceste probabilitati au sens 
şi pot fi cunoscute; să vedem ce poate face teorema lui 
Bayes. Închipuiţi-vă că sunteţi nesigur dacă cineva se află 
la o petrecere. Ipoteza că persoana respectivă se află la 
petrecere este h. Apoi îi vedeţi maşina parcată în faţa casei 
unde are loc petrecerea. Aceasta este proba e. Să presu- 
punem că, înainte de a vedea maşina, consideraţi că pro- 
babilitatea ca persoana respectivă să se afle la petrecere 
este de 0.5. Iar probabilitatea ca maşina sa să fie afară dacă 
el este la petrecere este 0.8, fiindcă de obicei la astfel de 
evenimente merge cu maşina, în timp ce probabilitatea 
ca maşina sa să fie afară dacă el nu este la petrecere este 
numai 0.1. După aceea, putem stabili probabilitatea pre- 

zentei lui la petrecere dat fiind că maşina sa este afară. 
Introducând numerele în teorema lui Bayes, obţinem 
P(hle) = (.5)(.8)/[(.5)(.8) + (.5)(.1)], care este aproape 0.9. 
Astfel, observarea maşinii creşte probabilitatea lui h de la 
0.5 până aproape de 0.9; observarea maşinii este o puter- 
nică confirmare a ipotezei că persoana respectivă se află 
la petrecere. 

Toate aceste lucruri par să funcţioneze foarte bine. 
Putem face multe lucruri cu teorema lui Bayes dacă are 
sens să vorbim despre probabilităţi în acest mod. Se con- 
sideră de obicei că nu este foarte greu să interpretăm 
probabilitățile de forma P(e|h), verosimilitatile. Teoriile 
ştiinţifice au rolul de a ne spune lucrurile pe care este pro- 
babil să le vedem. Unii bayesieni subestimează problemele 
care pot apărea în cazul acestei idei, dar nu este nevoie să 
mergem în această direcţie încă. Probabilitatile mai con- 
troversate sunt probabilitățile anterioare ale ipotezelor, 
precum P(h). Ce ar putea măsura oare acest număr? lar 
probabilitatea posterioară a lui h nu poate fi calculată decât 
dacă avem probabilitatea anterioară a acestuia. Astfel, deşi 
ar fi bine să folosim teorema lui Bayes pentru a discuta 
dovezile, multe interpretări ale probabilității nu vor per- 
mite acest lucru fiindcă nu pot determina probabilitățile 
anterioare ale teoriilor. Dacă vrem să folosim teorema lui 
Bayes, avem nevoie de o interpretare a probabilității care 
să ne permită să ne referim la probabilitati anterioare. 
Această interpretare a fost dezvoltată de bayesieni şi se 
numeşte interpretare subiectivistă. 


14.3 Interpretarea subiectivistă 
a probabilității 


Majoritatea încercărilor de analiză a probabilităților au 
considerat că probabilitățile măsoară un aspect real şi 
„obiectiv” al evenimentelor. O valoare de probabilitate se 
consideră că măsoară şansa ca un eveniment să se pe- 
treacă, unde această şansă reprezintă un fel de aspect al 

evenimentului însuşi şi locul pe care acesta îl ocupă în 
lume. De exemplu, acesta este modul în care ne referim 
de obicei la probabilitățile ca un cal să iasă pe primul loc. 
Dar, conform interpretării subiectiviste, probabilitățile sunt 
grade de încredere. O probabilitate măsoară gradul de 
încredere al unei persoane în adevărul unei propoziţii. Ast- 
fel, dacă cineva spune că probabilitatea de a câştiga cursa 
avută maine de calul „Tom B” este 0.4, acea persoană spune 
ceva despre gradul său de încredere că acel cal va câştiga. 

Abordarea subiectivistă a probabilității a fost iniţiată 
(independent) de doi matematicieni filosofi, Frank Ramsey 
şi Bruno de Finetti în anii '20 şi respectiv '30. Această in- 
terpretare a probabilității nu este importantă doar in 
filosofie, ci este centrală şi în teoria deciziei, care are un 
rol important în ştiinţele sociale (mai ales în economie). 
Majoritatea filosofilor care doresc să folosească teorema 
lui Bayes pentru a înţelege dovezile au o concepţie su- 
biectivistă despre probabilitate — cel puţin în cazul aplicării 
teoriei probabilității la acest tip de probleme şi uneori la 
un nivel mai general. Unii sunt subiectivisti fiindcă simt ca 
trebuie să fie astfel pentru a putea folosi teorema lui Bayes; 
alţii considera că subiectivismul este oricum singura in- 
terpretare a probabilității care are sens. Controversele 
referitoare la bayesianism au legătură şi cu controversele 
despre probabilitate din cadrul statisticii matematice. 

Să privim aşadar mai îndeaproape subiectivismul pro- 
babilitatii şi legătura pe care o are cu bayesianismul. De- 
taliile acestui subiect sunt extrem de tehnice, dar ideile 
principale nu sunt foarte dificile. 

Subiectivismul consideră că probabilitățile sunt grade 
de încredere în propoziţii sau ipoteze despre lume. Pentru 
a afla care este gradul de încredere avut de o persoană 
într-o propoziţie, nu o întrebăm sau îi citim gândurile, ci 
vedem ce grade de încredere ne dezvăluie comportamentul 
de joc atât real, cât şi posibil al acesteia. Gradele tale de 
încredere sunt arătate de pariurile pe care eşti dispus să 
le accepti şi pariurile pe care eşti dispus să le refuzi. În 

realitate, oamenii ar putea să se împotrivească jocurilor 
de noroc, chiar şi atunci când consideră că au şanse mari 
sau ar putea să fie înclinate către joc chiar şi atunci când 
şansele sunt mici. Aici şi în alte locuri, bayesianismul nu 
pare să se refere la oameni reali, ci la oameni idealizati. 
Dar să nu ne batem capul prea mult cu asta. Pentru a 
determina gradul de încredere al unei persoane pornind 
de la comportamentul său de joc, căutăm acele şanse ale 
unui pariu dat care să facă o persoană să accepte în mod 
egal ambele alternative ale pariului. Să numim aceste şanse 
şansele subiectiv corecte ale persoanei pentru pariul re- 
spectiv. Dacă cunoaştem şansele subiectiv corecte ale unei 
persoane pentru un anumit pariu, putem determina gra- 
dul său de încredere în propoziţia la care se referă pariul. 

De exemplu, să presupunem că sunteţi de părere că 
3:1 este corect pentru pariul în favoarea adevărului lui h. 
Adică o persoană care pariază că h este adevărat câştigă 
1$ dacă are dreptate şi pierde 3$ dacă greşeşte. La un 
nivel mai general, să spunem că faptul de a paria pe h 
având şansele de X:1 înseamnă a dori să rişti să pierzi X$ 
dacă h este fals şi să câştigi 1$ dacă h este adevărat. Astfel, 
un X mare corespunde unei foarte mari încrederi în h. lar 
dacă şansele subiectiv corecte pentru un pariu în favoarea 
lui h sunt X:1, atunci gradul tău de încredere în h este X/ 
(X + 1). 

Până acum nu am luat în considerare decât o propozi- 
tie, h. Dar gradul tău de încredere în h va fi legat totodată 
de gradele tale de încredere în alte propoziţii. Vei avea 
totodată un grad de încredere inh & j şi in ~h ş.a.m.d. 
Pentru a afla probabilitatea subiectivă pe care o atribui lui 
h &j, va trebui să aflăm şansele subiectiv corecte pe care 
le atribui unui pariu în favoarea lui h & j. Astfel, sistemul 
de credinţe al unei persoane la un moment dat poate fi 
descris ca o reţea alcătuită din probabilitati subiective. 
Aceste probabilitati subiective funcţionează în concor- 
danta cu preferinţele (,utilitatile’) persoanei pentru a 
genera comportamentul acesteia. Din punctul de vedere 

bayesian, întreaga viaţă este o serie de jocuri de noroc, în 
care comportamentul nostru manifestă propriile noastre 
pariuri care au ca obiect lumea înconjurătoare. 

Bayesienii susţin că au o teorie despre momentele în 
care reţeaua totală de grade de încredere a unei persoane 
este „coerentă” sau raţională. Aceştia argumentează că o 
serie coerentă de grade de încredere trebuie să urmeze 
regulile standard ale matematicii probabilităților. 

Iată o schiţă rapidă a acestor idei mai tehnice. Abor- 
dările moderne ale probabilității pornesc de la un set de 
axiome (principiile cele mai de bază) dezvoltate prima 
dată de matematicianul rus Kolmogorov. lată o versiune a 
acestor axiome folosită de subiectivişti. 


Axioma 1: Toate probabilitățile sunt numere între 0 şi 1 (inclusiv). 

Axioma 2: Dacă o propoziţie este o tautologie (trivial sau analitic 
adevărată), atunci are probabilitate 1. 

Axioma 3: Dacă h şi h* sunt alternative exclusive (nu pot fi am- 
bele adevărate), P(h-sau-h*) = P(h) + P(h*). 

Axioma 4: P(h|j) = P(h8j)/P(j), în condiţia în care Pi) > O. 


(Teorema lui Bayes este o consecinţă a axiomei 4. P(h&y) 
poate fi analizat atât sub forma P(h|j/)P(/), cât şi sub forma 
Py|h)P(h). Astfel, acestea sunt egale între ele, iar teorema 
lui Bayes rezultă în mod trivial.) 

De ce gradele tale de încredere ar trebui să urmeze 
aceste reguli? Subiectiviştii susţin această idee folosind 
o formă cunoscută de argument numită „argumentul 
pariului olandez”. (Îmi cer scuze cititorilor olandezi.) 

Argumentul este următorul: dacă gradele tale de în- 
credere nu sunt conforme cu principiile calculului proba- 
bilistic, există situaţii de joc posibile în care vei pierde 
bani în mod garantat, indiferent de rezultate. Cum adică 
vei pierde în mod garantat? Fiindcă aceste situaţii sunt 
cele în care pariezi pe ambele variante ale propoziției (sau 
pariezi pe toţi caii dintr-o cursă), care au o mulţime de 

şanse diferite. În aceste situaţii, dacă gradele de încredere 
pe care le ai nu sunt conforme cu calculul de probabilitate 
şi eşti dispus să accepti orice pariu care se potriveşte cu 
gradele tale de încredere, atunci eşti dispus să accepti 
combinaţii de pariuri care constituie o garanţie că vei 
pierde. 

lată un exemplu simplu care presupune o aruncare cu 
banul. Să presupunem că gradul tău de încredere în faptul 
că va ieşi cap este 06 şi că gradul tău de încredere în faptul 
că va ieşi pajură este 0.6. În acest caz, ai încălcat calculul 
probabilistic, întrucât, conform axiomei 3, P(cap sau pajură) 
= 1.2, ceea ce axioma 1 spune că este imposibil. Dar să 
presupunem că nu renunti la aceste grade de încredere şi 
eşti dispus să pariezi pe ele. Acum, să presupunem că 
cineva (un „agent de pariuri olandez”) iti oferă următoare- 
le pariuri: (1) Vei paria 10$ cu şanse de 1.5:1 că rezultatul 
va fi cap şi (2) vei paria 10$ cu şanse de 1.5:1 că rezultatul 
va fi pajură. 

Ar trebui să accepti ambele pariuri, fiindcă şansele su- 
biectiv corecte pentru cap şi pentru pajură sunt amândouă 
1.5:1. (Pentru a merge de la un grad de încredere p la 
şanse de X:1, foloseşte X = p/(1 - p).) Dar acum ai accep- 
tat două pariuri ale căror rezultate posibile au o răsplată 
mai rea decât obţinerea unei sume egale. Dacă banul iese 
cap, câştigi 10$ la pariul cu cap, dar pierzi 15$ la pariul cu 
pajură, aşa că eşti cu 5$ pe minus. Aceeaşi regulă se aplică 
— o pierdere neta de 5$ - dacă banul dă pajură. Ai căzut 
victimă unui pariu olandez. Dacă vrei să te asiguri că ni- 
meni nu teva pune în faţa unui pariu olandez, trebuie să 
te asiguri că gradele tale de încredere urmează regulile 
teoriei probabilității. Acesta este un caz simplu, dar se pot 
folosi argumente mult mai complexe de acelaşi tip pentru 
a demonstra că orice încălcare a regulilor matematice ale 
probabilității ne expune pariului olandez. 

Desigur, în lume nu există foarte mulţi agenţi de pariuri 
olandezi şi putem evita acest pericol prin refuzul de a juca. 
Nu aceasta este ideea. Ideea ar trebui să fie aceea că ar- 

gumentul pariului olandez ne demonstrează că orice 
persoană care nu îşi păstrează gradele de încredere în li- 
nie cu calculul probabilității este iraţională într-un sens 
important. 

Să asociem acum aceste idei cu problema dovezilor. 
Ideile despre încredere şi probabilitate discutate în această 
secţiune până acum se aplică în cazul încrederii unei per- 
soane la un moment dat. Dar putem folosi aceste idei pentru 
a formula o teorie a actualizării raţionale a convingerilor 
pe măsură ce apar noi probe. Teorema lui Bayes ne spune 
despre relaţiile dintre P(h) şi P(h]e). Ambele atribuiri de 
probabilitate sunt făcute înaintea observării lui e. Apoi, să 
presupunem că e este observat. Potrivit bayesianismului, 
agentul raţional îşi va actualiza gradele de încredere astfel 
încât noua sa încredere totală în h este derivată din ve- 
chea valoare a lui P(h|e). Astfel, relaţia cheie din acest 
proces de actualizare este 


(3) P(A) = P._.,,(Ale). 


Probabilitatea P_ (h) devine astfel noua probabilitate 
anterioară a agentului referitoare la h, care să fie folosită 
pentru a determina reacţia ce trebuie avută fata de urmă- 
toarea probă. Astfel, „posteriorul de azi este anteriorul de 
mâine”. Pentru a susţine că un agent raţional ar trebui să-şi 
actualizeze convingerile în acord cu formula 3, se face 
apel la un set diferit de argumente ale pariului olandez. 
(Bayesianismul este nevoit să facă manevre speciale pentru 
a aborda „probele vechi”, probe cunoscute înainte de 
evaluarea relaţiei lor cu o ipoteză, şi foloseşte de aseme- 
nea o formulă diferită atunci când proba e este incertă.) 

Înainte de a încheia această secţiune (suspin de uşura- 
re), trebuie să observăm din nou că, potrivit interpretării 
subiectiviste a probabilității, nu există nici o modalitate în 
care unele grade de încredere pot fi „mai apropiate de 
faptele reale ale probabilității” decât altele, atât timp cât 
aceste grade de încredere respectă regulile de bază (axi- 
omele) ale probabilității. Cel putin, acesta este modul în 

care funcţionează lucrurile potrivit subiectivismului strict. 
Unii bayesieni ar dori să recunoască atât un sens obiectiv 
al probabilității, cât şi unul subiectiv, dar lucrul acesta ne- 
cesită argumente suplimentare. 


14.4 O evaluare a bayesianismului 


Bayesianismul este o serie impresionantă de idei. Există o 
literatură stufoasă în legătură cu acest subiect şi nu voi 
încerca să prezic dacă bayesianismul va funcţiona până la 
urmă. Însă multe controverse se referă la rolul probabilită- 
tilor anterioare, astfel încât merită să continuăm discuţia 
în această direcţie. 

În prezentările standard ale bayesianismului, se por- 
neste de la un set initial de probabilitati anterioare ale unor 
ipoteze diferite, care sunt actualizate pe măsură ce apar 
noi dovezi. Acest set initial de probabilitati anterioare este 
un fel de alegere liberă, nici un set initial de probabilitati 
anterioare nu este mai bun decât altul atât timp cât sunt 
urmate axiomele probabilității. Acest aspect al bayesia- 
nismului este uneori considerat un avantaj şi uneori un 
dezavantaj al său. 

Poate părea un dezavantaj fiindcă bayesianismul nu 
poate critica atribuiri iniţiale foarte neobişnuite ale proba- 
bilitatii. Astfel, am putea să considerăm locul în care ajungi 
după ce iti actualizezi probabilitățile trebuie să depindă 
de locul din care pleci. 

Dar acest lucru este adevărat doar într-un anumit sens. 
Bayesienii argumentează ca, deşi probabilitățile anterioare 
sunt alese liber şi ar putea fi iniţial neobişnuite, punctul 
de plecare este „şters” de dovezile care apar, atât timp cât 
actualizarea este făcută în mod raţional. Punctul de ple- 
care contează din ce în ce mai puţin pe măsură ce sunt 
luate în calcul noi dovezi. 

Această idee este de obicei exprimată ca un fel de 
convergenţă. Să luăm în considerare două persoane care 
au adoptat probabilitati anterioare foarte diferite pentru 

h, dar care atribuie aceleaşi verosimilitati pentru toate pro- 
bele posibile (e, e, e,...). Şi să presupunem că cele două 
persoane observă aceleaşi dovezi. In acest caz, probabili- 
tatile atribuite de cele două persoane lui h vor fi din ce în 
ce mai apropiate. Se poate dovedi că pentru orice grad 
de dezacord iniţial cu privire la h, va exista o anumită 
cantitate de dovezi care va aduce cele două persoane la 
orice grad determinat de apropiere a probabilităților fi- 
nale adoptate de acestea cu privire la h. Astfel, dacă se 
consideră că probabilitățile finale care au o diferenţă (să 
zicem) de 0.001 între ele sunt strâns concordante, atunci, 
indiferent cât de mare este distanţa dintre punctele de 
plecare, există o anumită cantitate de dovezi care le va 
încadra până la urmă într-o distanţă de 0.001. Prin urma- 
re, dezacordul iniţial este până la urmă şters de greutatea 
dovezilor. 

Această convergenţă ar putea totuşi să dureze foarte 
mult timp. Aceste argumente „la limită” ar putea să nu fie 
foarte folositoare. Aşa cum îi place lui Henry Kyburg să 
spună, trebuie de asemenea să acceptăm că pentru orice 
cantitate de dovezi şi orice grad de concordanţă există un 
anumit set initial de probabilitati anterioare astfel încât 
aceste dovezi nu vor face ca cele două persoane să ajungă 
până la urmă la un acord. Astfel, unii bayesieni au încer- 
cat să elaboreze un mod de a „limita“ atribuirile iniţiale 
de probabilitate admise de bayesianism. 

Consider că argumentele convergentei sau ale „şterge- 
rii” probabilităților anterioare se confruntă cu o problemă 
mult mai fundamentală. Argumentele convergentei presu- 
pun că atunci când două persoane pornesc de la proba- 
bilitati anterioare foarte diferite, acestea sunt totuşi de 
acord asupra tuturor verosimilitatilor (probabilitati de 
forma P(e,|h) etc.). Este nevoie de aceasta pentru ca dez- 
acordul probabilităților anterioare să fie „şters“. Dar de ce 
ar trebui să ne aşteptăm la acest acord al verosimilitatilor? 
De ce două persoane care se află într-un dezacord uriaş 
în privinţa multor lucruri ar trebui să aibă aceleaşi verosi- 

militati pentru toate dovezile posibile? De ce dezacordurile 
lor nu ar afecta concepţia pe care o au despre relevanta 
observaţiilor posibile? Acest acord ar putea fi prezent, 
dar nu există nici un argument general care să justifice de 
ce trebuie să fie prezent. (Acesta este un alt aspect al 
problemei holismului.) Prezentările bayesianismului folo- 
sesc de multe ori exemple simple ce presupun jocuri de 
noroc sau procese de eşantionare, unde se pare că va 
exista un acord asupra verosimilitatilor chiar şi atunci 
când oamenii pornesc de la probabilitati anterioare dife- 
rite. Dar aceste cazuri nu sunt tipice. 

Acest argument ne sugerează că rezultatele de con- 
vergenta nu sunt de mare ajutor pentru problemele ce tin 
de teoria alegerii în ştiinţă. Totuşi, nu este clar dacă aceasta 
reprezintă o problemă mare pentru bayesianism, dat fi- 
ind că există o controversă despre importanţa reală avută 
de „ştergerea probabilităților anterioare” în cadrul baye- 
sianismului. 

Probabilitatile anterioare reprezintă de asemenea cheia 
răspunsului bayesian standard la noua enigmă a inducției 
formulată de Goodman. Această enigmă a fost introdusă 
în secţiunea 3.4. Să presupunem că ne sunt prezentate 
două argumente inductive bazate pe acelaşi set de ob- 
servatii ale unor smaralde verzi. O inducţie ajunge la 
concluzia că toate smaraldele sunt verzi, iar cealaltă ajun- 
ge la concluzia că toate smaraldele sunt verastre. De ce o 
inducţie este bună şi cealaltă rea? 

Răspunsul bayesian standard este acela că ambele 
argumente inductive sunt ok. Ambele ipoteze sunt con- 
firmate de observarea smaraldelor verzi. Totuşi, pentru 
majoritatea oamenilor, ipoteza „Toate smaraldele sunt verzi” 
va avea o probabilitate anterioară mult mai ridicată decât 
ipoteza „Toate smaraldele sunt verastre”. Deşi ambele 
ipoteze sunt confirmate de observaţii, ipoteza smaraldului 
verde sfârşeşte prin a avea o probabilitate posterioară mult 
mai ridicată decât ipoteza smaraldului verastru. Aceasta 
este diferenţa dintre cele două inductii. 

Lucrul acesta stabileşte într-adevăr o diferenţă, dar de 
ce ipoteza smaraldului verastru are o probabilitate ante- 
rioară scăzută? Ce ar putea opri o persoană să creadă că 
lucrurile sunt exact invers — că ipoteza smaraldului verastru 
are o probabilitate anterioară mai ridicată? Nimic. Proba- 
bilitatea anterioară atribuită de o persoană ipotezei 
smaraldului verastru va fi de obicei rezultatul unei vaste 
experienţe trecute avute cu minerale, culori ş.a.m.d. Dar 
nu este necesar ca lucrurile să fie aşa. Să presupunem că 
nu ai avut niciodată nici măcar un gând despre smaralde 
în viaţa ta şi că hotărăşti în mod arbitrar să atribui o 
probabilitate anterioară mai ridicată ipotezei smaraldului 
verastru. Bayesianismul nu critică această decizie, atât 
timp cât probabilitățile tale au coerenţă interioară şi ac- 
tualizezi ipoteza în mod corect. Este acesta un rezultat 
bun sau prost? 


14.5 Realism ştiinţific şi teorii 
ale dovezilor ştiinţifice 


Poate că bayesianismul va ieşi până la urmă învingător. 
Dar în restul acestui capitol voi discuta alte idei. Trebuie 
să mentionez că nu este clar care dintre aceste idei sunt 
de fapt concurente şi care sunt complementare cu baye- 
sianismul. Scopul meu este să asociez problema dove- 
zilor cu discuţia despre realism şi naturalism din capitolele 
anterioare. 

Să vedem încă odată ce urmăreşte să analizeze teo- 
ria dovezilor ştiinţifice. O mare parte din empirismul de 
secol douăzeci şi-a fundamentat discuţiile despre dovezi 
pe o idee simplă despre ce ar trebui să realizeze testarea 
ştiinţifică: scopul testării este acela de a confirma şi dis- 
confirma generalizări prin intermediul observaţiei. Aceasta 
este componenta fundamentală a ştiinţei. În cazul dis- 
confirmării, este suficientă logica deductivă. Confirma- 
rea ar trebui să fie analizată folosind o logică inductivă 
specială. 

Această concepţie a eşuat. Nu a reuşit să intre în legătu- 
ră cu ştiinţa reală şi a eşuat chiar şi pe propriul său teritoriu; 
nu a putut să acorde un sens clar confirmării nici măcar în 
interiorul reprezentării simple de care se folosea. 

lată aşadar o imagine mai bună despre ce urmăreşte 
să facă testarea ştiinţifică. Testarea în ştiinţă este în mod 
tipic o încercare de a alege între ipoteze rivale despre 
structura ascunsă a lumii. Aceste ipoteze vor fi exprimate 
uneori folosind modele matematice, uneori folosind 
descrieri lingvistice şi uneori în alte moduri. Uneori, 
„structurile ascunse” postulate vor fi mecanisme cauzale, 
uneori vor fi relaţii matematice care ar putea fi greu de 
interpretat în termeni de cauză şi efect şi uneori vor avea 
o altă formă. Uneori, scopul urmărit este acela de a for- 
mula un nou tip de explicaţie şi uneori este acela de a 
stabili detaliile (precum valoarea unui parametru cheie). 
Uneori, scopul este acela de a înţelege pattern-uri ge- 
nerale şi uneori de a reconstitui evenimente particulare 
din trecut; mă refer la încercări de a răspunde la întrebări 
precum „Ce cauzează HIV?", cât şi la întrebări precum 
„De ce cad lucrurile atunci când sunt aruncate?” 

În timpul Revoluţiei Ştiinţifice, problema dovezilor şti- 
intifice era de obicei înfăţişată folosindu-se analogia unui 
ceas. Un om de ştiinţă este asemenea unei persoane care 
observă mişcările unui ceas din afară şi care încearcă să 
formuleze inferente despre mecanismele interioare ale 
ceasului (Shapin 1996). Această analogie este prea restric- 
tionata ca reprezentare a modului în care funcţionează 
ştiinţa, dar este mai apropiată de adevăr decât reprezenta- 
rea întâlnită în mare parte din filosofia empiristă de secol 
douăzeci. 

Faptul de a aborda problema dovezilor prin această 
orientare realistă este o idee bună, dar trebuie să fim 
atenţi să nu generalizăm excesiv. Am spus că testarea este 
de obicei o încercare de alegere între ipoteze despre struc- 
tura ascunsă a lumii. De obicei nu înseamnă întotdeauna. 
Discuţia realismului din capitolul 12 admite ideea că nu 

toată ştiinţa este de acest fel. Kuhn si Laudan au subliniat 
in mod corect ca teorii si paradigme diferite pot aduce cu 
ele perspective intrucatva diferite despre rolul pe care ar 
trebui sa il aiba teoriile stiintifice bune. Aceste diferente 
au şanse să apară atunci când încercăm să analizăm filo- 
sofic testarea şi dovezile. Din acest motiv şi din altele, s-ar 
putea să fie nevoie să ne obişnuim cu ideea unei teorii 
mixte sau pluraliste a dovezilor ştiinţifice. 

Totuşi, de îndată ce ne îndreptăm atenţia către realismul 
ştiinţific, devine clar că înţelegerea inferentei explicative 
va fi foarte importantă în orice analiză viitoare a testării. 
Inferenta explicativă, aşa cum este definită în capitolul 3, 
este inferenta de la un set de date la o ipoteză despre o 
structură sau un proces care ar explica datele. Aceasta 
este mult mai importantă în ştiinţa reală decât concepţia 
filosofică tradiţională despre inducţie. Într-adevăr, se poate 
argumenta că inferentele bune referitoare la ce să ne aş- 
teptăm, ce pattern-uri vor continua în experienţa noastră 
ş.a.m.d. sunt de obicei dezvoltate prin intermediul infe- 
rentelor despre alcătuirea lumii şi despre procesele care 
operează în aceasta. 

Filosofii nu au făcut încă foarte multe progrese în di- 
rectia înţelegerii inferentei explicative. Există însă o idee 
neglijată multă vreme şi resuscitată recent care va consti- 
tui în mod cert o parte din răspuns. Este vorba despre 
inferenta prin intermediul eliminării alternativelor, adică 
susţinerea unei opţiuni prin excluderea altora. O voi numi 
„inferenţă eliminativă”. (Este uneori numită „inducţie elimi- 
nativă”, însă aceasta este încă o utilizare excesiv de largă a 
termenului „inducţie”.) 

Inferenta eliminativă este desigur un fel de raţionament 
asociat cu renumitul detectiv fictiv Sherlock Holmes. Dacă 
putem exclude toţi suspectii cu excepţia unuia, vom sti 
cine a comis crima. Această abordare a dovezilor şi testării 
are o istorie ciudată în filosofia secolului al douăzecilea. A 
fost de multe ori neglijată în parte pentru că filosofii 
obişnuiau să presupună că în ştiinţă există întotdeauna 

un număr infinit de alternative posibile la orice teorie 
dată. Dacă o teorie are un număr infinit de rivale, atunci 
excluderea oricărui număr finit de alternative nu reduce 
numărul de posibilităţi rămase. Totuşi, acest argument ar 
putea să nu fie chiar atât de bun. Poate există modalităţi 
de a restricționa alternativele relevante la o teorie care 
este luată în considerare, caz în care am putea să elimi- 
năm majoritatea sau toate alternativele relevante. 

Un chimist, John Platt, a scris la un moment dat un 
eseu în care a argumentat că ştiinţa bună este în general 
bazată pe inferenta eliminativă (1964). Concepţia sa se- 
măna cu o versiune modificată a testării popperiene. Eseul 
a fost în mare parte ignorat de filosofi însă a fost luat în 
serios de un număr de oameni de ştiinţă. În ultimii ani, fi- 
losofii au început să resuscite ideea inferentei eliminative. 
De exemplu, John Earman a făcut acest lucru într-un cadru 
bayesian (1992), iar Philip Kitcher a făcut lucrul acesta fără 
a lega această idee de bayesianism (1993). 

Inferenta eliminativă poate avea o formă deductiva si 
una nondeductivă. Cazurile cele mai simple sunt cele în 
care putem să excludem în mod decisiv toate opţiunile în 
afară de una singură. Dacă putem face acest lucru, atunci 
inferenta noastră poate fi prezentată ca un argument de- 
ductiv. (Ca întotdeauna, un astfel de argument nu este 
mai bun decât propriile sale premise.) Acesta este lucrul 
pe care Sherlock încerca să îl facă. Există două modalităţi 
prin care putem introduce un element nondeductiv. În 
primul rând, ar putea exista o excludere mai puţin decisi- 
vă a alternativelor; poate că nu putem spera decât să 
demonstrăm că toate alternativele în afară de una singu- 
ră sunt foarte improbabile. În al doilea rând, trebuie să 
luăm în considerare cazul în care putem să excludem ma- 
joritatea, dar nu toate alternativele la o ipoteză. Poate că, 
pe măsură ce excludem din ce în ce mai multe alternative 
la o ipoteză dată, ipoteza respectivă dobândeşte un fel de 
fundamentare parţială, chiar dacă mai rămân unele îndoieli. 
Vom putea afirma că teoria respectivă are poate o proba- 

bilitate din ce în ce mai mare să fie adevărată. Este clar că, 
în cazurile nondeductive, nu ar fi lipsit de sens să plasăm in- 
ferenta eliminativă într-un cadru bayesian, care ne permite 
să gestionăm ideea de probabilitate într-un mod precis. 
Aceasta este într-adevăr o relaţie compatibilă, având în ve- 
dere că bayesianismul gestionează dovezile într-un mod 
comparativ (pentru ca o ipoteză să dobândească credibilita- 
te, trebuie ca o altă ipoteză trebuie să piardă). 

Un aspect important al inferentei eliminative este urmă- 
torul: este clar că oamenii de ştiinţă aduc argumente de 
acest fel tot timpul; nu este posibil ca aceasta să fie doar 
o ficţiune filosofică. Eliminarea este de asemenea impor- 
tantă pentru înţelegerea celor mai dificile cazuri ale teoriei 
inferentei explicative: acele cazuri din ştiinţă in care au fost 
instituite tipuri total noi de explicaţie, modele sau teorii. 
Acestea au presupus ceea ce la vremea respectivă se con- 
sidera a fi o competiţie de la egal la egal: Darwin versus 
creationismul de secol nouăsprezece, Galileo versus fizica 
aristotelică, teoria behavioristă skinneriană a limbajului 
versus abordarea „cognitivistă” a lui Chomsky. De fapt, o 
privire asupra istoriei ştiinţei ne aminteşte de dificultatea 
principală cu care se confruntă argumentele care au for- 
mă eliminativă: cum ştim că am luat în considerare toate 
alternativele relevante? Se poate argumenta că, în această 
privinţă, oamenii de ştiinţă tind aibă deseori o prea mare 
încredere în sine (Stanford 2001). Oamenii de ştiinţă cred 
de multe ori că au exclus (sau au redus la nivel de impro- 
babilitate) toate alternativele fezabile la teoria preferată 
de ei — dar, privind din prezent, putem vedea că, în multe 
cazuri, nu au procedat astfel, deoarece acum credem o teo- 
rie pe care aceştia nici măcar nu au luat-o în considerare. 
Prin urmare, centrarea asupra inferentei eliminative are 
potenţialul de a ilumina atât reuşitele, cât şi eşecurile care 
se întâlnesc in rationamentele ştiinţifice. 

Sublinierea inferentei eliminative va face probabil parte 
din orice teorie filosofică viitoare despre testarea si dove- 
zile din cadrul ştiinţei. Totuşi, nu ar trebui să ocupe un loc 

prea central. Ideea potrivit căreia fundamentarea unei op- 
tiuni funcţionează întotdeauna prin excluderea altor opţiuni 
este prea limitată; pot exista şi alte modalităţi directe de 
fundamentare a unei singure opţiuni. În secţiunea urmă- 
toare vom discuta un exemplu de acest fel. 

Voi menţiona acum o altă formă crucială de rationa- 
ment pe care îl întâlnim în ştiinţă. Acest raţionament este 
totuşi mult mai derutant din punct de vedere filosofic decât 
inferenta eliminativă. Oamenii de ştiinţă fundamentează 
de multe ori ipoteze prin intermediul unui apel la simpli- 
tate sau ,parcimonie”. Am discutat acest subiect pe scurt 
în capitolul 3. Date fiind două explicaţii posibile ale datelor, 
oamenii de ştiinţă o preferă de multe ori pe cea mai sim- 
plă. În pofida mai multor încercări elaborate, nu cred că 
s-a făcut un foarte mare progres în înţelegerea operaţiei 
sau justificării acestei preferinţe. 


14.6 Naturalism procedural 
(secțiune opțională) 


În această secţiune voi schiţa unele dintre ideile mele des- 
pre problema dovezilor şi testării ştiinţifice. Aceste idei 
sunt concepute pentru a furniza o concepţie generală al- 
ternativă la bayesianism. Dar unele dintre idei pot fi (şi au 
fost uneori) combinate cu bayesianismul. Perspectiva ge- 
nerală descrisă aici ar trebui să fie compatibilă cu discuţia 
anterioară despre inferenta eliminativă. 

Ideea centrală pe care o voi apăra este cea potrivit căre- 
ia dovezile, confirmarea şi testarea ar trebui să fie analizate 
ţinând cont de proceduri. Dacă o observaţie susţine o te- 
orie, acest lucru se va petrece în virtutea procedurii în care 
este încadrată observaţia respectivă. Nu toate procedurile 
trebuie să fie teste sau experimente explicite şi planificate; 
unele pot fi destul de informale. 

Această concepţie orientată procedural are rădăcini 
destul de vechi. O sursă importantă este Hans Reichenbach 
care nu a adoptat perspectiva logico-pozitivistă standard 

despre confirmare. Reichenbach a fost totodată influenţat 
de unele metode statistice folosite în ştiinţă. Versiunea 
acestei idei propusă de mine va fi asociată cu naturalismul. 
Aici, folosesc de asemenea ideea de fidelitate; o procedură 
bună este aceea care poate răspunde cu fidelitate la între- 
bările pe care i le adresăm. Pentru a avea o denumire simplă, 
voi numi această concepţie naturalism procedural. 

Voi ilustra această concepţie prin raportare la un tip 
particular de procedură întrebuințată deseori în ştiinţă: 
folosirea eşantioanelor randomizate pentru a face inferente 
despre caracteristicile unei populaţii mai mari. Acesta este 
tipul de procedură presupusă atunci când folosim un son- 
daj pentru a afla (de exemplu) câţi adolescenţi fumează 
ţigări. Într-un fel, acesta este contactul maxim cu ştiinţa 
pe care il are concepţia filosofică tradiţională a inferentei 
inductive. Dar se dovedeşte că, dacă abordăm unele dintre 
problemele filosofice standard dintr-un punct de vedere 
bazat pe procedură, vom obţine rezultate importante. 
Aşadar, să aruncăm din nou o privire asupra celor două 
enigme renumite discutate în capitolul 3, problema cor- 
bilor şi problema ,,verastritatii” formulată de Goodman. 

Problema corbilor a fost descrisă în secţiunea 3.3. Dacă 
generalizările sunt confirmate de exemplele particulare şi 
dacă orice observaţie care confirmă H confirmă de ase- 
menea orice este logic echivalent cu H, atunci se pare că 
un pantof alb confirmă ipoteza că toţi corbii sunt negrii. 
Până la urmă, un pantof alb este un non-corb non-negru. 
Prin urmare, este un exemplu particular al generalizării 
„toate lucrurile non-negre sunt non-corbi", care este lo- 
gic echivalentă cu „toţi corbii sunt negri”. 

În majoritatea discuţiilor filosofice despre această pro- 
blemă, nu se acordă foarte multă atenţie modului în care 
sunt adunate datele observaţiei corbilor (şi a pantofilor). 
Desigur, întregul exemplu este foarte nerealist. Un biolog 
nu va încerca să culeagă informaţii despre culoarea unei 
păsări doar generalizând cazurile observate. Dar să ne 
imaginăm că un biolog face ceva de genul acesta. În loc 

să se bazeze pe observaţii întâmplătoare, biologul folo- 
seşte însă o metodă statistică. 
Sa diferentiem acum două întrebări despre corbi. 


Întrebarea generală despre corbi: Care este proporţia corbilor 
de culoare neagră? 

Întrebarea particulară despre corbi: Este adevărat că 100 de 
procente dintre corbi sunt negri? 


Acest tip de întrebări pot avea un răspuns sigur dacă 
folosim eşantioane dintr-o populaţie mai mare, dacă avem 
o mostră randomizată şi de o mărime rezonabilă. Teoria 
statistică ne va spune exact cât de mare trebuie să fie 
eşantionul de care avem nevoie pentru a obţine un răs- 
puns care sa aibă gradul dorit de fidelitate (aici, „mărime” 
de eşantion înseamnă mărime absolută, iar nu mărime în 
relaţie cu mărimea populaţiei totale). Aşadar, cum am putea 
strânge un eşantion potrivit? 

Cea mai evidentă abordare este de a aduna un eşantion 
randomizat de corbi şi de a înregistra culoarea păsărilor. 
Un eşantion de acest tip poate fi folosit pentru a răspunde 
atât la întrebarea particulară, cât şi la cea generală folo- 
sind metode statistice obişnuite. Până acum, toate bune. 

Dar să luăm în considerare mai departe o abordare mai 
neobişnuită. Să presupunem că am putea aduna un eşan- 
tion randomizat de lucruri non-negre şi că am putea înre- 
gistra dacă sunt sau nu sunt corbi. Această metodă va fi 
inutilă pentru a răspunde la întrebarea generală despre 
corbi. Dacă există corbi non-negri, putem afla acest lucru, 
în principiu, prin eşantionarea randomizată a lucrurilor 
non-negre. 

Dacă tot ne imaginăm metode neobişnuite de eşantio- 
nare, mai există alte două pe care le putem lua în conside- 
rare: adunarea unui eşantion de lucruri negre şi adunarea 
unui eşantion de non-corbi. Nici una dintre aceste metode 
nu poate fi folosită, fără unele asumptii suplimentare, 
pentru a răspunde la vreuna dintre cele două întrebări 
despre corbi. Faptul de a şti ce proporţie din lucrurile ne- 

gre sunt corbi nu ne spune ce proporţie din corbi sunt ne- 
gri, iar un eşantion format din non-corbi este de asemenea 
inutil. 

Până acum, am făcut deosebire între unele proceduri 
care pot şi unele proceduri care nu pot răspunde la între- 
bările noastre despre corbi. Acum, putem arunca o privire 
asupra rolului avut de observaţiile particulare. Să luăm în 
considerare observarea particulară a unui pantof alb. Ne 
spune ceva despre culoarea de corb? Depinde de proce- 
dura din care observaţia a făcut parte. Dacă pantoful alb 
a fost întâlnit ca parte a unui eşantion randomizat alcătuit 
din lucruri non-negre, atunci acesta este o probă. Nu este 
decât un punct de date, dar este un lucru non-negru care 
s-a dovedit că nu este un corb. Face parte dintr-un eşanti- 
on pe care îl putem folosi pentru a răspunde la întrebarea 
particulară (deşi nu la întrebarea generală) şi pentru a de- 
termina dacă există corbi non-negri. Dar dacă exact acelaşi 
pantof alb este întâlnit într-un eşantion alcătuit din non- 
corbi, atunci nu ne spune nimic. Observatia face acum parte 
dintr-o procedură care nu poate răspunde la nici una 
dintre întrebări. 

Acelaşi lucru este valabil şi în cazul observării corbilor 
negri. Dacă vedem un corb negru într-un eşantion rando- 
mizat de corbi, această observaţie are rol informativ. Nu 
este decât un punct de date, dar face parte dintr-un 
eşantion care poate răspunde la întrebările noastre. Însă, 
acelaşi corb negru nu ne spune nimic despre cele două 
întrebări ale noastre dacă este întâlnit într-un eşantion 
format din lucruri negre; nu avem cum să folosim un astfel 
de eşantion pentru a răspunde la vreuna dintre întrebări. 
Rolul procedurilor este fundamental; o observaţie poate 
fi o dovadă numai dacă este încadrată într-o procedură 
potrivită. 

Consider că aceasta este o caracteristică generală a 
dovezilor şi confirmării din ştiinţă; Hempel a greşit când 
a spus că generalizările sunt întotdeauna confirmate de 
observarea cazurilor particulare ale acestora. Nu există 

confirmare (sau fundamentare) decât dacă procedura 
subiacentă a fost una potrivită. (Interesant este că acest 
lucru nu este valabil în cazul relaţiilor deductive. Un corb 
negru infirmă ipoteza că nici un corb nu este negru, indi- 
ferent de procedura din spatele observaţiei. Dar, ca 
întotdeauna, deductia este specială.) 

Astfel se încheie scurta mea prezentare a unei soluţii 
la problema corbilor. Este o versiune mult mai elaborată 
a ideii discutate în capitolul 3 potrivit căreia „ordinea de 
observare” este importantă (Horwich 1982). Dar nu ordinea 
este importantă, ci procedurile. 

Mă voi ocupa acum de problema verastritatii (sec- 
tiunea 3.4). Este mai dificilă, fiindcă sunt de părere că 
„problema verastrităţii” este de fapt o combinaţie a mai 
multor probleme diferite (inclusiv problema foarte dificilă 
a simplităţii). Eu voi prezenta aici o parte dintr-un răspuns. 

Să ne gândim în continuare la inferente făcute pornind 
de la eşantioane folosind metode statistice. Aceste metode 
pot fi foarte puternice, dar nu pot fi folosite decât atunci 
când situaţia de testare este conformă anumitor asumptii. 
O situaţie în care aceste metode nu pot fi folosite, în for- 
mele lor simple, este atunci când actul observării sau al 
culegerii de date schimbă obiectele particulare care sunt 
observate într-un mod care este relevant pentru întrebarea 
care este pusă. În unele cazuri, am putea depăşi această 
problemă prin luarea în calcul a efectelor avute de cule- 
gerea de date şi prin compensarea acestui fapt. Dar, în 
acest caz, va fi nevoie de anumite măsuri speciale. 

Să îi luăm în considerare acum pe Goodman şi smaral- 
dele lui. Trecând cu vederea că literatura filosofică a ales 
aici un exemplu prost, să presupunem că facem inferente 
despre toate smaraldele prin observarea unui eşantion 
randomizat. Această metodă s-ar lovi de o problemă dacă 
faptul de a culege sau de a observa smaralde individuale 
ar schimba culoarea acestora. Într-un astfel de caz, o simplă 
extrapolare de la culoarea eşantionului la culoarea smaral- 
delor neobservate ar fi neîntemeiată. Această problemă 

este evidentă. Însă există o legătură mai puţin evidentă 
între acest caz şi problema verastritatii. 

În primul rând, trebuie să vă amintesc că un obiect 
verastru nu este un obiect care îşi schimbă culoarea în 
vreun moment special. Nu încerc să rezolv problema ve- 
rastritatii obiectand că smaraldele îşi schimbă culoarea 
sau ceva de acest gen. Un obiect verastru este un obiect 
care a fost prima dată observat înainte de 2010 şi este 
verde sau nu a fost observat înainte de 2010 şi este albas- 
tru. Clarificând acest punct, să ne gândim la un eşantion 
de smaralde verastre pe care le-am putea strânge. 

Ca să nu complicăm lucrurile, să presupunem că toate 
smaraldele noastre observate anterior se află în eşantion. 
Avem aşadar o grămadă mare de smaralde, toate fiind 
verastre. Faptul că le-am pus în eşantion nu le-a schimbat 
din punct de vedere fizic, dar totuşi se petrece ceva apro- 
piat de acest lucru. Dacă aceste smaralde nu ar fi fost 
observate înainte de 2010, nu ar fi fost verastre. Până la 
urmă, aceste smaralde sunt verzi, iar tot ceea ce este verde 
şi nu a fost observat niciodată înainte de 2010 nu poate 
fi socotit verastru. Astfel, verastritatea unui obiect depinde, 
într-un mod conceptual ciudat, de faptul dacă acel obiect 
a fost sau nu a fost observat înainte de o anumită dată. 
Cu alte cuvinte, smaraldele din eşantion au fost influ- 
entate, în ceea ce priveşte verastritatea lor, de faptul că au 
fost observate înainte de acest moment. Ceea ce înseamnă 
că nu putem extrapola verastritatea de la smaraldele 
eşantionate la cele neeşantionate. Nu putem face această 
extrapolare fiindcă procesul de observare s-a amestecat 
— într-un mod ciudat — în caracteristicile obiectelor din 
eşantion. Această problemă nu apare dacă, dintr-un 
eşantion de smaralde, vrem să extrapolăm verzitate; ci 
apare doar atunci când vrem să extrapolăm verastritate. 

Problema verastritatii (sau acest aspect al problemei 
verastritatii) este o versiune filosofică ciudată a unei pro- 
bleme cunoscute în metodologia statistică din ştiinţă. Este 
înrudită cu aşa numita problemă a factorului de confuzie. 

Într-un anumit mod, termenul inventat de Goodman, „ve- 
rastru”, transformă însăşi observaţia (sau eşantionarea) 
într-un factor de confuzie. Frank Jackson (1975) a propus 
cam aceeaşi soluţie la problema lui Goodman, dar fără a o 
încerca în cazul metodelor statistice sau în cazul variabilei 
de confuzie. Discut această idee în detaliu în Godfrey-Smi- 
th (în curs de apariţie). Ideea pe care vreau să o subliniez 
aici din nou este aceea de a lua în considerare importanţa 
centrării asupra procedurilor în analiza dovezilor ştiinţifice. 


Lecturi suplimentare 


În privinţa bayesianismului, consider de mare ajutor volumul 
Scientific Reasoning: The Bayesian Approach de Colin Howson şi Peter 
Urbach (1993), deşi pare să nu fie foarte popular printre bayesieni. 
John Earman, Bayes or Bust? (1992), este pentru cei cu orientare teh- 
nică. Skyrms, Choice and Chance (2000), este o introducere clasică în 
teoria probabilității şi a inducției. Michael Resnik, Choices (1987) este 
în special valoroasă ca introducere în teoria deciziei, probabilitatea 
subiectivă şi pariurile olandeze. 

Earman (1992, cap. 7) şi Kitcher (1993, cap. 7) discută şi apără infe- 
renta eliminativă. (Nici unul dintre aceste capitole nu reprezintă o lectu- 
ră uşoară.) Pentru una dintre încercările mai elaborate de a explica 
preferința ştiinţifică pentru teoriile simple, vezi Forster and Sober 1994. 

Perspectiva numită de mine „naturalism procedural” amalga- 
mează idei din surse diferite. Principala discuţie a lui Reichenbach 
care are legătură cu acest subiect se găseşte în Experience and Pre- 
diction (1938) şi este prezentată la un nivel mai accesibil în The Rise 
of Scientific Philosophy (1951). Cele două cărţi de mari dimensiuni 
ale lui Alvin Goldman, Epistemology and Cognition (1986) şi Knowledge 
in a Social World (1999), tratează la nivel general probleme episte- 
mologice punând accent pe fidelitatea metodelor, regulilor şi proce- 
durilor. Cei care au orientare tehnică ar putea să fie interesaţi de un 
domeniu de cercetare recent care ar putea fi considerat o contribuţie 
la abordarea naturalistă procedurală a inferentei explicative. Ma refer 
la o cercetare a inferentei despre structura cauzală din reţele de factori 
interdependenti (Pearl 2000; Spirtes, Glymour, and Sheines 1993). 


15. 
EMPIRISM, NATURALISM 
ŞI REALISM ŞTIINŢIFIC? 


15.1 Un amestec mâlos? 


Am ajuns acum la finalul călătoriei. Această călătorie a aco- 
perit aproape un secol de argumente despre ştiinţă şi a 
trecut prin unele climate şi peisaje destul de extreme. Voi 
încheia această carte prin încercarea de a reuni unele 
dintre curentele, indiciile, intuitiile şi piesele de puzzle care 
au apărut în capitolele anterioare. Voi asocia în special 
trei idei: empirismul, naturalismul şi realismul ştiinţific. Aces- 
te trei „isme” au fost explorate şi (într-o anumită formă) 
apărate pe rând. Întrebarea mai dificilă este dacă ele pot 
fi combinate într-un ansambiu care are sens ca întreg. Nu 
putem declara pur şi simplu că suntem cu toţii „realişti 
naturalisto-empirişti” sau „naturalişti realisto-empiristi” şi 
să considerăm că am rezolvat problema. 

Atunci când am scris proiectul pentru această carte, 
editura l-a trimis spre a fi comentat. Un recenzent anonim 
a reacţionat împotriva ideii că la sfârşit am avea o căsătorie 
fericită între empirism, naturalism şi naturalismul ştiinţific. 
Recenzentul considera că aceste idei ar putea fi apărate 
destul de bine în mod separat, dar nu se potrivesc împreu- 
na. Există conflicte între ele sau cel putin între unele dintre 
perechi. De exemplu, pentru a formula un argument bun 
în favoarea realismului ştiinţific, trebuie să te opui unor 
idei centrale din tradiţia empiristă. Astfel, recenzentul a 
prezis că atunci când ultimul capitol al cărţii va încerca să 
aşeze cele trei idei laolaltă, rezultatul va fi un „amestec 
mâlos”. 

Este o imagine bună. Începem cu trei culori bine delimi- 
tate, trei idei mari despre ştiinţă, dar atunci când încercăm 
să le combinăm ne alegem cu un talmes-balmes. Sau aşa 
se aşteaptă recenzentul. În pofida acestei avertizări inten- 
se, voi încerca totuşi să le unesc în acest capitol. Cititorii 
pot hotărî de unii singuri dacă m-am ales sau nu cu mâl. 


15.2 Tensiunile aparente 


Traditional, empirismul susţine că sursa noastră de cu- 
noaştere a lumii este experienţa. Naturalismul susţine că 
am putea spera să rezolvăm probleme filosofice (inclusiv 
probleme epistemologice) doar dacă le vom aborda în 
cadrul unei înţelegeri ştiinţifice a omului şi a locului aces- 
tuia în univers. Realismul ştiinţific susţine că ştiinţa poate 
avea ca scop descrierea structurii reale a lumii, inclusiv a 
structurii inobservabile a acesteia. Aşadar, de ce nu putem 
accepta toate cele trei perspective în acelaşi timp? Care 
este problema? 

O mare parte a problemei vine din partea empirismului. 
Am rezumat în mai multe rânduri empirismul ca fiind con- 
ceptia potrivit căreia singura noastră sursă de cunoaştere 
este experienţa. Dar aceasta este desigur o idee vagă şi 
imprecisă, mai mult un punct de pornire decât o poziţie 
filosofică. Atunci când oamenii au încercat să completeze 
această idee, rezultatul a fost de multe ori o concepţie cu 
consecinţe problematice. 

Empirismul tradiţional a fot deseori atras de o per- 
spectivă conform căreia mintea este închisă în spatele 
unui „văl de idei” sau de senzaţii. Dacă nu avem acces decât 
la experienţa senzorială, ce şanse avem să ne formăm 
opinii justificate despre ce se află dincolo de văl? Cele mai 
extreme forme de empirism au ajuns să susţină că nu are 
nici măcar sens să vorbim sau să gândim despre ce se află 
dincolo de experienţă. Şi chiar intr-un punct de vedere 
empirist mai puţin extrem, este greu de înţeles cum expe- 
rienta in sine ar putea susţine o ipoteză referitoare la 

structuri aflate dincolo de experienţă. De unde şi tentatia de 
a considera ca stiinta cerceteaza de fapt pattern-uri din 
experienţă sau pattern-uri din sfera observabilă. 

În ultimii ani, tensiunea dintre realismul ştiinţific şi 
empirism a fost deseori dezbătută în contextul „subdeter- 
minării teoriilor prin dovezi”. Empiriştii argumentează că 
va exista întotdeauna o serie de teorii alternative compa- 
tibile cu toate dovezile noastre. Aşadar, nu putem avea 
niciodată temeiuri empirice bune pentru a alege una dintre 
aceste teorii în detrimentul altora şi pentru a considera că 
acea teorie reprezintă lumea aşa cum este în realitate. Dacă 
nu avem nici un temei empiric pentru o astfel de alegere, 
atunci nu avem nici un temei. 

Cam atât despre empirism şi realismul ştiinţific. Celelalte 
tensiuni posibile nu sunt atât de grave, dar totuşi merită 
să fie discutate. În primul rând, relaţia dintre empirism şi 
naturalism nu este întotdeauna armonioasă, deoarece 
filosofiile empiriste au avut de multe ori o structură fun- 
dationalista. Din punctul de vedere al multor empirişti, 
atunci când dezvoltăm o teorie filosofică a cunoaşterii, va 
trebui să pornim de la ideile şi experienţele noastre, dat 
fiind că nu avem acces direct decât la el. Dar potrivit na- 
turalismului, ideea de a „porni de la cercul ideilor noastre 
pentru ca apoi să ne croim drum mai departe” este o 
greşeală gravă. 

Unii au considerat că există un tip diferit de tensiune 
între naturalism şi empirism. Sociologii ştiinţei (şi alţii 
din domenii învecinate) au susţinut că tradiţia empiristă 
din filosofia ştiinţei s-a dovedit a fi o colecţie de mituri. 
Dacă observăm modul în care ştiinţa funcţionează de 
fapt, vom afla că experienţa nu are rolul de „arbitru“ 
neutru în disputele teoretice, aşa cum îşi imaginează em- 
pirismul. Pentru a susţine această idee, sunt aduse de 
multe ori argumente referitoare la încărcarea teoretică a 
observaţiei (secţiunea 10.3). Am încercat să dezamorsez 
majoritatea acestor argumente, însă ele continuă să fie 
influente. 

Ultima posibilitate este tensiunea dintre naturalism şi 
realismul ştiinţific. Aici problema este mai mică. Într-adevăr, 
este greu să fii filosof naturalist fără a lua în serios ştiinţa 
ca descriere a lumii; lucrul acesta ne sugerează că natura- 
lismul necesită o formă de realism ştiinţific. În general, 
aici există o anumită compatibilitate, însă au fost aduse şi 
unele argumente asemănătoare cu cele din paragraful 
anterior. Sociologii ştiinţei au considerat de multe ori că 
ei sunt cei care au o abordare propriu-zis naturalistă a 
ştiinţei, spre deosebire de fanteziile filosofilor. Prin urmare, 
sociologii au argumentat uneori că printre miturile filosofice 
despre ştiinţă pe care trebuie să le abandonam se numa- 
ră şi miturile despre contactul cu realitatea al ştiinţei. 

Cam atât despre tensiunile posibile. Cea mai mare 
tensiune este cea dintre empirism şi realism. În secțiunea 
următoare, voi argumenta că o modalitate de a depăşi 
această problemă este prin intermediul ideilor naturaliste. 


15.3 Empirismul reformat 


În această secţiune voi descrie o versiune reformată a 
empirismului. Argumentul se va desfăşura în două etape. 
Prima este o discuţie filosofică generală referitoare la 
epistemologie în general. A doua se referă la empirism ca 
perspectivă asupra ştiinţei. 

Aşa cum am spus mai sus, empiriştii (şi mulţi alţii) 
obişnuiau să opereze cu o concepţie despre accesul min- 
tii la lume numită concepţia „vălului ideilor”. Ei consideră 
că mintea este limitată la propriile ei senzaţii şi gânduri, 
încercând în zadar să ajungă la o lume ipotetică de din- 
colo. Mulţi filosofi sunt acum de acord că aceasta este o 
concepţie înşelătoare. Dar este uşor să revii la unele rude 
ale acestei concepţii atât în situaţiile în care se discută la 
nivel general despre rolul experienţei în călăuzirea opi- 
niilor, cât şi în situaţiile în care se discută despre ştiinţă. 
Filosofia ştiinţei a adoptat deseori suficient de mult din 
vechea concepţie pentru a se confrunta cu probleme. Este 

uşor să revii la o concepţie în care se face deosebire între 
două straturi sau domenii ale lumii. Un domeniu ne este 
accesibil şi familiar — domeniul experienţelor sau dome- 
niul observabilului. Celălalt domeniu este inaccesibil, mis- 
terios, „teoretic” şi problematic. 

Astfel, cum ar trebui să descriem rolul experienţei? 
Modul corect de a proceda este de a încadra empirismul 
într-o abordare naturalistă a filosofiei. Versiunea acestei 
abordări propusă de mine este influențată de naturalismul 
de început de secol douăzeci al lui John Dewey (1929). 

Din punct de vedere naturalist, oamenii sunt organisme 
biologice sădite într-o lume fizică în care s-au adaptat. 
Întreaga noastră viaţă — inclusiv cele mai elaborate conse- 
cinte ale vieţii noastre intelectuale şi sociale — presupune 
un schimb cauzal şi o interacţiune constantă cu această 
lume în care suntem sădiţi. Încercarea noastră de a cunoas- 
te lumea nu este decât un aspect al interacțiunii noastre 
cauzale cu aceasta; o mare parte din această interacţiune 
este de ordin practic. Mecanismele noastre perceptuale 
- ochi, urechi ş.a.m.d. — sunt unelte pe care le folosim pentru 
a ne coordona raporturile cu lumea. Aceste mecanisme 
răspund la stimuli fizici cauzati de obiecte şi evenimente 
din mediul care ne înconjoară. Din interior, nu putem sta- 
bili niciodată cu certitudine absolută ce se află în spatele 
unui input senzorial. Dar, privindu-ne „dintr-o parte“, din 
punctul de vedere al biologiei şi psihologiei, putem stabili 
principii regulate despre modul în care mecanismul nostru 
perceptual răspunde la obiecte şi evenimente separate 
de noi. Putem determina modul în care mecanismul nos- 
tru perceptual ne ajută să navigăm în lume. 

Până acum, nu a fost vorba despre ştiinţă şi nici măcar 
despre fiinţele umane în particular. Afirmațiile de mai sus 
se referă la toate animalele (şi alte organisme) care folo- 
sesc mecanisme perceptuale pentru a se adapta la eveni- 
mentele din mediul în care trăiesc. Dar acest punct este 
suficient pentru a ne ajuta să evităm unele probleme filo- 
sofice referitoare la „accesul” nostru la lume. Nu ar trebui 

să gândim pornind de la ideea că există două domenii ale 
realităţii, unul accesibil şi altul misterios. Noi suntem sis- 
teme biologice sădite într-o lume ce conţine obiecte de 
toate mărimile aflate la distanţe diferite de noi. Mecanisme- 
le noastre perceptuale şi de acţiune ne furnizează diferite 
tipuri de contacte cu aceste obiecte. „Accesul“ nostru la 
lume prin intermediul gândirii şi teoriei este de fapt un 
tip complicat de interacţiune cauzală. Acest acces la lume 
este extins în mod constant, pe măsură cetehnologia noas- 
tră avansează. Părţi ale lumii care trebuie, la un moment 
dat, să fie supuse inferentelor indirecte şi speculative pot 
fi ulterior observate, scanate sau analizate într-un mod 
mai direct. 

Să luăm din nou în considerare problema „subdeter- 
minării teoriilor prin dovezi”. Empiriştii şi-au exprimat 
îngrijorarea că vor exista întotdeauna teorii alternative rivale 
referitoare la lume care sunt la fel de compatibile cu obser- 
vatiile noastre. Având în vedere acest lucru, cum putem 
spera că vom avea o cunoaştere bună a părții inobservabile 
a lumii? În contextul acestei probleme, să ne întoarcem la 
situaţia mai simplă a percepţiei. Acelaşi tip de problemă 
apare şi în acest caz. Mecanismele noastre perceptuale 
sunt folosite pentru a forma judecăţi despre obiectele din 
lumea înconjurătoare, chiar dacă aceste mecanisme nu 
sunt afectate în mod direct decât de stimuli precum lumina 
şi undele sonore. 

În principiu, vor exista întotdeauna organizări alter- 
native ale obiectelor care ar putea genera stimuli ce 
produc aceleaşi efecte asupra simţurilor. Aici, avem de-a 
face cu un fel de „subdeterminare“, după cum spun de 
multe ori înşişi psihologii. Totuşi, putem emite judecăţi 
sigure despre ce se află în jurul nostru folosind meca- 
nisme perceptuale. Şi putem şti că suntem capabili să 
facem acest lucru prin studierea ştiinţifică a operaţiei 
mecanismelor noastre perceptuale. În cazul percepţiei, 
putem afla ce fel de fidelitate există în încercările noastre 
de a cunoaşte lumea. 

Acelaşi tip de abordare poate fi aplicată în cazul infe- 
rentelor şi strategiilor de modelare din ştiinţă. Putem 
întreba: Ce fel de fidelitate putem atinge de fapt, folosind 
diferite tipuri de raţionament ştiinţific şi de strategii de 
modelare? În decursul timpului, anumite structuri şi obiec- 
te din lume pot trece de la o inaccesibilitate atât de mare 
încât nu pot fi abordate decât prin modele speculative la 
o accesibilitate atât de ridicată încât studiul lor devine 
rutină. De exemplu, prin intermediul tehnologiilor de sec- 
ventiere a ADN-ului, inferentele referitoare la compoziţia 
genetică a unui organism au trecut recent de la stadiul în 
care erau foarte indirecte şi precaute la stadiul în care 
sunt destul de directe şi rutiniere. Deplasarea constantă a 
acestor graniţe ne permite de multe ori să ne întoarcem 
şi să privim modelele dezvoltate atunci când o anumită 
structură era inaccesibilă. Apoi ne putem întreba: Cât de 
bine am procedat? Si, la un nivel mai general: Care abor- 
dări ne-au condus de obicei spre modele bune şi care 
ne-au condus de obicei spre modele greşite? (De exem- 
plu: Este adevărat că preferința ştiinţifică pentru teorii 
simple tinde să conducă la alegeri bune?) Pentru a efec- 
tua o astfel de cercetare va trebui să ne folosim de datele 
oferite de istoria ştiinţei. Istoria ne vorbeşte despre situaţii 
reale în care s-au încercat diferite abordări care fie au 
avut succes, fie au fost falimentare. 

Să privim mai îndeaproape acum elementele specifice 
ştiinţei. Deşi toţi oamenii împărtăşesc aceleaşi forme fun- 
damentale de contact cu realitatea, ca rezultat al naturii 
biologice pe care o au în comun, există diferente uriaşe între 
modurile în care diferiţi oameni şi diferite culturi intelec- 
tuale abordează problema cercetării şi înţelegerii lumii. 
Faptul că toţi oamenii îşi au creierul legat la un capăt de 
organele senzoriale şi la celălalt capăt de mecanismele 
comportamentale nu îi împiedică să se afle într-un deza- 
cord profund cu privire la modul corect de a cunoaşte 
lumea. Un punct important de dezacord ţine de modul în 
care oamenii gestionează evaluarea ideilor mari- teoriile 

şi ipotezele explicative mari despre lume — în comparaţie 
cu modul în care gestionează viaţa cotidiană. Poate că 
alcătuirea biologică pe care o avem în comun este suficien- 
tă pentru a ne face destul de empirici atunci când încer- 
căm să obţinem hrană pentru a mânca sau atunci când 
ne hotărâm cum să ajungem acasă. Dar lucrul acesta nu 
este valabil în cazul încercărilor de a dezvolta şi justifica 
teorii explicative despre locul pe care îl ocupăm în univers. 
Aici întâlnim diferenţe mari de abordare atât în interiorul 
culturilor, cât şi de la o cultură la alta. 

La sfârşitul capitolului 10, am spus că am putea compa- 
ra ştiinţa cu o strategie. În acest sens, ştiinţa este strategia 
supunerii la testarea prin observaţie chiar şi a celor mai 
mari idei teoretice, întrebări şi dispute. Această strategie 
nu ne este dictată de natura limbajului uman, de regulile 
fundamentale ale gândirii sau de propria biologie, este 
mai mult o alegere. Această alegere poate fi făcută de un 
individ sau de o cultură. Strategia ştiinţifică este aceea de 
a explica idei, de a le introduce în cadre conceptuale şi de 
a le dezvolta, în aşa fel încât expunerea la experienţă este 
căutată chiar şi în cazul celor mai generale şi ambitioase 
ipoteze despre univers. Această perspectivă asupra ştiinţei 
este un fel de empirism. 

Această descriere a ştiinţei ca strategie este un început 
şi trebuie să fie exprimată mult mai precis. În capitolul 1, 
am observat că termenul „ştiinţă” este folosit într-o mul- 
titudine de sensuri, unele foarte largi şi unele foarte re- 
strânse. Aici voi face o expunere în două parti care are 
legătură cu această distincţie între sensul „larg“ şi sensul 
„restrâns”. Să facem deosebire între strategia ştiinţifică 
generală şi un tip particular de organizare a modalităţii în 
care strategia respectivă este realizată. Strategia în sine 
reprezintă încercarea de a evalua idei mari prin expunerea 
acestora la experienţă. Acesta este, în sens larg, întregul 
rost al ştiinţei. Dar Revoluţia Ştiinţifică şi activităţile care au 
urmat după aceea au dezvoltat de asemenea o modalitate 
de a realiza această strategie printr-o formă de organizare 

socială. Termenul ,stiinta” poate fi de asemenea folosit, 
într-un sens mai restrâns, cu referire la această organizare 
socială. 

Voi mai spune câte ceva despre modul în care cele 
două părţi ale expunerii mele se potrivesc una cu cealaltă. 
Preiau din tradiţia empiristă ideea evaluării ideilor prin 
expunerea lor la experienţă. Un individ poate realiza o 
astfel de strategie de unul singur. Un individ ar putea or- 
ganiza un program privat şi independent de formulare a 
ipotezelor şi de evaluare a lor prin testare observationala. 
Un individ poate asimila dialogul dintre vocea imaginativă 
şi cea critică. Un astfel de individ ar putea să refuze să 
aibă încredere în alţii şi ar putea încerca să se apropie cât 
mai mult posibil de vechea fantezie a empiristului singu- 
ratic, bazându-se în totalitate pe propria sa experienţă. 

Acesta este un mod posibil de a realiza strategia ştiin- 
tifica, dar este desigur foarte îndepărtat de modul în care 
se petrec lucrurile de fapt. Dacă scopul nostru este să 
înţelegem prin ce se deosebeşte activitatea ştiinţifică 
provenită din Revoluţia Ştiinţifică de alte abordări, atunci 
avem nevoie de o expunere diferită. Trebuie să ne centrăm 
asupra dezvoltării şi structurii unei modalităţi organizate 
social de realizare a strategiei ştiinţifice de bază. 

Trăsăturile distinctive ale ştiinţei ca structură socială 
sunt distribuite pe două dimensiuni. O dimensiune ţine de 
organizarea activităţii ştiinţifice la un moment dat. Aici 
întâlnim ideea conform căreia ştiinţa a dezvoltat un sistem 
de recompense şi o cultură internă care generează un 
amestec eficient de competiţie şi cooperare şi o diviziune 
benefică a muncii ştiinţifice pe cuprinsul diferitelor abor- 
dări ale unei probleme. Aceste idei au fost discutate 
în capitolul 11. Argumentul general este acela că ştiinţa 
(înţeleasă în sens restrâns, ca având o structură socială 
particulară) poate să coordoneze energiile diferiților indi- 
vizi într-un mod eficient. 

Cealaltă dimensiune ţine de legăturile care există între 
diferite perioade şi de transmiterea ideilor între generati- 

ile ştiinţifice. Aspectul crucial pe care îl întâlnim în această 
dimensiune este acela că activitatea ştiinţifică are o capa- 
citate cumulativă. Fiecare generaţie construieşte pornind 
de la munca predecesorilor săi; oamenii de ştiinţă actuali 
„stau pe umerii” oamenilor de ştiinţă anteriori, aşa cum a 
spus la un moment dat Isaac Newton. Acest lucru necesită 
unele modalităţi exacte de transmitere a ideilor în decur- 
sul timpului şi (din nou) un sistem de recompense care să 
te motiveze să continui din locul în care s-au oprit oame- 
nii de ştiinţă anteriori. 

Cu o structură socială de acest tip, „dialogul dintre 
vocea speculativă şi vocea critică” poate deveni un dialog 
real. Avem la dispoziţie mecanisme sociale care determină 
în condiţii sigure verificarea şi cercetarea ideilor. Latura 
speculativă a gândirii ştiinţifice este astfel însoţită de un 
„motor de auto-corecţie”, ca să folosesc o formulă care 
mi-a fost sugerată de Kim Sterelny. Într-o situaţie ca 
aceasta, putem avea o diviziune reală a muncii în modul 
de manifestare al pattern-ului empirist fundamental. Unii 
indivizi dogmatici şi rigizi pot lucra în cadrul sistemului şi 
pot juca chiar un rol potenţial folositor, în condiţiile în 
care comunitatea ca întreg este caracterizată prin flexibi- 
litate şi deschidere. 

Pentru unele dintre figurile discutate în această carte, 
modul în care strategia empiristă a fost organizată social 
de ştiinţa modernă dă dovadă de un echilibru remarcabil. 
Sau, mai exact, se pare că există două echilibre diferite. 
Unul este un echilibru între competiţie şi cooperare; acesta 
este, într-un anumit sens, mesajul cercetărilor lui Merton, 
Hull şi Kitcher discutate în capitolele 8 şi 11. Celălalt este 
un echilibru între critică şi încredere. Aceasta este una din 
temele principale ale operei lui Kuhn. Este de asemenea 
o parte din mesajul cărţii lui Shapin. Shapin s-ar opune 
ideii de „echilibru“ din descrierea relaţiei dintre critică şi 
încredere propusă de mine; acest termen sugerează că 
relaţia respectivă este una bună. Shapin nu îşi exprimă 
opinia asupra acestei chestiuni. Kuhn considera însă că 

relatia dintre critica si incredere din cadrul stiintei este 
remarcabil de eficientă. 

Ideea de „echilibru“, cu sensul său pozitiv, va trezi în 
cititori unele suspiciuni cu privire la această parte a expune- 
rii mele. Suspiciunea este de înţeles. Atunci când descriem 
relaţiile dintre competiţie şi cooperare şi dintre critică şi 
încredere în termeni de „echilibru“, aceste relaţii par să fie 
nişte realizări preţioase şi fragile. Dar de ce suntem atât 
de siguri că starea actuală este una bună? De unde ştim 
că nu ne va fi mai bine dacă am schimba organizarea 
socială a ştiinţei? Feyerabend considera că ştiinţa recentă 
şi-a pierdut echilibrul în ceea ce priveşte relaţia dintre ac- 
tivitatea imaginativa şi cea lipsită de imaginaţie, aşa cum 
am văzut în capitolul 7. În capitolele 9 şi 11, am discutat 
de asemenea posibilitatea unei critici feministe la adresa 
concepţiei lui Hull potrivit căreia relaţia dintre competiţie 
şi cooperare în ştiinţă este bine echilibrată. 

Să aruncăm o scurtă privire asupra unor probleme is- 
torice. După ce am determinat ce aspecte ale organizării 
sociale a ştiinţei sunt esenţiale pentru teoria epistemolo- 
gică a ştiinţei, va trebui punem noi întrebări istorice. Mai 
sus, am făcut deosebire între două dimensiuni ale orga- 
nizării sociale a ştiinţei: organizarea activităţii ştiinţifice la 
un moment dat şi organizarea activităţii ştiinţifice in de- 
cursul timpului. Au existat tranzitii cruciale care ne-au oferit 
aceste aspecte sau au evoluat treptat? Au apărut împreună 
sau separat? 

Structura cumulativă a activităţii ştiinţifice este o tră- 
sătură veche în unele domenii şi mai nouă în altele; este 
un lucru care poate fi dobândit şi pierdut in mod partial. 
În descrierea istorică a dezvoltării ideilor despre univers 
din perioada antică până la partea de început a celei 
moderne, Toulmin şi Goodfield subliniază modul în care 
structura cumulativă a fost uneori dobândită şi apoi pier- 
dută (1962). O direcţie de cercetare susţinută ar fi instituită 
de o „şcoală”, de multe ori într-un anumit oraş, care apoi 
s-ar stinge şi ar fi înlocuită de o succesiune de indivizi 

care lucrează izolaţi, de multe ori „reinventând roata” iar 
şi iar. Totuşi, în mod treptat şi de la un domeniul la altul, 
acest pattern aleatoriu a fost înlocuit de o activitate mai 
cumulativă. 

Îndreptându-ne atenţia către organizarea activităţii şti- 
intifice la un moment dat şi către relaţia dintre cooperare 
şi competiţie în ştiinţă, observăm că mijlocul secolului al 
şaptesprezecelea ar putea avea o importanţă crucială. 
Shapin şi Schaffer (1985) subliniază rolul avut de Robert 
Boyle şi de Societatea Regală din Londra în instituirea unui 
nou tip de cultură a criticii controlate şi a unui nou tip de 
reţea de încredere. 

Lucrul acesta a făcut posibile noi tipuri de activităţi 
colaborative. (Din nou, Shapin şi Schaffer nu spun această 
poveste într-un mod care ar susține rezultatul de fata, 
însă mulţi filosofi ai ştiinţei ar dori să meargă în această 
direcţie.) Dacă considerăm că această nouă cultură orga- 
nizată a activităţii ştiinţifice este absolut crucială pentru 
ştiinţă, atunci activitatea „aventurierilor” părţii de început 
a perioadei revoluţionare, precum Galileo, îşi pierde în acest 
context din importanţa pe care i-o acordam iniţial. 

Interesant aici este şi cazul alchimiei. Alchimia a fost 
precursoarea chimiei şi a avut o influenţă care s-a extins 
până la finele secolului al şaptesprezecelea. (Newton era 
foarte interesat de acest subiect.) Alchimia a fost o com- 
binatie de metode practice bazate pe reţete detaliate şi o 
serie extrem de ciudată de teorii insotitoare. (Se conside- 
ra că pietrele cresc, într-un sens cvasi-biologic, în pământ; 
reacţiile chimice erau reprezentate prin relaţii astrologice 
care existau între planete.) 

Alchimia a fost în unele privinţe destul de empirică — 
foarte orientată spre rezultate —, dar activitatea alchimis- 
tilor a fost organizată într-un mod extrem de diferit de 
ştiinţa modernă. Alchimia a fost de multe ori foarte dis- 
cretă; în locul unei publicări accesibile a rezultatelor, a 
existat o cultură a comunicării private şi restrânse. Acest 

lucru s-a datorat în parte naturii semi-mistice a domeniului 
şi în parte speranţei obţinerii unor beneficii financiare ma- 
sive în urma găsirii unei modalităţi de transmutare a altor 
metale în aur. După cum subliniază Shapin şi Schaffer, 
noua cultură ştiinţifică deschisă şi bazată pe cooperare a 
lui Robert Boyle era foarte diferită atât fata de caracterul 
secret al alchimiei, cât şi fata de ariditatea şi dogmatismul 
scolasticii. 

În capitolul 1, am spus că este posibil ca domeniile şi 
practicile pe care le numim ,stiinta” să fie mult prea 
neasemănătoare pentru a putea vorbi despre o „teorie a 
ştiinţei” detaliată. (Această posibilitate reprezintă un as- 
pect al unei discuţii recente despre „dezbinarea ştiinţei” 
[Galison and Stump 1996; Suppes 1981]). În unele dintre 
capitolele anterioare, am argumentat in favoarea unor 
abordări „mixte” sau ,pluraliste” ale unor probleme parti- 
culare. În capitolul 7, am argumentat că unele domenii 
ştiinţifice s-ar putea potrivi destul de bine cu interpretarea 
dată de Kuhn ştiinţei normale dominată de paradigmă 
(sau cu ceva de acest gen), în timp ce alte domenii s-ar 
potrivi mai bine cu perspectiva lui Laudan şi a lui Lakatos. 
Abordarea explicatiei formulată de mine în capitolul 13 a 
apărat o poziţie „contextualistă”, aceeaşi posibilitate apă- 
rând şi în discuţia despre realismul ştiinţific. 

Prin urmare, a doua parte a acestei cărţi a luat ideea 
de diversitate a naturii ştiinţei destul de în serios, dar 
lucrul acesta nu a împiedicat dezvoltarea unei explicaţii 
filosofice a problemelor. Filosofia nu are nevoie întot- 
deauna să caute cele mai cuprinzătoare generalizări, iar 
acest tip de recunoaştere a diversităţii nu trebuie să pre- 
supună relativism. Totuşi, explicaţia strategiei ştiinţifice 
şi a structurii sociale care îi este caracteristică propusă 
de mine în această secţiune este desigur oarecum gene- 
rală. Ar putea exista alţii care să propună concepţii care 
să aibă mai puţină generalitate sau unitate decât încerc 
eu să obţin aici. 

15.4 O ultimă provocare 


Discutia despre strategia ştiinţifică din secţiunea anterioa- 
ră a fost înfăţişată ca o apărare a empirismului. Dar să fie 
aceasta o perspectivă înşelătoare? (Unii comentatori ai 
acestei cărţi au considerat că da.) Oare discuţiile din aceas- 
tă carte au demonstrat că empirismul a avut în esenţă 
dreptate încă de la început sau au respins toate ideile 
centrale ale tradiţiei empirice? 

Această provocare poate fi formulată referindu-ne 
din nou la Kuhn. Îl putem vedea pe Kuhn argumentând 
că ştiinţa nu poate fi descrisă de nici un tip de formulă 
empiristă, deoarece ştiinţa este un mecanism mult mai 
complicat decât şi-a închipuit vreodată empirismul tradi- 
tional. Ideile empiriste nu sunt doar vagi şi incomplete; 
sunt chiar greşite. Conceptiile empiriste nu au resurse pen- 
tru a descrie echilibrele complexe întâlnite în activitatea 
ştiinţifică, mai ales echilibrele întâlnite în organizarea so- 
cială a ştiinţei. Concepţia kuhniană despre ştiinţă reprezintă 
primul loc din această carte în care am întâlnit posibilitatea 
unei astfel de teorii foarte complexe despre ştiinţă. Am 
criticat unele dintre detaliile teoriei kuhniene a ştiinţei, 
dar nu într-un mod care ar avea şanse să ne ajute în cazul 
provocării fundamentale cu care ne confruntăm. Există 
multe şanse să ne trezim cu o concepţie despre ştiinţă la 
fel de complicată, dacă nu chiar mai mult. 

Empiristul poate răspunde: „Bine, există multă com- 
plexitate, însă ideile de bază ale empirismului surprind în 
continuare aspectele cele mai fundamentale ale functio- 
nării ştiinţei. Să nu pierdem totuşi din vedere pădurea 
din cauza copacilor!” Acesta este de fapt răspunsul pe 
care îl propun. Dar trebuie să fim conştienţi de obiecțiile 
aduse împotriva acestei poziţii, ca şi de punctele care îi 
sunt favorabile. 

Din punctul de vedere al unora dintre opozantii săi, 
empirismul este bazat pe o concepţie extrem de simplă 
despre mecanismele cunoaşterii. Empirismul este de multe 

ori prezentat pe scurt spunându-se că singura sursă a 
cunoaşterii este experienţa. Dar de ce se vorbeşte despre 
»surse” aici? Putem întreba: Există doar o singură sursă a 
cunoaşterii sau sunt mai multe? Este ca şi cum am întreba: 
Există doar o singură ţeavă care duce la acest rezervor 
sau sunt mai multe? Dar procesul de cunoaştere a lumii 
nu se petrece astfel; epistemologia nu este o tevarie. 

Aşadar, criticul empirismului pe care mi-l imaginez aici 
este acela care consideră că discuţiile despre structură soci- 
ală, cadre conceptuale, recompense ş.a.m.d. de la mijlocul 
acestei cărţi ar trebui să înlocuiască ideile empiriste simple 
cu care am început. Să presupunem că se poate demonstra 
că ştiinţa funcţionează printr-un echilibru între competiţie 
şi cooperare şi între critică şi încredere. Dacă aceasta este 
cheia înţelegerii ştiinţei, atunci nu reprezintă un lucru su- 
gerat sau rezumat de ideile empiriste tradiţionale. Este o 
expunere de tip diferit, ba chiar una mai bună. Sau aşa 
spune criticul. 

Această discuţie are legătură cu problema „obiectivită- 
ţii” în ştiinţă. În capitolul 1, am observat că oamenii doresc 
de multe ori să afle dacă ştiinţa este obiectivă; acesta este 
un concept central în multe discuţii filosofice şi sociologice 
despre ştiinţă. Am spus că aş evita acest termen, deoarece 
este ambiguu şi tinde să genereze confuzii în cadrul dis- 
cutiilor. De ce? Să privim mai îndeaproape modul în care 
acest cuvânt este folosit. Uneori, oamenii care vorbesc des- 
pre obiectivitate au în minte o distincţie, poate una vagă, 
între influenţe bune şi influenţe rele asupra opiniilor. 
Influențele Obiective asupra opiniilor sunt puse în opozi- 
tie cu influenţele subiective. lar obiectivitatea presupune 
un fel de impartialitate sau de lipsă a înclinațiilor persona- 
le. Poate că este mai bine dacă spunem că „obiectivitatea” 
reprezintă un termen folosit cu referire la o familie largă 
de distincţii, fiecare dintre ele alcătuind un fel de opoziţie 
între două moduri de formare a convingerilor: un mod 
care este dependent de capriciu, prejudecată sau punct 
de vedere şi unul care evită astfel de influenţe „subiective”. 

in alte circumstanţe, termenul „obiectivitate este folo- 
sit pentru a exprima o idee destul de diferită. Unele lucruri 
au o existenţă obiectivă şi altele nu. Au culorile o existenţă 
obiectivă? Au valorile morale o existenţă obiectivă? Se 
spune că au o existenţă obiectivă dacă există independent 
de ceea ce oamenii gândesc despre ele. Există o legătură 
aici cu problemele referitoare la realism discutate în capi- 
tolul 12. 

În unele discuţii despre ştiinţă, aceste sensuri diferite 
ale obiectivitatii sunt folosite în mod concomitent. Se spu- 
ne despre opinii că sunt formate în mod obiectiv atunci 
când sunt cauzate sau călăuzite de lucruri reale. Ştiinţa este 
considerată obiectivă dacă este un proces în care opiniile 
şi schimbarea teoriilor sunt controlate prin contactul cu 
lucrurile reale din lume. Aşadar, este ştiinţa obiectivă în 
acest sens? Sau, mai degrabă, atunci când funcţionează 
cum trebuie, este ea obiectivă în acest sens? Are structura 
ştiinţei tendinţa de a produce obiectivitate? 

Concepţia despre ştiinţă apărată în această carte cam 
răspunde „da” la aceste întrebări. Dar nu aşa se pun între- 
bările cheie; conceptul de obiectivitate nu ne ajută aici. Este 
rudimentar şi tinde să sugereze dihotomii false. Oamenii 
se trezesc întrebând: Sunt opinia ştiinţifică şi schimbarea 
teoriilor controlate de obiecte reale sau de factori sociali? 
Sunt ideile ştiinţifice produsele lumii reale sau sunt produ- 
sele creativităţii umane? Suntem responsabili noi înşine 
pentru ceea ce cunoaştem sau lumea este cea responsa- 
bilă? (Shapin and Schaffer 1985, 344). Toate acestea sunt 
întrebări rele; toate presupun dihotomii false. Opinia şti- 
inţifică nu este doar produsul nostru sau doar produsul 
lumii, ci este produsul unei interacțiuni între capacităţile 
noastre psihologice, organizarea noastră socială şi struc- 
tura lumii. Lumea nu „imprimă” opinii asupra noastră, în 
ştiinţă sau în altă parte. Şi totuşi, ştiinţa este receptivă la 
structura lumii prin intermediul observaţiei. 

Criticul empirismului imaginat de mine aici aduce o 
obiectie asemănătoare. De ce să ne agatam de vechile 

slogane empiriste când acestea par să răspundă la 
probleme într-un mod simplist şi înşelător? De ce sa nu 
explicăm lucrurile în termeni complet noi? Se petrec în 
ştiinţă mai multe lucruri de câte-a visat vechea şi obosita 
tradiţie empiristă. 

Criticul empirismului bănuieşte că oameni ca mine 
vor să se agate de ideile empiriste fiindcă au o simplitate 
atractivă şi sunt de multe ori utile retoric. Ce anume face 
ca ştiinţa să fie diferită de încercările de a înţelege lumea 
bazate pe fundamentalism religios? Atunci când se pun 
astfel de întrebări, empiristul pare să poată oferi un răs- 
puns simplu şi satisfăcător. „Ştiinţa este diferită fiindcă este 
un proces în care opiniile sunt modelate de observaţie. 
Ideile nu sunt evaluate în funcţie de originea lor, ci în 
funcţie rezistenţa lor în faţa testării. Ştiinţa este deschisă, 
anti-autoritaristă şi flexibilă”. Simplu şi frumos. Acum, să 
presupunem că aceste idei empiriste tradiţionale sunt în- 
locuite de o expunere mult mai complexă, o expunere 
care se referă la echilibre delicate, la un sistem special de 
recompense, la deplasări între şi în interiorul unor cadre 
conceptuale... Apărătorul unei expuneri mai complexe ar 
putea insista în continuare că ştiinţa este o abordare 
superioară a cercetării. Dar aspectele care diferenţiază 
ştiinţa nu sunt aspecte evidente şi simple aşa cum lasă să 
se înţeleagă varianta empiristă. Simplitatea este de multe 
ori atractivă, dar răspunsurile simple sunt de multe ori 
false. 

Aşadar, recunosc forţa argumentului potrivit căruia, în 
a doua parte a cărţii, empirismul a fost mai curând îngro- 
pat decât reformat. Totuşi, consider că acest argument 
este eronat. Argumentul, într-adevăr, „pierde din vedere 
pădurea din cauza copacilor”, cum ar spune zicala. Stiinta 
modernă presupune atât o strategie generală cât şi o 
structură socială complexă care duce la bun sfârşit această 
strategie. Prima parte a acestei explicaţii bipartite, aşa cum 
este dezvoltată în cartea de fata, reprezintă o formă natu- 
ralistă modificată a empirismului. 

Care sunt problemele cheie ale filosofiei ştiinţei din viito- 
rul apropiat? Ce ar trebui să se cerceteze? Problemele 
abordate în secţiunea anterioară merită desigur o discuţie 
suplimentară, dar voi încheia cu trei probleme care rezultă 
din discuţiile capitolelor anterioare şi pe care le consider 
momentan în special interesante. 

Prima este o consecinţă a ultimei secţiuni a capitolului 
7. Ce rol au cadrele conceptuale, paradigmele şi alte con- 
structe asemănătoare în înţelegerea schimbării teoriei 
ştiinţifice? Ar trebui să îi urmăm pe Kuhn şi Carnap în ideea 
de a face o distincţie clară între două „niveluri” de schimba- 
re conceptuală? Sau este aceasta o perspectivă înşelătoare 
care mai mult creează decât rezolvă probleme? 

A doua ţine de sistemul de recompense din ştiinţă şi 
de legăturile dintre telurile de la nivel de comunitate si 
cele de la nivel individual. Până acum, abordările filosofice 
ale acestui subiect au fost caracterizate de obicei de ge- 
neralizări puternice şi s-a presupus că toţi oamenii de şti- 
inta au asimilat un set asemănător de motivații. Folosind 
datele din sociologia ştiinţei, ar trebui să putem face o 
expunere mult mai detaliată. Ce diferenţe există, de exem- 
plu, între domenii diferite şi subculturi diferite în ştiinţă? 
Relaţia dintre competiţie şi cooperare în ştiinţă este un 
subiect fascinant. 

A treia problemă rezultă din ultima secţiune a capito- 
lului 12. Aici, am folosit un concept larg al „reprezentării” 
pentru a descrie legătura dintre teorii şi realitate pe care 
ştiinţa urmăreşte să o realizeze. Am rezistat în fata tendin- 
tei de a oferi un loc central în această parte a expunerii 
unor concepte din filosofia limbajului, precum referinţa şi 
adevărul. Am subliniat de asemenea rolul avut de mode- 
le. Dar nu avem încă o teorie filosofică a reprezentării 
suficient de bună, întâlnind controverse chiar şi la nivelul 
chestiunilor fundamentale. Peste această parte a filosofiei 
ştiinţei încă mai pluteşte un nor mare de incertitudine. 

Totuşi, pe lângă aceşti nori de incertitudine, consider 
că putem vedea că filosofia ştiinţei a înregistrat unele pro- 
grese destul de clare în ultimii ani. Ideea că, într-un fel sau 
altul, ştiinţa nu se ocupă decât cu descrierea pattern-urilor 
din experienţă a fost în sfârşit (în mare parte) abandonată. 
Realismul ştiinţific a fost dezvoltat şi apărat în forme 
sofisticate. Acest domeniu a început să fie în mai mică 
măsură dominat de probleme ce ţin de limbaj, acordându-se 
în schimb o atenţie cuvenită modelelor ca parte crucială 
a activităţii ştiinţifice. Teoriile testării şi dovezilor stiintifi- 
ce se află într-o formă cu mult mai bună decât erau acum 
cincizeci de ani. Ideea de a cerceta îndeaproape relaţia 
dintre structura de recompense în ştiinţă şi problemele 
epistemologice reprezintă un progres important. Există 
aşadar progres, dar mai sunt încă multe de făcut. 


GLOSAR 


Pentru definiţii şi scurte discuţii referitoare la alţi termeni filosofici, 
recomand excelentul volum al lui Simon Blackburn, The Oxford 
Dictionary of Philosophy. Blackburn oferă de asemenea detalii su- 
plimentare la multi dintre termenii discutati aici. 

Uneori, confuzile celor nefamiliarizati cu filosofia nu sunt cauzate 
de elementele tehnice, ci de intrebuintarea filosofică uşor diferită a 
limbajului cotidian. De exemplu, în filosofie cuvântul „tare”, atunci 
când este folosit cu referire la o perspectivă sau o ipoteză nu în- 
seamnă eficace şi nu are nici o conotaţie pozitivă (sau negativă). 
„Tare” înseamnă mai degrabă ceva extrem, curajos sau tendentios. 
Lucrurile acestea au legătură şi cu sensul dat acestui termen în lo- 
gică, unde un enunţ sau o afirmaţie tare este o afirmaţie caracteri- 
zată prin multe implicaţii. „Slab” în acest sens înseamnă precaut, 
rezervat sau moderat. Oamenii de ştiinţă folosesc uneori termenul 
„tare” în acelaşi mod. Astfel, o versiune „tare” a unei perspective 
(empirism, realism etc.) nu este în mod necesar mai bună decât o 
formă slabă. Deşi generează confuzii, filosofii folosesc într-adevăr 
uneori formula argument tare atunci când vor să spună că argu- 
mentul este bun sau convingător. 

După discutarea fiecărui termen de mai jos, fac trimitere la 
secţiunile sau capitolele din carte în care termenul respectiv este 
important. Termenii scrişi cu caractere aldine îşi au propriul arti- 
col în glosar. 

În această carte există două formulări care reprezintă propriile 
mele modificări ale unor formulări standard. Este vorba despre „in- 
ferenta explicativă” şi „inferenţa eliminativă”. În ambele cazuri, evit 
intrebuintarea excesiv de largă a termenului „inducţie”. 


Abductie. Unul din mulţimea de termeni referitori la inferenta 
explicativă. Acesta a fost inventat de C.S. Peirce. (3.2, 14.5) 


Adevăr. În discuţiile obişnuite, o afirmaţie sau propoziţie ade- 
vărată este aceea care descrie lucrurile aşa cum sunt de fapt; o 
afirmaţie falsă este aceea care reprezintă greşit lumea. Unele (dar 
nu toate) abordări filosofice ale adevărului urmează această idee 
familiară. 

Teoriile ,corespondentei” adevarului sustin ca afirmatiile ade- 
vărate sunt acele afirmaţii care au o anumită relaţie de „potrivire” 
precisă cu lumea (aceste teorii fiind astfel concordante cu perspec- 
tiva obişnuită pomenită în paragraful anterior). Termenul „cores- 
pondenta” sugerează un fel de reprezentare, dar nu acest lucru se 
are în vedere. S-a dovedit extrem de greu de găsit o definiţie pla- 
uzibilă a acestei relaţii. (Am spus „potrivire“ acum, dar nici acest 
termen nu pare să fie de mare ajutor.) Alte teorii au încercat să 
abordeze adevărul doar în funcţie de tipul de dovezi care se află în 
spatele unei afirmaţii sau în funcţie de tipul de utilitate pe care 
acea afirmaţie o are. În ultima vreme, unii filosofi au argumentat că 
nu ar trebui să considerăm adevărul ca fiind o relaţie specială cu 
lumea sau aspectul vreunei interpretări — ci ar trebui să conside- 
răm cuvântul „adevărat” drept un instrument folosit în discuţii 
pentru a exprima acordul şi pentru a face alte manevre lingvistice 
inofensive. (12.7) 


Anomalie. În teoria kuhniană a ştiinţei, o anomalie este un 
puzzle care rezistă rezolvării prin intermediul metodelor ştiinţei 
normale. Această definiţie este apropiată de sensul obişnuit al cu- 
vântului (în general, ceva nelalocul lui). (5.4) 


Bayesianism. Teoria testării şi dovezilor care acordă un rol 
central Teoremei lui Bayes, care este un rezultat demonstrabil în 
teoria probabilității. Bayesienii consideră că orice schimbare a opi- 
niilor raţionale este o chestiune ce ţine de actualizarea gradelor de 
încredere în propoziţii, în conformitate cu principiile teoriei proba- 
bilitatii. (capitolul 14) 


Confirmare. O relatie de fundamentare intre un corp de do- 
vezi şi o ipoteză sau o teorie. Confirmarea nu este acelaşi lucru cu 
demonstraţia; o teorie poate fi confirmată şi totuşi poate fi falsă. 
Pozitivismul logic şi empirismul logic pun un accent mare pe 
rolul avut de această relaţie în ştiinţă, încercând de obicei să o 
analizeze cu o „logică inductivă”. Încercările lor nu au fost foarte 
reuşite. (capitolele 2, 4, 14) 


Constructivism (constructivism social, constructivism me- 
tafizic). Un cuvant cu multe sensuri. In controversele discutate in 
această carte, ,constructivismul” se referă de obicei la un fel de 
concepţie în care cunoaşterea (şi uneori realitatea însăşi) se conside- 
ră că este creată în mod activ de alegerile umane şi de negocierea 
socială. 

Coroborare. Popper a folosit acest termen cu referire la acel 
lucru pe care oteorie ştiinţifică îl dobândeşte atunci când supravie- 
tuieste încercărilor de a fi infirmată. Uneori, acesta pare să fie un alt 
nume pentru confirmare, pe care Popper a respins-o. (4.5) Acest 
termen este de asemenea folosit uneori (deşi nu de către popperieni) 
într-un mod care este în general sinonim cu confirmarea sau fun- 
damentarea. 

De multe ori, persoanele care susţin idei constructiviste nu fac 
o distincţie clară între concepţia potrivit căreia teoriile (sau clasifi- 
cările sau cadrele conceptuale) sunt construite şi concepţia potrivit 
căreia realitatea descrisă de aceste teorii este la rândul ei construită. 
Folosesc sintagma „constructivism metafizic” cu referire la concepţii 
care susţin în mod explicit că realitatea este într-un anumit sens 
construită. (12.5) 

Van Fraassen foloseşte la rândul său sintagma „empirism con- 
structiv” cu referire la concepţia sa despre ştiinţă, deşi poziţia sa nu 
are mai nimic în comun cu alte perspective considerate de obicei 
constructiviste. (12.6) 


Distincție a priori/a posteriori. Dacă ceva este cunoscut (sau 
cognoscibil) a priori, este cunoscut (sau cognoscibil) independent 
de dovezile obţinute prin intermediul experienţei. Cunoaşterea 
care se bazează pe dovezi obţinute din experienţă este cunoaştere 
a posteriori. (2.3) 


Distincție analitic-sintetic. Enunturile analitice sunt adevărate 
sau false doar în virtutea semnificației avute de termenii pe care îi 
contin. Enunturile sintetice sunt adevărate sau false atât în virtutea 
semnificației cuvintelor, cât şi a alcătuirii lumii. Pozitivismul logic 
a considerat că această distincţie este foarte importantă. Quine a 
susţinut că nu există. (2.3, 2.4, 2.5) 


Empirism logic. Folosesc această sintagmă cu referire la con- 
ceptiile mai moderate despre cunoaştere, limbaj şi ştiinţă care provin 
din pozitivismul logic şi s-au dezvoltat după al Doilea Război 
Mondial, în special în Statele Unite. Această sintagmă este folosită 
uneori şi cu referire la pozitivismul logic (cu precădere de cei care 
consideră că nu există foarte multe diferenţe între cele două eta- 
pe). Empirismul logic a fost o versiune a empirismului orientată 
ştiinţific care a pus accentul asupra instrumentelor logicii formale. 
(2.5, capitolul 3) 


Empirism. O familie de concepţii filosofice diverse, toate afir- 
mând importanţa fundamentală a experienţei în explicarea cunoaş- 

terii, justificării şi rationalitatii. Un slogan folosit în această carte cu 
referire la empirismul tradiţional sună astfel: „Singura sursă de cu- 
noastere reală a lumii este experienţa”. Nu toţi empiristii ar prefera 
acest slogan. Există de asemenea teorii empiriste ale limbajului care 
raportează sensul cuvintelor la experienţă sau la un fel de testare ob- 
servationala (capitolele 2, 15, secţiunea 10.3) 


Epistemologie. Acea parte a filosofiei care studiază probleme ce 
tin de natura cunoaşterii, de justificarea credințelor şi de raționalitate. 


Explanandum. Lucrul dintr-o explicaţie care este explicat. 
(capitolul 13) 


Explanans. Lucrul dintr-o explicaţie care explică. (capitolul 13) 


Falsificaţionism. O concepţie despre ştiinţă dezvoltată de Karl 
Popper. Cuvântul falsificationism poate fi folosit în sens restrâns cu 
referire la o modalitate de a face deosebire între teorii ştiinţifice şi 
teorii nestiintifice propusă de Popper (problema demarcatiei). 
Falsificationismul in acest sens spune ca o teorie este stiintifica 
dacă are potenţialul de a fi infirmată de o observaţie posibilă. 
Acest termen este de asemenea folosit în sens mai larg cu referire 
la concepţia lui Popper potrivit căreia orice testare din ştiinţă are 
forma unei încercări de infirmare a teoriilor prin observaţie, nefiind 
vorba de nici o confirmare a unei teorii prin trecerea testelor de 
observaţie. (capitolul 4) 


Fenomenalism. Concepţia potrivit căreia atunci când părem 
că vorbim despre şi ne gândim la obiecte fizice reale, de fapt nu 
facem decât să vorbim despre şi să ne gândim la pattern-uri din 
fluxul senzatiilor noastre. 

Cuvântul „fenomen este folosit într-un sens mult mai larg decât 
ar lăsa să se înţeleagă acest sens strict sugerat de „fenomenalism”. 
Acest termen este folosit în multe texte filosofice cu un sens apropi- 
at de cel cotidian, adică (în mare) lucru care se întâmplă. În ştiinţă, 
sintagma „lege fenomenologică” este folosită uneori cu referire la 
o lege a naturii care, într-un anumit sens, nu are o putere explicativă 
mare, ci doar descrie un pattern sau o regularitate. 


Fundationalism. Termen folosit cu referire la teorii care abor- 
dează problemele epistemologice (vezi epistemologie) încercând 
să demonstreze modul în care cunoaşterea este construită pe un 
.fundament” alcătuit din opinii de bază şi complet certe. Acestea ar 
putea fi, poate, opinii despre propriile experienţe actuale. (10.1, 10.2) 

Holism. Argumente şi poziţii holiste se pot găsi în multe dis- 
cutii filosofice. În general, un holist este acela care consideră că nu 
poţi înţelege un lucru particular fără a ţine cont de locul pe care îl 
ocupă într-un întreg mai mare. În această carte, importante sunt 
două tipuri de holism. Holismul testării susţine că nu putem testa o 
singură ipoteză sau propoziţie în izolare. Nu putem testa decât 
reţele complexe de afirmaţii şi asumptii considerate ca întreg, în- 
trucât numai aceste reţele privite ca întreg pot genera predicții 
precise despre ce ar trebui să observăm într-o situaţie dată. Holis- 
mul semnificației susţine că semnificaţia oricărui cuvânt (sau al a 
unei expresii) depinde de legăturile pe care le are cu oricare altă 
expresie din limba respectivă. (2.4, 2.5) 


Incomensurabilitate. Un concept important în teoria ştiinţei 
lui Kuhn şi a lui Feyerabend. Ideea de bază este aceea că diferite 
teorii sau paradigme pot fi greu sau dificil de comparat într-un mod 
necondiţionat subiectiv. De exemplu, incomensurabilitatea stan- 
dardelor este ideea potrivit căreia diferite paradigme tind să aducă 
cu ele standarde întrucâtva diferite de definire a dovezilor bune 
sau a activităţii ştiinţifice bune. Dacă două paradigme aduc cu ele 
standarde diferite, ce set de standarde folosim dacă vrem să ale- 
gem între cele două paradigme? Incomensurabilitatea limbajului 
susţine că anumiţi termeni ştiinţifici cheie (precum „masă”, „forţă” 
etc.) pot avea sensuri diferite în paradigme diferite. Astfel, într-un 
anumit sens, oamenii aflaţi în două paradigme diferite pot vorbi 
într-un limbaj întrucâtva diferit, chiar dacă par că folosesc aceleaşi 
cuvinte. (6.3) 


Inductie pesimistă a istoriei ştiinţei (meta-inductie pesimis- 
tă). Un argument îndreptat împotriva unor forme de realism ştiin- 
tific. Acest argument susţine că teoriile s-au schimbat atât de mult 
în istoria ştiinţei încât nu ar trebui să avem foarte multă încredere 
în teoriile actuale. În trecut, oamenii de ştiinţă au fost de multe ori 
foarte încrezători că teoriile lor sunt adevărate, dar (susţine acest 
argument) s-a dovedit de obicei că acestea au fost total eronate. 
Prin urmare, ar trebui să ne aşteptăm la acelaşi lucru şi din partea 
teoriilor noastre actuale. Acest argument poate fi de asemenea 
formulat cu referire la realitatea entităţilor postulate de teoriile din 
trecut şi de cele actuale. (12.3) 


Inductie. Acest termen are multe sensuri. Un sens vechi se refe- 
ră la o metodă de a face ştiinţă descrisă de Francis Bacon în secolul 
al şaptesprezecelea. Această metodă este de obicei descrisă ca fi- 

ind una în care ar trebui adunate în primul rând o multitudine de 
fapte, generalizările şi alte ipoteze trebuind să fie bazate pe aceste 
fapte. (Bacon nu considera că acest model simplu ar trebui să fie 
urmat de întreaga ştiinţă.) În majoritatea discuţiilor prezentate in 
această carte, nu acesta este sensul avut de „inducţie”. Inductia 
este mai curând un fel de argument sau model de inferenta decât 
o metodă sau o procedură. 

Folosesc termenul „inducţie“ cu referire la inferente în care sunt 
folosite cazuri particulare pentru a argumenta în favoarea unei ge- 
neralizări care merge dincolo de cazurile observate. Prin urmare, 
aceste argumente nu sunt deductiv valide (vezi logică deductivă). 
În general, pozitiviştii logici şi empiriştii logici au folosit acest ter- 
men într-un sens mai larg — cu referire la orice inferenta care nu 
este deductiv validă, dar în care premisele susţin într-o anumită 
măsură concluzia. (capitolele 3, 4, 14) 


Inferenţă eliminativă. Un model de inferenta în care o ipoteză 
este susţinută prin excluderea altor alternative. (Uneori numită „in- 


ductie eliminativă”, chiar dacă aceste argumente pot fi în unele 
cazuri deductiv valide.) (14.5) 


Inferenţă explicativă. O inferenta de la un set de date la o 
ipoteză despre o structură sau un proces care ar explica datele. 
Există multe sintagme referitoare la această idee sau la idei asemă- 


zu 


nătoare, inclusiv ,inferenta abductivă”, ,inferenta către cea mai bună 
explicaţie”, „inducţie explicativă” şi „inducţie teoretică”. 

În cartea de faţă, tratez această categorie într-o posibilă asociere 
cu categoria inferentei eliminative. Unele cazuri de inferenta ex- 
plicativă ar putea funcţiona prin eliminarea explicatiilor alternative. 
Alţi autori ar considera că acestea sunt două categorii distincte. 


(3.2, 14.5) 


Instrumentalism. Un tip de opoziţie fata de realismul ştiinţific. 
Ideea de bază este aceea că teoriile ştiinţifice ar trebui să fie consi- 
derate mai curând instrumente folosite pentru a opera predicții 
despre observaţii decât încercări de a descrie structurile reale dar 
ascunse ale lumii care sunt responsabile pentru pattern-urile des- 
coperite în observaţii. (12.4, 12.6) 


Ipotetico-deductivism. Acest termen poate fi folosit atât cu 
referire la o metodă de a face ştiinţă cât şi cu referire la o concepţie 
mai abstractă despre confirmare. Metoda ipotetico-deductivă 
(metoda I-D) reprezintă cea mai întâlnită descriere a procedurii şti- 

intifice bune din manualele de ştiinţă. Versiunile metodei sunt va- 
riate, dar etapele de bază sunt următoarele. (1) Adunarea unor 
observaţii, (2) formularea unei ipoteze care ar explica observaţiile, 
(3) deducerea unor predicții observationale noi pornind de la ipo- 
teză şi (4) stabilirea adevărului predicţiilor. Dacă predicțiile sunt 
adevărate, ne întoarcem la etapa 3. Dacă sunt false, considerăm că 
ipoteza este falsificată şi ne întoarcem la etapa 2. 

Unele versiuni omit sau modifică etapa 1. Aceste versiuni au 
păreri diferite şi în privinţa faptului dacă omul de ştiinţă ar trebui să 
considere că o teorie este confirmată dacă predicțiile făcute de 
ipoteză se dovedesc adevărate. 

„Ipotetico-deductivismul” este de asemenea folosit cu referire 
la o concepţie despre natura confirmării, spre deosebire de proce- 
durile folosite în testare. Aici, ideea vehiculată este cea potrivit că- 
reia o ipoteză este confirmată atunci când poate fi folosită pentru 
a deriva predicții observationale adevărate. 


Încărcarea teoretică a observației. O familie de idei care sus- 
tin, într-un anumit fel, că observaţia nu poate fi o modalitate obiec- 
tivă de testare a teoriilor rivale (sau a unităţilor mai mari cum sunt 
paradigmele), deoarece judecatile observationale (sau rapoartele 
de observaţie sau ambele) sunt afectate de convingerile teoretice 
ale observatorului. (10.3) 


Logică deductivă. Ramura dezvoltată a logicii care cuprinde 
modele de argument a căror caracteristică este următoarea: dacă 
premisele argumentului sunt adevărate, atunci concluzia este în 
mod garantat adevărată. Această caracteristică este numită „validi- 
tate deductivă”. 


Metafizică. Acest termen este folosit acum de obicei cu refe- 
rire la un subdomeniu din cadrul filosofiei, care are în vedere un set 
particular de probleme. Acestea sunt probleme generale care se 
referă mai curând la natura realităţii decât (de exemplu) la modul 
în care cunoaştem această realitate. Problemele standard de aici 
includ natura cauzalitatii, realitatea „lumii exterioare” şi relaţia dintre 
minte şi corp. 

Acest termen este uneori folosit cu referire la un tip de cerce- 
tare care merge dincolo de sfera accesibilă ştiinţei. Interpretată 
astfel, metafizica este considerată de mulţi drept o întreprindere 
greşită. (Pozitiviştii logici considerau că cea mai mare parte a dis- 
cutiilor metafizice tradiţionale sunt lipsite de sens.) Dar în majori- 

tatea discuţiilor actuale, termenul „metafizică” se referă la un set de 
probleme şi nu presupune dinainte modul corect în care ar trebui 
abordate. 


Model. Un cuvânt cu multe sensuri care produce confuzii frec- 
vente. Termenul „model” este folosit uneori în ştiinţă şi în filosofia 
ştiinţei doar cu referire la o teorie simplificată în mod intenţionat. 
Eu in general urmez o altă uzanta mai restrânsă a termenului (în 
special în 12.7). În acest sens, un model este o structură (abstractă 
sau concretă) care este folosită pentru a reprezenta un alt sistem. 
Aceste structuri sunt de multe ori (dar nu întotdeauna) păstrate la 
un nivel simplu. Cazurile ,abstracte” principale de aici sunt modelele 
matematice folosite în ştiinţă. În cazurile „concrete“, se foloseşte 
un sistem fizic real pentru a reprezenta un altul. 

Termenul „model” se poate referi de asemenea la o analogie 
folosită pentru a însoți o teorie si pentru a o face mult mai compre- 
hensibilă. 

„Modelul” are de asemenea un sens tehnic în logica matema- 
tică; aici, modelul este un tip precis de interpretare a unui set de 
enunturi şi care tratează toate enunturile ca fiind adevărate. Acest 
al treilea sens a fost folosit în unele încercări filosofice de analiză 
formală a „structurilor teoriilor”, un proiect nediscutat în această 
carte (şi fata de care sunt sceptic). 


Naturalism. O abordare a filosofiei care subliniază legăturile 
(deseori, „continuitatea”) dintre filosofie şi ştiinţă. Naturalismul 
este cu precădere popular în epistemologie şi în filosofia minţii. 
Naturalismul este uneori înţeles ca o orientare ce presupune un 
fel de concepţie despre natura fizică ultimă a tuturor lucrurilor 
care există. Astfel, se consideră că naturaliştii neagă, de exemplu, 
existenţa sufletelor nonfizice. În această carte, nu asociez natura- 
lismul cu nici o concepţie particulară despre existenţa sau none- 
xistenta vreunui lucru. Pentru mine, naturalismul susţine că cea 
mai bună cale de cercetare a multor probleme filosofice este ace- 
ea de a le aborda în cadrul celei mai bune reprezentări ştiinţifice 
actuale a lumii de care dispunem. (capitolele 10, 11, 15, secţiunile 
12.3, 14.5) 


Obiectivitate. Un termen de multe ori folosit într-un mod vag 
cu referire la opinii sau proceduri de formare a opiniilor care evită 
prejudecata, capriciul şi înclinațiile personale. Este de obicei pus in 
opoziţie cu opiniile sau procedurile „subiective”, care sunt influen- 
tate de un punct de vedere particular. 

Acest termen este folosit şi cu referire la un mod în care putem 
spune că lucrurile există; un lucru are existenţă obiectivă dacă există 
independent de gândire, limbaj sau (din nou) un punct de vedere 
particular. 

Cele două sensuri pot fi combinate; putem considera că obiec- 
tivitatea în sensul de lipsă a înclinațiilor personale este atinsă 
atunci când opiniile noastre au devenit receptive la lumea reală. 
(1.3, 15.4) 


Operationalism (operationism). O concepţie empiristă despre 
ştiinţă şi limbajul ştiinţific dezvoltată de un fizician, Percy Bridgman, 
în parte ca răspuns la activitatea lui Einstein din domeniul fizicii. 
Conform operationalismului, orice limbaj ştiinţific bun trebuie fie 
să se refere la observaţii, fie să poată fi definit în termeni care se 
referă doar la observaţii. Aşadar, această concepţie este asemănătoa- 
re cu pozitivismul logic, dar este mai degrabă o sugestie despre 
cum ar trebui sa fie folosit limbajul în ştiinţă decât o teorie a sem- 
nificatiei aplicată la întregul limbaj. (2.3, 8.4) 


Paradigmă. Un termen care a câştigat notorietate în urma teo- 
riei ştiinţei formulată de Kuhn. El a folosit acest termen în mai mul- 
te moduri. Eu fac deosebire între două sensuri. În sens restrâns, o 
paradigmă este o realizare impresionantă care inspiră şi călăuzeşte 
o tradiţie de cercetare ştiinţifică suplimentară — o tradiţie a ştiinţei 
normale. În sens larg, o paradigmă reprezintă o modalitate com- 
pletă de a face ştiinţă care s-a dezvoltat în jurul unei paradigme în 
sens restrâns. În acest sens, o paradigmă va include de obicei idei 
teoretice despre lume, metode, deprinderi mentale subtile şi stan- 
darde folosite pentru a evalua „cercetările bune” din domeniu. 
(capitolele 5, 6, secţiunea 7.7) 


Pozitivism logic. O formă de empirism nouă, aventuroasă şi 
orientată ştiinţific care s-a dezvoltat între cele două războaie mon- 
diale în Viena, Austria. Cunoscut uneori sub numele de „empirism 
logic“, deşi eu folosesc această sintagmă cu referire la o dezvoltare 
a ideilor mai târzie şi mai moderată. Exponenti principali au fost 
Moritz Schlick, Otto Neurath şi Rudolf Carnap. Această concepţie a 
fost bazată pe progrese din domeniul logicii, al filosofiei limbajului 
şi al filosofiei matematicii. Pozitivistii logici au respins o mare parte 
din filosofia tradiţională considerând că este lipsită de sens. Unele 
versiuni timpurii ale acestei concepţii includeau poziţia fenomenalis- 
tă (vezi fenomenalism) potrivit căreia toate afirmaţiile ştiinţifice ar 
putea fi traduse în afirmaţii ale unui limbaj special care se referă 
doar la observaţii. (capitolul 2, 12.4) 

Pragmatism. O familie de concepţii filosofice empiriste neor- 
todoxe care pun accentul asupra relaţiei dintre gândire şi acţiune. 
Pentru pragmatişti, scopul principal al gândirii şi limbajului este 
rezolvarea practică a problemelor. Figurile „clasice“ ale acestei mis- 
cari sunt C. S. Peirce, William James şi John Dewey. Richard Rorty 
este un apărător mai recent al unei forme de pragmatism (dar care 
nu este la fel de legată de empirism). Pragmatiştii resping teoria 
corespondenţei adevărului. (12.6) 


Probabilitate anterioară. În bayesianism, o probabilitate an- 
terioară este probabilitatea iniţială sau ,neconditionata” a unei 
ipoteze (h) din cadrul aplicării teoremei lui Bayes. Prin urmare, este 
o probabilitate de forma P(h). Teorema lui Bayes oferă o formulă de 
trecere de la probabilitatea anterioară a unei ipoteze la probabili- 
tatea posterioară, probabilitatea dată fiind o anumită probă (de 
obicei nouă). (capitolul 14). 


Probabilitate posterioară. În bayesianism, o probabilitate 
posterioară este o probabilitate a unei ipoteze (h) dată fiind proba 
(e). Aşadar, este o probabilitate de forma P(Ale). (capitolul 14) 


Problema demarcatiei. Sintagmă popperiană referitoare la pro- 
blema diferențieri teoriilor ştiinţifice de teoriile nestiintifice. (4.2, 4.6) 


Program de cercetare. Potrivit concepţiei despre ştiinţă for- 
mulată de Lakatos, un program de cercetare este o succesiune de 
teorii ştiinţifice care explorează şi dezvoltă aceleaşi idei teoretice 
fundamentale. Teoriile care apar mai târziu în cadrul succesiunii sunt 
dezvoltate ca răspuns la problemele avute de teoriile anterioare. 
Unele idei dintr-un program de cercetare — „nucleul dur” — sunt 
esenţiale pentru program şi nu pot fi schimbate. Ştiinţa presupune 
de obicei o competiţie continuă între programele de cercetare ri- 
vale din fiecare domeniu. (7.2) 


Rationalism. Conform unei uzante mai vechi a acestui termen, 
raționalismul susţine că putem ajunge la o cunoaştere reală a lumii 
prin intermediul unui raţionament pur care nu depinde de experienţă. 
Matematica este considerată un exemplu. Astfel, în acest sens, ra- 
tionalismul este opus empirismului. 

În vremurile mai recente, acest termen a fost folosit cu referire 
la idei mai vagi care nu se afla neaparat in conflict cu empirismul. 
Ca perspectivă asupra ştiinţei, ,rationalismul” este de multe ori fo- 
losit cu referire la ideea că schimbarea teoriei este călăuzită de un 

raţionament bun şi de atenţia faţă de dovezi, în opoziţie cu diferite 
tipuri de înclinații personale sau impulsuri de moment. De exem- 
plu, concepţia popperiana despre ştiinţă, pe care o consider in 
această carte un tip neortodox de empirism, este deseori pomenită 
ca fiind rationalista. 


Realism. Există o multitudine de concepţii care pot fi considerate 
„realiste“ într-un sens sau altul, iar controversele despre realism 
pot cuprinde multe probleme şi dimensiuni diferite. Poate că ideea 
de bază este următoarea: un realist cu privire la X este cineva care 
consideră că X există într-un mod care nu depinde de gândurile, 
limbajul sau punctul nostru de vedere. Întrebările din cadrul realis- 
mului pot fi formulate la un nivel foarte larg, poate cu referire la 
toate faptele sau la obiectele obişnuite din lumea fizică. Pot fi de 
asemenea formulate la un nivel mai restrâns, caz în care X ar putea 
fi numere, fapte morale, culori sau o altă categorie specială. 

Acest tip de întrebare este de multe ori transformată într-o 
întrebare despre limbaj şi despre cunoaştere — ce semnificaţie are 
termenul „X”? Este oare un termen al cărui scop este acela de a 
indica o anumită entitate din lume? Putem avea vreodată o cu- 
noaştere reală a acestui aşa-zis X? O serie de probleme întrucâtva 
speciale apar în cazul realismului ştiinţific. 


Realism ştiinţific. O familie de poziţii care afirmă un tip de 
atitudine realistă (vezi realism) fata de lume aşa cum este înţeleasă 
de ştiinţă. Eu apăr un tip de realism ştiinţific destul de precaut. 
Această versiune susţine, în general, că există o lume reală în care 
ne aflăm cu toţii şi că un scop raţional al ştiinţei este acela de a 
descrie structura lumii. 

Multe alte apologii ale realismului ştiinţific includ o afirmare 
generală a încrederii în teoriile ştiinţifice actuale sau în progresul 
din istoria ştiinţei. Unele includ de asemenea afirmaţii detaliate 
despre limbajul ştiinţific. (2.5, capitolul 12) 


Relativism. Ideea că adevărul sau justificarea unei afirmaţii 
sau că aplicabilitatea unui standard sau a unui principiu depinde 
de propria noastră situaţie sau de propriul nostru punct de vedere. 
O astfel de poziţie poate fi afirmată la nivel general (cu referire la 
toate adevărurile sau toate standardele) sau la nivel particular (cu 
referire la un domeniu particular, precum moralitatea sau logica). 
„Punctul de vedere” poate fi cel al unui individ, al unui grup, al unor 
persoane ce folosesc o anumită limbă sau care fac parte dintr-un 
alt tip de grup. (6.3, 9.4, 9.5) 

Subiectivism (personalism). O interpretare a matematicii 
teoriei probabilității, în special asociată cu bayesianismul. Subiec- 
tiviştii (cel putin de tipul celor stricti) susțin că probabilitățile sunt 
de fapt grade de încredere, iar nu măsurări ale unui anumit tip de 
„şanse” obiective care există în lume. Versiunile mai putin stricte 
ale acestei concepții admit că ar putea exista două tipuri de proba- 
bilitati, unele subiective şi unele obiective. (14.3) 


Ştiinţă normală. În teoria kuhniană a ştiinţei, ştiinţa normală 
reprezintă forma ordonată a ştiinţei călăuzită de o paradigmă. Pentru 
Kuhn, cea mai mare parte a ştiinţei este ştiinţă normală. O bun om 
de ştiinţă normal aplică şi de obicei nu pune în discuţie ideile fun- 
damentale furnizate de paradigmă. (5.3) 


Teoria deductiv-nomologică (teoria D-N). O sintagmă folo- 
sită uneori cu referire la teoria explicatiei prin legi de acoperire, 
deşi nu cuprinde decât unele dintre cazurile acoperite de această 
teorie, şi anume cele în care argumentul folosit pentru a explica 
ceva este un argument deductiv. 


Teoria explicatiei prin legi de acoperire. O teorie a explicatiei 
ştiinţifice dezvoltată de empiriştii logici (vezi empirism logic), în 
special de Carl Hempel. Această teorie spune că faptul de a explica 
ceva înseamnă a arăta modul în care acel lucru poate fi inferat 
într-un argument logic bun care conţine în premise o formulare a 
unei legi a naturii. (13.2) 


Traditie de cercetare. Tradițiile de cercetare ale lui Laudan 
sunt asemănătoare cu programele de cercetare ale lui Lakatos. 
Există însă unele diferenţe, iar conceptul lui Laudan este probabil 
mai folositor. De exemplu, tradiţiile de cercetare ale lui Laudan cu- 
prind mai mult decât idei teoretice despre lume; cuprind totodată 
valori şi metode. De asemenea, pentru Laudan graniţa dintre ideile 
fundamentale ale unei tradiţii de cercetare şi detaliile aflate mereu 
în schimbare nu este în mod necesar fixă. (7.3) 


Verificationism. O teorie a semnificației asociată cu pozitivis- 
mul logic. Verificationismul este de multe ori rezumat spunându-se 
că semnificaţia unei propoziţii este metoda ei de verificare. „Verifi- 
carea” este aici un cuvânt mai putin potrivit decât „testarea“. Poate 
că o modalitate mai bună de a exprima această concepţie este 
aceea de a spune că faptul de a şti semnificaţia unei propoziţii 
echivalează cu faptul de a şti, în principiu, cum să o testezi. Această 

teorie nu se aplică decât în cazul acelor părţi ale limbajului care au 
intenţia de a descrie lumea (spre deosebire de exprimarea emoţiilor, 
exprimarea unor porunci etc.). (2.3, 2.4) 


Verosimilitati. În bayesianism şi în statistică, „verosimilitatea” 
este un termen tehnic care se referă la probabilitatea ca un lucru (e) 
să fie observat, dat fiind adevărul unei ipoteze (h). Aşadar, verosi- 
militatile sunt probabilitati de forma P(e]h). 

De multe ori, termenul ,verosimil” nu este asociat totuşi cu 
acest sens tehnic. Uneori, filosofii spun că un lucru este ,verosimil” în 
ideea că este probabil şi vorbesc despre „verosimilitate” referindu-se 
la probabilitate. (14.2, 14.3, 14.4) 

